
01 Mark Fisher, Kapitalisticki 
realizam: zar nema alter- 
native? Zagreb: Naklada 
Ljevak, 2011. 


Ante Jerié 


Povratak u budućnost: 
lijevo skretanje 
akceleracionizma 


ulturna dijagnostika pokazala je da je kolonizacija naših 
snova dovršena. Budućnost je za nas postala petlja unutar 
koje se permutiraju elementi naporne svakodnevice. Po- 
sljedica tjeskobe nastale zbog impotencije mašte oscilira- 
nje je između slabe mesijanske nade da mora doći do 
—- nečeg novog, iako nemamo pojma što bi to moglo biti, i 
sumornog uvjerenja da se više ništa neće dogoditi. Anksioznost zbog 
općeg spazma imaginacije kojeg Mark Fisher naziva kapitalističkim rea- 
lizmom najproblematičnija je kod lijeve misli." Neka put prema novim 
horizontima počne od minimalne definicije naše patnje. Ljudi su za osi- 
guravanje svog opstanka prisiljeni sudjelovati u proizvodnim, razmjen- 
skim i potrošačkim praksama kapitalizma. Iako smo bačeni u tu imper- 
sonalnu strukturu, ona ne bi postojala bez naše suradnje. Međusobne uv- 
jetovanosti strukture i pojedinaca ne bi bilo bez rada ideologije koja po- 
stoji na barem dvije odvojive razine. Na jednoj razini ideologija funkcio- 
nira kao "lažna" svijest o "stvarnim" uvjetima ljudske egzistencije. Pre- 
tpostavka je da bi se većina ljudi suprotstavila kapitalizmu radi vlastitog 
interesa kad bi samo znala kako njegovo funkcioniranje nužno proizvodi 
društvene nejednakosti, eksploataciju i jaram najgore vrste. Druga razi- 
na ideologije suptilnija je jer prepoznaje kako ne možemo govoriti o ide- 
ološki neposredovanoj stvarnosti. Iluziju o našem mjestu u društvu ne 
locira u znanje već u djelovanje. Reprodukcija kapitalizma ne zahtijeva 
da poznajemo mehanizme njegova funkcioniranja. Ne traži niti da vjeru- 
jemo kako su oni nepromjenjivi ili kako ih ne bismo trebali pokušati mi- 
jenjati. Dovoljno da radimo kao da vjerujemo, a pritom možemo vjerova- 
tišto god želimo. Koliko je problematična ova razina ideologije ukotvlje- 
na u svakodnevnu praksu pokazala je recentna ekonomska kriza. Prote- 
ste nastale usred njenog razmatanja pamtit ćemo kao iscrpljivanje u de- 
klamiranju niza histeričnih zahtjeva čije se ispunjenje teško moglo oče- 
kivati. Materijalizirana ideologija bit će operativna sve dok se ne osmisli i 
ne počne izgrađivati suvisla alternativa političko-ekonomskom modelu 
kapitalizma. Posljednji pokušaj u tom smjeru oživio je interes za akcele- 
racionističke ideje. U sklopu ovog temata preveli smo tekstove koji poku- 
šavaju odgovoriti na pitanja zašto je dio ljevice terapiju za svoju melan- 
koliju potražio na kauču Nicka Landa, utemeljitelja, apologeta i prvo- 

02 Utjecaj Nicka Landa na 
vlastiti rad ističu Ray 
Brassier i Iain Hamilton 
Grant, filozofi koje se 
običava klasificirati kao 
prominentnije pred- 
stavnike spekulativnog 
realizma, baš kao i Robin 
Mackay, urednik časopisa 
Collapse, vrlo važnog 
okupljališta priloga su- 
vremenoj filozofiji. Treba 
istaknuti da se važnost 
Landovih ideja proteže 
daleko izvan područja 
filozofije, a obuhvaća 
kulturalnu teoriju (Mark 
Fisher, Luciana Parisi), 
elektroničku glazbu (Steve 
Goodman), vizualne 
umjetnosti (Jake Chap- 
man, Kodwo Eshun), 
književnost (Reza Negar- 
estani). Kao slojevitiji 
pregledi Landova utjecaja 
na različite kulturne do- 
mene mogu poslužiti 
tekstovi Marka Fishera 
“Nick Land: Mind Games" 
[url:http://www.dazeddig- 
ital.com/artsandculture/ 
article/10459/1/nick-land- 
mind-games] i Robina 
Mackaya Nick Land - “An 
Experiment in Inhuman- 
ism" [URL: http://divus. 
cc/praha/en/article/nick- 
land-ein-experiment-im- 
inhumanismus]. 


03 Tekstovi iz faze u kojima 
je filozofske argumente 
izlagao u formi neceg 
sto bi mogli biti nacrti 
znanstvenofantastičnih 
scenarija, potpuno 
napustivši protokole aka- 
demskog pisanja, poznati 
sukao teorijske fantas- 
tike [theory-fictions]. 
Njegov nasljednik u radu 
na književnom obliku 
koji se konstituira je Reza 
Negarestani, autor knjiga 


svećenika britanskog akceleracionizma“, kakvi su problemi pritom na- 
stali ikoje su moguće budućnosti akceleracionističke ljevice. 

Pojam akceleracionizam uveo je Benjamin Noys kako bi identificirao 
tendenciju kod postšezdesetosmaških mislilaca koja je stremila okreta- 
nju kapitalizma protiv njega samog. Ako kapitalizam stvara sile koje bi 
ga mogle razoriti, onda je potrebno radikalizirati sam kapitalizam. Dele- 
uze, Guattari, Lyotard i Baudrillard, reagirajući na poraz ljevice, prihva- 
tili su načelo “što gore, to bolje“. Tijekom devedesetih ideju je preuzeo 
Nick Land, enfant terrible engleske filozofije, zaoštrio je i doveo do apsur- 
dau nizu briljantnih tekstova koji izmiču žanrovskim kategorizacija- 
ma.” U njima je postupno kapital umjesto nečeg što je potrebno ubrzati 
do uništenja, postao sama sila ubrzanja. U Landovim tekstovima kapital 
konstantno ograničavaju i obuzdavaju vanjski, ane unutrašnji elementi. 
Ti atavizmi, poput ljudi, naposljetku će biti progutani, probavljeni i za- 
boravljeni. Zanimljiva je rekonstrukcija misaone putanje koja je Landa 
dovela do zamišljanja i obožavanja kibernetskog Moloha. Akceleracioni- 
zam, izlaganje Raya Brassiera na konferenciji održanoj na Sveučilištu 
Goldsmiths prije tri godine, svojevrsna je rekonstrukcija Landove mate- 
rijalističke metafizike koja objašnjava taj proces.°* Land je politiku otpi- 
sao kao zabavu koja samo idiotima odvlači pozornost nakon što je njegov 
teorijski korpus ostao bez nositelja moći djelovanja. Sve što mu je ostalo 
bili su deteritorijalizacijski procesi zbog čega je prihvatio kapitalistički 
napad na tradicionalne oblike društvene organizacije, njegove deregula- 
cije i slobodno tržište. Prihvaćanje tih procesa nije učinjeno radi služenja 
humanističkim idealima poput individualne slobode ili demokracije, na- 
vodnih jamaca ostvarenja ljudskih potencijala, već radi anihilacije ljudi 
koji priječe ostvarenje potencijala same materije koja nije ništa doli proi- 
zvodnja proizvodnje. Paradoks je u tome što landovski akceleracionizam 
razmišljanje u kategorijama djelovanja ili otpora, prihvaćanja ili odbija- 
nja, pozdravljanja ili odbacivanja čini ne samo izlišnim, već ih uopće ne 
dozvoljava. 

Land je mislio da je prigrlivši kapitalizam prigrlio proizvodnju proi- 
zvodnje koja se opire svakoj vrsti obuzdavanja, no, zbog neadekvatnog 
razumijevanja kapitalističke dinamike, prigrlio je samo jednu od slika 
koje je kapitalizam diseminirao u širokom pojasu. Benjamin Noys u te- 
kstu Gramatika neoliberalizma vraća se Foucaultovim predavanjima s kraja 
sedamdesetih u kojima je dalekovidno opisan nadirući oblik kapitalistič- 
ke guvernmentalnosti. Država kao organ u njemu nije nestala, kako je 
najavljivao pobješnjeli akceleracionizam, već je samo preuzela drugačije 
funkcije prilikom prožimanja društva radi njegova podvrgavanja ekono- 
miji. Neoliberalizam nije naziv za primarne procese neovisne o ljudskoj 
volji, nego za tip ljudske intervencije kojom se preoblikuju uvjeti pod 
kojima društvo funkcionira radi favoriziranja određenih tržišnih oblika. 
Ti oblici nisu prirodni već je potrebno smišljeno i naporno raditi na razli- 
čitim tipovima regulacija da bi se oni konstituirali, institucionalizirali i 
rutinizirali. Tekstovi okupljeni u ovom tematu pokazuju koliko je razli- 
čit neoliberalizam u odnosu na njegov autoportret koji je pao sa zida 
društvene zgrade nakon što su se prije nekoliko godina zatresli njeni te- 
melji. Dovoljno je letimično pogledati načine njegova funkcioniranja na 
trima različitim skalama preko djelovanja na pojedinca, društvene oblike 
i biosferu. 

Cyclonopedia: Complicity 
with Anonymous Materials 
(2008) The Mortiloquist 
(predstoji). 


04Za detaljniji opis Landa 
kao nadahnutog komen- 
tatora Kanta i antikore- 
lacionista avant la lettre, 
kao i potpunog pregleda 
njegove filozofske alat- 
nice, korisno je pogledati 
predgovor Raya Brassiera 
i Robina Mackaya 
zbirci njegovih tekstova 
okupljenih pod naslovom 
Fanged Noumena (2012). 


05 Philip Mirowski, Trinaest 
zapovijedi neoliberalizma, 
Le Monde Diplomatique - 
hrvatsko izdanje, Zagreb, 
kolovoz 2013., 11. 


o6Detaljniju razradu ovoga 
argumenta pogledati u: 
Katarina Peović Vuković, 
Mediji i kultura: ideologija 
medija nakon decentralizacije. 
Zagreb: Naklada Jesenski i 
Turk, 2012., 95-104. 


Pred pojedinca se danas stavljaju međusobno kontradiktorni zahtje- 
vi. Performativna kontradikcija sastoji se u tome što se individualnost 
navodno jako cijeni, ali je istodobno podvrgnuta imperativu neprestane 
promjene. Konstantan rad na vlastitom sebstvu je obveza, ali se pritom 
identitet tog sebstva, kako primjećuje Phillip Mirowski, “neprestano ras- 
plinjuje pod pritiskom kontinuiranog prostetičkog kalibriranja”.°5 Na- 
kon litanija o nužnosti promjene, potrebi cjeloživotnog učenja, napredo- 
vanja i prilagođavanja promjenama na tržištu rada, dolazi žrtvovanje 
svakog stabilnog identiteta na oltaru fleksibilnosti. Mnoge proturječno- 
sti jasno će se očitovati ako se osvrnemo na svakodnevnu internetsku ak- 
tivnost. Kiberprostor nije postao landovski medij ekstatične depersonali- 
zacije, nego prije svega radno mjesto gdje se održava i servisira osobni 
identitet. Razvoj tehnologije doista je dodatno poljuljao mit o čovjeku 
kao racionalnom biću s čvrstom jezgrom sjećanja, uvjerenja i žudnji, po- 
služivši kao hranjiva podloga na kojoj se razmnožila kultura narativa o 
mogućnosti konstruiranja virtualnih persona i preuzimanju različitih 
identiteta; no — pogledamo li svakodnevnu praksu većine ljudi koja obu- 
hvaća neumornu aktivnost na društvenim mrežama — mogli bismo se iz- 
nenaditi koliko našim akcijama ravnaju ideali prisutnosti, samoidentič- 
nosti i konzistentnosti. Uzmimo samo kao primjer zabranu anonimno- 
sti, koju su postavile najraširenije društvene mreže, koju je njen tvorac 
pravdao pozivanjem na važnost integriteta korisnika. Pritom je važno 
što zabrana anonimnosti, unatoč Zuckerbergovim riječima, nije svjeto- 
nazorsko ograničenje — nekakav kulturni atavizam koji će nestati u slje- 
dećoj generaciji korisnika — već oblik regulacije koji proizlazi iz logike 
komodifikacije korisničkih profila, budući da anonimni korisnici nema- 
ju gotovo nikakvu vrijednost u sustavu ciljanog oglašavanja.“ 

Na razini društvenih oblika, kapitalizam kakvog danas poznajemo 
ponovno ne odgovara landovskom prikazu neobuzdane ubrzavajuće in- 
vencije koja u frenetičnom ritmu revolucionizira samu sebe. Razmi- 
šljajući u akceleracionističkim kategorijama, možemo primijetiti kako se 
sve ono deteritorijalizirano, na različite načinu u različitim okolnostima, 
gotovo automatski reteritorijalizira. Socijalna nestabilnost rezultira po- 
vratkom potisnutih kulturnih oblika. Alex Williams, autor teksta Brzine 
bijega u kojem je pregledno izložena ljevičarska reaproprijacija akcelera- 
cionističkih ideja, upućuje na skladan suživot društvenih oblika koji po- 
čivaju na suprotnim pretpostavkama, poput konzumerizma koji poje- 
dinca interpelira kao potrošača obraćajući se njegovim žudnjama i vikto- 
rijanske obitelji koja zahtijeva potiskivanje tih žudnji. Na taj način dobi- 
vamo pseudoviktorijansku obitelj, simulakrum koji kapitalizam zadrža- 
va kao saveznika u političkim borbama, iako je uništio sve pretpostavke 
njena ranijeg postojanja poput pojedinčeve društvene ukorijenjenosti, 
samoprijegora i potiskivanja. Primjera reteritorijalizacije uzrokovane 
globalnom kapitalističkom dinamikom ima napretek, ne moramo se tu 
zaustaviti, uzmimo jedan s drugog kraja svijeta. Današnji bliskoistočni 
fundamentalizam nije rezultat starih religijskih obrazaca doživljavanja 
svijeta, već prije nastaje — kako primjećuje Hauke Brunkhorst — uslijed 
mobiliziranja pojedinaca koji su zbog rastakanja starih načina funkcio- 
niranja društva, odnosno prijelaza stratifikacije na funkcionalno diferen- 
ciranje – izgubili mjesto i status u društvu postajući iznenada bogati ili 
iznenada siromašni. Islamska renesansa, nastala kao legitimacija postu- 

o7 Hauke Brunkhorst, 
Solidarnost: od gradanskog 
prijateljstva do globalne 
pravne zajednice. Beograd/ 
Zagreb: Beogradski krug/ 
Multimedijalni institut, 
2004.,147-148. 


paka unutar nerijetko nasilne borbe za prevlast nad određenim prosto- 
rom, nije ponovno uspostavljanje starih religijskih tradicija, koliko nji- 
hovo prvotno oblikovanje prema fantazmatskoj slici islama, razvijenoj 

unutar imaginarija europskih kultura, koju novi islamisti preuzimaju i 
razvijaju." 

Nick Srnicek i Alex Williams u Manifestu za akceleracionističku politiku, 
kao i McKenzie Wark u svom polemičkom odgovoru na Manifest, slažu se 
da će turbulencije u planetarnom klimatskom sustavu, nastale zbog ljud- 
skog faktora, u skoro vrijeme zaprijetiti egzistenciji postojeće populacije. 
Imperativ rasta kao nužan uvjet kapitalističke reprodukcije znači da će se 
saktivnim odgovorom na klimatske katastrofe, ako je on uopće moguć, 
oklijevati ili do njega nikad neće ni doći. Krivnja za uzrok onog što već 
sad možemo nazvati globalnom ekološkom krizom ne može biti preba- 
čena na pojedince ili njihov aglomerat. Ona leži u impersonalnoj struk- 
turi koja može proizvesti svakakve posljedice, ali ne može preuzeti odgo- 
vornost za njihove uzroke. Kolektivni subjekt koji bi to mogao ne posto- 
ji, postoji samo sjena katastrofe koja zahtijeva njegovo konstituiranje. 
Vladajuća klasa ne daje potrebni poticaj za takvo što. Opravdano je su- 
mnjati da se ona, kako kaže Wark, priprema za katastrofu, gomila oružje 
i gradi svoje privatne arke računajući da će se već nekako snaći u svijetu 
gdje će napredne prosvjetiteljske vizije progutati nadiruće more ili smr- 
skati u komadiće bijesne oluje koje nosi klimatski kaos. 

Slika svijeta na koju akceleracionisti žele ucrtati svoj položaj dobro je 
poznata slika društva kontrole koje je rekonfiguriralo načine na koji 
stvari funkcioniraju, a posljedično i načine na koje se one mogu mijenja- 
ti. Skica je to koja neodoljivo podsjeća na Imperij Hardta i Negrija. Za ra- 
zliku od njih, koji su zbog prenaglašavanja horizontalne organizacije 
društava ulogu agensa promjene dodijelili mnoštvu, akceleracionisti, 
ukazujući na potrebu postojanja nekih vertikalnih autoriteta, rehabiliti- 
raju koncept avangarde. Rezultat je poprilično iznenađujuć. Ispada kako 
akceleracionisti ne žele biti partija lenjinističkog tipa, nego Mont Pelerin 
koji se nagnuo ulijevo. Lako se sjetiti barem dva dobra razloga zašto su 
odustali od partije. Prvi je to što je akceleracionizam prije svega poziv za 
mobilizaciju — nije teorija kapitalizma, iako preuzima razne teorijske 
uvide — pa prije svega nije oportuno spominjati neke potrošene oblike. 
Drugi je to što partija onemogućava ljude u mišljenju. Ako trijumfira u 
političkoj borbi riskira da postane sublimni objekt – jedno kroz koje će 
masa, koju ne treba brkati s mnoštvom — početi obožavati samu sebe. Po- 
vijest je pokazala da to kao nuspojavu može imati agresivnost. Prihvati- 
mo li sugestiju da je akceleracionizam poziv na mobilizaciju onda se mo- 
ramo zapitati u ime čega se mobiliziramo. 

Akceleracionsti ograničenim drže društvene pokrete koji djeluju na 
lokalnoj razini, iscrpljuju se u poštivanju direktnodemokratskih proce- 
dura i rijetko kad postignu više od kratkotrajnog zajedništva u otporu 
koji nužno bude slomljen, nakon čega svi odlaze kući spavati snom pra- 
vednika. Ističu kako će lokalne borbe protiv neprijatelja koji je suštinski 
ne-lokalan, apstraktan i duboko ukorijenjen u našu svakodnevnu infra- 
strukturu u pravilu završiti porazom. Nema puno toga što bismo prigo- 
vorili ovoj dijagnozi. No, suočeni s njom, moramo se zapitati tko bi bio 
subjekt antikapitalističke borbe, a koji akceleracionisti pokušavaju kon- 
stituirati? Kakav je to skup ljudi koji bi imao dovoljno intelektualnih, 

materijalnih i financijskih kapaciteta da se suprotstavi neprijatelju kojeg 
su tako dobro opisali? Tko je uopće adresat njihovog manifesta? Pitanja 
su ozbiljna, ali prvi odgovori koji padaju na pamet su samo jeftine poša- 
lice. Pomalo prezirno odbacivanje onog što akceleracionisti nazivaju puč- 
kom politikom učinilo bi većinu stanovništva — kad bi kojim slučajem 
njihov projekt dobio zamah — pukim objektom u procesu ovladavanja 
apstrakcijama koje upravljaju životom u kasnom kapitalizmu. Visoka in- 
telektualna razina akceleracionističkih tekstova, precizna kulturna dija- 
gnostika i sjajni analitički uvidi teško će biti dovoljni za mobiliziranje 
snaga sposobnih za podizanje ljevičarske infrastrukture i platformi dje- 
lovanja koje se ne bi svelo na obrambene političke reakcije. Ne želimo na 
ovom mjestu razbijati glavu o problemima akceleracionizma kao projek- 
tas političkom i estetičkom dimenzijom, upozoravati na njegove nevra- 
ćene dugove prema avangardnim pravcima kratkog dvadesetog stoljeća 
ili dalje spekulirati o njegovoj budućnosti. Ostalo nam je još samo da 
kratko predstavimo prijevode tekstova koji mogu pomoći u rekonstrui- 
ranju neobične putanje akceleracionističke misli od devedesetih godina 
do novog uzleta kojem smo svjedoci. 

Zapeli smo u sadašnjosti, programiranom vječnom vraćanju istog, 
dok pritom sama ideja budućnosti koja je dostojna svog imena, nepri- 
mjetno blijedi. Na pozadini sumorne dijagnoze nije teško dokučiti koji 
su politički ulozi akceleracionizma. Akceleracija je u devedesetima bio 
pojam koji je služio upozoravanju na eksploziju vulkana kapitalističke 
modernosti, gledanju kako se nakon izlijevanja riolitne lave u šupljina- 
ma ispunjenim zrakom kristaliziraju dragulji, brojenju živog i neživog 
na plodnom tlu nastalom nanosima vulkanskog pepela. Za Landa je ka- 
pital bio nositelj neukroćene budućnosti te ga je on, kako upozorava Bra- 
ssier na kraju svog teksta, oduševljeno prigrlio. Noys upućuje na skrupu- 
lozne analize kapitalističke guvernmentalnosti pokazujući pomoću njih 
neodrživost landovskih predodžbi i kritizirajući razne oblike akceleraci- 
onizma kao neoliberalne fantazmatske metastaze. Williams ide korak da- 
lje posvećujući posebnu pozornost činjenici da je kapitalizam u svojoj 
neoliberalnoj inačici odustao od budućnosti kao svoje navodne esencije 
jer ju je konstitutivno nesposoban pružiti. Izlaz iz našeg sadašnjeg stanja 
vidi u oživljavanju budućnosti aproprijacijom akceleracionističkih ideja 
od strane ljevice. Srnicek i Williams u tekstu manifestnog karaktera kon- 
ciznim izlaganjem programa lijevog akceleracionizma, kao i Wark u 
svom polemičkom odgovoru, nude različite prijedloge toga što prisvojiti 
od starih ideja akceleracije, a što odbaciti kako bismo izbjegli stare i nove 
oblike komodifikacije, počeli ponovno sanjati i otključali trenutno za- 
ključane budućnosti. 

ovorit ću o radu Nicka Landa. Govorit ću jezikom 

filozofije, zato što mislim da je to ključ razumijevanja 

njegovih mogućih političkih posljedica. Ako želite shva- 

titi jeli akceleracionistička politika moguća ili vjerojatna, 

morate propitati koncepte akceleracionističkog 
—  Droorama. 

Na nekoliko nas ovdje prisutnih Landov je rad utjecao na ovaj ili onaj 
način. U jednom razgovoru koji sam vodio s njim došlo je do neslaganja 
jer je smatrao da pragmatičke probleme, probleme koje je on zvao pro- 
blemima “strojne prakse", ja sustavno prevodim u konceptualne proble- 
me. Optužio me za filozofski konzervativizam, zbog toga što sam inzisti- 
rao na prevođenju onoga što je on smatrao pragmatičkim natrag u teorij- 
sko. No, tvrdim da je to nužno, stoga što “strojni prakticizam” na kojemu 
je inzistirao Land vodi prema praktičnoj impotenciji. Dakle, tvrdim da je 
nužno suočiti se s fundamentalnim konceptualnim pitanjima prije nego- 
li možemo znati što točno činimo. U tom smislu, nisam sklon retorici po- 
trebe za odbacivanjem reprezentacije. Smatram da ćete se, ukoliko poku- 
šate zaobići reprezentaciju putem koncepata, naći ne samo u teorijskim 
veći u performativnim kontradikcijama. Kontradikcije na konceptualnoj 
razini manifestiraju se kao nedostatnosti na razini prakse. Zato ću i radi- 
ti na taj način i učinit ću to shematizacijom Nickovog rada ili agende pre- 
ko tri jasna dijalektička kontrasta. Strojni pragmatizam opire se prizna- 
nju postojanja bilo kakvih suprotnosti i inzistira na potrebi izbjegavanja 
mišljenja u dijalektičkim antagonizmima. Ja pak smatram nužnim po- 
negdje upozoriti na njih kako bih mogao utvrditi koje su prednosti i ma- 
ne landovskog pristupa. Tri točke, ili tri dijade, na koje se želim fokusira- 
tisu: kritika i materijalizam; teleologija i eshatologija; te prakticizam i 
voluntarizam. 

Robin Mackay i ja uređujemo svezak Landovih spisa naslovljen Fan- 
ged Noumena. Ti su tekstovi izvanredni. Kao što je Mark [Fisher] rekao, bez 
obzira što ih netko može prezreti zbog njihova retorička naboja, to jed- 
nostavno nije dovoljno da bi ih se otpisalo kao djetinji, razmaženi hiper- 
ničeanizam. Oni su previše sofisticirani da bi bili otpisani na taj načini, 
unatoč tomu što smatram da su zagušeni nedosljednostima, predstavlja- 
juizvanredne tekstove prema bilo kojim standardima. Pružaju otrežnju- 

jući kontrast mlakoj beskrvnosti suvremenog bergsonovskog vitalizma. 
Francuski filozof Vincent Descombes opisao je Anti-Edipa (izv. Capitalisme 
et schizophrénie. L’anti-Edipe) Deleuzea i Guattarija i Lyotardovu Libidalnu 
ekonomiju (izv. Economie libidinale) kao manifestacije onoga što je nazvao 
“ludim crnim hegelijanizmom”. To je bio nekakav pokušaj optužbe mar- 
ksističkog materijalizma koji je na određeni način bio antihegelovski. Na 
tom tragu, Landov rad je “ludi crni delezijanizam”, pokušaj preobrazbe 
Deleuzeova vitalističkog impetusa, afirmacionističkog elana koji pokreće 
delezogatarijski korpus, u nešto mnogo teže probavljivo, ali istovremeno 
i mnogo više oslobađajuće u konceptualnom smislu. Ono što je uistinu 
zanimljivo u ovim tekstovima je izvanredna re-elaboracija negativnosti, 
neka vrsta ne-pojmovne negativnosti; ti tekstovi pršte posebnom vrstom 
sublimiranog bijesa i to je ono što ih čini uistinu moćnima. Želim poka- 
zati da je moguće rehabilitirati moći negativnoga nasuprot onome što je 
Ben Noys nazvao “afirmacionističkim konsenzusom" u suvremenoj teo- 
riji. Zbog toga sam silno zainteresiran za taj dio Landovog rada, iako ću 
također pokušati objasniti zašto mislim da ne uspijeva obraniti negativ- 
no, odnosno spriječiti njegovo podređivanje određenoj vrsti 
afirmacionizma. 

Najprije treba istaknuti da Land radi pod egidom Deleuzea i Guatta- 
rija. Predlaže radikalizaciju kritike, obrtanje uvjetovanja reprezentacije 
materije idejama u uvjetovanje idejnih reprezentacija materijom. U lan- 
dovskom konceptualnom aparatu materijalnost je konstruirana isključi- 
vo kao proizvodnja proizvodnje. Transcendentalni materijalizam u lan- 
dovskoj verziji postaje materijalizacija kritike. Kritika kantovske kritike 
metafizike, u svojih nekoliko verzija, nadopunjena različitim 
konfiguracijama kontinentalne filozofije 20. stoljeća, pretvara se u mate- 
rijalističku metafiziku kritike, pritom rušeći hijerarhiju transcendental- 
nog i empirijskog. Prvi potez, onaj uistinu zanimljiv potez i, zapravo, 
ključ razumijevanja delezogatarijskog koncepta destratifikacije u landiz- 
mu, jest da razlika između empirijskog i transcendentalnog mora prva 
biti destratificirana. To je ključan uvjet za aktivaciju kritičke filozofije. 
No to više nije hegelijansko ili dijalektičko nadilaženje ove razlike. Bitno 
је ne-dijalektičko. Razlika је u samoj materiji. Land tvrdi da je mišljenje 
funkcija same materijalnosti. Reprezentacijska misao, odnosno koncep- 
tualna kategorizacija pa, u ovom slučaju, čak i sama logika dijalektike, 
ograničena je ili depotencirana verzija funkcionalne potencije koja pri- 
pada samoj materiji. Materija je sintetizirajuća i proizvodna. Materija je 
primarni proces, a sve što se odvija na nivou pojmovne reprezentacije se- 
kundarno je iizvedeno. Sinteza je primarna i produktivna, a sve su sinte- 
ze spojevi heterogenih elemenata. 

Ono što je Land predložio da se zadrži od Kanta bio je naglasak na 
transcendentalnoj djelotvornosti sinteze, važnosti transcendentalne sin- 
teze, ali ne više kao sinteze empirijskih predmeta, objekata iskustva usi- 
drenih u konstituirajućem subjektu. Radi se o samosintetizirajućoj po- 
tenciji onoga što je nazivao intenzivnom materijalnošću. To je ključan 
pojam. U pitanju je briljantna elaboracija logičke operacije koju Deleuze 
i Guattari u Anti-Edipu izvode kao opreku kantovstvu. Materija nije ni- 
šta doli strojna proizvodnja, samodiferencijacija, a osnovna binarnost ko- 
ja organizira ovu materijalističku metafiziku jest ona između intenzivne 
materijalnosti, koja je izjednačena s tijelom bez organa, i smrti kao apso- 

lutne (ne)diferenciranosti. Land eksplicitno povezuje Deleuzea i Guatta- 
rija sa Schellingom u vlastitoj verziji Selingijanizma. 

Sada nešto o binarnosti onoga što zove intenzivnom nulom kao mate- 
rijom po sebi i bilo koje vrste konceptualne opozicije između pojmova i 
objekta ili onog što predstavlja i onog što biva predstavljeno: sravnjiva- 
njem ovog fundamentalnog dualizma — dualizma transcendentalnog 
oblika i empirijskog sadržaja - dolazimo do materijalističkog monizma 
koji objašnjava kako materija sama proizvodi vlastitu reprezentaciju. Re- 
prezentacija, proizvedena na taj način, zadobiva status transcendentalne 
iluzije. Ona je sekundarni proces nastao izobličenjem primarnih procesa. 
No, ova materijalistička kritika transcendentalne kritike, tvrdim, ne rje- 
šava ključan problem veze između misli i stvarnosti. Zašto? Zato što pro- 
blem onda postaje sljedeći: kako jednostavno zaobići reprezentaciju i go- 
voriti o materiji po sebi kao primarnom procesu, o stvarnosti samoj? Pro- 
blem na koji pokušava odgovoriti kantovska kritika, ponovno se, još silo- 
vitije, pojavljuje u ovoj materijalističkoj subverziji kantovstva. Ali pro- 
blem je naročito akutan i u njemu landovska eliminacija bergsonovske 
komponente u Deleuzovoj misli počinje stvarati poteškoće i postaje neu- 
godna. Zašto? Delezijanska kritika reprezentacije na mnoge se načine 
može postaviti uz bok bergsonovskoj kritici reprezentacije. Deleuze pu- 
no pažnje posvećuje kategorijama reprezentacije, reprezentaciji kao me- 
dijacijskom okviru koji segmentira i parcelizira svijet, tijek trajanja, u 
diskretno individuirane objekte. On tvrdi da postoji podreprezentacijski 
sloj iskustva kojemu je moguće pristupiti intuicijom. Bergsonovska kri- 
tika metafizike i siromaštva reprezentacije vodi prema tvrdnji da intuici- 
jom možemo doprijeti do stvarnih razlika u bivstvovanju, naslutiti pra- 
vu narav materije, vremena, ili trajanja u bergsonovskom registru. 

Ovdje za landizam nastupaju problemi jer on ne može tvrditi isto. 
Istisnuo je reprezentaciju, no želi istisnuti i ovu vrstu bergsonovske vita- 
lističke fenomenologije i zamijeniti je nesvjesnim tanatotropizmom. Po- 
anta je sljedeća: kako pronaći put do strojnog nesvjesnog? Ono nije nešto 
što se podrazumijeva samo po sebi. Land uvijek iznova inzistira da ništa 
nikada nije dano samo po sebi, već je sve proizvedeno. Problem Landovog 
materijalističkog uklanjanja reprezentacije leži u izbjegavanju 
reafirmacije primata podreprezentacijskog iskustva što, na različite nači- 
ne, čine Bergson i fenomenologija. Jednom kad se liši bergsonovskih re- 
sursa cijela stvar postaje besmislena. Problem se sastoji u načinu na koji 
nevjerojatno sofisticiran konceptualni aparat landovske materijalističke 
metafizike zahvaća proces primarne proizvodnje, realno kao intenzivnu 
diferencijaciju, materiju po sebi, kako god da to želite zvati. 

Ovo je filozofska prepreka prvog reda koju je, zanimljivo, Land u raz- 
govoru pokušavao odbaciti govoreći: “Znaš, moraš shvatiti da samo mi- 
šljenje nije stvar reprezentacijske sukladnosti između koncepata i obje- 
kata, ideja i stvari, već je u samoj svojoj biti proces proizvodnje." U ra- 
spravi o strojnom mapiranju nasuprot reprezentacijskom obilježavanju 
u uvodnom platou knjige Tisuću platoa (izv. Mille Plateaux), Deleuze i Gua- 
ttari tvrde da je shizoanaliza, ili rizomatika, ili kako god to želite zvati, 
praxis sam po sebi, djelovanje. Postoji pozitivna povratna sprega između 
onoga o čemu mislite i vašeg misaonog procesa. Vaša konceptualna prak- 
sa više nije obilježavanje razumljivih struktura u (pred)postojećoj, ready- 
made stvarnosti, već obilježavanje gibanja i nagnuća u materijalnim pro- 

cesima. U nekom smislu postaje samopotvrđujuća. Pitanje mišljenja po- 
staje pitanje intenzifikacije. Ne radi se više o epistemološkom pitanju le- 
gitimacije ili potvrde vašeg misaonog procesa na podlozi navodno neza- 
visne stvarnosti, već se radi o pitanju na koji način vaše shizoanalitičko 
djelovanje naglašava i intenzivira primarnu proizvodnju ili, suprotno to- 
me, na koji je način koči ili inhibira. Istinitost ili neistinitost postaje po- 
dređena dijadi intenzifikatornog/deintenzifikatornog. Ovo je konceptu- 
alna figura koja se prevodi u politički registar. Ili, na razini onoga što či- 
nite kao strojni materijalisti, intenziviranje primarne proizvodnje; svako 
vaše djelovanje upravljeno je zahtjevom za intenziviranjem i ubrzava- 
njem, nemilosrdnim razaranjem svake prepreke koja prijeti kočenju ili 
inhibiranju tog procesa. 

Smatram da ovdje postoji problem, а taj je da koncept intenziteta po- 
staje dvosmislen u ovome registru. Radi se o miješanju kantovskog govo- 
ra o intenzitetima u području pojavnosti i bergsonovskog govora о inten- 
zivnoj razlici kao kvalitativnoj razlici iskustva trajanja. Kada Bergson go- 
vori o intenzitetu onda misli na razliku u kvaliteti koja – u smislu snage 
ili širine — nikada ne može biti mapirana. No ovo iskustvo intenziteta 
ima svoj fenomenološki korelat. Otuda proistječe da vitalizam predstav- 
lja iskustvo intenzivnih doživljaja. No landizam se ne može okoristiti 
ovim registrom intenzifikacije, budući da predmet njegova interesa nisu 
fenomenološka subjektivnost niti iskustva u onoj mjeri u kojoj su to 
iskustva subjekta delezogatarijskog registra: organizam s licem, osobno- 
šću i tako dalje. Sve su ovo stvari koje treba destratificirati. Nekoherentna 
je tvrdnja da se potreba za bilo kakvom epistemološkom legitimacijom 
određene metafizike može odbaciti na temelju toga što se ona ne bavi 
istinitosti ili neistinitosti već samo intenzifikacijom primarnog procesa. 
Nekoherentna je zato što materija po sebi kao primarna proizvodnja - ili 
smrt — nisu prevodive u registar afektivnoga iskustva ili afektivnoga 
intenziteta. 

Tvrdnja da se jednostavno može intenzivirati i intenzivirati nije 
uvjerljiva. Na površinu ponovno izranja imperativ za afirmacijom što 
djeluje problematično. Vaš proces mapiranja pomaka u deteritorijalizaci- 
ji i djelomičnoj reteritorijalizaciji mapira samo djelovanje. On, uklopljen 
nad slojevima, zauzima imanentnu poziciju u odnosu na materijalne 
procese. Više ne postoji transcendentalni jaz između teorije i svijeta. Sa- 
ma teorija obuhvaćena je stvarnošću koju opisuje. Ovdje stvari postaju 
nejasne. Sublimirana materijalistička eshatologija nudi zamjenu za sve 
oblike racionalističke teleologije. Zašto nastavljati intenzifikaciju? Zato 
što uvijek postoji višak stratifikacije. Potreba za deteritorijalizacijom i 
destratifikacijom ne bi postojala da nema komplementarne reteritorijali- 
zacije i restratifikacije. Deteritorijalizirati treba samo zbog toga što sloje- 
vi postoje. Zašto uopće postoji stratifikacija? Zato što postoji organizacij- 
ski dualizam. Iako je samo realno apsolutno deteritorijalizirano, nulti 
stupanj apsolutnog intenziteta uvijek je diferenciran, stratificiran i sedi- 
mentiran na različite složene načine. Onda kada misaoni proces postane 
podređen imperativu intenzifikacije i destratifikacije, jasno je da mora 
postojati limitrofna točka apsolutne deteritorijalizacije prema kojoj pro- 
ces afirmacije ili akceleracije stremi. Ako ubrzavate, postoji materijalno 
ograničenje vašeg kapaciteta za ubrzanje. Jednako tako mora postojati i 
transcendentalno ograničenje brzine. Krajnja granica uopće nije granica, 

to je smrt, ili kozmička shizofrenija. To je krajnji horizont. Land bezre- 
zervno podupire ove nevjerojatne teze iznesene u Anti-Edipu, ali ih liša- 
va polovičnih mjera koje upućuju na proizvodnju novih oblika kreativ- 
nog postojanja i tako dalje. Za njega sve to jednostavno znači: “kraj pro- 
cesa je smrt. 

Jedan od Nickovih radova briljantno je naslovljen Making It With 
Death. Smrt je inherentno proizvodna, ona je motor proizvodnje, način 
antiproizvodnje koji stvara svu proizvodnju, proizvodnja proizvodnje. 
To nije Freudovo S onu stranu načela ugode, u kojemu su život i sve vitalne 
razlike jednostrane devijacije intenzivne smrti. Tvrdnja jest da je mogu- 
će na trenutak konvergirati u apsolutnu intenzivnost ili apsolutnu dete- 
ritorijalizaciju. Što je to, tko bi bio njen nositelj i što bi uopće moglo na- 
staviti postojati kao prenosilac tanatropičkog ubrzanja? Svakako ne ljud- 
ska rasa. Čitava zemaljska povijest upravo je povijest intenzifikacije pri 
čemu su socijalne organizacije i razvoj naprednih tehnoloških kapitali- 
stičkih društava samo trenutak ili faze tog procesa. Nastavak ili 
intenzifikacija procesa traži eliminaciju ljudske rase kao supstrata tog 
procesa. No, tada se postavlja pitanje, pod kojim uvjetima? 

Čini mi se da ovdje dolazi do temeljne kontradikcije, odnosno do 
konceptualne nekoherentnosti: kako je moguće nešto intenzivirati uko- 
liko više ne postoji ništa što bi se moglo intenzivirati? Ako je vaše shizoa- 
nalitičko djelovanje pogonjeno potrebom za stalnim intenziviranjem i 
deteritorijaliziranjem, doći će trenutak u kojemu više neće biti pokretač- 
ke sile: sami ćete se povratiti u proces. Onog trenutka kada se sekundarna 
proizvodnja reintegrira ili spregne nazad u primarnu proizvodnju, iro- 
nično, ono što se dobije je bizarna mimeza zmije apsolutnoga znanja. No, 
u ovom slučaju, to je zmija apsolutne proizvodnje. Poanta je u tome da se 
organski individuirani ljudski subjekti ne mogu postaviti prema ovom 
krugu ili procesu. On se — ionako i ovako — događa bez vas. Njemu vi ni- 
ste potrebni. Koncept moći djelovanja je demontiran. Ili, da citiramo 
Landa: “To se svakako događa i ne postoji ništa što možete učiniti." Ne- 
što radi kroz vas, ne postoji ništa što možete učiniti, tako da bi bilo naj- 
bolje da se prepustite procesu. To je filozofski problem. U pitanju je po- 
vratak romantičke, Sopenhauerovske ideje fuzije osobnog i neosobnog, 
individuiranog subjekta i kozmičke shizofrenije, impersonalnog primar- 
nog procesa. No za Schopenhauera takvo postuliranje i dalje ima smisla 
jer trenutak u kojemu se volja okreće protiv sebe same upravlja čitavom 
njegovom etičkom i praktičnom filozofijom. Za Landa, zato što više ne- 
ma ni individuiranih nosilaca, ne postoji nikakvo uporište za povratak, 
pretvorbu iz sekundarnog u primarni proces. Ova se konvergencija ne 
razmata na iskustvenoj razini. U tom smislu, čitav vokabular 
intenzifikacije i deintenzifikacije postaje suvišan. Paradoks glasi ovako: 
pod kojim biste uvjetima bili voljni željeti nemogućnost volje? Kako bi- 
ste afirmirali ono što onemogućuje svaku afirmaciju? 

Ovo je konceptualni problem sa zanimljivim praktičnim i političkim 
posljedicama. Smatram da je politički nabijen jer objašnjava Nickovu po- 
litičku putanju nakon početne pozicije radikalnoga ultralijevog anarhiz- 
ma. U tekstu naslovljenom Kant, Capital and the Prohibition of Incest: a pole- 
mical introduction to the configuration of philosophy and modernity (Kant, kapital 
izabrana incesta: polemički uvod u konfiguraciju filozofije i moderniteta) , kaze: 
“Državni aparat naprednoga industrijskog društva svakako ne može biti 

..Sravnjivanjem 
ovog fundamen- 
talnog dualizma — 
dualizma transcen- 
dentalnog oblika i 
empirijskog sadrZaja 
— dolazimo do 
materijalističkog 
monizma koji 
objašnjava kako 
materija sama 
proizvodi vlastitu 
reprezentaciju. 
Reprezentacija, 
proizvedena na taj 
način, zadobiva 
status transcen- 
dentalne iluzije. 


nadvladan bez volje za eskalacijom nasilja bez granica, nasilja bez kraja". 
Ono što je zanimljivo jest da su u ovome tekstu jedini radikalni revoluci- 
onarni subjekti militantne lezbijske feministkinje. U tom je trenutku 
Land u potpunosti voljan podržati ili potvrditi radikale. Njegova kritika 
marksističke ljevice sastoji se u tome da je ne smatra radikalnom, revolu- 
cionarnom ili dovoljno kritičnom. Pet ili šest godina kasnije čini se da 
shvaća kako više ne postoji nosilac revolucionarne intenzifikacije. Iz toga 
izvlači zaključak da politika mora biti napuštena i zamijenjena. Sve što 
možete učiniti jest podržavati ili afirmirati impersonalne procese koji, 
ako ništa drugo, najavljuju novu fazu deteritorijalizacije. Što to podrazu- 
mijeva? Podrazumijeva afirmaciju slobodnih tržišta, deregulacije, kapita- 
lističkog skrnavljenja tradicionalnih oblika društvene organizacije i tako 
dalje. Zašto? Ne zato što smatra da bi time zastupao individualnu demo- 
kraciju i slobodu. Land mora instrumentalizirati neoliberalizam u ime 
nečega tobože puno mračnijeg i potencijalno mnogo korozivnijeg. To 
krije mnoge opasnosti. Ako odlučite da je neprijatelj vašeg neprijatelja 
prijatelj, lako možete zaboraviti uvjete pod kojima ste sklopili to save- 
zništvo jer u jednom trenutku više niti vidite, niti biste, sve da i vidite, 
mogli prepoznati svoj cilj. Možete završiti podržavajući i prigrljavajući 
neoliberalnu politiku ili ideologiju. Djelovanje u ime dalekog cilja – mo- 
guće lukavstvo shizofrenog uma — više ništa ne znači zato što više nije 
moguće razlikovati ono što radite od onog čemu težite. Drugim riječima, 
onog trenutka kada razdvojite taktiku od strategije - čuvenu razliku iz- 
među taktike i strategije po kojoj je strategija teleološka, transcendental- 
na i reprezentacijska, a taktika imanentna i strojna — ukoliko nemate 
strategiju, netko tko je ima će uskoro upravljati vašom taktikom. Netko 
tko zna što želi postići počet će vas iskorištavati. Na taj način postajete pi- 
jun jedne vrste impersonalne sile, no to više nije ona glamurozna vrsta 
impersonalne i zavodljive sile s kojom ste se nadali sklopiti pakt, već 
mnogo ciničnija vrsta libertarijanskog kapitalizma. 


S engleskog preveo: Vatroslav Miloš 
Tekst je transkribiran sa snimke koju je napravio Backdoor Broadcasting Company. 

Brzine bijega 


ranim godinama dvadeset i prvog stoljeća obnovljen je 
interes za teorijske ideje akceleracije. Ključna je figura u 
tim raspravama britanski filozof Nick Land. Potrebno je 
pojasniti pojam “akceleracionizam”, kojeg je skovao Be- 
njamin Noys (u karakteristično kritičnom tonu). 
ss U Noysovoj definiciji akceleracionizam opisuje određene 
libertarijanske postmarksističke pozicije (Anti-Edip Deleuzea i Guattari- 
ja, Lyotardova Libidalna ekonomija i Baudrillardov rad sredinom 1970- 
ih). Prema Noysu, 
[Ti mislioci] odgovaraju na Marxovu tvrdnju da je “prava zapreka kapita- 
lističkoj proizvodnji sam kapital", zastupajući tezu da moramo srušiti tu 
zapreku okrećući kapitalizam protiv njega samoga. Oni su egzotična vari- 
janta la politique du pire: ako kapitalizam generira sile vlastitog uništenja, 
onda je potrebno radikalizirati sam kapitalizam: što gore, to bolje. Tu 
tendenciju nazivamo akceleracionizmom.” 
Land je pružio primjer strategije “što gore, to bolje? i njenog zaoštrava- 
nja do novih razmjera bolesne perverzije u 1990-ima. No nas ne zanimaju 
toliko pitanja konceptualne genealogije, nego ponovno oživljavanje ide- 
je: što је akceleracionizam danas? Trenutno se pod tim nazivom može 
pronaći mnoštvo novih ideja, u rangu od postkapitalističke tehnopolitič- 
ke teorije, preko sci-fi spekulativnog kozmističkog dizajna, do univerzal- 
nih racionalističkih epistemologija. Mi mislimo da je za povratak ideja- 
ma akceleracije odgovorno trenutno stanje političke, ekonomske i kul- 
turne truleži. Premda su Landove ideje o tome što bi trebalo biti ubrzano 
i od čega se ubrzanje sastoji istisnute novima, takve bi se opaske, koje sad 
postoje na višestrukim razinama (epistemičkoj, ontološkoj, političkoj, 
kozmološkoj), danas moglo izravnije postrojiti protiv sablasti sijedog, 
pretilog, no i dalje hegemonijski čvrstog neoliberalnog poretka. Pritom 
se uloga estetskog mora pomaknuti na sličan način. Dok je u Landovoj 
shemi akceleracije estetsko sveprisutno, ali bez vlastite autonomije, u 
ovoj svježe zamišljenoj viziji estetsko bi moglo dobiti samostalniju i time 
značajniju ulogu. 

“..Ako kapitalizam 
generira sile 
vlastitog uništenja, 
onda je potrebno 
radikalizirati sam 
kapitalizam: Sto 
gore, to bolje. Tu 
tendenciju nazivamo 
akceleracionizmom.” 


o2 Gilles Deleuze and Félix 
Guattari, Anti-Oedipus: 
Capitalism and Schizophre- 
nia (London: Continu- 
um, 2004), 260. 


оз Nick Land, Fanged Nou- 
mena: Collected Writings 
1987- 2007, ur. Ray Brassi- 
er and Robin Mackay 
(Falmouth: Urbanomic, 
2011), 626. 


Hereze Nicka Landa 


Nick Land bio je medu najdalekovidnijim misliocima kapitalizma koji su 
se pojavili sredinom 1990-ih. Njegov je rad kombinacija kibernetike Nor- 
berta Weinera s delezogatarijskom libidalnom filozofijom u zacecima, 
znanosti kompleksnih sustava, britanskom rave kulturom te cyberpunk 
pulp fictionom, da bi proizveo nekakav psihodelični reductio ad absur- 
dum neoliberalne ideologije, crn kao noc. Kljuéna je za Landovo razmi- 
šljanje bila ideja koju je preuzeo iz projekta Kapitalizam i shizofrenija Dele- 
uzea i Guattarija: kapitalizam se od prethodnih društvenih formacija 
razlikuje po tome što djeluje kroz procese deteritorijalizacije, čija je 
funkcija da oslobode sputanu dinamiku kreativnosti, prethodno pažljivo 
zatočenu u primitivnim ili despotskim tabuima. Land je preoteo tu she- 
matizaciju, izvlačeći iz nje implicitni nehumani pro-kapitalizam. Deleu- 
ze i Guattari pitali su: 

Koji је to revolucionarni put? ... Povući se sa svjetskog tržišta? ... Ш pak ici 

u suprotnom smjeru? Ići još dalje, to jest, u smjeru kretanja tržišta? ... Ne 

povući se iz procesa, nego ići dalje, “ubrzati proces”. 


Na to je pitanje Land odgovorio potvrdno. Dok su Deleuze i Guattari u 
konačnici savjetovali oprez, ubrzavati oprezno da bi se izbjeglo potpuno 
uništenje, Land je preferirao apsolutan proces akceleracije i deteritorijali- 
zacije, prepoznajući kapitalizam kao ultimativnog pokretača povijesti. 
Landovim riječima: “Kapitalizam nema vanjsku granicu, progutao je ži- 
vot i biološku inteligenciju, |i] ogromniji je nego što čovjek može 
zamisliti”. Deregulacija, privatizacija i komodifikacija neoliberalnog 
kapitalizma služit će ovdje da unište svu stratifikaciju unutar društva, 
proizvodeći pritom nečuvene novine. 

Politika i sva moralnost, posebno ona ljevičarske vrste, blokiraju ovaj 
temeljni povijesni proces. Land je opčinjeno vjerovao da kapitalistička 
brzina sama može proizvesti globalnu tranziciju prema nenadmašivoj 
tehnološkoj singularnosti. U ovoj viziji kapitala, i čovjek s vremenom 
može biti odbačen kao obična smetnja apstraktnoj planetarnoj inteligen- 
ciji koja se munjevito konstruira od brikolažnih fragmenata prethodnih 
civilizacija. Prema Landu, uslijed akceleracije globalnog kapitalizma, 
čovjek će se raspasti u tehnološkoj apoteozi, praktički proživljavajući sa- 
moubojstvo cijele vrste kao navalu ultimativne stimulirane euforije. 

Koliko god to bizarno zvučalo ušima današnjice, ova vrsta razmišlja- 
nja “90-ih je imala nekog poremećenog smisla. Radi se o desetljeću nakon 
kolapsa stvarnog postojećeg Komunizma, kad kapitalizam nije imao pro- 
tivnika, kad je Francis Fukuyama proglašavao “kraj povijesti“. S ekspan- 
zijom digitalne kulture i sve širim prihvaćanjem internetskih tehnologi- 
ja, tehnoutopisti poput Kevina Kellyja naviještali su dolazak nove dru- 
štvene i ekonomske epohe. I dok je dobar dio kulture već bio zapetljan u 
retrogradnim manevrima, underground dance glazba potpuno je utjelo- 
vila Landovu nehumanu znanstvenofantastičnu viziju, natopljenu van- 
zemaljskim soničnim inovacijama, iskrivljenu u apokaliptičnu paranoi- 
dnu euforiju. Landovim riječima, “neizbježno izumiranje čovječanstva 
postajalo je dostupno kao plesni podij“, sjajan način (uz proizvodnju teo- 
rije i konzumaciju metamfetamina) na koji ljudi kao pojedinci mogu is- 
kusiti nepredstavljivu brzinu nehumanog kapitalizma. To je bilo otuđe- 
nje u kojem se moglo uživati, za kojim se moglo perverzno žudjeti. 

U tom slučaju Land bi 
pripadao onoj rijetkoj 
vrsti filozofa koje vrijedi 
čitati čak i samo zbog 
intenzivne kvalitete 
njihova rukopisa. 


Reza Negarestani, 
“Abducting the Outside: 
Modernity and the 
Culture of Acceleration? 
(Miguel Abreu Gallery, 
New York, 2012). 


Akceleracija > Brzina 


No ako je Landova fanatična nihilistička vizija globalne kapitalističke ak- 
celeracije imala smisla u žestokim 1990-ima, danas ga ima manje. Jedan 
je razlog taj da Landova akceleracionistička shema odbija politiku kao 
sentimentalnu izraslinu, kao obično podupiranje neobuzdanih ega 
umjerenih liberala i mlitavih marksista. Barem prema Landovima tvr- 
dnjama, sirova ubrzavajuća sila kapitalističke inovacije sama bi trebala 
biti dovoljna da pokrene revolucionarnu promjenu. No, kao što su Dele- 
uze i Guattari uočili, ono što kapitalistička brzina jednom rukom deteri- 
torijalizira, drugom reteritorijalizira. Na društvenoj modernizaciji talo- 
že se kičasti podsjetnici na zajedničku prošlost, gdje tačersko-reganska 
deregulacija dijeli udobno mjesto s kvaziviktorijanskom obitelji i vjer- 
skim vrijednostima. Postoji duboka tenzija unutar neoliberalnog kapita- 
lizma, između njegove slike o sebi kao jedinom nositelju modernosti i 
pomalo bijedne stvarnosti koju je jedino sposoban pružiti. Daleko od 
otapanja društvenog u univerzalnoj kiselini hipertehnološke akceleraci- 
je, danas je najbolje čemu se možemo nadati marginalno poboljšane po- 
trošačke tehnoigračke na pozadini političke inercije, kulturne hipersta- 
zije, ekološkog kolapsa i sve veće krize resursa. Tehnološki napredak, 
umjesto da izbriše osobno, postao je gotovo potpuno edipiziran, stalno 
sve usmjereniji na podržavanje liberalnog individualnog subjekta. Sila 
koju je Land identificirao kao motor neznanih inovacija istrošila se. Radi 
se o dobro poznatoj vrsti otuđenja, onoj koja izaziva ennui, prije nego li 
ledeno uzbudljiv niz šokova budućnosti. Sve ovo ponovno otvara prostor 
za političko: ako žudimo za radikalno inovativnom društvenom formaci- 
jom, sam kapital neće biti dovoljan. 

Štoviše, iz filozofske perspektive landovski akceleracionizam briše 
stvarne razlike u svijetu stvarajući nesofisticirano jednoznačan sistem. 
Ključna je posljedica toga nesposobnost da se odrede razlike između mi- 
šljenja i bivanja, svođenjem racionalnog na ontološko. U ovom pogledu 
Land je sljedbenik Deleuzea i brojnih drugih procesnih filozofa. Ray 
Brassier tvrdi da to vodi do scenarija u kojem, budući da je razlika potpo- 
ranj stvarnosti bivanja, a misao tek razlika u bivanju, sve što jest do neke 
mjere misli. Na ovaj se način pojavljuje pretkritički panpsihizam, nespo- 
soban ispravno razjasniti status logičke ili normativne racionalne misli.“ 
Kod Landa, ovaj problematični antiracionalizam u konačnici vodi do eli- 
zije ne samo mišljenja i bivanja, već i ontološkog i estetskog." I sama teo- 
rija postaje običan stimulans, bez ikakve reference na vanjsku istinu, spo- 
sobna jedino za usađivanje afektivnog stanja koje individualnim subjek- 
tima pruža ograničen pristup ultrakompleksnom nastajanju sistema ka- 
pitala-kao-inteligencije-koja-proždire-svijet. Ovaj proces Landovu teori- 
juostavlja neusidrenom i nesposobnom da se opravda, osim možda pu- 
tem ničeanskog ulaganja u “silu? literarnog stila, libidalnu privlačnost 
samog teksta.°° 

Na razini mehanike akceleracije, Reza Negarestani proveo je kritiku 
prema kojoj je landovska pozicija, utemeljena u koncepciji strojne 
efikasnosti, po sebi nesposobna proizvesti takvu vrstu apokaliptične tele- 
ološke dinamike kakvu zamišlja.” Landova singularitarijanska bu- 
dućnost ovisi o temeljnom sistemu kapitalističkog samouvećavanja, u 
konačnici se oslanjajući na algoritamsku paradigmu rekurzivne kompu- 

tacije. Slijedeći kritiku filozofa znanosti Giuseppea Longoa, svi računalni 
sustavi djeluju prema operativnoj arhitekturi koja je zasebna, izgrađena 
od odvojenih uputa, poput faza recepta, i ta zasebna, konačna predodžba 
vremena očito ne odgovora neprekidnim procesima koje nalazimo u pri- 
rodi." Osim u zasebnim procesima, računalni sistemi pokazuju 
nesofisticiranu kvantizaciju i kad je u pitanju mjerenje. Kad se računala 
koriste za modeliranje kompleksnih prirodnih sistema (poput ljudske 
neurologije ili klimatskih sistema), sitne se razlike u početnim uvjetima 
pojednostavljuju, zatvaraju u "glomaznom" ili “pikseliziranom” zaokru- 
živanju. U kompleksnim sustavima, nelinearni procesi povratnih infor- 
macija čine da beskrajno male razlike u početnim uvjetima s vremenom 
proizvedu golema razilaženja u rezultatima. Neprekidna priroda stvar- 
nosti neuhvatljiva je kvantiziranom dosegu naše trenutne računalne pa- 
radigme, a ta paradigma u srži je Landovih strojeva akceleracije: jedno- 
smjeran akumulativni proces algoritamskog povećavanja. 

Posljednja se linija problematizacije landovskog programa akcelera- 
cionizma tiče njegovih pretpostavki o značenju slobode. Land, kao i do- 
bar dio liberalnih i neoliberalnih mislilaca, zamišlja osnovnu slobodu 
koju različiti oblici struktura sputavaju. Iako se ističe svojim rigoroznim 
nehumanizmom (u usporedbi, recimo, s klasičnim liberalom poput Loc- 
kea), zanima ga isključivo negativna sloboda: sloboda kapitala od štetne 
(i nepromišljene) ljudske intervencije. No tako potpuno ignorira bogati- 
juimnogo intrigantniju domenu pozitivne slobode. U tom smislu Land 
zabunom miješa brzinu i akceleraciju. Danas se možda krećemo brzo, ali 
samo unutar strogo određenog seta kapitalističkih parametara koji ni- 
kad ne vrludaju. Kao takav, landovski je akceleracionizam zapeo u čisto 
dromološkom registru, kao lokalizirano pojačavanje intenziteta, umje- 
sto da bude ispravniji akcelerirajući režim kadar upravljati onkraj ulti- 
mativnog otupljujućeg kapitalističkog aksioma akumulacije-akumulaci- 
je-radi. Ove kritike landovske pozicije zajedno tvore temelj reformati- 
rane, obnovljene i dubinski poboljšane ideje o mogućem značenju 
akceleracionizma. 


Za novo prosvjetiteljstvo 


Ako počnemo od zadnjeg i najznačajnijeg od ovih prigovora, ono što tre- 
ba spajati inače divergentne nove akceleracionističke pristupe zajednički 
je projekt slobode.“ U tom smislu, akceleracionizam se danas približio 
klasičnoj kantovskoj perspektivi: sloboda se sastoji od pridržavanja (raci- 
onalno-normativnih) pravila, kako bismo se oslobodili impulzivnosti na- 
gona. Brassier to opisuje kao “kulturno postignuće", izgradnju umjetnog 
reda racionalnih imperativa podređenih pravilima koji omogućuje bijeg 
od poriva, uvijek podložnih prilagodbama i manipulaciji. U kontradi- 
stinkciji spram libertarijanskih i čisto negativnih predodžbi slobode, ti- 
ranija nagona, poriva, emocija i afektivnosti može biti obuzdana samo u 
mjeri u kojoj te libidalne fenomene nadzire formalizirano djelovanje ra- 
zuma, neprirodna, sintetička struktura, pozitivna konstrukcija izgrađe- 
na kao odgovor svemiru koji bi nas inače pustio dabudemo robovi niskih 
poriva. Ova se pozicija od papagajskog ponavljanja prosvjetiteljskih tro- 
pa razlikuje svojim maksimalnim te rigorozno nehumanistickim prome- 

tejizmom. Taj nehumanisticki prometejski pogled na slobodu nit je koja 
povezuje oprečna tkanja epistemičkog, političkog i kozmističkog akcele- 
racionizma. Dok epistemički akceleracionizam stvara nove načine razmi- 
šljanja i nova tijela znanja, politički akceleracionizam proizvodi nove 
društvene i ekonomske sustave za utjelovljavanje, izražavanje i korište- 
nje racionalističkih pomaka. Naši se epistemički i kreativni kapaciteti ši- 
re u tandemu, bez povratka unatrag. 

Ray Brassier i Reza Negarestani istomišljenici su unutar epistemičk- 
og akceleracionizma. Akceleracionizam je u ovom obliku projekt maksi- 
malizacije racionalnih kapaciteta — sadržaja znanja o svijetu — i omoguća- 
vanja razgranjavanja konceptualnog prostora razuma. Za Brassiera i Ne- 
garestanija, radi se o procesu koji potječe iz otuđenja. Za Brassiera, to je 
zbog izravnog povezivanja procesa znanstvenog otkrića s nihilizmom. 
Prosvjetiteljstvo, umjesto da vodi prema učvršćivanju humanističke vizi- 
je, postupno, ali nepovratno mijenja manifestnu sliku nas-u-svijetu, raz- 
mičući utješne propovijedi humanizma da bi ispod razotkrio, kao u Ter- 
minatora, svjetlucave kosti praznog, formalističkog, racionalnog subjek- 
ta kojeg je ocrtao Wilfrid Sellarsa. 

Za Negarestanija, epistemička akceleracija proizvodi nove načine za 
konceptualno navigiranje. To spacijalizirano, geometrijsko shvaćanje 
konceptualnog ponašanja naglašava kreativne aspekte misli, fokusirajući 
se na konceptualno otkriće i abduktivnu tranziciju, pored analitičke par- 
simonije. Ovaj moderni sustav znanja, dobrim dijelom inspiriran novi- 
jim radovima u sintetičkoj filozofiji matematike“, motiviran je mo- 
guénostima za stvaranje veza, krećući od lokalnih horizonata znanja i 
prateći postojeće puteve prema globaliziranijim konceptualnim horizon- 
tima. U tom smislu, Negarestanijev projekt zastupa misao “istinitu sve- 
miru", koja spaja traumatične i vrtoglave nehumane perspektive koje 
znanstvena i matematička misao nude racionalnom subjektu.” Ova revo- 
lucija “za otvoreno i od strane otvorenog"? ne daje prioritet niti global- 
nom nad lokalnim niti lokalnom nad globalnim, već njihovom preklapa- 
nju, mogućnosti bušenja rupa u njima te njihovim potencijalima za tran- 
splantaciju i tranziciju. Iz perspektive epistemološkog prikaza konceptu- 
alnog prostora, trebalo bi se djelovati pod racionalnom injunkcijom pre- 
ma istraživanju, premda onom nužno traumatične vrste. Epistemička 
akceleracija sastoji se stoga od širenja i istraživanja konceptualnog kapa- 
citeta, proširenog novim tehnoznanstvenim znanjima, i rezultira nepre- 
stanim okretanjem humanističkog subjekta naglavce u neprekidnoj ko- 
pernikanskoj revoluciji. Epistemički akceleracionizmi pritom zadržava- 
ju presudne razlike između misli i bivanja i stoga su sposobni ponuditi 
temelj za racionalističku sliku svijeta i njegovih aktivnosti. 

Prema Nicku Srniceku, bitna je točka spajanja epistemičke i političke 
akceleracije potencijal za transformaciju ekonomije. Napredovanja u epi- 
stemologiji ovdje se izravno povezuju s tehnološkim, društvenim i poli- 
tičkim napredovanjima. Srnicek zaključuje da ekonomski modeli efek- 
tivno djeluju kao navigacijski sustavi za određene društvene i ideološke 
infrastrukture te zbog toga ne možemo razlučiti između modela koji 
pružaju orijentaciju i stratešku podršku trenutnom kapitalističkom sis- 
temu i onih koji bi nam mogli omogućiti resurse da navigiramo prema 
budućnosti postkapitalističkog društva. Na taj način “kritika ograniče- 
nog znanja stoga je analogna kritici ograničenih ekonomija".+ Drugim 

riječima, novi načini promišljanja ekonomije mogu imati ogromnog 
utjecaja na način funkcioniranja samih ekonomija. Postkapitalistički po- 
redak, kojeg politički akceleracionizam postavlja kao svoj direktni cilj, 
nužno ovisi o mogućnosti da transformiramo disciplinu ekonomije te 
korpus znanja koji podržava i oprimjeruje. Transformaciju ekonomije 
možemo gledati kao jedan važan element unutar šireg procesa tranzicije, 
gdje razvoj novih modela i kognitivnih mapa postojećeg sustava vodi 
prema razvoju spekulativne slike budućeg ekonomskog sustava. 

Onkraj ekonomskog, politički akceleracionizam želi revolucionarizi- 
rati suvremenu političku ljevicu. Držeći da kapitalizam danas ograničava 
proizvodne moći tehnologije, dajući joj ograničene i često uzaludne svr- 
he, akceleracionizam kao politički projekt predlaže pronalaženje laten- 
tnih proizvodnih sila koje treba pokrenuti protiv neoliberalizma. Umje- 
sto rada na uništavanju trenutnog kapitalističkog sustava, postojeća je 
infrastruktura prepoznata kao platforma koju treba prenamijeniti u po- 
stkapitalističke, zajedničke svrhe. Iz ove je perspektive tehnologija rob 
kratkovidnih kapitalističkih ciljeva, а možemo se kladiti da pravi trans- 
formativni potencijali velikog dijela znanstvenih i tehničkih istraživanja 
ostaju neiskorišteni. Ove bi preadaptacije mogle biti odlučujuće, ali jedi- 
no ih je sociopolitička akcija kadra aktivirati, što znači da sama tehnolo- 
ška promjena ostaje potpuno nedostatna da radikalno promijeni naš svi- 
jet. Ono čemu bismo trebali stremiti, predlaže ova tendencija, jest socio- 
tehnološka hegemonija, s ciljem prenamjene trenutnih materijalnih 
platformi financiranja, proizvodnje, logistike i konzumacije u postkapi- 
talističke svrhe. Akceleracionistička politika tvrdi da će jedino budućnost 
koja je modernija — alternativna budućnost koju je neoliberalizam inhe- 
rentno nesposoban proizvesti — biti dovoljna da motivira istinski trans- 
formativnu i koherentnu politiku. 

Takva će budućnosti biti moguća samo s ozbiljnim promjenama na 
radikalnoj ljevici. Trenutne opsesije euroamericke ljevice — lokalizam, di- 
rektna akcija i deliberativna demokracija — nisu dobar odgovor na bez- 
glavu čudovišnost koja je globalni kapital današnjice. Stoga je potrebno 
stvoriti ljevicu koja se dobro snalazi u globalnosti, kompleksnosti, posre- 
dovanju, kvantifikaciji i tehnologiji, radije nego u sentimentaliziranim 
načinima djelovanja i organiziranja prikladnijima za proizvodnju poma- 
lo licemjernog dobrog osjećaja u porazu. Fetišizaciju lokaliziranih hori- 
zonata direktne demokracije treba zamijeniti sadržajnijom predodžbom 
kolektivnog ovladavanja sobom, u kojoj to bolje možemo učinkovito vla- 
dati sobom, što smo sposobniji ukrotiti svoje znanje o društvenom i teh- 
ničkom svijetu. Ova prometejska politika maksimalnog ovladavanja dru- 
štvom i njegovim okolišem nužno će biti iznimno eksperimentalna. Sta- 
rije forme vladanja nad sobom i svijetom, tradicionalnije povezane s pro- 
svjetiteljskom misli, naglašavale su laplasovsko apsolutno znanje, koje je 
odgovaralo Newtonovom modelu svemira kao sata. Danas naše poznava- 
nje netrivijalnih kompleksnih sustava znači da svaki pokušaj ovladava- 
nja našim svijetom uključuje razvijanje oblika djelovanja koji je sposob- 
niji metabolizirati kontingenciju, koji može koristiti tehničke alate koje 
ima na raspolaganju da oblikuje niz mogućih rješenja za svaku 
intervenciju.“ 

U konačnici, samo bi postkapitalistički sociopolitički model mogao 
biti sposoban lansirati robusni kozmistički imperativ. U prve dvije treći- 

ne dvadesetog stoljeća dogodio se zapanjujući napredak u tehnologiji te 
političkoj i društvenoj svijesti, а era odmah nakon Drugog svjetskog rata 
(isve do negdje 1979.) bila je vrijeme kulminacije misli usmjerene k bu- 
dućnosti u znanstvenoj i popularnoj kulturi. No ove je futurološke vizije 
revolucionarnog presijecanja tehnoznanstvenog razvoja i društvene 
transformacije nakon dolaska neoliberalizma brzo zamijenila čežnja za 
kičastim retro-futurizmom. To je priča o tome kako su modernizam i ra- 
ni postmodernizam potonuli u nešto što bismo mogli nazvati raširenom 
kronobolesti: izgubljena je nit tehnodruštvenog prosvjetiteljstva. Poseb- 
no je dobar primjer za cijeli proces odustajanje od svemira kao “poslje- 
dnje granice". Počevši od 1970-ih, ogromni su sovjetski i američki svemir- 
ski programi kolabirali pod naporom političkog pritiska i rezanja budže- 
ta. Obnavljanje ozbiljnog i kontinuiranog istraživanja svemira možda je 
ultimativni izraz slobode koji trenutno možemo zamisliti, ono što teore- 
tičar dizajna Benedict Singleton naziva “najvećim bijegom iz zatvora". 


Akceleracionistička estetika 


Na ovoj pozadini možemo specificirati kako bi akceleracionistička esteti- 
ka mogla izgledati: u procesima epistemičkog konceptualnog navigira- 
nja, u hipersticijskim ideološkim petljama povratnih informacija, u di- 
zajnu kontrolnog sučelja te kao nacrt za akciju u kompleksnim 
sustavima. 

Prvo da se dotaknemo epistemičke estetike. Spacijalizirana predodž- 
ba navigacije i razgranjavanja konceptualnih prostora koja je u srži Ne- 
garestanijeve ideje epistemičke akceleracije ima direktnu estetsku di- 
menziju, vrlo vizualan pristup, utemeljen u matematici teorije toposa. 
Apstraktna matematička estetika geste, navigacije, limitropizma i prona- 
laženja puta preusmjerava filozofiju matematike od temelja u teoriji sku- 
pova i logici prema traženju u konačnici geometrijskog položaja." Dru- 
g0, što se tiče političkog akceleracionizma, iznimno važnom postaje spo- 
sobnost rekonstituirane ljevice da ne djeluje samo unutar hegemonijskih 
koordinata mogućeg koje je utvrdio trenutni socioekonomski ustroj. To 
zahtijeva sposobnost usmjeravanja prethodnih i trenutno nerazvijenih 
žudnji za postkapitalizmom prema koherentnoj viziji budućnosti. Zbog 
eksperimentalne prirode te rekonstitucije, velik dio početnog rada 
nužno će se baviti oblikovanjem moćnih vizija koje će moći vratiti popu- 
lističku žudnju iz libidinalne slijepe ulice koja modernost želi poistovje- 
titi s neoliberalizmom, a modernizacijske mjere proglasiti intrinzično 
jednakoznačnima neoliberalnima (npr. privatizacija, marketizacija i out- 
sourcing). Ovime se priziva ideja hipersticije, koju je prvotno skovala 
Landova Jedinica za kibernetičko kulturalno istraživanje (Cybernetic 
Cultural Research Unit). Radi se o narativima koji mogu stvoriti vlastitu 
stvarnost kroz rad petlji povratnih informacija, proizvodeći nove socio- 
političke atraktore. To je estetska strana zadatka stvaranja nove socioteh- 
ničke hegemonije. Treća je ideja estetike sučelja, kontrolnih soba i kogni- 
tivnih mapa." Da bismo stvarnost prikazali kao poslušnu, i tako doprini- 
jeli glavnom akceleracionističkom projektu maksimalnog kolektivnog 
ovladavanja sobom, bitna je sposobnost raspoređivanja i učinkovite inte- 
rakcije s podacima. U svijetu koji je sve kompleksniji, ogromne količine 

podataka problem su jednako kao i rješenje. Estetika dizajna stoga je va- 
žna kako bismo mogli ispravno predstaviti sučelja koja agentima omo- 
gućuju učinkovitu interakciju i manipulaciju poljima podataka. Za su- 
vremen i preučinkovit primjer treba se samo sjetiti kakva se sve grafička 
sučelja (heads-up displays) koriste u suvremenom financijskom poslova- 
nju. Dizajn je ključan i za izgradnju kontrolnih soba i drugih fizičkih in- 
frastruktura koje omogućuju usmjeravanje intervencija u kompleksnim 
sustavima. Prototipičan je primjer ovoga posebno konstruirani kontrolni 
centar kibernetičkog socijalističkog projekta Cybersyn, u Allendeovom 
Čileu ranih 1970-ih.” Sučelja i kontrolne sobe utjelovljuju estetiku ko- 
gnitivnih mapa; tehnički posredovane kartografije sadašnjeg svijeta slu- 
že kao baza od koje se može planirati akcija. 

Naposljetku, tu je estetika djelovanja u kompleksnim sustavima. 
Kompleksnim sistemskim analizama i modeliranju mora se pridružiti 
novi oblik djelovanja: ono koje je improvizatorsko i kadro izvesti dizajn 
kroz praksu koja radi s nepredvidenim slučajnostima otkrivenim tek ti- 
jekom svog djelovanja. To se najbolje može opisati kroz starogrčki kon- 
cept métisa, specifičnog oblika lukavog umijeća. Marcel Detienne i Jean-Pierre 
Vernant mćtis definiraju, u suprotnosti poesisu i techneu, kao “vještinu s 
materijalima vođenu nekom vrstom prepredene inteligencije”.” To je lu- 
kavština kroz neiskreno i dobro tempirano djelovanje, koja koristi dina- 
mičke tendencije materijala na kojima radi na improvizatorski način. 
Mćtička praksa uključuje suučesništvo s materijalom, lukavo navođenje 
nepredviđenih (i unaprijed nedokučivih) skrivenosti koje se mogu otkriti 
tek za vrijeme djelovanja. To se nadovezuje na epistemološka ograniče- 
nja koja nameću kompleksni sustavi. Naši modeli i simulacije mogu nam 
dati sposobnost da mapiramo potencijalne posljedice djelovanja, ali sa- 
mo ćemo kroz intervenciju otkriti točnu težinu svake petlje povratnih in- 
formacija i svakog procesa pojačanja. Métis nam stoga daje put ka novom 
obliku praksisa, politiku geosocijalnog artizma i lukave racionalnosti. 


Ovaj esej ne bi bio moguć bez višegodišnjih neprocjenjivih rasprava na ovu temu s Rayom 
Brassierom, Nathanom Coombsom, Markom Fisherom, Rezom Negarestanijem, Nickom 


Srnicekom, Benedictom Singletonom i Peterom Wolfendaleom. 


Prevela: Lana Pukanić 
Objavljeno u časopisu e-flux i dostupno na: http://www.e-flux.com/journal/escape-velocities/ 

#Ubrzati: manifest za 
akceleracionističku politiku 


01. UVOD: O stanju stvari 


1. Na početku druge dekade dvadesetprvog stoljeća, globalna civilizaci- 
ja nalazi se pred novom vrstom kataklizme. Nadolazeće apokalipse 
smiješnima čine norme i organizacijske strukture politika nastalih 
rođenjem nacionalne države, jačanjem kapitalizma i u dvadesetosto- 
ljetnim ratovima neviđenih razmjera. 

2. Najznačajniji je slom planetarnog klimatskog sustava. U skoro vrije- 
me zaprijetit će egzistenciji postojeće globalne populacije. Iako je ovo 
najkritičnija prijetnja skojom se čovječanstvo suočava, uz nju postoji 
te se s njome presijeca niz slabijih no potencijalno jednako destabili- 
zirajućih problema. Konačno iscrpljivanje resursa, pogotovo vodnih i 
energetskih rezervi, otvara mogućnost masovne gladi, kolapsa eko- 
nomskih paradigmi te novih otvorenih i hladnih ratova. Kontinuira- 
na financijska kriza navela je vlade na implementaciju katastrofalne 
politike štednje s paralizirajućim efektom na ekonomiju, privatizaci- 
ju sustava socijalne skrbi i prihvaćanje masovne nezaposlenosti i sta- 
gnacije plaća. Rastuća automatizacija procesa proizvodnje, uključu- 
jući i “intelektualni rad”, dokaz je krize kapitalizma s ekonomskim, 
političkim i ideološkim posljedicama te će uskoro razotkriti njegovu 
nemoć u zadržavanju postojećeg životnog standarda čak i za nekada- 
šnju srednju klasu globalnog sjevera. 

3. Današnja politika koja stoji nasuprot ovim katastrofama zakočena je 
nesposobnošću generiranja novih ideja i organizacijskih modela 
nužnih za transformaciju naših društava kako bi se ona mogla suočiti 
s nadolazećim uništenjima i suprotstaviti im se. Dok kriza postaje sve 
snažnija i brža, politika se povlači i klone. U ovoj paralizi političkog 
imaginarija, budućnost je otkazana. 

Od 1979. godine, hegemonijska politička ideologija na globalnoj razi- 
ni je neoliberalizam. Njega, u različitim varijantama, prepoznajemo 
u politici vodećih ekonomskih sila. Iako novi globalni problemi pred- 
stavljaju strukturne izazove postojećem poretku — ponajprije u vidu 
kreditne, financijske i fiskalne krize 2007-08. — neoliberalni programi 
provode se jače nego ikad. Nastavkom provedbe neoliberalnog pro- 
jekta, tog neoliberalizma 2.0, počela je primjena druge faze struktur- 
nih prilagodbi - najznačajnije u obliku poticanja novih i agresivnih 
naleta privatnog sektora na ono što je ostalo od socijalnodemokrat- 
skih institucija i usluga. I sve to usprkos neposrednim negativnim 
ekonomskim i društvenim efektima takvih politika, kao i vrlo značaj- 
nim dugoročnim preprekama koje nameće nova globalna kriza. 

Ono što je desničarskim vladinim, nevladinim i korporativnim sila- 
ma omogućilo nastavak procesa neoliberalizacije barem je djelomič- 
no rezultat kontinuirane paralize i nedjelotvornosti onoga što je osta- 
lo od ljevice. Trideset godina neoliberalizma lišilo je političke stranke 
koje naginju ljevici radikalne misli, ostavivši ih izgubljenima i bez le- 
gitimacije naroda. Najviše što su učinili reagirajući na trenutnu krizu 
zalaganje je za povratak kejnzijanskoj ekonomiji, usprkos dokazima 
daoni uvjeti koji su omogućili poslijeratnu socijalnu demokraciju vi- 
še ne postoje. Ne možemo se vratiti masovnoj industrijsko-fordističk- 
oj organizaciji rada po naredbi, ako se uopće i možemo vratiti. Čak i 
neosocijalistički režimi južnoameričke Bolivarske revolucije, ohra- 
breni svojom sposobnošću odupiranja dogmama suvremenog kapita- 
lizma, ostaju razočaravajuće nemoćni u pružanju alternative bolje od 
socijalizma sredine dvadesetog stoljeća. Sindikati, sustavno oslablji- 
vani neoliberalnim promjenama, sklerotični su na institucijalnoj ra- 
zini i— u najboljem slučaju — sposobni jedino minimalno olakšati no- 
ve strukturne prilagodbe. Bez sistematičnog pristupa građenju nove 
ekonomije te strukturne solidarnosti potrebne za provođenje pro- 
mjena, sindikati za sada ostaju nemoćni. Novi društveni pokreti, 
oformljeni nakon završetka hladnog rata, koji se ponovno javljaju na- 
kon 2008., jednako su tako nemoćni u stvaranju nove političko-ideo- 
loške vizije. Umjesto rada na njoj troše ogromnu energiju u direktno- 
demokratskoj proceduri i afektiranom samovrednovanju na štetu 
strategijske učinkovitosti te često zalaze u oblik neoprimitivističkog 
lokalizma smatrajući da se nasilju globalnog kapitala može suprot- 
staviti nezgrapnom i kratkotrajnom “autenticnoscu” neposrednosti u 
zajedništvu. 

U odsustvu radikalno nove društvene, političke, organizacijske i eko- 
nomske vizije, hegemonijske snage desnice i dalje će uspijevati u na- 
metanju svog uskogrudnog imaginarija usprkos bilo kakvim dokazi- 
ma njegove ograničenosti. U najboljem slučaju, ljevica bi mogla biti 
sposobna djelomično se oduprijeti nekim od najgorih napada, no u 
konačnici radi se o borbi protiv vjetrenjača. Stvaranje nove lijeve glo- 
balne hegemonije značilo bi oporavak izgubljenih mogućih bu- 
dućnosti te, uistinu, oporavak budućnosti kao takve. 

02. INTERREGNUM: O akceleracionizmima 


Ako je neki sustav bio povezivan s idejama ubrzanja, to je kapitali- 
zam. Esencija kapitalističkog metabolizma zahtijeva ekonomski rast, 
uzevši u obzir nužnost natjecanja između pojedinačnih aktera na tr- 
žištu. Oni pokreću tehnološki razvoj u pokušaju postizanja kompeti- 
tivne prednosti što je proces kojeg prate različita izmiještanja unutar 
društva. Njegova neoliberalna inačica ideološki predstavlja samu se- 
be kao silu kreativnog uništenja koja oslobađa tehnološke i društvene 
inovacije vječno ubrzavajućim tempom. 

Filozof Nick Land navedene je procese najpreciznije zahvatio, s krat- 
kovidnim no hipnotizirajućim uvjerenjem, da sama brzina kapitaliz- 
ma može generirati globalnu tranziciju prema, s ničim usporedivoj, 
tehnološkoj singularnosti. U ovakvom viđenju kapitala, čovjek s vre- 
menom može biti odbačen kao puka smetnja apstraktnoj planetarnoj 
inteligenciji koja se sama brzo izgrađuje kao brikolaž od fragmenata 
minulih civilizacija. Međutim, landovski neoliberalizam miješa brzi- 
nu s ubrzanjem. Možda se krećemo brzo, no činimo to samo unutar 
strogo definiranog skupa kapitalističkih parametara koji se nikad ne 
dovode u pitanje. Doživljavamo samo rastuću brzinu bliskog hori- 
zonta, jednostavni bezumni polet, prije negoli navigacijsko ubrzanje, 
odnosno eksperimentalni proces otkrivanja unutar univerzalnog 
prostora mogućnosti. Takav način ubrzanja smatramo esencijalnim. 
Da bi stvari bile još gore, kao što su Deleuze i Guattari primijetili, ono 
što brzina kapitalizma deteritorijalizira na jednoj strani, reteritorija- 
lizira na drugoj od samih početaka. Napredak postaje ograničen unu- 
tar okvira kojeg čine višak vrijednosti, rezervna armija rada i slobo- 
dno plutajući kapital. Modernitet je reduciran na statističke mjere 
ekonomskog rasta, a na društvenoj inovaciji talože se kičasti podsje- 
tnici na zajedničku prošlost. Tačersko-reganska deregulacija udobno 
se smjestila uz bok viktorijanskom povratku korijenima obiteljskih i 
vjerskih vrijednosti. 

U neoliberalističkom autoportretu prisutna je duboka napetost. Neo- 
liberalizam sebe prikazuje kao medij moderniteta, sinonim moderni- 
zacije, obećavajući budućnost koju je zapravo konstitutivno nesposo- 
ban pružiti. Odista, kako je neoliberalizam napredovao, više nego što 
je davao zamah individualnoj kreativnosti, naginjao je prema elimi- 
naciji kognitivne inventivnosti u korist afektivne proizvodnje plani- 
ranih interakcija, spregnutih u globalne opskrbne lance i neofordi- 
stičku istočnu proizvodnu zonu. Zanemarivo malen elitni sloj kogni- 
tarijata smanjuje se svakom godinom — i to sve brže — dok algoritam- 
ska automatika vijuga kroz sfere afektivnog i intelektualnog rada. Ia- 
ko se postavlja kao nužnost povijesnog razvoja, neoliberalizam je za- 
pravo puko sredstvo obrane protiv krize vrijednosti nastale 1970-ih 
godina. Radi se, bez ikakve sumnje, o sublimaciji krize prije nego o 
njenom prevladavanju. 

Marx je, uz Landa, paradigmatski akceleracionistički mislilac. Supro- 
tno svima poznatoj kritici te ponašanju nekih suvremenih marksista, 
moramo se sjetiti da jesam Marx koristio najnaprednije dostupne te- 
orijske alate i empirijske podatke u pokušaju potpunog razumijeva- 
nja i transformacije svijeta u kojemu je živio. Kao mislilac nije se opi- 

rao modernitetu već ga je pokušavao analizirati te unutar njega inter- 
venirati, shvaćajući da kapitalizam predstavlja, unatoč eksploataciji i 
korupciji koje ga prate, dosad najnapredniji ekonomski sustav. Nje- 
gove dosege ne treba odbaciti, već ih unaprijediti ubrzavajući izvan 
ograničenja koja su nametnule kapitalističke vrijednosti. 
Čak je i Lenjin, u tekstu O ‘lijevoj’ djetinjariji io malograđanštini iz 1918. 
godine, zapisao: 
“Socijalizam je nezamisliv bez krupnokapitalističke tehnike iz- 
građene po posljednjoj riječi najnovije znanosti, bez planske dr- 
žavne organizacije koja podređuje desetke milijuna ljudi najstro- 
žem pridržavanju jedinstvene norme u proizvodnji i raspodjeli 
proizvoda. O tome smo mi marksisti uvijek govorili, i s ljudima, 
koji čak ni to nisu shvatili (anarhisti i dobra polovina lijevih esera), 
ne vrijedi gubiti ni dvije sekunde za razgovor.” 
Kao što je Marx znao, kapitalizam ne može biti izjednačen s agensom 
čistog ubrzanja. Slično, procjena lijeve politike kao antiteze tehnoso- 
cijalnoj akceleraciji također je, barem djelomično, ozbiljna pogreška. 
Ako politička ljevica želi imati budućnost, to mora biti ona u kojoj će 
maksimalno prigrliti tu zatomljenu akceleracionističku tendenciju. 


03: MANIFEST: O budućnosti 


Vjerujemo da je najvažnija podjela na današnjoj ljevici između onih 
koji se drže pučke politike lokalizma, izravnog djelovanja i neumornog 
horizontalizma te onih koji ocrtavaju ono što bi se moralo zvati akce- 
leracionistickom politikom pomirenom s modernitetom apstrakcije, slo- 
ženosti, globalizma i tehnologije. Prvi su zadovoljni uspostavljanjem 
malih privremenih prostora ne-kapitalističkih društvenih odnosa, iz- 
bjegavajući pritom prave probleme sadržane u suočavanju s neprija- 
teljem koji je suštinski ne-lokalan, apstraktan i duboko ukorijenjen u 
našu svakodnevnu infrastrukturu. Neuspjeh takve politike izvjestan 
je od samog početka. Suprotno tome, akceleracionistička politika teži 
očuvanju prednosti kasnog kapitalizma nadilazeći njegov sustav vri- 
jednosti, strukture vlasti i masovne patologije. 

Svi želimo raditi manje. Intrigantno je pitanje zašto je vodeći svjetski 
ekonomist poslijeratne ere vjerovao da će prosvijećeni kapitalizam 
neizbježno napredovati prema značajnom smanjenju radnih sati. U 
Ekonomskim perspektivama za naše unuke (1930.), Keynes predviđa kapi- 
talističku budućnost u kojoj će radni dan biti skraćen na tri sata dnev- 
no. Umjesto toga, došlo je do progresivnog brisanja razlike između 
rada i života, uslijed čega rad prodire u svaki aspekt nastajuće dru- 
štvene tvornice. 

Kapitalizam je počeo ograničavati proizvodne sile tehnologije ili ih je 
barem podredio nepotrebno uskim ciljevima. Patentni ratovi i mono- 
polizacija ideja suvremeni su fenomeni koji upućuju na potrebu ka- 
pitala da se izuzme iz natjecanja kao i na njegov retrogradni pristup 
tehnologiji. Dosezi neoliberalizma ne očituju se kao smanjenje posla 
niti kao smanjenje stresa. Umjesto svijeta svemirskih putovanja, šoka 
budućnosti te revolucionarnog tehnološkog potencijala, živimo u 
vremenu u kojemu se razvijaju samo marginalno bolje konzumeri- 

stičke tehnoigračke. Bezbrojna ponavljanja istog osnovnog proizvo- 
da održavaju marginalnu potražnju potrošača nauštrb ljudskog 
ubrzanja. 

Ne želimo se vratiti fordizmu. Ne smije biti povratka fordizmu. Kapi- 
talističko “zlatno doba" počivalo je na premisi proizvodne paradigme 
urednog tvorničkog okružja, gdje je (muškim) radnicima omogućena 
sigurnost i osnovni životni standard u zamjenu za cjeloživotnu za- 
glupljujuću dosadu i represiju nad društvenim životom. Takav se su- 
stav oslanjao na hijerarhiju carstava, kolonija i zaostale periferije na 
internacionalnoj razini, hijerarhiju rasizma i seksizma na nacional- 
noj razini i na rigidnu hijerarhiju ženskog podjarmljivanja na obi- 
teljskoj razini. Usprkos nostalgiji mnogih, u ovakav režim nije se niti 
poželjno niti moguće vratiti. 

Akceleracionisti žele osloboditi latentne sile proizvodnje. U ovom 
projektu materijalna platforma neoliberalizma ne treba biti uništena. 
Treba biti prenamijenjena u svrhu ostvarivanja zajedničkih ciljeva. 
Postojeća infrastruktura nije kapitalistička pozornica koju treba raz- 
montirati, već odskočna daska za skok u postkapitalizam. 

S obzirom na podjarmljivanje tehnoznanosti kapitalističkim ciljevi- 
ma (pogotovo od kraja 1970-ih), zasigurno još uvijek ne znamo što 
moderno tehnosocijalno tijelo može. Tko među nama u potpunosti 
vidi kakve neiskorištene potencijale skriva već razvijena tehnologija? 
Mi pretpostavljamo da pravi transformativni potencijali velikog djela 
naše tehnologije i znanstvenog istraživanja ostaju neiskorišteni, da 
su oni prepuni trenutno suvišnih značajki (ili preadaptacija) koje, 
prateći pomak izvan kratkovidnog kapitalističkog društva, mogu po- 
stati odlučujuće. 

Želimo ubrzati proces tehnološke evolucije. No ono što zagovaramo 
nije tehnološka utopija. Nikad nemojte vjerovati da će tehnologija bi- 
ti dovoljna da nas spasi. Nužna, da, no nikad dovoljna bez društveno- 
političkog djelovanja. Tehnologija i društvo blisko su povezani te 
promjene u jednom bilo omogućuju, bilo pojačavaju promjene u dru- 
gome. Dok tehnoutopisti zagovaraju ubrzanje jer smatraju da će ono 
automatski pridonijeti prevladavanju društvenog konflikta, mi sma- 
tramo da je tehnologiju potrebno ubrzati kako bi se u društvenim su- 
kobima pobjedivalo. 

Vjerujemo da postkapitalizam iziskuje postkapitalističko planiranje. 
Vjera u ideju da će ljudi, nakon revolucije, spontano ustrojiti novi 
društveno-ekonomski sustav koji ne bi bio povratak kapitalizmu ka- 
kav već poznajemo, u najmanju ruku je naivna, ako ne i neuka. Nada- 
lje, potrebno je razviti kognitivnu mapu postojećeg te spekulativnu 
sliku budućeg ekonomskog sustava. 

Kako bismo to učinili, ljevica mora iskoristiti svaku tehnološku i 
znanstvenu prednost kapitalističkog društva. Ističemo da 
kvantifikacija nije zlo koje treba eliminirati, već oruđe koje treba is- 
koristiti na najbolji mogući način. Ekonomsko modeliranje je — je- 
dnostavno rečeno - nužno za razumijevanje kompleksnog svijeta. Fi- 
nancijska kriza 2008. godine otkrila je rizike slijepog prihvaćanja ma- 
tematičkih modela. Treba istaknuti da je zakazao nelegitimni autori- 
tet, ane sama matematika. Oruđa temeljena na analizi društvenih 
mreža, agentnom modeliranju, analitici velikih podataka i neuravno- 

teZenim ekonomskim modelima, nužni su kognitivni posrednici u 
razumijevanju složenih sustava kao što je moderna ekonomija. Akce- 
leracionistička ljevica mora postati pismena u navedenim tehničkim 
poljima. 

Svaka transformacija društva mora uključivati ekonomski i socijalni 
eksperiment. Čileanski projekt Cybersyn, značajan zbog spajanja na- 
predne kibernetičke tehnologije sa sofisticiranim ekonomskim mo- 
delima i zbog demokratske platforme uklopljene u samu tehnološku 
infrastrukturu - tipičan je po ovakvom eksperimentalnom stavu. Ta- 
kođer, slični eksperimenti provođeni su između 1950-ih 1960-ih u 
sovjetskom gospodarstvu; u njima je korištena kibernetika i linearno 
programiranje u pokušaju prevladavanja novih problema s kojima se 
suočavala komunistička ekonomija. Činjenicu da su oba navedena ek- 
sperimenta bila neuspješna možemo pripisati političkim i tehnolo- 
škim ograničenjima s kojima su se ovi rani kibernetičari suočavali. 
Ljevica mora razviti sociotehničku hegemoniju kako u sferi ideja tako 
iu sferi materijalnih platformi. Platforme su infrastrukture global- 
nog društva. One ustanovljuju — i bihevioralno i ideološki - osnovne 
parametre mogućeg. Na neki način utjelovljuju materijalnu tran- 
scendenciju društva: one su ono što omogućuje određen skup djelo- 
vanja, odnosa i snaga. Iako se ne radi se o neizbježnoj nužnosti , velik 
dio trenutne globalne platforme oblikom naginje prema kapitalistič- 
kim društvenim odnosima. Ove materijalne platforme proizvodnje, 
financija, logistike i potrošnje mogu biti i bit će reprogramirane i na- 
novo formatirane da služe postkapitalističkim ciljevima. 

Ne vjerujemo da je izravno djelovanje dovoljno da bi se išta od nave- 
denog postiglo. Rizik uobičajenih taktika marširanja, nošenja tran- 
sparenata i uspostave privremenih autonomnih zona u tome je što 
mogu postati tek utješni surogat za stvarni uspjeh. "Barem smo uči- 
nili nešto“, zborni je plač onih koji pretpostavljaju samopoštovanje 
učinkovitom djelovanju. Jedini kriterij za procjenu dobre taktike je 
omogućuje li značajan uspjeh ili ne. Moramo prestati fetišizirati od- 
redene načine djelovanja. Politiku trebamo tretirati kao skup dina- 
mičkih sustava, vođenu sukobom, prilagodbama i protuprilagodba- 
ma te strateškim utrkama naoružanja. To znači da svaki određeni tip 
političkog djelovanja — tijekom vremena koje je potrebno drugoj stra- 
ni za prilagodbu —postaje tup i nedjelotvoran. Niti jedan način poli- 
tičke borbe nije povijesno nepovrediv. Uistinu, protokom vremena ra- 
ste potreba za odbacivanjem poznatih taktika jer snage i entiteti pro- 
tiv kojih su okupljene uče kako se obraniti te prijeći u djelotvoran 
protunapad. Jednim dijelom upravo je nemogućnost suvremene lje- 
vice da to učini u srži njene suvremene bolesti. 

Prevladavajuće privilegiranje "demokracije kao procesa“ treba napu- 
stiti. Fetišizacija otvorenosti, horizontalnosti i uključivanja od strane 
značajnog dijela današnje radikalne ljevice stvara podlogu neučinko- 
vitosti. Također, tajnovitost, izolacija, vertikalnost te isključivanje 
imaju svoje mjesto u djelotvornom političkom djelovanju (iako, na- 
ravno, ne i ekskluzivno mjesto). 

Demokracija ne može biti definirana samo na temelju njenih sredsta- 
va — glasanja, diskusije, prava na okupljanje. Prava demokracija mora 
biti definirana svojim ciljem — vještinom vladanja kolektiva sobom 

samim. Ovo je projekt koji mora podesiti politiku nasljeđu prosvjeti- 
teljstva do te mjere da prihvati kako isključivo razvijanjem sposobno- 
sti boljeg razumijevanja samih sebe i našeg svijeta (društvenog, teh- 
ničkog, ekonomskog, psihološkog) - možemo vladati sobom samima. 
Moramo iznijeti kolektivno kontrolirani legitimni vertikalni autori- 
tet uz distribuiranje horizontalnih formi društvenosti, kako bismo 
izbjegli ropstvo tiranskome totalitarnom centralizmu ili hirovitom i 
nestabilnom poretku koji je izvan naše kontrole. Upravljanje Planom 
mora se upariti simproviziranim poretkom Mreže. 

Ne predstavljamo niti jednu organizaciju koja bi bila idealna za utje- 
lovljenje ovih vektora. Ono što je potrebno — što je oduvijek bilo po- 
trebno — ekologija je organizacija, pluralizam odjekujućih snaga koje 
se istovremeno međusobno osnažuju kroz komparativne prednosti. 
Sektaštvo, kao i centralizacija, smrtna je presuda ljevici te u tom po- 
gledu pozdravljamo eksperimentiranje različitim taktikama (čak i s 
onima s kojima se ne slažemo). 

Imamo tri jasna srednjoročna cilja. Prvo, potrebno je izgraditi inte- 
lektualnu infrastrukturu. Po uzoru na ono što Mont Pelerin Society 
predstavlja za neoliberalnu revoluciju, toj intelektualnoj infrastruk- 
turi kao zadatak treba povjeriti stvaranje nove ideologije, novih eko- 
nomskih i društvenih modela te viziju dobra koja će zamijeniti i nad- 
mašiti onemoćale ideale koji danas upravljaju našim svijetom. Radi 
se o infrastrukturi koja пе zahtijeva samo ideje već i institucije te ma- 
terijalne trase njihova utjelovljenja i širenja. 

Potrebna nam je medijska reforma velikih razmjera. Usprkos privi- 
dnoj demokratizaciji koju nude Internet i društveni mediji, tradicio- 
nalni mediji ostaju ključni u odabiru i oblikovanju narativa, zajedno 
sa sredstvima potrebnim za istraživačko novinarstvo. Stavljanje ovih 
organa što je moguće više pod kontrolu naroda, ključno je za promje- 
nu prikaza trenutnog prikaza stanja stvari. 

Konačno, potrebno je rekonstituirati različite oblike klasnih snaga. 
Takva rekonstitucija mora napustiti ideju postojanja organskog glo- 
balnog proletarijata. Umjesto toga, mora stremiti ispreplitanju dis- 
paratnog polja djelomičnih proleterskih identiteta, često utjelovlje- 
nih u postfordističkom obliku prekarnoga rada. 

Grupe i pojedinci već rade na svakoj od navedenih stvari, ali djelova- 
nje po načelu “svatko za sebe" nije dovoljno. Potrebno je da se sve 
međusobno osnažuju, tako da svaka modificira trenutnu sponu na 
način da druge postaju sve djelotvornije. Pozitivna povratna sprega 
infrastrukturne, ideološke, socijalne i ekonomske transformacije 
stvara novu složenu hegemoniju, novu postkapitalističku tehnosoci- 
jalnu platformu. Povijest pokazuje da je širok skup taktika i organi- 
zacija uvijek sa sobom donosio sustavne promjene; ove lekcije treba 
naučiti. 

Kako bismo postigli svaki od navedenih ciljeva, na najpraktičnijoj ra- 
zini držimo da akceleracionistička ljevica mora ozbiljnije razmišljati 
o tokovima resursa i novca potrebnih kako bi se izgradila nova, djelo- 
tvorna politička infrastruktura. Izuzev “ljudske snage" masa na ulici, 
iziskujemo financiranje, bilo od strane vlada, institucija, trustova 
mozgova, sindikata ili pojedinačnih dobročinitelja. Mjesto i proved- 
bu takvog financiranja smatramo ključnom za početak rekonstrukci- 

je ekologije djelotvornih lijevih akceleracionističkih organizacija. 
Samo je prometejska politika konačnog majstorskog poznavanja dru- 
štva i vještine vladanja nad njim i njegovim okruženjem sposobna 
nositi se s globalnim problemima i izvojevati pobjedu nad kapitalom. 
Ovu vještinu treba razlikovati od one omiljene među misliocima iz- 
vornog prosvjetiteljstva. Laplaceov univerzum satnog mehanizma, 
kojega je lako razumjeti ako je pruženo dovoljno informacija, davno 
je nestao s dnevnoga reda ozbiljnog znanstvenog promišljanja. No to 
nije nekakav zamorni ostatak postmodernističke misli koji ima po- 
trebu vještinu ovladavanja proglasiti protofašističkom ili autoritet 
kao primarno nelegitiman. Naprotiv, mislimo da nas problemi koji 
more naš planet i našu vrstu prisiljavaju da obnovimo vještinu ovla- 
davanja u novijem, složenijem obliku; iako ne možemo precizno 
predvidjeti rezultate naših postupaka, možemo odrediti vjerojatne 
ishode. Ono što trebamo upariti s takvom složenom analizom sustava 
nov je oblik djelovanja: improvizatoran i sposoban provesti naum u 
praksu u nepredviđenim situacijama do kojih dolazi tijekom proved- 
be u politici geosocijalne umješnosti i lukave racionalnosti. Ono što 
trebamo prigrliti oblik je prisilnog eksperimentiranja koji traži naj- 
prikladnije načine postupanja u zamršenom svijetu. 

Potrebno je oživjeti argumentaciju izvorno namijenjenu postkapita- 
lizmu: ne samo da je kapitalizam nepravedan i izopačen sustav, već je 
i sustav koji sprječava napredak. Naš tehnološki napredak potisnut је 
kapitalizmom bar onoliko koliko je njime jednom bio oslobođen. Ak- 
celeracionizam predstavlja temeljno uvjerenje da navedeni kapaciteti 
mogu i trebaju biti oslobođeni izmještanjem izvan ograničenja na- 
metnutih od strane kapitalističkog društva. Pokret za nadilaženje na- 
ših trenutnih ograničenja mora biti više od puke borbe za racionalni- 
je globalno društvo. Vjerujemo da mora uključivati obnovu snova o 
traganju homo sapiensa za nadilaženjem zemaljskih i tjelesnih ogra- 
ničenja koji su — od sredine devetnaestog stoljeća do neoliberalne zo- 
re — intrigirali mnoge. Ove se vizije danas smatraju reliktima nevini- 
jih vremena. Ipak, one dijagnosticiraju začuđujući nedostatak mašto- 
vitosti našeg doba i nude obećanje budućnosti koje je afektivno osna- 
žujuće jednako koliko i intelektualno poticajno. Na kraju, samo će 
postkapitalističko društvo, ostvareno akceleracionističkom politi- 
kom, biti sposobno ostvariti obećanje svemirskih programa sredine 
dvadesetog stoljeća, a to je mogućnost premještanja izvan svijeta mi- 
nimalnog tehničkog napretka prema sveobuhvatnoj promjeni. Pre- 
ma vremenu kolektivnog samoovladavanja i primjerene tuđinske bu- 
dućnosti koja baštini i opunomoćuje. Prema upotpunjenju prosvjeti- 
teljskog projekta samokritike i samoovladavanja, umjesto prema nje- 
govoj eliminaciji. 

Ozbiljan je izbor s kojim smo suočeni: globalni postkapitalizam ili 
spora fragmentacija prema primitivizmu, stalnoj krizi i planetarnom 
ekološkom kolapsu. 

Budućnost mora biti nanovo izgrađena. Srušena je od strane neolibe- 
ralnog kapitalizma te svedena na bagatelizirana obećanja još veće ne- 
jednakosti, konflikta i kaosa. Urušenje ideje budućnosti simptom je 
regresivnog historijskog statusa našeg vremena, više no, kao što bi ci- 
nici diljem političkog spektra željeli da vjerujemo, znak skeptične 

zrelosti. Akceleracionizam cilja prema buducnosti koja je modernija, 


не de alternativnoj modernosti koju neoliberalizam zbog inherentnih 

PMS py ograničenja ne može stvoriti. Budućnost ponovo moramo otvoriti i 
otpustiti naše horizonte prema bezbrojnim mogućnostima 
Izvanjskoga. 


S engleskoga prevela: Daša Vrzić 

0.0 Kako ne voljeti manifest koji se već u drugom paragrafu dotiče kli- 


1.1 


1.2 


matske promjene? Time pokazuje da budno prati aktualne proble- 
me ovog vremena. Ovo nije jedina vrlina teksta #Ubrzati: manifest ak- 
celeracionističke politike. Pokazuje barem nekakvo shvaćanje stanja 
stvari u kojem se nalazimo. No to je shvaćanje, po mojem mišljenju, 
tek djelomično. Ovaj je tekst na neki način prilično staromodan. Na- 
ravno, kada zamišljamo budućnost, inspiraciju uvijek crpimo iz 
prošlosti. No taj bi se proces — neki bi ga nazvali détournement, a neki 
hakiranje — trebao odvijati s malo više povijesne dubine i širine. Sto- 
ga je tekst koji slijedi prijateljski komentar i kritika #Ubrzati. Broje- 
vi pod kojima se nalaze ove protuteze odgovaraju brojevima u origi- 
nalnom dokumentu. 

Šireći krug tržišne robne ekonomije niz je pojava koje možemo, pre- 
ma Marxu, nazvati metaboličkim pukotinama. U podjeli na raz- 
mjensku i uporabnu vrijednosti, robna razmjena odvaja predmete 
od matrica njihovog nastanka. Samo jedna strana dvostrukog oblika 
vrijednosti podliježe petlji kvantitativne povratne informacije — 
razmjenska vrijednost. Njenu degenerativnu dvojnicu — uporabnu 
vrijednost - odnosno mrežu iz koje se stvari ekstrahiraju, nije mo- 
guće tako jednostavno kvantificirati. Tako dolazi do pukotina u me- 
taboličkom procesu. Pukotina koje politički sustavi temeljeni na 
uzastopnim razdobljima robne ekonomije ne mogu niti prepoznati 
kao probleme, a kamoli riješiti. 

Klimatska je promjena najproblematičnija od ovih pukotina, no po- 
stoje 1 mnoge druge. Problem dinamike robne ekonomije je što 
unutar nje borba potlačenih klasa često, između ostalog, vladajuću 
klasu prisiljava na zamjenu izravnog rada tehnologijom. Svaka od 
ovih zamjena, pak, iziskuje još više energije i materijalnih resursa. 
Cijela infrastruktura globalne robne ekonomije uskoro će zahtijeva- 
ti potrošnju veće količine resursa nego što je može pronaći. Vla- 
dajuća klasa, kada samu sebe ideološki ne obmanjuje, zasigurno zna 
da održavanje robne ekonomije u punoj brzini samo može proširiti 
razne metaboličke pukotine, među kojima je i remećenje klimat- 
skih uvjeta. Postoji sumnja da se ona za to i priprema, naoružava te 
gradi svoje privatne arke. 

Krajnje je vrijeme da se ovoj groznoj mogućnosti suprotstavi novi 
imaginarij, novi prostor mišljenja i djelovanja. Takav imaginarij već 
postoji, no u fragmentima. Podređenim klasama poteškoću uvijek 
predstavlja projekt totalnosti, sve ono nad čim nemaju kontrolu. Pa, 
totalnost kao takvu više nitko ne kontrolira! Biosfera propada zbog 
gomile privatnih interesa koji je pokušavaju sasjeckati u komadiće 
razmjenske vrijednosti. Izazov se sastoji u tome da se totalnost po- 
novno prisvoji, rastvori, te da se u nju modernost ponovno uvede 
kao prostor koji omogućava više od jednog puta prema zamislivoj 
budućnosti. 

Vladajuća bi klasa htjela da mislimo kako je “neoliberalna” bu- 
dućnost jedina koja je moguća. Potrebno je dovesti u pitanje ovaj 
pojam preko više aspekata. Kao prvo, ovdje se ne radi o ponovnom 
uspostavljanju liberalnog poretka, već o nečem novom. Ne radi se o 
povratku u prošlost kako bi se uspostavila robna ekonomija koja je 
prethodila socijalnoj državi i svim drugim kompromisima koje su 
od vladajuće klase izborili organizirani radnički i društveni pokreti. 
Radi se o novoj fazi temeljenoj na novim tehničkim infrastruktura- 
ma, novim oblicima kontrole. Kao drugo: zašto bi itko uopće mislio 
da je kapitalizam ikada bio “liberalan”? Autonomija ekonomske sfe- 
re sama po sebi ideološki je konstrukt. "Liberalna" ekonomska sfera 
postignuta je ogromnim državnim nasiljem nad predmodernim na- 
rodima i njihovim načinima života. Dakle: liberalni kapitalizam ni- 
je postojao; neoliberalni kapitalizam ne postoji. No, postoji nova fa- 
za robne ekonomije čiji su teorijski obrisi poprilično nedefinirani, 
djelomično i zato što ljevica vjeruje u mit o "neoliberalizmu" u istoj 
mjeri kao i desnica. 

U prerazvijenim svijetu kojeg čine Europa, Sjedinjene Američke Dr- 
Zave i Japan bitno se promijenila klasna struktura. Smanjio se udio 
industrijske proizvodnje u kompoziciji rada. Točke pritiska putem 
kojih su se organizirani radnici mogli boriti za svoje interese sada 
su izvan njihovog dohvata. Čak i kada bismo mogli zatvoriti sve fri- 
zerske salone, učinak ne bi bio isti kao kod gašenja neke strateške 
industrije poput industrije čelika. Budući da takve strateške indu- 
strije često nisu smještene u prerazvijenom svijetu, vladajuća klasa 
sve je manje zainteresirana za održavanje uvjeta reprodukcije u pro- 
storu starih prerazvijenih nacija. Zašto biste marili za zdravlje ili 
obrazovanje radnika koji žive ondje gdje nisu smještene vaše velike 
investicije? Stara kejnzijanska rješenja za izlazak iz trenutne krize 
zapravo bi dosta dobro funkcionirala, no za njih nema interesne ko- 
alicije, kao ni potrebnog pritiska vladajuće klase za korištenje krize 
kako bi se utjecalo na reproduktivne funkcije države. U svakom slu- 
čaju, oblici komodifikacije u nastajanju usmjereni su upravo na 
afektivni i informacijski rad koje država obično još omogućava u 
zdravstvu i obrazovanju. Prerazvijeni svijet nudi premalo novih po- 
dručja za komodifikaciju, pa stara društvena područja postaju mete. 
Širenje robnih odnosa kroz cijelo područje prerazvijenog svijeta fra- 
gmentira točke sukoba i borbe te ih čini sve više i više molekularni- 
ma. Javljaju se lokalni i specifični oblici izazova, od pokreta Occupy 
Wall Street do Bartlebyjeve tihe, pasivne taktike prema kojoj na po- 
slu radite samo ono što je zbilja potrebno. Poteškoću predstavlja 

pronalaženje semantičkog ljepila kojim bi se takvi pokreti medu- 
sobno retorički povezali. Jezik kojim bi se to postiglo ne treba biti 
radikalan, treba samo biti uvjerljiv. Narodna poetika otvorene total- 
nosti, postojanja više od jedne moguće budućnosti i više od jednog 
mogućeg izlaza iz sadašnjosti. 


2 Brzina 


Mogli biste reci — ne tako brzo. Nemojmo se zanijeti prebrzim odba- 
civanjem postojećih oblika teorije i prakse. Iako oblik manifesta na- 
predak vezuje uz uništenje prošlosti, nastavimo punom brzinom, 
no nei previše nasumično. 

Za početak: iako robna ekonomija tvrdi da je usmjerena prema bu- 
dućnosti, čak і “progresivna”, preispitajmo taj mit. Čini se da velik 
dio onoga što vladajuća klasa trenutno radi u prerazvijenom svijetu 
podrazumijeva njegovanje i obranu kvazimonopolističkog stanja, 
koristeći pritom arhaični patentni sustav kako bi isključila skoroje- 
viće ili pak vodila međusobne borbe za teritorij. Isto tako čini se da 
je vladajuća klasa u takozvanom nerazvijenom svijetu počela naveli- 
ko podizati industriju prema devetnaestostoljetnoj paradigmi. Ta- 
mo u modificiranom obliku nailazi na neposluh radne snage koje- 
mu se suprotstavlja na dobro poznate načine. Proizvodni odnosi 
robne ekonomije više se doimaju poput okova slobodnog razvoja 
novih društvenih i tehničkih uređenja, novih vrsta budućnosti, ne- 
go poput njegova jamca. Sam oblik robe je zastario. 

Ipak, ima neke koristi od misaone vježbe zamišljanja koja bi bila 
sudbina oblika robe kad bi bio prepušten ubrzanju vlastitog progra- 
ma. Kapital bi zamijenio nepokornu radnu snagu nekom drugom 
robom pa bi ona postala nepotrebnom poput zakržljalog organa. 
Kad bi barem preostalo dovoljno energije i resursa. To bi nepotreb- 
nom učinilo ne samo radnu snagu, već i vladajuću klasu. Cijeli pla- 
net opstajao bi pomoću bitova obavijenih silikonom! No, ova teoret- 
ski fatalna strategija je samo misaona vježba. Planeta nije ostalo do- 
voljno kako bi ova teorija bila izvediva u praksi. Uz to: tehnologija 
možda ima moć djelovanja, no ona nije apsolutna. Oblikuju ju kla- 
sni interesi. Čak i kad se čini da su alternativni putevi prema bu- 
dućnosti propali, uvijek preostaje borba, unutarnja diferencijacija. 
Uvijek postoje točke koje se može rastvoriti. 

Otvaranje puta prema drugim budućnostima podrazumijeva po- 
novno otvaranje kvalitativne dimenzije modernosti, njezine estet- 
ske dimenzije. Ovaj su teren odabrale njezine avangarde: futuristi i 
konstruktivisti, nadrealisti i situacionisti, akceleracionisti i shizo- 
manijaci. Svi su oni otvarali budućnosti koje su sada isključene. No: 
tri koraka naprijed, dva natrag. U estetskim altermodernim prosto- 
rima prošlosti postoje mnogi sredstva kojima je moguće eksperi- 
mentirati koračajući naprijed. 

Sve ove kvalitativne prethodnice doživjele su svoj Waterloo: kvanti- 
tativnu barijeru. Put prema održavanju robne ekonomije nakon što 
su izazovi koje su predstavljali organizirana radna snaga i društveni 
pokreti dosegli vrhunac bila je nova vrsta kvantifikacije, nova logi- 

stika, nova mreža vektora za zapovijedanje i kontrolu. U početku je 
bila gruba i koristila samo agregate i zamjene kao u slučaju ranih 
kompjuterskih simulacija hladnog rata. No ono što je stvarno dove- 
lo do njene prevlasti bilo je uključivanje u svakodnevicu proizvo- 
dnje kvantitativnih podataka koji su obuhvatili cjelinu života. Kva- 
litativne avangarde moraju zato ponovno osmisliti moguće prostore 
altermodernosti na temelju ove preobrazbe svih oblika svakodnev- 
nog života u prostor igre kvantificiranih podataka. Jednako kao što 
su situacionisti zamislili prostor igre u interpoliranim prostorima 
nadziranja grada putem izvedenica, tako i mi moramo zamisliti i 
eksperimentirati s rupama i pukotinama koje nastaju u prostoru 
igre u koji se pretvorila robna ekonomija. Bliži se vrijeme hakiranja 
ili podviga. 

U ovome možemo slijediti Marxa, no ne smijemo mu pristupati 
skolastički. Potrebno je raditi na način na koji je on radio: upotre- 
bljavati konceptualne alate kao alate, koristiti najbolje empirijske 
podatke, biti upućen u borbe koje se odvijaju oko nas, iskoristiti ko- 
munikacijske strategije same modernosti. Nadalje, trebamo preuze- 
ti Marxovu verziju ničeovskog slogana: “bog je mrtav". Za Marxa 
povijest nije tranzitivna. Nema povratka na staro. Postoji samo kre- 
tanje naprijed. Radi se o borbi za otvaranje još jedne budućnosti uz 
onu postojeću koja, kako je isam naslutio, sama i nije budućnost. 
Dakle: nemojmo voditi računa o tome što Marx govori, već o tome 
što radi. Ravnajmo se, kao što je to i on radio, prema avangardi na- 
šeg vremena. 

Od ponavljanja različitih eksperimenata revolucije dvadesetog sto- 
ljeća nema velike koristi. Lenjin i Mao ne mogu nas puno toga nau- 
čiti. Njihova situacija nije jednaka našoj. Sve ostalo je sporno. 

Tko su snage društvene promjene? Marx postavlja ovo pitanje u svo- 
jem Manifestu. Njegov je odgovor: oni koji zanima pitanje vlasni- 
štva. Ispostavilo se da prepuštanje vlasništva državi nije ispravan 
odgovor na to pitanje. Zbogom Lenjine, zbogom Mao. No samo pi- 
tanje i dalje je aktualno. Tko su ti agenti koji se bore unutar oblika 
proizvodnje u nastajanju i protiv njih, koji mogu osmisliti načine 
iskorištavanja tehnologije i radnih procesa? Jedan od odgovora je: 
radnik. No drugi je: ‘haker’. Radnik je taj koji se bori unutar režima 
proizvodnje i protiv njega. Haker doprinosi stvaranju novih, ili ba- 
rem popunjavanju postojećih režima novim konceptima i novim 
idejama, dok te iste režime jačaju novi oblici vlasništva, takozvano 
“intelektualno vlasništvo“. To su akceleratori modernosti: oni koji 
se bore unutar nje i protiv nje. Oni su ti čiji rad režim robne ekono- 
mije istodobno omogućuje i sputava. Odnos između tih klasa i od- 
nos s drugim podčinjenim klasama postaje ključno taktičko pitanje. 
Pitanje koje se ne tiče samo poetike otvorene budućnosti, već i nači- 
na koordinacije. 

3 Budućnost 


Potrebno je koordinirati latentne energije naroda kojem je dosadilo 
ono što roba može ponuditi sa sviješću o moćima oblikovanja koje 
nam preostaju kako bismo otvorili pukotine i krenuli prema novim 
budućnostima. Ne postoji ili - ili. “Pucka politika" i tehnička politi- 
ka moraju biti u međusobnom dijalogu. Učiniti bilo što drugo zna- 
čilo bi baviti se, s jedne strane, lokalnim i specifičnim nedaćama, po- 
tpuno rasipati energiju ili se odbiti suočiti sa širom slikom metabo- 
ličke pukotine. S druge strane, ignoriranje pučke politike također 
predstavlja opasnost, opasnost tehnokratskog škripca. To bi značilo 
da se odluke temelje na odbijanju uvažavanja borbe puka i njegovih 
zahtjeva, no također i uvida i informacija dobivenih od narodnih 
borbi unutar i protiv tržišne ekonomije. Ono što nam je potrebno 
nije ni apstrakcija ni okupacija, već okupacija apstrakcije. 

Pitanje je hoće li dosada prouzročena robnom ekonomijom djelova- 
ti dovoljno brzo, šireći se s prerazvijenog na nerazvijeni svijet, kako 
bi otvorila novi put prije nego što metaboličke pukotine poput kli- 
matske krize usmjere planet prema "rješenjima" problema koja su 
nasilnija, zbrkana, otvoreno govoreći, fašistička. Tvornički radnici u 
Kini već postaju nemirni. Kad izuzmemo njih, na planetu baši nije 
ostalo mnogo jeftine radne snage koju bi se moglo iskorištavati. U 
međuvremenu, u prerazvijenom svijetu, donekle novi režim ekstra- 
hiranja vrijednosti pronalazi načine da izvuče vrijednost iz ne-rada. 
Tražilice i društvene mreže nalaze načine da izvuku vrijednost iz 
aktivnosti bez novčane naknade i neovisno o tome je li riječ o "ra- 
du". To je neka vrsta lešinarske industrije koja se ponaša poput pa- 
razita na zaista uspješnim borbama za oslobođenje golemih infor- 
macijskih tokova od oblika robe i omogućavanje njihove slobodne 
cirkulacije. No, nakon što je ovom taktikom suzbio stare industrije 
kulture, društveni pokret u koji se pretvorila slobodna kultura po- 
staje plijenom apstrakcije lešinarske industrije koja sve aspekte mo- 
dernog života pretvara u igru. Dakle: bilo koji projekt altermoder- 
nosti mora izbjeći širenje starih režima komodifikacije diljem pla- 
neta, no i ove nove, zanimljive režime koji prevladavaju u prerazvi- 
jenom svijetu, a koji trenutno posvuda teže preoblikovanju tokova 
informacija. 

Naravno, dio stare vladajuće klase i dalje inzistira na sve represivni- 
jim globalnim mjerama kojima bi se informacije ograničile starim 
oblikom vlasništva, radilo se o patentu, autorskom pravu ili zašti- 
tnom znaku. No, trenutni režim proizvodnje ne poštuje takvo za- 
starjelo zauzdavanje informacija određenim objektima. “Informaci- 
ja želi biti slobodna, a posvuda je u okovima". To je djelomično za- 
obišao dio same vladajuće klase koji pronalazi načine da izvuče vri- 
jednost iz spontanih, narodnih darovnih ekonomija informacija ko- 
je su iznikle niotkuda. Sada su potrebne nove taktike koje bi djelo- 
vale protiv novih oblika komodifikacije, kao i protiv onih starih. 
Možda bi čak bilo moguće osmisliti učinkovitije i korisnije tehničke 
i društvene odnose, bez obzira na to koliko lo-tech bili, baš zato što 
ne bi iziskivali zamorni “menadžment digitalnih prava" i ostale po- 
stavke starog režima. 

Iako povratak starim fordovskim modelima proizvodnje možda ni- 
je moguć, djelomična socijalizacija višaka koja je plod borbe tog vre- 
mena u mnogočemu je korisna. Radi o tome da su ti "socijalistički" 
sustavi stanovanja, zdravstvene skrbi i obrazovanja zaista funkcio- 
nirali bolje od svojih profitom vođenih rođaka. Trenutna ideologija 
ovo poriče, no to je istina. U prerazvijenom svijetu se ovi učinkoviti 
sustavi rastavljaju na dijelove pri čemu se stvaraju neučinkovite ko- 
pije koje vladajućoj klasi omogućuju da iz nečega izvuče višak. Ne- 
mojmo zaboraviti: možda nije bio utopija, no socijalizam je na za- 
padu ostvario uspjeh u ovim oblastima. 

Za izgradnju bolje budućnosti bit će nam potrebna sva raspoloživa 
tehnička infrastruktura. No neće biti dovoljna prenamjena postoje- 
ćih infrastruktura, od kojih su sve temeljene na stalno rastućoj upo- 
trebi resursa i eksploataciji radne snage kao samorazumljivim činje- 
nicama. Prvi korak naprijed je prestanak korištenja ili/ili jezika kad 
je u pitanju tehnologija. U mnogim raspravama ona se pojavljuje ili 
kao panaceja ili kao prokletstvo. Tehnologija je, kako Stiegler običa- 
va govoriti, pharmakon: ona je oboje, i sve između toga. Tehnologija 
nije samo ono što čini, već i ono što bi mogla činiti. Potreban nam je 
otvoren, eksperimentalni pristup, pristup kritičkog dizajna. Biti 
"za" ili ^protiv" jedan je od starih problema beskorisnog diskursa o 
modernosti. 

Jedan od najboljih zapadnjačkih "socijalistickih" sustava bila je jav- 
no financirana velika znanost. Znanost je oduvijek podređena naci- 
onalnoj sigurnosti i ciljevima industrijskog razvoja, no nije im is- 
tovjetna. Internet je izmišljen manje-više slučajno. Većina značajnih 
otkrića dogodila se prije nego što je znanost usko ograničena na 
proizvodnju vrijednosti unutar robne ekonomije ili na služenje od- 
redenim obrambenim potrebama. Trebamo vratiti osjećaj mo- 
gućnosti koje pruža znanost. Većina njezinih neuspjeha nisu bili 
neuspjesi same znanosti, već neuspjesi politike. Pesticidi poput 
DDT-a uzrokuju štetu zbog petlje povratnih informacija od naro- 
dne politike do tehnokratskih sustava odlučivanja. Isto vrijedi i za 
velik broj toksičnih katastrofa koje se danas događaju. Znanost je 
prijeko potrebna kako bi se moglo ustanoviti kada se neki od njenih 
proizvoda pogrešno primjenjuje. Zbog klimatologije znamo da pri- 
mijenjena znanost u industriji uzrokuje probleme. Trebamo više 
znanosti, ne manje. To uključuje i znanost narodnog znanja o učin- 
cima primijenjene industrijske znanosti. 

S vremena na vrijeme ne bi škodilo ni malo tehnoutopizma kako bi 
se zamislili mogući prostori, makar se radilo samo o konceptualnim 
prostorima, kao u Constantovim radovima. No ako priznamo da nas 
tehnologija sama po sebi ne može spasiti, tada također trebamo biti 
otvoreni prema eksperimentima u "društvenoj" tehnologiji. Hori- 
zontalizam, primjera radi, kakvog prakticiraju pokreti poput Occu- 
py Wall Street, također je tehnologija. Nevezano uz to jesmo li zapo- 
čeli s tehnološkom utopijom ili novom društvenom praksom, po- 
trebno je obratiti pažnju na načine na koje društveno nastanjuje 
tehničko polje i kako tehničko prožima društveno polje. Tehnologi- 
jaidruštveno (ili političko) nisu odvojeni. Izraz “tehnološko je poli- 
ticki (ili društveno) konstruirano” je besmislen. Kada govorimo o 

političkom ili tehničkom, jednostavno promatramo iste sustave iz 
različitih kuteva. No društveno i političko (možemo dodati i kultur- 
no) svojevrstan su fetiš među intelektualcima. Na neki je način tak- 
tički korisno naglašavati tehničke temelje svih takvih pristupa. 
Među inženjerima i dizajnerima, naravno, dominantna je obrnuta 
strategija razmišljanja. Ubrzavanje tehničke evolucije iziskuje raz- 
govor koji je sofisticiran i koji uključuje sve perspektive, uključu- 
jući ione “pučke”. 

No, povratak “planiranju” kao panaceji nije moguć jer uvijek uklju- 
čuje informacijsku asimetriju. Isključene stranke, njihovo znanje i 
njihove borbe, uvijek se pokažu bitnima. Kao primjer nam mogu 
poslužiti ekološke katastrofe sovjetskog planiranja. Izazov predsta- 
vlja koordiniranje kvalitativnog znanja na način na koji tržište ko- 
ordinira kvantitativno znanje — i bolje od njega. 

Nove vrste kvantitativnih mjera također mogu biti korisne. Iskori- 
stimo to oružje protiv vladajuće klase! Također trebamo nova sred- 
stva za vizualizaciju, nove narative, novu poetiku koja ne smiju is- 
ključivati različite oblike “pučke politike" već ih uključivati. Pitanje 
koje valja postaviti o bilo kojem novom “kognitivnom posredniku” 
je: čiju spoznaju posreduje? 

U ovom trenu unutar altermodernosti naglasak mora biti na njenim 
eksperimentalnim praksama. To podrazumijeva sintezu ne samo kva- 
litativnih i kvantitativnih dimenzija modernosti već i ponovno is- 
preplitanje njenih kritičkih, negativnih tendencija s pozitivnima, 
temeljenima na dizajnu. 

Sve ovo stvara potrebu za okupljanjem društvenih snaga. Zahtijeva 
saveze sklopljene među pripadnicima različitih klasa, savez među 
radnicima i hakerima. Zahtijeva transnacionalne mreže koje obu- 
hvaćaju prerazvijene i nerazvijene svjetove. Ne radi se samo 0 “re- 
programiranju“ postojećih tehničkih infrastruktura. Radi se o 
usklađivanju tendencija koje se bore na svim točaka unutar tih 
struktura. 

Više nije dovoljno reći kakva bi mogla biti idealna “politika”. Možda 
je i samu "politiku" potrebno oštro kritizirati. Intelektualci vole 
smišljati idealnu verziju politike, no manje im se sviđaju one koje 
zaista postoje. U pitanju je pronalaženje pravog posla za nas koji pi- 
šemo i pričamo i ne radimo puno više od toga. Možda taj posao pod- 
razumijeva da postanemo agenti pojednostavljene teorije koja po- 
kušava povezati određene borbe umjesto da ih planira od vrha pre- 
ma dolje. Nemojmo više pričati o tome kakva bi politika “trebala? 
biti. Drugovi, zasučimo rukave! 

Nipošto se nemojmo previše povući u tajnovitost, vertikalnost i is- 
ključenje koje su nas i dovele u ovu situaciju. Planiranje je važno. 
Svako ekonomija planira. No, onaj tko se previše zatvori ostaje bez 
informacija. 

Ni zapovjedni plan niti čisto horizontalan participativni model ne 
funkcioniraju sami. Supostoje u odnosu međusobne napetosti, koju 
dijele s mnogim drugim društvenim oblicima. Poigrajmo se cijelim 
nizom društvenih oblika. 

Uvijek postoji neka vrsta ekologije organizacija. Problem s ekologi- 
jom koja je trenutno na snazi je u tome što ona ne reproducira vla- 

stite uvjete postojanja. Uništava ih. Ovo treba biti ključni cilj kako 
kritike tako i eksperimenta na svim razinama. 

Povlačenje na planinu, opremanje neke vladajuće elite novom ideo- 
logijom i nekolicinom kognitivnih alata samo će produžiti krizu. 
Nemojmo samo maštati o novom princu Sirakuze. 


3.21 Prometejska mitologija futurista nekome bi i mogla odgovarati, no 


opsežniji zahvat u globalnu zalihu mitskih slika i priča više odgova- 
ra zahtjevima vremena. Uostalom, što se dogodilo Prometeju? 


3.24 Slika budućnosti doista iziskuje rekonstrukciju. Ona bi mogla po- 


četi sintezom raznih niti modernosti koje su trenutno fragmentira- 
ne u odvojena područja, od kojih su sva pod vlašću robe i njezine 
kvantitativne jednakosti. Slika budućnosti ne znači ništa bez prepo- 
znatljivih društvenih aktera. Potrebna je narodna i populistička 
borba, na mnogim jezicima, koja različite načine mišljenja i ekspe- 
rimentiranja uvlači u zajedničke projekte. Možda joj ne treba krov- 
naslika ili metafora. Fordistički modeli čak su i u ideologiji stvar 
prošlosti. Zadatak pred nama nije politička retorika već je uistinu 
politički – osiguravanje suživota različitim silama u borbi najvećom 
brzinom. 


4 Osobne završne misli 


4.0 Dvaput hura za #Ubrzati. No samo dvaput. On uspješno razvija pro- 


vokativne teze Nicka Landa prisvajajući ih za ljevicu. No ako je Land 
“desničarski akceleracionist”, #Ubrzati zauzima centrističko-akce- 
leracionistički stav. Svodi se na planiranje, intelektualno povlačenje 
u planine, umjesto da sudjeluje u novim oblicima borbe. Ipak, nje- 
gove su pozitivne strane ponovno oživljeni futurizam, otvorenost 
prema tehnologiji i promišljanje stvarnih problema. Potrebno ga je 
još samo malo usmjeriti prema više “ljevičarsko-akceleracionističk- 
om" stavu, bez da pritom zgriješi propustom kao ljevica, uzdajući se 
u svoj fetiš na politiku koji bi trebao riješiti sve probleme. 

U mjeri u kojoj s njim dijelim nešto, #Ubrzati se poklapa sa stavom 
kojeg sam počeo zauzimati prije deset godina u djelima Hacker Ma- 
nifesto (Harvard UP 2004) i Gamer Theory (Harvard UP 2007). Prvi 
tekst odražava pozitivne, a drugi više pesimistične dimenzije akce- 
leracionizma. Inspiraciju sam crpio iz različitih modernističkih 
avangardnih izvora, čiju sam genealogiju iscrtao u djelima The Beach 
Beneath the Street (Verso, 2011.) i The Spectacle of Disintegration (Verso, 
2013.). Ukratko: do istog područja vode i putevi drugačiji od onog 
čudnog koji vrluda od Karla Marxa preko Georgesa Bataillea do Nic- 
ka Landa. (Ipak, zajednički nam je Deleuze). Možda se kolektivni 
projekt sastoji u ponovnom iscrtavanju mape tog prostora, kako bi- 
smo bolje znali koje su nam opcije na raspolaganju glede crpljenja 
resursa iz prošlosti. Inače: nagazimo gas. 


S engleskog prevela: Helena Šintić 

Benjamin Noys 


Gramatika neoliberalizma 


(A)moralna kritika 


lavna Nietzscheova primjedba glasi: "Bojim se da se još ni- 
smo riješili Boga jer još uvijek vjerujemo u gramatiku." 

Ono čime ću se baviti jest to da bez obzira na to što svjedo- 
čimo globalnoj financijskoj krizi, ujedno i krizi neolibera- 
lizma, "gramatika" neoliberalizma i dalje dominira našim 


m— 

šljanjem. Još pogubnije – pretpostavit ću — da dominira 
razmišljanjem “nas”, onih koji se opiru neoliberalizmu kao specifičnom 
obliku državne racionalnosti te općenitije kapitalizmu kao društvenom 
obliku. Ne isključujem sebe iz ovog “skupa”; ne pozivam se na imunost 
ili moralno superiornu poziciju. Vjerujem da je to rezultat jedne od isti- 
na marksizma, koja nije — kako Fredric Jameson konstantno ističe — mo- 
ralna kritika, već kritika koja počinje s aktualnim i realnim kontradikci- 
jama, antagonizmima i tenzijama postojećih društvenih oblika, odnosno 
kapitalističkih oblika. Zapravo, kako Jameson primjećuje, moralna kriti- 
ka i prečesto zamjenjuje marksističku kritiku, u reakcionarnom obliku 
koji je Nietzsche dijagnosticirao kao mehanizam dodjeljivanja vrijedno- 
sti, hijerarhizacije, te kao tvorca (lošeg) resantimana.* 


Genealogija neoliberalizma 


Kako bih kritički sagledao akceleracionizam, moram se vratiti na preci- 
zniji opis neoliberalizma kao oblika guvernmentalnosti koji je izložen u 
Foucaultovim dalekovidnim predavanjima posvećenim ovoj temi u raz- 
doblju od 1978 — 1979. Njihov naziv navodi na krivi trag; nazvana su Rode- 
nje biopolitike, a bilo bi bolje da su nazvana Rođenje neoliberalizma”. Fou- 
cault se fokusira na dva izvorišta neoliberalizma: Njemačku 1920-ih i 
1930-ih, potom središte poslijeratne njemačke politike, te na američki 
anarhokapitalizam. Ono što Foucault naglašava jest novitet neoliberaliz- 
ma u odnosu na klasični liberalizam — stavljanje Adama Smitha na nov- 
čanicu od £20 nije gesta istinske odanosti, već fantazmatska gesta. Dok je 
klasični liberalizam predstavljao ograničenje državnog intervencioniz- 

ma kako bi se otvorio prostor tržištu prema laissez-faire shemi, neolibe- 
ralizam predstavlja upravljanje reorganizacijom same države od strane 
nadređenog joj tržišta. Foucaultovim riječima, krećemo od “države koju 
nadzire tržište prije negoli od tržišta koje nadzire država” (116). 

Nestanak nacističke države učinio je poslijeratnu Njemačku idealnim 
mjestom za reorganizaciju države u ekonomskom smislu, u kojem je le- 
gitimacija postizana putem ekonomskog rasta, a ne političkim mjerama. 
Istovremeno, neoliberalizam je učvrstio “strah od države”, argumentira- 
jući da tendencije za bilo kakvom intervencijom u smjeru državno nadzi- 
rane ekonomije, planiranja i ekonomskog intervencionizma vode ka na- 
cizmu ili totalitarizmu. U provokativnom nizu formulacija Foucault ar- 
gumentira da “strah od države” prevladava modernom mišlju, svodeći 
pod zajednički nazivnik kritiku spektakla (Debord) i “jednodimenzio- 
nalnosti” (Marcuse) te protonacističku kritiku kapitalizma Wernera Som- 
barta (113-4). Možemo reći da je ovdje vidljiva pojava “gramatickog” argu- 
menta u smislu zajedničkog straha od države koja nas ostavlja prijemči- 
vima za ponovno ispisivanje povijesti pod uvjetima neoliberalizma. Fou- 
caultovim riječima: “Svi koji se jako boje države trebali bi znati da idu li- 
nijom manjeg otpora te da je već godinama na djelu učinkovita redukcija 
države, redukcija rasta državne kontrole, kao i državne guvernmentalno- 
sti” (191-2). 

Dakle, kakva je točna narav neoliberalizma? Naravno, očit prigovor 
"antidrZavnoj" viziji neoliberalizma jest to da je i sam neoliberalizam 
stalan oblik državne intervencije koja najčešće može stati u frazu “socija- 
lizam za bogate, kapitalizam za siromašne“. Foucault konstatira da neo- 
liberalizam to priznaje: “državni intervencionizam u neoliberalizmu ni- 
je ništa manje gust, čest, aktivan i stalan negoli u bilo kojem drugom su- 
stavu“ (145). Međutim, razlika je u svrsi primjene. On intervenira u dru- 
štvo “tako da kompetitivni mehanizmi mogu igrati regulatornu ulogu u 
svakom trenutku i u svakoj točki u društvu te, intervenirajući na takav 
način, sveopća regulacija društva od strane tržišta kao njegov cilj, postaje 
moguća" (145). Stoga, bili bismo u zabludi kad bismo ostavili kritiku neo- 
liberalizma samo na razini izraza “neoliberalizam je državan kao i ostali 
guvernmentalni oblici". Umjesto toga, potrebno je analizirati kako neoli- 
beralizam stvara novi oblik guvernmentalnosti u kojem država vrši dru- 
gačiju funkciju: prožima društvo kako bi ga podvrgnula ekonomiji. 

Neoliberalni državni intervencionizam kantovske je prirode; osmi- 
šljen je da djeluje na društvene uvjete kako bi omogućio konkurentnosti 
poduzetnost. Neoliberalizam je suprotstavljen utvari pasivnog potrošača 
u jednakoj mjeri kao i različiti ljevičarski i anarhistički oblici te umjesto 
njega želi stvoriti poduzetnog i produktivnog pojedinca. U isto vrijeme — 
stime da Foucault ulazi u trag korijenima njemačkog neoliberalizma 
prateći Husserlove sljedbenike — ova konkurentnost ne izvire na “priro- 
dan način" već samo kao esencija koja mora biti konstruirana i formalizi- 
rana: neoliberalizam je u osnovi huserlijanski. Za razliku od klasičnog li- 
beralizma, ovdje ne možemo očekivati da se može “osloboditi” tržište od 
države i očekivati da će se konkurentnost pojaviti "prirodno". Umjesto 
toga, država mora konstantno intervenirati kako bi stvorila konkuren- 
tnost na svim razinama tako da tržišna ekonomija postaje “opći indeks” 
svega državnog djelovanja (121). 

U tekstu njemačkog ekonomista Wilhelma Rópkea iz 1950-ih izloženi 

Navest ću ciljeve koje 
zacrtava: 1. omoguća- 
vanje pristupa privatnog 
vlasništva svima; 2. 
smanjenje velike urbane 
raštrkanosti i zamjena 
velikih predgrađa gra- 
dovima srednje veličine, 
poticanje malih farmi na 
selu i razvoj onog što on 
naziva ne-proleterskim 
industrijama, odnosno 
obrta i sitnog poduzetni- 
štva; 3. decentralizacija 
mjesta prebivanja, pro- 
izvodnje i ispravljanje 
loših učinaka specijali- 
zacije koju nosi podjela 
rada putem razvitka 
poduzeća i centara 
proizvodnje; 4. organska 
rekonstrukcija društva 
na temelju prirodnih 
zajednica, obitelji i 
susjedstava i konačno 

5. organiziranje, razvoj 

i kontrola mogućih 
učinaka okoliša koji 
nastaju suživotom ljudi 
ili razvojem poduzeća i 
centara proizvodnje. 


Nick Land, “Machinic 
Desire’ (1993), u Fanged 
Noumena (2012), str.126. 


Marx, Capital Volume One 
Chapter 32: Historical 
Tendency of Capitalist 
Accumulation, Marxists 
Internet Archive, http:// 
www.marxists.org/archi- 
ve/marx/works/1867-c1/ 
ch32.htm. 


su zadaci države, a svode se na poticanje privatnog vlasništva što je više 
moguće, smanjenje urbane raštrkanosti koju treba suzbiti privatnom 
stambenom izgradnjom, razvoj obrta i sitnog poduzetništva (koje Rópke 
opisuje kao “ne-proletersko”) te organsku rekonstrukciju društva na te- 
melju obitelji i mjesnih zajednica* Kao što Foucault kaže: “Prepoznat 
ćete ovaj tekst; ponovljen je 25 000 puta u posljednjih 25 godina“ (148). 
Možemo dodati da se i danas ponavlja, kao retorika “velikog društva“. U 
samoj srži ove vizije — ujedno i ono što je čini neoliberalnom - jest “ovo 
umnožavanje ‘poduzetnosti’ u društvenom polju koje je ključno u neoli- 
beralnoj politici. Pitanje je to oblikovanja tržišta, konkurentnosti i podu- 
zetnosti u ono što bi se moglo nazvati formativnom moći društva" (148). 

Poanta koju Foucault ističe, a koja je u tijesnoj vezi s mojom anali- 
zom, jest da su kritičari “standardizirajućeg masovnog društva potro- 
šnje, spektakla i inog, u zabludi kada misle da kritiziraju trenutne ciljeve 
vladine politike" (149). Neoliberalna guvernmentalnost nije kejnzijan- 
ska, a suvremeno društvo “nije orijentirano na robu i uniformnost robe, 
već prema mnogostrukosti i diferencijaciji poduzetnosti“ (149). Tada mo- 
žemo grupirati ovaj niz oblika kako bismo konstatirali da se neoliberali- 
zam zauzima za tip intervencije koji temeljito nanovo oblikuje društve- 
ne oblike djelujući na uvjete — pogotovo na zakonske uvjete — pod kojima 
društvo funkcionira te koja ne pridaje nimalo pažnje “prirodnosti” trži- 
šnih oblika, smatrajući ih prije nečim što je potrebno konstruirati. 


Akceleracionizam-neoliberalizam? 


Vratimo se “akceleracionizmu”, pojmu koji sam osmislio kao sredstvo 
identifikacije i kritike određenih pojava, no koji je često prisvajan u valo- 
rizacijskom smislu. Želio bih skrenuti pozornost na to kako je akceleraci- 
onizam izrazito sukladan spomenutim elementima neoliberalizma. 
Utjelovljuje “strah od države“, slaže se s potrebom podvrgavanja svih ele- 
menata društva tržištu te promiče viziju “osobe” kao mnogostruke i dife- 
rencirane “poduzetnosti” (u tom smislu mogli bismo primijetiti Foucaul- 
tovo, po svoj prilici, poluironično pribjegavanje “strojnom” jeziku Dele- 
uzea i Guattarija). U najmanju ruku, bilo bi teško tumačiti sljedeću izja- 
vu Nicka Landa (citiranoj na konferencijskom pamfletu) na bilo koji dru- 
gi način: 

Strojna revolucija stoga mora ići u smjeru suprotnom socijalističkoj 
regulaciji; hitati prema sve naglašenije neposrednom tržišnom prožima- 
nju procesa koji urušavaju društveno polje, “još dalje” u smjeru “tržišnih 
kretanja, dekodiranja i deteritorijalizacije" i “baš nikada se ne može otići 
predaleko u smjeru deteritorijalizacije: još ništa niste vidjeli“, 

U ovom slučaju akceleracionizam, a što možda i nije voljan priznati, 
potpuno je sukladan danas dominantnoj misli. 

Posljedica ubrzanja neoliberalizma — u Marxovim terminima — jest 
da će ono dovesti do trenutka nekompatibilnosti s kapitalističkom ovoj- 
nicom koja će se tada raspuknuti na sve strane." Pretpostavlja se funda- 
mentalna nekompatibilnost tržišta 5 kapitalizmom, što se izvodi iz brau- 
delijanske pozicije, kao i fundamentalna nekompatibilnost tehnoloških 
snaga — posebice kibernetike i neurobiologije — s kapitalizmom. Narav- 
no, tržišta su postojala prije kapitalizma i postojat će nakon njega, te je 

Gramatika neoliberalizma 


06 

Marx, Grundrisse, str. 
308-9. 


Gopal Balakrishnan, 
“Speculations on the 
Stationary State”, New 
Left Review 59 (Septem- 
ber / October 2009): 
5-26. 


jasno da ne postoji bitan ili nužan razlog zbog kojega bi kibernetičke i 
neurobiološke sile bile "kapitalističke", ili ne bi mogle biti prenamijenje- 
ne (koristeći formulaciju Nicole Pepperell) da služe socijalizmu ili 
komunizmu. 

S obzirom na rečeno, čini mi se da akceleracionizam, kao i kritički i 
teoretski resursi na koje se oslanja, pokazuje bitno nerazumijevanje neo- 
liberalizma kao specifičnog oblika kapitalističke guvernmentalnosti. Isto 
tako pokazuje nerazumijevanje i samog kapitalizma kao društvenog 
oblika, te zbog toga reproducira njih ili njihovu vlastitu idealiziranu sli- 
ku. Osnovna zamisao, koja se očito proteže i na ljude poput Negrija i 
ostalih, temelji se na pretpostavci da je kapitalizam — kao što je mislio 
mladi Marx — u osnovi parazitske prirode te da je - kao što je mislio kasni 
Marx — putem realne supsumcije prodro u same biološke i fizičke sup- 
strate čovjeka i zemlje. Dug Marxu se potom zaboravlja. Kapitalizam je 
dalje predstavljen kao čarobnjakov učenik koji oslobađa sile koje ne mo- 
že kontrolirati, ali ne u figuri proletarijata već unutar vlastitih “proizvo- 
dnih snaga“. Jednom kada smo se riješili ovoga parazita možemo se okre- 
nuti potpunom nastanjivanju nehumanog kapitalističkog jouissancea. 

Ono što ovaj argument u potpunosti podcjenjuje jest da dominacija 
kapitalizma djeluje kroz “oblik vrijednosti“ koji nije samo "vanjski" pa- 
razit, već kapitalističko samopostuliranje realne apstrakcije. Čini to stal- 
no opisujući kapitalizam kao izvanjsku “тоё” ili, Latourovim riječima, 
“formatirajući režim“ koji pokušava prisvojiti postojeće ontološko bo- 
gatstvo i djelovati na njega. Time se ne osporava tvrdnja da je kapitali- 
zam konstantno “ispumpavanje” vrijednosti, već se tvrdi da stvarna ili 
praktična apstrakcija proizvoda - pogotovo proizvoda koji proizlaze iz 
rada - prodire u egzistenciju te je horizontalno i vertikalno oblikuje. Na- 
ravno, u isto vrijeme akceleracionizam, u svom negrijevskom ili lando- 
vskom obliku, prihvaća ovu realnu supsumciju, ali samo kako bi zastu- 
pao tezu da je kapitalizam u optjecaj pustio sile koje možemo ekspropri- 
rati. Vjerujem da ovdje ponovno u obzir nisu uzeti načini proizvodnje i 
akumulacije, kao ni tržište koje oblikuje te takozvane "snage" — snage 
koje su prema Marxu u potpunosti kapitalističke naravi: kapital apsorbi- 
ra rad te ga transponira u proizvodnju kao oblik ili proizvodni odnos." 
Također, u ovoj valorizaciji proizvodnje koja je kodirana kao ontološka 
тос – ili oslobođena тос – izvan dosega ostaje fundamentalna suspenzi- 
ja kapitalizma, odnosno kako njegova akumulacija u osnovi nije “krea- 
tivna” već je prepuštena “inerciji”.” Kapitalizam splašnjava u ništa više 
od ljušture, dok se njegova kreativna moć napuhuje. 

Ponešto preciznije rečeno, ono što nije shvaćeno — kao što sam već dao 
na znanje — jest “spona? ili suglasje između akceleracionizma i neolibera- 
lizma. Nije shvaćena dimenzija guvernmentalnosti: tržište se tretira kao 
neutralni društveni oblik, bez da su se promislili uvjeti njegova postoja- 
nja, kao i neprestano djelovanje na te uvjete od kojih se očekuje da ne re- 
produciraju kapitalizam. Na ovaj način tržište se slavi kao jedini društve- 
ni mehanizam, pri čemu se njegov “slijepi idiotizam“ shvaća kao 
azathothska imanencija. Država se također smatra izvanjskim parazi- 
tom, bez stvarne primisli — kako je odavna tvrdio Karl Polanyi — o načinu 
na koji ona stvara taj prodirući "tržišni" oblik koji oblikuje 
komodifikaciju novca, zemlje i rada. “Minimalna država" ne dovodi se u 
pitanje te se zadržava u interesnoj sferi korisnice “ratnih strojeva“, što 


52 


Od nas se očekuje da 
u ime delezogatarij- 
skih antifašizama 
prihvatimo kapitali- 
zam kao nihilistički 
stroj koji nema 
“svrhu”. “Svrha? se 
izjednačava s 
fašizmom. Pritom se 
zaboravlja da se 
neoliberalizam 
pojavio u Njemačkoj 
kao oblik guvern- 
mentalnosti koji nas 
je trebao zaštititi od 
fašizma zamjenjujući 
političku legitimaciju 
ekonomskom. 


dovodi do fetišizacije vojne ideologije i tehnologije. Naposljetku, “podu- 
zetnost” koja se vrednuje jest “poduzimanje” autodekonstrukcije i samo- 
nametnutog izumiranja, bilo da se to očituje u neurološkom preobliko- 
vanju, ponovnom biološkom formatiranju, ili redistribuciji unutar cy- 
berspacea: riječ jeo napuhanom “anti-Edipu”. 

Od nas se očekuje da u ime delezogatarijskih antifašizama prihvati- 
mo kapitalizam kao nihilistički stroj koji nema "svrhu". “Svrha” se iz- 
jednačava s fašizmom. Pritom se zaboravlja da se neoliberalizam pojavio 
u Njemačkoj kao oblik guvernmentalnosti koji nas je trebao zaštititi od 
fašizma zamjenjujući političku legitimaciju ekonomskom. Očekuje se da 
prihvatimo i poželimo dobrodošlicu državnom intervencionizmu koji bi 
oblikovao društvene oblike prema tržišnom modelu uz ponavljanje 
mantre “ne politici New Deala" jer je kejnzijanski model društvene inter- 
vencije polutotalitaran i jer bi samo ojačao "socijalistički" kapitalizam. 
Pritom se zaboravlja da je neoliberalizam rođen iz antikejnzijanskog po- 
kreta. Ne možemo “stati na kočnicu”, naravno, možemo samo ubrzati 
prema budućnosti. 

Ono što je alarmantno i protuintuitivno jest da kontekst financijske 
krize očigledno nije smanjio popularnost ovakve perspektive. Ubrzanje 
možda vodi prema bezdanu, ali treba nastaviti ubrzavati. Društvene ap- 
strakcije možda su se zamrznule u morbidne i zloćudne oblike, ali mora- 
ju se ponovno pokrenuti još jednim krugom hiperkreativne destrukcije. 
Problem ne leži u kapitalizmu, već u njegovim nečistoćama — mantraju 
nekadašnji “gospodari svemira" koji sada traže milostinju. Akceleracio- 
nizam poprima oblik nezaslužene nostalgije za veoma bliskom prošlo- 
šću, oblik kapitalističke nostalgije, ili neoorijentalističkih fantazija o si- 
nokapitalizmu u kojem nema ograničavanja biotehnologije i koji ne po- 
znaje judeokršćanske inhibicije. Akceleracionizam, nastupajući kao tvrdi 
mačistički realizam, dokaz je siromaštva teorijske imaginacije koja se, 
nemoćna da konstruira bilo kakvu racionalnost u sadašnjosti, zadovolja- 
va valjanjem između fantazmatskih ostataka kapitalističke 
iracionalnosti. 


S engleskog preveo: Tomislav Žilić 

Gayatri Spivak, “Excel- 
sior Hotel Coffee Shop, 
New York, September 13, 
1:07 pm.” u Assemblage, 
br. 20, travanj 1993, str. 
74. 


Ibid. 


U udžbeniku Routledge 
Companion to Postmoder- 
nism, primjerice, uvršte- 
na je zasebna natuknica 
о Gayatri Ch. Spivak u 
kojoj, izmedu ostalog, 
piše: “Etiketirana na raz- 
ličite načine, kao femi- 
nistkinja, marksistkinja, 
dekonstruktivistkinja 

i postkolonijalistkinja, 
Gayatri Spivak je, u ope- 
tovanom domišljanju 
sebe same, eklatantan 
primjer postmodernog 
subjektiviteta; (...) 
Spivakin doprinos post- 
modernoj misli ne može 
se dovoljno naglasiti" 
(2001: 362). 


Slaven Crnié 


Nuzne nemoguénosti: 
O Gayatri Chakravorty Spivak 


6 6 a sam modernistkinja, a ne postmodernistkinja”“, 
reci ce o sebi Gayatri Chakravorty Spivak. Knjigu A 
Critique of Postcolonial Reason htjela je nasloviti Don't 
Call Me a Post-Colonial. Reci ce da pripada intelek- 
tualnoj tradiciji satkanoj od tekstova, medu ostali- 
——X— ma, Immanuela Kanta, Karla Marxa, Antonija 
Gramscija, W. E. B. Du Boisa, Jacquesa Derride — teško da se takvo društvo 
može nazvati postmodernističkim ili postkolonijalnim. Pa ipak, jedno se 
od tih imena kanda oduvijek mrmlja čim se postmodernizam spomene — 
napola svečano, napola u psovki: “Derrida” koji je u mitologiji “teorije” 
ili hagiografska figura (Slavoj Žižek rado ističe da je Spivak jedina osoba 
iz kruga “dekonstruktivista” koja se s njim konfrontirala) ili boogeyman 
kojim jedan dio jednog odvjetka intelektualne scene straši svoje studente 
(nedavna scenična “polemika” između Žižeka i Chomskog otpočela je 
kad je Chomsky, između ostalog, teoriju okarakterizirao poziranjem 
francuskih intelektualaca pred televizijskim kamerama). Za Derridu će 
pak Spivak odlučno reći da on nije postmodernist. “Vidim Derridu kako 
stalno iznova čita i stalno naglašava stara pravila. Ono staro što upravlja 
našim životima i zapravo jest jedini način života. Stari se fragmenti uvi- 
jek obnavljaju, sve je već rabljeno, svake sekunde iznova obnavljano itd. 
Meni se to uopće ne čini kao postmoderni performans"*. Modernistkinja 
koja nije postkolonijalistkinja pritom je u udžbenicima završila kao 
postmoderna postkolonijalistkinja®: je li gravitacija sintagme “Derrida- 
postmodernizam" dovoljno snažna da u vlastitoj orbiti zarobi, poput sa- 
telita, sve one koji su Derridom dotaknuti? 
Gayatri Chakravorty rođena je u Kolkati, 24. veljače 1942. (rođendan 
dijeli snešto mlađom kolegicom i prijateljicom Judith Butler). Svoje će 

Вепой Peeters, Derrida: 
A Biography, (Cambridge: 
Polity Press, 2013), str. 
282. 


Spivak je doista sama o 
sebi izjavila nešto slično, 
ali u rečenici koja upravo 
osporava jednostavnost 
eksplanatornih formu- 
lacija: “U predavaonici 
humanističkih discipli- 
na sastavljaju se dijelovi 
za metode (službenih) 
kulturalnih objašn- 
jenja koja fiksiraju i 
konstituiraju “kulturu”. 
Kao feminističku, mark- 
sističku dekonstruk- 
tivistkinju zanima me 
teorija-praksa pedagoš- 
ke prakse-teorije koja 

bi nam omogućila da 
konstruktivno preispi- 
tamo privilegirana 
objašnjenja, čak i dok se 
objašnjenja generiraju? 
(“Explanation and Cul- 
ture: Marginalia" u [ur.] 
Donna Landry i Gerald 
MacLean The Spivak 
Reader [New York: Rout- 
ledge, 1996] str. 46.). 
Zamijenimo li u prvoj 
citiranoj rečenici riječ 
“kultura” sa “Spivak” 
dobivamo nadmenu, ali 
ilustrativnu rečenicu o 
interpretativnom klinču 
u koji je “Spivak” dob- 
rim dijelom uhvaćena. 


roditelje, Paresa Chandru i Sivani Chakravorty, u mnogim prilikama opi- 
sati kao sekularne, intelektualne, anti-kastinske i protofeminističke hin- 
duse. Trag koji je odgoj u takvoj jednoj obitelji ostavio na Gayatri Cha- 
kravorty ogleda se u brojnim njenim tekstovima; obiteljsko je tkanje ra- 
sprostrto i na početnim stranicama teksta “Kultura: Situiranje feminiz- 
ma". Petogodišnjakinja je u doba proglašenja indijske nezavisnosti. Go- 
dine 1955. upisuje se na koledž Presidency, a četiri godine kasnije stječe 
diplomu iz engleskog jezika i književnosti kao najbolja studentica gene- 
racije. U Sjedinjene Države odlazi 1961. godine, nakon što je posudila no- 
vac za putovanje i život u inozemstvu. Na Sveučilištu Cornell, smješte- 
nom u Ithaci, u saveznoj državi New York, Gayatri Chakravorty upisuje 
diplomski, a potom i doktorski studij komparativne književnosti. Godi- 
ne 1964. dodijeljena joj je puna stipendija u Kući Telluride. Zakladu Tel- 
luride 1911. godine osnovao je industrijalac i poduzetnik L.L. Nunn da bi 
omogućio što lakše i kvalitetnije školovanje inženjerima koji će kasnije 
raditi u njegovim hidroelektranama. Gayatri Chakravorty Spivak — tad 
već udana za kolegu studenta Talbota Spivaka — prva je žena koju je Tel- 
luride nagradio stipendijom. Godine 1965. postaje asistentica na Sveuči- 
lištu u Iowi; 1967. brani doktorat o Williamu Butleru Yeatsu; mentor joj 
je Paul de Man. Iste godine Spivak iz kataloga izdavačke kuće Les Editions 
de Minuit naručuje knjigu De la grammatologie; za autora nikad prije nije 
čula. Kasnije donesena odluka da knjigu prevede, zacrtat će novi smjer 
Spivakinoj, ali i Derridinoj karijeri. Atmosferu američkih sveučilišta ma- 
lo-pomalo prožet će dekonstrukcija, a Of Grammatology će zadobiti gotovo 
kultni status među studentima humanističkih disciplina (sličnu ulogu u 
recepciji Derridinih djela u Americi odigrat će još jedan de Manov stu- 
dent, Samuel Weber, čiji prijevod Signature Event Context izlazi 1977). Aka- 
demsku godinu prije objavljivanja prijevoda, Spivak je na Sveučilištu 
Brown održala seminar o Derridi koji će se pretočiti u njen predgovor kn- 
jizi Of Grammatology. Derridin biograf Benoit Peeters o značaju prijevoda 
i predgovora piše na sljedeći način: “Taj je tekst [Spivakin predgovor], 
oko stotinu stranica dug i u značajnoj mjeri pristupačniji od knjige kojoj 
služi kao predgovor, postao priručnik za generacije američkih studenata. 
Of Grammatology se prodala u astronomskih 100 ooo primjeraka", 

Dekonstrukciju na sveučilištima Sjedinjenih Država ipak nije doče- 
kao američki san. Optužbe za sofističko prenemaganje i opasno relativizi- 
ranje (da spomenemo tek dvije krajnje točke antagonističkih sentimena- 
ta) pljuštale su (a i dalje pljušte) sa svih strana. Kad je Derrida 2004. pre- 
minuo, američke su tiskovine objavile nekoliko, najblaže rečeno, neuku- 
snih nekrologa. Gayatri Spivak se pridružila značajnom broju svojih ko- 
legica i kolega, poslavši protestno pismo u The New York Times zbog objave 
jednog osobito neprimjerenog teksta povodom Derridine smrti. 

Iako će se većina pokušaja da se sintetizira Spivakin rad otključati za- 
ključkom da je posrijedi umalo nemogući zadatak i da se ne može ništa 
zaključno zaključiti, najčešće će rad sintetiziranja biti obavljen zaključa- 
vanjem Spivak u formulu “feministkinja, marksistkinja, 
dekonstruktivistkinja"’s. Prefiks post- i “sufiksi” modernizam, -strukturali- 
zam, -kolonijalizam ubacit će se po potrebi da posluže kao navigacijska sv- 
jetla. Kao da je oko Spivak izgrađen čitav jedan mikro-jezik ili barem či- 
tav jedan sistem sintagmatskih nizova. Ničeg post- u ovakvom —struktura- 
lizmu, zaključcima o nemogućnosti da se išta zaključi unatoč. Prepozna- 

vanje nemogućnosti zaključka je pohvalno, ali ono ne može biti caveat 
(emptor?), ne može izbrisati mogućnost — dapače: nužno smo uvijek u 
nužnosti, a u zaključku o nemogućnosti tek kad je mogućnost odškrinu- 
ta. “Nužne su nemogućnosti postale moja eksplanatorna formula, piše 
Spivak, “and they fit.°°” “Fit” — pristaju nekom kroju, skrojenosti nekog 
tkanja, tekstualnosti nekog teksta, teksturi neke tekstualnosti. “Pripa- 
dam školi koja smatra da je tekst tkanje ili tkanina, uključujući i tkanje 
onoga što se naziva životom", reći će Spivak u “Kulturi: Situiranju femi- 
nizma”. Pročitajmo u tom ključu sintagmu “feministkinja, marksistki- 
nja, dekonstruktivistkinja". 

U poučnom tekstu o Spivakinom radu, predgovoru zbirci njenih ra- 
dova In Other Worlds, jednom od tekstova kojem nužna nemogućnost nije 
caveat, Colin McCabe kroji i raskraja tu sintagmu. U kombinaciji s “post- 
modernom postkolonijalistkinjom”, valja naglasiti, ona često tvori i je- 
dan stereotip — u kolokvijalnom smislu te riječi, radikalno pejorativnom 
u usporedbi sa stereotipima kakve Spivak spominje u tekstovima koji sli- 
jede – а to je stereotip ekscentrične autorice čija se ekscentričnost i egzo- 
tičnost ogledaju u nerazumljivosti njenog pisma. “Ekscentri¢nost” i “ne- 
razumljivost" stereotip su dekonstrukcije; “egzotičnost", dakako, postko- 
lonijalnosti, ali možda i prepoznavanja da je posrijedi žena. Zadržimo se 
na trenutak na pismu, tom proizvodu koji od Spivak čini autoricu, a na 
kojem se, piše McCabe, većina onih koji Spivak poistovjećuju s nerazu- 
mljivosti rijetko kad zadržavaju. Reputacija “teško razumljive autorice" 
izgrađena je, obrazlaže McCabe, ne iz čitanja autoričinih djela, već iz slu- 
šanja njenih usmenih izlaganja na konferencijama (Spivak je, valja nagla- 
siti, u tom pogledu doista neumorna još od početka vlastite karijere). 
“Teškoća je, kao što znamo", upozorava McCabe, “ideološki pojam". 
Ako je Spivakino pismo "teško", u čemu ta "teškoća" prebiva, od čega se 
ona sastoji? Sažimljem McCabeovu tezu: svakom pripisivanju "teškoće" 
nekom tekstu (ili bilo čem drugom) prethode kompleksne evaluacije čiji 
je rad nepriznat (otud ideologija), a s obzirom da se evaluacije Spivakinih 
tekstova zadržavaju ne na čitanju, već na njihovom usmenom izlaganju, 
kompleksnost nepriznate ideološke evaluacije o tome da su ti tekstovi 
“teški” briše se pred neizmjerno brzoj, beskonačno učinkovitoj naravi 
pukog trača. 

Doista: Spivakini tekstovi izlaze u najvažnijim znanstvenim časopisi- 
mas najvišim recenzentskim kriterijima, a minuciozno potkrepljivanje 
argumenata bilješkama od Spivak čini “egzemplarni proizvod indijskog 
preddiplomskog i američkog postdiplomskog obrazovanja — vjerojatno 
najučenija kombinacija na svijetu“ (autorica Sangeeta Ray ovu će McCa- 
beovu karakterizaciju ocijeniti “neugladenom"®, ali ona kao da zabora- 
vlja da je i Spivak često “neugladena”, da joj sleng i [autolironija nisu stra- 
пі – dio je to šarma i ljepote njenog pisanja). Također, istaknut će McCa- 
be, Spivak ne poseže za teškim generalizacijama à la ^(...) dobro je pozna- 
to, još od Platona (...)”. Turobnija strana “teške Spivak” je stereotip “teške 
žene, teškog urođenika"". Spivak je na svojoj koži i zbog svoje kože osje- 
tila snagu tog teškog stereotipa othranjenog seksističkim rasizmom: kad 
je 1963. dala svoj prvi intervju za časopis Newsweek, u tom broju posveće- 
nom stranim studentima u Americi, ujedno je osvanula i na naslovnici, 
visoka, nasmiješena, lijepa, odjevena u sari i skafander, dok izlazi kroz 
kapiju zgrade fakulteta s nekolicinom “stranih” kolega i kolegica. Zbog 

intervjua je primila prijeteća pisma: “Rekla sam im [novinarima] - i bila 
sam iskrena jer sam smatrala da trebam reći ono što mislim — "Ме razumi- 
jem zašto se Amerikanci na cesti smiješe ljudima koje ne poznaju. Trau- 
matizirana sam time'. Možete li zamisliti da sam to rekla? Doista. Čitava 
je stvar bila nekako nepatvorena. Bila sam zanosna devetnaestogodišnja- 
kinja ioni su mi se smijesili jer donekle nisu uopće razmišljali. Stvar je 
slična kao sa ženama u National Geographic-u gdje im je dozvoljeno da 
imaju gole grudi. Та nisam bila osoba prema kojoj su imali ista pravila, is- 
ti seksualni kod ponašanja“. Spivak je doista u mnogim pogledima eks- 
centrična; i sama to priznaje. Ali što je to ekscentričnost? Kao kontrast 
prethodnom Spivakinom autobiografskom iskazu, poslužimo se jednim 
drugim: “U Bangladešu su me često zvali кері [luđakinja]. I tako sjedimo 
ravnateljica škole i ja u autobusu, na putu za Radžšahi. A jedna bezuba 
žena koja je čučala na podu odjednom upita ravnateljicu: Vodite li ju u 
bolnicu?'. Uznemirena učiteljica pogleda u nju pa u mene i kaže mi: Di- 
di, problem je u tome što je previše pameti zamijenila za premalo. Rekla 
sam joj, na bengalskom dakako, 'Reci joj da sam državna službenica. Ra- 
zumjet će to'. Za državne službenike će se uvijek naći neka izlika. Na kra- 
ju je dala iznimno dostojanstven odgovor. Rekla je: Nisam se smijala“. 
Doista je to bio silno dostojanstven odgovor. Zaista je samo pitala jesu li 
mi sve na broju, ali nije se smijala“. 

Dvadeset godina nakon fotografije na naslovnici i intervjua u Newswe- 
ek-u, Spivak piše tekst “Mogu li podčinjeni govoriti?”. U ovakvoj konste- 
laciji, “feministkinja, marksistkinja, dekonstruktivistkinja" postaje go- 
tovo dirljiva etiketa. Benevolentni rasizam ujedno je i temelj njene kriti- 
ke koju će uputiti “francuskom feminizmu": u tekstu “French Feminism 
іп an International Frame" dekonstruirat će knjigu Julije Kristeve Des 
Chinoises i ukazati na kroj egzotizacije kojim, u vlastitim benevolentnim 
namjerama, jedna vrst feminizma od kineskih žena proizvodi sjenu za- 
padnjačkog subjekta. “Neugladeno” će u mnogim prilikama nazvati Kri- 
stevinu “analizu? apsurdnom. Podvučemo li nit koja veže “French Femi- 
nism in an International Frame" i “Mogu li podčinjeni govoriti?" i zatim 
je pokušamo zaplesti u jednu eksplanatornu formulaciju, moglo bi to 
zvučati ovako: u benevolentnoj namjeri da univerzaliziraju vlastitu teo- 
riju i nešto kažu o drugoj kulturi, "univerzalni" intelektualci koriste ma- 
ligne pretpostavke koje uopće omogućuju da se o kulturama govori kao o 
“jednim i drugim"; da bi kazivanje uspjelo, prešućeno ostaje nepriznato, 
a sve dubinske strukture imperijalizma — пе samo političkog, već i ro- 
dnog - odrađuju posao univerzalizacije kako intelektualca koji progova- 
ra, tako i kulture iz koje progovara. U tome da se kaže da postoje dvije 
kulture nema ničeg samo po sebi lošeg, ali to je nemoguće kazivanje: za- 
pravo se samo kaže da postoji jedna kultura, a ona je “паба”. Kaže se da je 
Spivak “teška za razumijevanje i da je lako prohodno pisanje amblem is- 
tine. Kako “lako prohodnim pisanjem" pisati o nečemu što omogućuje 
naše poimanje pisma, omogućuje pisanje o našem poimanju nas, omo- 
gućuje naše pisanje o poimanju? “Stara pravila, ono staro što upravlja na- 
šim životima“, piše Spivak o onome što zanima Derridu; ako je, kako ka- 
že, “dotaknuta dekonstrukcijom", ovdje se raspliće tkanje njenog teksta i 
dodir dekonstrukcije, toliko grub u usporedbi s podatnim, maznim do- 
dirom starih upravljanja, ostavlja svoj trag. 

Na stranicama tekstova koji slijede bit će govora o aktivizmu, a poja- 


vit će se i pojmovi poput “estetskog obrazovanja", “neprisilnog re-aranži- 
ranja žudnji“, “reproduktivne heteronormativnosti”, “dvostruke sveze". 
Ovo nije mjesto za egzegezu, ali nekoliko primjedbi neće škoditi. Tekst 
“Kultura: Situiranje feminizma“ otvara se kontra-intuitivnom 
definicijom kulture koja obasjava nužnu nemogućnost u intuitivnoj 
nužnosti da se “kulturi” da definicija, a da ono što smo upravo definirali 
zauzvrat uništava svaku našu definiciju i iznova pred nas stavlja nužnost 
da ih obnavljamo, iznova dajemo. Definiciju “kulture” Spivak je, poput 
prefiksa, dodala na govor koji je 2010. održala za The Beatrice Bain Research 
Group. Ovdje valja napomenuti da je Gayatri Ch. Spivak od 1986. godine 
aktivistkinja: njeno područje djelovanja je Zapadni Bengal gdje radi s 
najsiromašnijima među siromašnima, s podčinjenima (pojam koji Spi- 
vak preuzima od Antonija Gramscija; od tal. subalterni — najniži čin, naj- 
niži red ljudi, oni koji moraju primati naredbe, ali ih nikome ne mogu 
izdati); riječ je o skupini naroda poznatih pod kolektivnim nazivom 
adivasi za koje se smatra da su prastanovnici Indijskog potkontinenta, a 
koji s kastinskim hindusima ne dijele ni materinji jezik ni religiju, za ko- 
je oni ostaju nedodirljivi". Spivak podučava učitelje u tim zabačenim, ru- 
ralnim krajevima da bi djeca mogla dovoljno uznapredovati i upisati se u 
državne srednje škole. Feministički aktivizam na tim se stranicama situi- 
ra i kritizira, kritizira se njegova "situiranost" i situira se njegova kritika. 
“Razmišljajući o Edwardu Saidu” izvadak je iz memoara koje Spivak pla- 
nira napisati; sjećanja o kojima piše nude intiman uvid u jedan prijatelj- 
ski odnos, ali i u jednu intelektualnu povijest koja je jednim svojim dije- 
lom završila prije točno deset godina, 25. rujna 2003, na dan Saidove smr- 
ti. Ova dva teksta nisu konvencionalno "teorijska", ali teorija u njima ot- 
kucava, ona je njihovo bilo. Tim više ako pod "teorijom" mislimo na gra- 
nice i mogućnosti našeg mišljenja, na tkanje naših tekstova i nužnost u 
pisanju naših smrtnih umova. 


Gayatri Chakravorty Spivak redovna je profesorica na Sveučilištu Columbia u New Yorku. U 
svojoj gotovo polustoljetnoj profesorskoj karijeri predavala je, među ostalima, na sveučiliš- 
tima Brown, Texas-Austin, Santa Cruz, Paul Valćry, Jawaharlal Nehru, Stanford, Goethe u 
Frankfurtu, Riyadh, Emory te Sveučilištu za znanost i tehnologiju (Hong Kong). Od 2003- 
2011. bila je ravnateljica Instituta za komparativnu književnost i društvo pri Columbiji. 
Među njenim publikacijama ističu se Of Grammatology (prijevod i predgovor knjizi De la 
grammmatologie Jacquesa Derride), Imaginary Maps, Breast Stories, Old Women, Chotti Munda and 
HisArrow (prijevodi knjiga spisateljice Mahaswete Devi, popraćeni predgovorima i inter- 
vjuima s autoricom), In Other Worlds, The Post-Colonial Critic, Outside in the Teaching Machine, A 
Critique of Postcolonial Reason, Death of a Discipline, Other Asias i An Aesthetic Education in the Era of 
Globalization. 

Dobitnica je nagrade za prevođenje (1997) indijske Nacionalne akademije za književnost. Do- 
dijeljeni su joj počasni doktorati Sveučilišta u Torontu (2000), Sveučilišta u Londonu (2003), 
Koledža Oberlin (2008) i Sveučilišta Rovira i Virgili u Tarragoni (2011). U lipnju 2012. godine 
dodijeljena joj je nagrada Kyoto. Riječ je o, uz Nobelovu nagradu, najuglednijem svjetskom 
priznanju koje se dodjeljuje za izniman doprinos na području znanosti, tehnologije, umjet- 
nosti i filozofije. 

ad sam s izdavaštvom Sveučilišta u Massachusettsu — 

1967. ili 1968. — sklopila ugovor za prijevod De la gramma- 

tologie, moj mi je urednik poslao primjerak članka "Abece- 

darium Culturae: Structuralism, Absence, Writing" Edwar- 

da Saida, koji se upravo pojavio u TriQuarterly i koji je 
essen kao poglavlje u knjigu Beginnings. Mora da je to bila godi- 
na 1971. Kasnije iste godine otkrila sam da je moj ugovor s Hopkinsom i 
dajeJ.Hillis Miller, koji je tad bio na Yaleu i već počeo organizirati Derri- 
dinu američku karijeru, imao u tome svoje prste. Tu zagonetku nisam ni- 
kad razriješila. Urednik iz Massachusettsa na članak je stavio bilješku, 
nešto kao: "О čemu je pobogu ovdje riječ?" Možda je počeo uviđati da je, 
sklopivši sa mnom ugovor za prijevod i uvod Jacquesu Derridi, izdavačka 
kuća zagrizla više nego što je bila u stanju prožvakati. 

E pa članak sam pročitala. Derridu sam naručila preko kataloga, im- 
pulzivno, ne znajući ni njegovo ime niti išta o francuskoj sceni. Bio je to 
svojevrsni projekt samopomoći kojem se i dan-danas utičem, posramlje- 
no. Nemam nikakve opće naobrazbe, a Edwardov se članak doimao nev- 
jerojatno znalački upravo u tom pogledu. Članak sam pročitala pažljivo, 
ispisala sam bilješke po marginama i arhivirala ga. 

Te su godine bile pune meteža u mom osobnom životu, ali nastavila 
sam prevoditi Derridu i podučavati o "poststrukturalistima" koji su tad 
još uvijek svi pisali. (Mislim da sam tu ružnu i nepreciznu riječ sama iz- 
mislila nekoliko godina kasnije u svom predgovoru Gramatologiji). Pone- 
kad mislim da sam prema njima razvila stanovito drugarstvo upravo sto- 
ga što sam bila toliko nepodučena, upregnuta u posao u zabačenom Iowa 
Cityju. "Francuski" je feminizam, smješten među crvenim koricama knji- 
ge Elaine Marks i Isabelle de Courtivron koja se pojavila 1980, bio potpu- 
no druga stvar. Prve će stranice ovih memoara, u nastojanju da se dota- 
knu mojih pramajki, stvoriti osjećaj distance između tog feminizma i 
onog mog, kako god ga mogla nazvati. 

1971. Po prvi ću put upoznati Derridu nešto kasnije te godine. Gledam 
svoje bilješke na Edwardovom članku. Imajte na umu da ga nisam po- 
znavala niti znala za njega. Nisam bila njime opčinjena kao što ću kasnije 
biti, kao i svatko tko ga je upoznao. Bila sam tek ustrajna prevoditeljica 
što se priučava poslu, strpljiva i prikovana čitateljica. Zamijetila sam ne- 
strpljive pogreške u prijevodu ovog Amerikanca (ništa u tekstu nije uka- 
zivalo da je nešto drugo). (Tek ću puno kasnije shvatiti da je ta šarmantna 
nestrpljivost bila dijelom njegovog potpisa.) 

"Ništavilo“ za anéantissement, primjerice. Na taj se način ontologiju 
anihilacije moglo iznova ispisati kao “ontologiju ništavila“. Foucaultovo 
smjelo obrtanje procesne naravi ontologije — filozofije koja izučava bitak 
(i postajanje) - time se moglo kontrolirati jednim vještim sartrijanskim 
izmještanjem, pomicanjem kursora na drugu imenicu Jean-Paulovog na- 
slova: Bitak i ništavilo. "Paralizirati" za trahir— "izdati" — tako da se način 
bivanja ispunjen značenjem, a bez kontrole tog značenja — nošenje zna- 
čenja, izdaja da bi ga drugi čitali - moglo predstaviti kao općenita nemo- 
gucnost. "Značajan" za signifiant — “označitelj“, naravno; "besvjesno" za íin- 
conscient — "nesvjesno", naravno; “uvjeti i forme njegovog sadržaja“ za les 
conditions de ses formes et de ses contenus, istinski filozofski gaf; i još mnogo 
toga. "Ovaj pametni čovjek želi da ovi ljudi nešto misle i ne da im da mi- 
sle ono što kažu — previše je nestrpljiv, ne pruža im priliku!", napisala 
sam na marginu gdje je Edward napisao "strukturalizam je ovih dana do- 
bar za odnose s javnošću". Danas se čini nepojmljivim da je slijedio Steve- 
na Marcusa u uvjerenju da je Foucault vjerovao u disocijaciju 
senzibiliteta! 

Prevođenje je najintimniji čin čitanja. U to sam vrijeme već čvrsto sra- 
sla uz gramatologiju. Kad danas gledam u bilješke, zabavno mi je vidjeti 
koliko je Edward odbijao Derridu; Derrida je bio upravo ona vrst kariz- 
me koja mu se nije sviđala. 

Moj mentor na Cornellu bio je Paul de Man. S Cornella je prešao na 
Johns Hopkins. U ranim sedamdesetima, on i Hillis Miller prešli su na 
Yale i time je ustanovljena "jejlska škola“. Derrida je dobio ugovor kao 
gostujući predavač, а ja sam odlazila na Yale slušati njegova predavanja 
koliko god sam mogla. 

Godina 1974. je bila godina za pamćenje. Na Yaleu sam upoznala i Ed- 
warda Saida i Jacquesa Lacana. Nisam upamtila ime čovjeka koji je napi- 
sao "Abecedarium Culturae". Nisam to ime spojila s bajronovskom figurom 
koja je sjedila sama, na samom kraju uskog vidika što se jednim svojim 
djelićem pružao iz stare pizzerije Naples u New Havenu. "Poznajes li ga?" 
upitao me de Man, a kad sam odgovorila ne, rekao je "Trebala bi. On radi 
na Foucaultu". De Man nas je upoznao, tad i tamo. 

Naše je prijateljstvo cvalo, uglavnom preko telefona. Dugo vremena 
nisam ponovno pročitala nešto što je on napisao. Palestina je bila ono o 
čemu smo razgovarali i on me, dakako, uvjerio. Prije dosta sam se godina 
srcem i dušom bacila u bangladeški sukob. Začudo, čak me ni tad nije ga- 
nuo indijski nacionalizam. Činio mi se odveć grandiozan, suviše 
identificiran s velikim muškarcima i ženama iz moje neposredne prošlo- 
sti. A kao državljanka sam bila tim više kritična prema indijskoj politici, 
posebice jer је, na izmaku prve godine mog prijateljstva s Edwardom, In- 
dira Gandhi proglasila izvanredno stanje pa se mlade ljude koji su se pri- 
druživali pokretu Naxalbari — pokretu u kojem su se seljaci i intelektual- 

ci zajednički borili protiv urbane korupcije i eksploatacije — često mučilo 
i ubijalo. Nisam mogla zainteresirati Edwarda za indijsku politiku. Do 
dan-danas zbog toga žalim. Naravno, bio je zainteresiran za indijsku bor- 
bu za nezavisnost i figure poput Gandhija i Nehrua. Bio je odmah susre- 
tljiv kad sam ga zamolila da napiše predgovor za Selected Subaltern Studies 
1987. Dobro se slagao s Ranajitom Guhom, osnivačem kolektiva. Prijate- 
ljevao је s ljudima iz Južne Azije і onima koji su se Južnom Azijom bavili 
u i oko Columbije. Redovno je držao predavanja s Akeelom Bilgramijem. 

Pretkraj njegovog života Mariam i on otišli su u Indiju gdje je Ed- 
ward primio dva doktorata. Njegovo prepričavanje puta nije me se doj- 
milo kao da dolazi od prijatelja koji je znao za moju dubinsku i malo 
oglašavanu zabrinutost za socijalnu pravdu u Indiji. Zarana u našem pri- 
jateljstvu, a promišljajući samog sebe retrospektivno i kritički, opisao se 
kao "plejboja" prije nego li se razbudio oko pitanja Palestine. (Tko će zna- 
ti gdje li se izlegnu nečiji stereotipi o samome sebi?) Ta mi je riječ pala na 
pamet dok sam ga slušala kako govori o Indiji. U svakom je slučaju na- 
šem prijateljstvu (dotad nastavljeno kao da Sveučilište Columbia ne po- 
stoji) ovo zadalo udarac. Osjećala sam se nelagodno. Nakon nekog vreme- 
na poslala sam mu poruku preko naše zajedničke prijateljice Jacqueline 
Rose, u danima za koje će se ispostaviti da su posljednji. Odvratio je: "Za- 
moli Gayatri da napravi prvi korak." Nije bilo vremena. 

Ali trčim pred rudo. U tim se ranim danima sve vrtjelo oko Palestine. 
Držala sam govore kad bi me pozvali i upoznavala zanimljive ljude od 
kojih se danas sjećam Ibrahima Abu-Lughoda, Nubara Hovsepiana i, da- 
kako, Eqbala Ahmeda. Zapravo je tu čitava stvar s Južnom Azijom imala 
nevine reperkusije. Edward je bio političan oko Pakistana kao istočnog 
ruba Zapadne Azije (čitaj Bliskog istoka). Pisao je ne samo za Al-Ahram 
(Kairo) i Al-Hayat (arapski časopis koji je izlazio u Londonu), već i za 
Dawn, pakistanski časopis na engleskom jeziku. Ali u toj grupi zapadnih 
Azijaca zbijale su se sitne šale, na posve dobrodušan način, na račun Eq- 
balovog arapskog zbog njegovog južnoazijskog naglaska. On bi se okre- 
nuo meni i progovorio na bengalskom, mom materinjem jeziku. Jer obo- 
jesmo se rodili prije no što je potkontinent razdijeljen, a on se rodio u 
Purniji, u susjednoj državi Bihar, nedaleko od mog rodnog grada. 

U tim sam danima Edwarda susretala mahom na konferencijama. Sje- 
ćam se "Politics of Interpretation" na Sveučilištu u Chicagu 1981. na kojoj 
je iznio važan stav, odgovarajući na jedno osobito neprimjereno pitanje, 
da bi on bio prvi kritičar palestinske države jednom kad bi se nju uspo- 
stavilo. (Kasnije sam se divila njegovim principijelnim stavovima protiv 
opkoljenog Arafata. Pa ipak, beskonačno politički tankoćutan, malo je to- 
ga napisao protiv predsjednika, osim na stranicama Al-Ahrama, dok su ga 
pak takozvani mirovni sporazumi iz Osla s pravom razbjesnili. Joseph 
Massad mi je rekao da se Edward radikalizirao nakon Osla. Vjerojatno jei 
bilo tako. Čak sam i ja shvaćala da je lažno obećanje iz Osla začeto rekodi- 
ranjem situacije Izraela — iz rasističke države u jedinu demokraciju Bli- 
skog istoka.) Nedavno nas je John Carlos Rowe podsjetio, na stranicama 
časopisa American Quarterly, da sam Edwarda ukorila jer nije gajio dovolj- 
no simpatije prema feminizmu, ali ja se toga ne sjećam. Svakako sam ga 
uvijek podsjećala na feminizam, podsjećala ga da se ne "pobrine" o njemu 
na način da ga samo doda na listu svojih časnih ciljeva ili na način da bu- 
de dobar prema ženama, ali to je bilo između njega i mene. Jesam li u 

pravu kad mislim da je priznao barem moju nepopustljivost izjavivši za 
New York Times da sam najbolja postkolonijalna feministkinja? 

Još jedna velika konferencija bila je ona u Essexu, ne "Europe and Its 
Others", već jedna druga. Ničeg se u vezi nje ne sjećam osim Edwarda i 
mene kako šećemo po suncem obasjanom travnatom obronku, korak is- 
pred Talala Asada koga sam tad upravo upoznala. Edward mi je razbaru- 
šio kosu i rekao "Ovdje smo za pokazivanje“. Na konferenciji u Marquet- 
teu, "svirao je za mene" na beznadno neugođenom klaviru u kutku dvo- 
rane. Nikad neću zaboraviti te slatke trenutke. Mislim da je to bio i način 
iskazivanja savezništva u vrijeme kad ono nije postojalo u američkoj aka- 
demiji između ljudi iz različitih dijelova Azije. Bio je to i jednostavan na- 
čin da uživamo u tim gažama. Još uvijek nismo bili siti svega. Pružao mi 
je savjete o odjeći kao što ih je, sigurna sam, pružao mnogim svojim pri- 
jateljima. Rekao mi je da prestanem nositi sarije, i mislim da je bio u pra- 
vu. Sari odbija ljude. Ali ja sam bila prestrašena od toga da preoblikujem 
vlastito tijelo samo radi zapadnjačke odjeće i stvari su ostale kakve su 
bile. 

Naše je prijateljstvo cvalo po konferencijama. Nije puno ljudi tad raz- 
mišljalo na način na koji smo mi razmišljali. Postkolonijalna frakcija još 
uvijek se nije bila jasno razlučila od teorijske ekipe. Običavala sam govo- 
riti da sam ženski vokal u bendu koji izvodi teoriju: Stanley Fish, Fred Ja- 
meson, Edward Said, Hayden White, plus-minus još neki; ali ja sam uvi- 
jek bila prisutna. 

Naše je prijateljstvo očvrsnulo na Kritičkoj školi na Sveučilištu 
Northwestern 1982. Iz današnje se perspektive čini zloslutnim. Nešto je 
otpočelo, a nešto završilo. Bio je to posljednji put da sam vidjela de Mana. 
Došao mi je u stan, pomogao mi da se spakiram — bio je iznimno veliko- 
dušan i ne-hijerarhijski, tračljiv čovjek (bila sam zaprepaštena njegovim 
pismima iz ratnih vremena kad su mi ih pokazali na jednom tavanu u 
Belgiji pet godina kasnije) — i otpratio me — negdje, zaboravila sam, na 
autobusnu postaju? Upamtila sam rastanak nasred ceste, i sjećam se da 
sam pomislila — njegove su bjeloočnice žute! Otisnula sam se za Britaniju 
i vratila se nekoliko dana kasnije. U međuvremenu je kolabirao i avio- 
nom su ga prevezli u New Haven gdje će mu uskoro dijagnosticirati rak 
jetre. 

U to se vrijeme dogodio izraelski masakr palestinskih izbjeglica u Sa- 
bri i Šatili. Edward se osjećao osamljeno, okružen kolegama čije su umo- 
ve okupirale školska svakodnevica i sveučilišna politika. Bili smo otok 
udvoje. On je govorio, ja sam slušala. 

I tako se nastavilo. Zajedno smo istupali u javnost, za Palestinu. Godi- 
ne 1983. Edward nije mogao prisustvovati konferenciji "Marxist Interpre- 
tation of Culture" u Champaign-Urbani, ali je predložio da pozovemo 
muškarca koji je prije toga radio za Zakladu Bertrand Russell da govori u 
ime Palestine. Dolazila sam često u New York, viđala se s njim, vodila du- 
ge razgovore. Sjećam se svih, ali dvije-tri prilike se ističu. Jedanput je bio 
bijesan. Kolega ga je optužio za antisemitizam jer je Farrakhana nazvao 
"crnim Beginom". Mariam se pojavila usred razgovora, a Edward je drh- 
tavim prstom uperio u mene — "Pitaj ju, pitaj ju!" Sjećam se da je Mariam 
potpuno preusmjerila razgovor i smirila ga, skrenuvši s teme svađe, od- 
vrativši mu "Ona ima svoje ime!“ Drugog puta, u prosincu 1985, bio je 
njegov pedeseti rođendan. Mariam je kuhala mesno jelo u kuhinji. Došla 


79 


сна 


Gayatri Chakravorty 
Spivak 

Razmišljajući o Edwardu 
Saidu: stranice iz 
memoara 


sam u grad jer sam se nadala da ću ručati s Edwardom. "Vidi možeš li ga ti 
izvući van na ručak", rekla je Mariam. "Danas je njegov pedeseti rođen- 
dan. Toliko je ljut što je navršio pedesetu da odbija izaći за mnom na ve- 
бега". Naravno, na ručak nismo otišli. Izmijenila sam nekoliko uljudnih 
riječi sa sumornim Edwardom i otišla jesti sama. 

Kada danas razmišljam o tom danu, također mislim i na način na koji 
je priznavao svoju posljednju, dugotrajnu, iscrpljujuću bolest. Sjećam se 
da je njegov sin, Wadie, spominjao da je, kad ga je govor napustio, još 
uvijek humoristično kolutao očima zbog stenjanja i ječanja pacijenta u 
susjednom krevetu. Ovaj oštri kontrast nestrpljivosti s prijateljima i obi- 
telji, skupa s golemom hrabrošću, bio je karakteristika Edwarda Saida. 

Sjećam se dvije osobite prilike u kojima mi je pružio podršku. Godine 
1982. uspjela sam dobiti ponudu za posao od jednog glasovitog sveučili- 
šta s američkog jugoistoka. Jedan ogorčeni kandidat za posao mu je re- 
kao: "Dobila je posao jer je žena iz Trećeg svijeta". A Edward: "Nećemo na 
toj razini.“ Godine 1988, kad me nekoliko mlađih kolega popljuvalo kao 
rasistkinju zbog greške u protokolu, Edward je samoinicijativno poslao 
poruku, napisavši: "Gayatri radi za potlačene, prestanite s tim.“ Bila sam 
neizmjerno zahvalna što me uvukao u ono što je zacijelo tvorilo njegov 
život — rad za potlačene. 

U Pittsburgh sam došla 1986. "Malo-pomalo si probijaš put do Istočne 
obale“ rekao mi je. Primila sam to sa smijehom, kao što sam uvijek prima- 
la njegov suhi, podbadajući, oštroumni humor koji je držao rezervira- 
nim za prijatelje. 

Mislim da je često mislio da sam budala jer sam bila toliko uvjerena u 
"teoriju". Njegov stav, kao predsjednika Modern Language Association, 
protiv pretencioznog i opskurnog pisanja također mi nije išao na ruku. 
Mislim da sam iskušavala njegovo strpljenje upravo stoga što mu je bilo 
stalo. Sjedila sam pokraj njega na povratku s čikaškog MLA-a gdje je 
oštro napao neimenovane, ali lako prepoznatljive osobe koje su pisale be- 
smisleno opskurne knjige. Pitala sam ga zašto me je toliko popljuvao na 
MLA; bilo je očigledno. Odvratio je, potpuno neuvjerljivo, a to je i sam 
znao dok je govorio, da se nije radilo о meni — a onda je imenovao jednu 
eminentnu “francusku feministkinju". Zabavljala ga je moja politička 
predanost na terenu koja je morala biti drukčija od njegove jer je bila 
"post -kolonijalna. "Prvi kritičar palestinske države,“ čula sam ga kako je 
rekao 1981. Moja zamisao praktične korisnosti — nisam bila nikakva dr- 
žavnica — bila je da pokažem državi korisnost u jednoj drukčijoj vrsti tre- 
niranja učitelja koji rade s najvećim dijelom elektorata. To mi se činilo 
kao jako težak zadatak, toliko drukčiji od većine napora na opismenjava- 
nju ili u znanosti da sam prvih desetak godina šutjela o svemu, a konač- 
no progovorila uslijed spleta okolnosti o kojima ću pisati u svojim me- 
moarima. Dakle, bilo kako bilo, kad bi me Edward zapitao, "Gayatri, što 
ti radiš kad odeš u ta sela?", ponudila bih uobičajeni odgovor, Visim ta- 
mo" (Mitwegsein, suspendiram prethodnu istreniranost da bih sebe istre- 
nirala, znaš). Odgovor ga nije zadovoljio. 

Ove razlike u našim intelektualnim stilovima njegovale su naše prija- 
teljstvo. Sve dok nisam došla na Columbiju, 1991. Više nismo bili samo mi 
sami, već smo bili i dobrano umreženi u razne skupine. A njegove su 
mreže imale svoju povijest. Otkad sam se smjestila u New Yorku, više ni- 
kad nisam bila gošća Saidovih. Pa ipak, nešto se zadržalo, u privatnim 

razgovorima, katkad političkim, katkad ne. Pokušala sam vam dati uvid 
u ono, ma što to bilo, što nas je nukalo da razgovaramo, da se jedno dru- 
gome okrećemo. 

Kad sam došla na Columbiju, iza sebe sam imala već dvadeset i šest 
godina podučavanja u punom radnom vremenu, uspela sam se kroz re- 
dove, mahom na državnim sveučilištima, osim Emoryja (a tamo mi se ni- 
je svidjelo). Po dolasku na Columbiju, studentskim sam novinama rekla 
da još nikad nisam predavala u elitnoj školi i da ne znam kako ću se snaći. 
Edward je mislio da sam neiskrena. Columbia je bila njegov element; 
ondje je započeo i završio svoju četrdesetgodišnju predavačku karijeru. 
Ja se još uvijek učim tome kako se izgraditi na Columbiji, malo-pomalo 
se približavam učinkovitosti, nadam se. 

Ove su stranice dio memoara za koje je, sudeći po Tariqu Aliju barem, 
Edward rekao da bih ih trebala napisati. Knjigu sam naslovila If Only... 
prevevši frazu iz predivnog eseja Assie Djebar "Forbidden Gaze, Severed 
Sound". Naslov se čini posebice prikladan kad razmišljam o šetnji koju 
sam prošetala s Edwardom W. Saidom. 

Sad kad je mrtav, ljudi oko kojih је, u najmanju ruku, bio sumnjičav, 
puki sikofanti, govore nam o političkim diskusijama koje je s njima vo- 
dio. Proslavljeni mrtvac pripada svima. Ja sam iznijela samo osobne stva- 
ri. Intelektualno sam htjela popuniti njegovo viđenje sekularnog intelek- 
tualca upravo razlikama odozgo/odozdo o kojima sam nešto ranije govo- 
rila. Esej je svoje mjesto pronašao u izdanju časopisa Boundary 2 koji se 
bavio "sekularizmom", a koji je uredio Edwardov voljeni student Aamir 
Mufti. A iščitat ću i frazu "relativna autonomija“ s referencijom na umje- 
tnost, koja se nalazi u njegovoj posthumno objavljenoj knjizi Humanism 
and Democratic Criticism, kad mi se ukaže prilika između obaveza. 

Inače naričem onaj stari napjev, iz doba dok je hinduizam bio gotovo 
neraspoznatljiv od animizma: kao što se zrelo voće probija iz svoje kože, 
tako se besmrtnost probija iz smrti. U ljubavi obitelji i prijatelja, u inte- 
lektualnim putovanjima studenata. Ali također okrutno, doslovno, hra- 
neći krizanteme. Suočeno s tom okrutnom besmrtnošću, srce mora pući. 


S engleskog preveo Slaven Crnić 

Gayatri Chakravorty Spivak 


Kultura: Situiranje feminizma 


vaj sam esej ovdje uvrstila, smjestivši u njega prezentaci- 
ju iz 2001. godine, jer će, gotovo brutalno, omogućiti či- 
tateljstvu da instrumentalizira sve što je ranije iznijeto". 
Projekt parsiranja kulturne razlike ovdje se zamjenjuje 
bavljenjem s podčinjenosti; pitanje žene samo se od sebe 
s transformiralo. Iz eseja koji neposredno prethodi dobiva 
se uvid u to gdje su se stvari (u meni i u svijetu) promijenile, a gdje nisu. 
Dozvolite da prvo ponudim kratki opis “kulture”, napisan za jedan 
britanski institut netom prije 11. rujna. Zatim ću povući definicijsku reče- 
nicu i ući u feminističku suvremenost preko stereotipiziranih, naizgled 
autobiografskih svjedočenja koja se nadovezuju na predgovor ovoj knji- 
zi. Kad uronimo u “Teaching for the Times”, sljedeće poglavlje, granice 
američkog sveučilišta postat će jasnije. 
Evo dakle “kulture”: 
Svaka definicija ili opis kulture dolazi iz kulturnih pretpostavki istraživa- 
ča. Euro-američka akademska kultura u kojoj, uz svojstvene im razlike, 
sudjeluju elitne akademske kulture svugdje, toliko je rasprostranjena i 
moćna da se o njoj misli kao o transparentnoj i sposobnoj da izvještava o 
svim kulturama. Ona je međutim i višeobličan kulturni sistem koji obi- 
lježava opise i definicije koje proizvodi. Kulturne informacije valjalo bi 
zaprimati proaktivno, kao uvijek otvorene i nezavršene, uvijek prijemčive 
za promijenjeno razumijevanje. Specijalistkinja ili specijalist progovara s 
vječno pokretnog, vječno pomičnog tla vlastite kulturne baze koja je ili 
svjesno gurnuta u pozadinu ili nepriznata kao transparentna. 


Kultura je svežanj mahom nepriznatih pretpostavki kojih se labavo pri- 
država jedna labavo povezana skupina ljudi, a koje mapiraju pregovara- 
nja između svetog i profanog te odnos među spolovima. Na razini ovih 
labavo dijeljenih pretpostavki i presumpcija, promjena je neprekidna. 
Ali dok se mijenjaju, te neosviještene presumpcije postaju sistemi vjero- 
vanja, organizirane postavke. Rituali srastaju da dorastu vjerovanjima i 
postavkama, da ih podupru i promiču. Ali te nam presumpcije također 
pružaju i nužno sredstvo za promjenu našeg svijeta, za inovaciju i stvara- 
nje. Većina ljudi vjeruje, čak (ili možda tim više) ukoliko su kulturni rela- 
tivisti, da su stvaranje i inovacija njihova vlastita kulturna tajna, a da su 

drugi determinirani isključivo vlastitim kulturama. Ova je navada neiz- 
bježna. Ali težimo li tome da budemo građanke i građani svijeta, sovom 
se navadom moramo boriti. 

Kad tendenciju da o vlastitoj kulturi mislimo kao o dinamičnoj, a o 
ostalim kulturama kao statičnima, izrazi neka moćna politička skupina 
prema manje moćnoj skupini, tad iskrsava politički problem. Taj je pro- 
blem isplivao na površinu 1960-ih kad je migracija iz starih kolonija zna- 
tno porasla. Nova subdisciplina zvana “kulturalni studiji" pomaljala se 
prvo u Britaniji, zatim u Sjedinjenim Državama, a danas je dostupna na 
sveučilištima diljem svijeta. Za akademsku kulturu to je hepening. Pozi- 
ciju kulturalnih studija ugrubo je moguće sažeti na sljedeći način: kolo- 
nizatori su utemeljili antropologiju ne bi li izučili svoje podanike; kultu- 
ralne su studije utemeljili kolonizirani ne bi li preispitali i ispravili svoje 
gospodare. Obje discipline izučavaju kulturu, prva kulturu drugih kao 
statičnu i determinirajuću, a druga kulturu svoje vlastite skupine — kao 
dinamičnu i evoluirajuću. Posljedično ovoj polarizaciji, antropologija je 
pokrenula sveobuhvatnu samokritiku. 

Vlastitoj samokritici usprkos, antropologija može jedino izučavati sa- 
mosvjesni dio kulturnih sistema, crpeći iz njega više akademskih zaklju- 
čaka od praktikanata date kulture, čak i kad sklizne u kulturalne studije i 
usredotoči se, u stilu Pierrea Bourdieua, na aspekte kulture metropolisa. 
Kulturalni studiji izučavaju taj samosvjesni dio kao da djeluje u pravcu 
stvarne kulturne promjene, barem za istraživača unutar kulture koju iz- 
ucava. Ali dio koji radi na promjeni izmiče izučavanju kulturnih dinami- 
ka. Živa je kultura uvijek u bijegu, sebi samoj ona je nesvodljivi protupri- 
mjer. Za istraživača kulturalnih studija taj je nesumjerljivi dio ukotvljen 
ili u akademskoj kulturi koju ona ili on dijeli santropolozima ili kao po- 
kretni klin metropolitanske kulture u koju su ona ili on ušli kao 
participanti. 

Prije pojave modernosti, kretanje od sela prema gradu, kretanje od 
polja do dvora, kretanje uzduž dugačkih trgovačkih ruta omogućilo je 
nastanak svojevrsnog unutrašnjeg raskola kulturnih razlika unutar je- 
dne te iste kulture, koji je možda stvarni motor kulturne promjene. Pre- 
ko čitavog spektra promjene, pregovaranje spolne razlike i odnos iz- 
među svetog i profanog bili su ti koji su udarali ritmove kulture, uvijek 
korak ispred svojih definicija i opisa. 

Riječ “kultura” pripada povijestima zapadnih europskih jezika. Uko- 
liko želimo stupiti u neuhvatljivi fenomen na drugim mjestima, ispod 
unutarnje pomične linije kulturne razlike, nećemo tragati za prijevodi- 
ma ili aproksimacijama te riječi. Takvi sinonimi nose u sebi poriv da se 
prevodi iz europskog, a to je značajka kolonizirane inteligencije pod im- 
perijalizmom, pa su stoga i uvjet, ali također i učinak te diferencirajuće 
unutrašnje linije. Oni nam neće dopustiti da poniremo ispod linije. Valja 
nam naučiti ne-europski jezik dovoljno dobro da budemo kadri u njega 
ući bez spremnih referenci na europski jezik. Možda naiđemo na kreol- 
ske verzije riječi “kultura” koje će zakomplicirati našu tezu. Ali one nisu 
ista riječ, a nisu ni njen prijevod. 

Antropolozi i komparativni historičari uče jezike terena, ali običajno 
u njih ne ulaze pa ti jezici postaju jezici referenci. Kulturalnostudijski is- 
traživači tipično ne uspostavljaju relaciju s vlastitim materinjim jezicima 
Ш $ jezicima svog neposredno bliskog ili udaljenog mjesta podrijetla kao 

02 Simone de Beauvoir, 
The Second Sex, trans. H. 
M. Parshley (New York: 
Knopf, 1953). 


s jezicima referencije. Jedini je put da se jezici nauče na ovaj način podu- 
čavanje u čitanju verbalne umjetnosti tih jezika i podučavanje u filozo- 
firanju kroz njihove etičke sisteme. To bi zahtijevalo obrazovnu reformu. 

Kroz ovakve napore možda uvidimo da se svi kulturni procesi po- 
kreću, čak i u sistemu vjerovanja ili sektoru rituala, jer ljudska bića zami- 
šljaju i stvaraju svakovrsne fikcije, uključujući i racionalne fikcije koje 
proširuju filozofiju; i da za nikoga od nas nije moguće imati pristup iscr- 
pnom smislu svih kultura svijeta. Izučavanje raznolikosti u metropoli- 
tanskom prostoru trebalo bi nas učiniti svjesnima granica proizvodnje 
kulturnih informacija izvan metropolisa. 

Dozvolite mi da sve što sam rekla pobliže odredim sugestijom da na 
polju žive kulture nema pogreški. Kulturni kontinuitet, koji omogućuje 
kulturna promjena, osigurava se kulturnim objašnjenjima koja dolaze sa 
svih strana, od insajdera i autsajdera, od vladara i ovladanih. Izučavanje 
kultura jest dio kulture — antropologova slika starješina koji iniciraju 
mlade muškarce i žene, ali također i ove riječi koje čitate. Kultura je mje- 
sto na kojem se različita objašnjenja uvijek sudaraju, ne samo objašnje- 
nja rasa i klasa, već i objašnjenja rodova i naraštaja. Kultura jest svoja vla- 
stita objašnjenja. Moguće je da pretpostavka o kolektivitetu koji dijeli je- 
dnu kulturu nije suštinska istina, već tisućljetni inkrement potrebe za 
objašnjavanjem. 

Skočimo sad na 2010, na predavanje o “Situiranju feminizma". Taj se 
zadatak lako da obaviti. Dovoljno je prepričati trijumf euro-specifičnog 
(čak anglo-specifičnog) modela — Mary Woolstonecraft — ugrađenog u hi- 
storiju kako kapitalizma tako i marksizma, i njegovo putovanje kroz ko- 
lonijalnost i globalizaciju, uz djelatan misionarski poriv. 

Međutim, kao što je jasno od samog početka ove knjige, ja sam u Du 
Boisovoj-Gramscijevoj tradiciji. (Zapravo će poveznica s Du Boisom po- 
stati jasnija u mojoj sljedećoj knjizi). Vjerujem u estetsko obrazovanje za 
sve. Sve što sam u predgovoru ovoj knjizi rekla može se sažeti kako slije- 
di: pod estetskim obrazovanjem na umu imam treniranje imaginacije za 
epistemološku izvedbu. 

Kao što sam ustrajala s “kulturom”, svaka definicija ili opis kulture 
dolazi iz kulturnih pretpostavki istraživača. Pitanje feminizma posebice 
za sobom vuče ovu generalizaciju. Dozvolite mi da dakle situiram vlastiti 
stereotip sebe same kao djevojke iz srednje klase u Kolkati 1950-ih: 

Feminizam je bio u zraku među pametnom literarnom ekipom dok 
sam se ja gradila 1950-ih u Kolkati. Pripadam školi koja smatra da je 
“tekst” tkanje ili tkanina, uključujući i tkanje onoga što se naziva živo- 
tom. Stoga je taj fenomen, označen kao "feminizam" u stereotipu mog 
života, za mene “tekstualan”. Može se to reći na više (i manje) razumljiv 
način ukoliko se kaze da “feminizam”, vjerojatno engleska riječ, za mene 
nije bio književna stvar, iako se knjige neprestance imenovalo, napose 
Drugi spol. 

Danas shvaćam da su nešto što nije nosilo specifično ime feminizma u 
to tkanje utkali moji roditelji koji su bili proto-feministi utoliko što su, 
izazvavši skanjivanje šireg obiteljskog kruga, djevojčice podizali na isti 
način kao i dječaka, ističući intelektualna postignuća, a ne pripreme za 
brak. Najveći je izvor našeg ponosa bilo to što je naša majka, za razliku 
od žena svoje klase i naraštaja, primila magistarsku diplomu iz bengal- 
ske književnosti 1937. godine, u dobi od 24 godine. 

Frederick Engels, The 
Origin of the Family, Pri- 
vate Property and the State 
(New York: International 
Publishers, 1972). 


Betty Friedan, The Femi- 
nine Mystique (New York: 
W. W. Norton, 1963). 


Helene Cixous, “Laugh 
of the Medusa” u Isabel- 
le de Courtivron i Elaine 
Marks (ur.), New French 
Feminisms (Amherst: 
University of Massachu- 
setts Press, 1980), str. 
245-264. 


Gayle Rubin, “The 
Traffic in Women: Notes 
on the ‘Political Eco- 
nomy’ of Sex” u Rayna 
Reiter (ur.), Toward an 
Anthropology of Women 
(New York: Monthly 
Review Press, 1975), str. 
157-210. 


Otac je umro kad mi je bilo 13 godina. Ustrajno je moje sestre, majku i 
mene, a možda i žene općenito, prepoznavao kao agense. Do svoje petna- 
este godine, kad me majka oslobodila perspektive ugovorenog braka, već 
sam u praksi bila zagrižena žena-za-ženu osoba. Majka mi je vlastitim 
primjerom pokazala kako biti takvom: svojim neumornim radom da 
otvori hostel za žene radnice u Kolkati 1950-ih i 1960-ih, baš kao i napor- 
nim radom s drugim ženskim organizacijama, za putovanje i moralno 
uzdizanje, za zapošljavanje siromašnih udovica, i onime što se jedino 
može nazvati tajnim radom na osnivanju prvog institucionalnog žen- 
skog samostana Ramakrišna misije, iznašavši privremeno mjesto stano- 
vanja za intelektualne žene koje su htjele napustiti patrijarhalni život, 
ma iz kojeg razloga. 

Ni tad nisam čitala neku knjigu, ali sam bila intertekstualno upletena 
u stvaranje jednog života: feminističke intuicije implicitne u neposre- 
dnoj obitelji i "feministicko" pozicioniranje eksplicitno u vršnjačkoj 
grupi. 

Prvi utjecajni tekst vjerojatno je bio Engelsov, Podrijetlo obitelji. Dru- 
ga po važnosti bila je Betty Friedan, The Feminine Mystique, ali samo zato 
što su me sredinom 1960-ih, kao sveučilišnu asistenticu od dvadesetak 
godina, zamolili da je predstavim pred publikom od tisuću ljudi na Sveu- 
čilištu u Iowi.” Nakon toga je teško reći što je na mene utjecalo. Bavila 
sam se feminizmom i proizvodila feminističke tekstove prije nego li sam 
mogla prepoznati utjecaj. 

Cixousin tekst “Laugh of the Medusa” bio je ganutljiv, ali od samog 
početka ja nisam bila feministkinja samo s jednim ciljem u vidu.*5 Gayle 
Rubinin “sistem spola-roda” koristan je i dan-danas, za permutacije i 
kombinacije.“ 

Za mene je jedna od dobrih stvari kod feminizma ta što, za razliku od 
marksizma, nema imenovanu knjigu vlastitog podrijetla. 

Vrlo općenita definicija rada za feminizam glasi: istražiti kako sve 
ljudska vrsta nije dobra prema ženama i queer ljudima na različite nači- 
ne i razmotriti kako se time pokreće jedna struktura dozvoljenog nasilja, 
sjedne, i pružaju alibiji za intervencionistički misionarski poriv, s druge 
strane. To također dopušta feminizmu da se izmiješa s patriotizmom, 
dok svijet raščinjava vladavinu prava mantrom o nezamjenjivoj ulozi li- 
derskog modela — i, doista, provedbom i prisilom. 

Vratimo se sad na “kulturu” i pozajmimo još nešto. Pretpostavimo da 
je kultura set mahom nepriznatih pretpostavki jedne labavo omeđene 
skupine ljudi koji mapira pregovaranja između svetog i profanog te od- 
nose među spolovima, sa spolnom razlikom neujednačeno apstrahira- 
nom u rod/orođivanje kao najvažniji semiotički instrument pregovara- 
nja. Nacionalizam i religija ovdje ulaze u igru. Ovo su neki od kodira- 
jućih sastojaka (dopustivih narativa) koje imamo na raspolaganju. Spol- 
na razlika i reproduktivna heteronormativnost (RHN) su ono nesvodlji- 
vo. Ukratko, ovo je uzvodno od strejt/queer/trans. “Hetero” je ovdje anto- 
nim od “auto”. Primjerice, queer upotreba rađanja jest izvanmoralna 
upotreba razlike. Primila sam e-mail od jedne moje talijanske prevodite- 
ісе danas: “pojam reproduktivne heteronormativnosti koji, kako se či- 
ni, još nikad nije bio preveden na talijanski, zvučao bi, preveden kakav 
jest, kao 'eteronormatività riproduttiva’, a to nije baš pretjerano jasno [sic]. 
Mislim da bi bilo bolje kao 'riproduzione etero-normata što je bliže ideji 're- 


85 


сна fa 


Gayatri Chakravorty 
Spivak 

Kultura: Situiranje 
feminizma 


07 Ako paks druge 
strane sami sebe 
ponosno razlikujemo 
od tih korumpiranih 
Osmanlija, dovoljno je 
da bacimo pogled na 
mirijade članaka poput 
onog Jamesa Glanza 
“Fraud Inquiries to 
Lapses in Iraq Projects“, 
i skandale u federalnim, 
državnim i lokalnim 
upravama (New York 
Times, 14. ožujka 2010, 
str.1). Razlika je u tome 
što mi raspolažemo 
provedbomi prisilom. 
Jedan od mojih glavnih 
argumenata u prilog 
estetskom obrazovanju 
jest da provedba i prisila 
same po sebi ne mogu 
postati znak takozvanog 
slobodnog društva. Sto- 
ga predlažem stanovitu 
raz-upotrebu [ab-use] 
umjesto regresivne i 
egocentrične, na žanr 
slijepe imitacije kakvu 
poduzimaju femižderke 
(о kojima će biti riječi u 
nastavku nap. prev.). 


produkcije' tradicionalnim heteroseksualnim snošajem“. Moj odgovor: 
“Žao mi je, reproduktivna heteronormativnost' ne znači 'reprodukciju' 
tradicionalnim heteroseksualnim snošajem. Fraza je nespretna i na en- 
gleskom. Nadam se da ćete njenu nezgrapnost sačuvati u talijanskom je- 
ziku”. U dvostrukoj smo svezi $ КНМ kroz lepezu naših seksualnosti. Ta 
se normativnost rasteže i na reprodukciju, skupa sa svim njenim psihič- 
kim upotrebama, da bi se "ljudsko" moglo uspostaviti i razlučiti od osta- 
lih iskustvenih stvorenja. Otud "norme". Što se pak analogije s razlikom 
kao proizvodnjom semioze tiče, posrijedi je formalni, ne supstantivni ar- 
gument. ^Normu" ne shvaćam kao ovjeru, već kao opis koji uokviruje 
moju borbu protiv seksizama. 
Dozvolite mi da se sad preselim na drugi kraj, konsolidiranu rodnu 
kulturu, gdje se jedno kodiranje razlike uzima kao kulturalna činjenica. 
Odgovarajući na pitanje koje je Helen Thomas opetovano postavljala, 
“Zašto nas oni [Al Kaida] mrze?”, napisala sam: 
Godine 1916, pretpostavljajući da će pobijediti u ratu, Francuska, Rusija i 
Britanija podijelile su ostatke 600 godina starog Osmanskog Carstva, po- 
vlačeći granice, stvarajući Bliski istok. Libanon i Irak došli su pod izravnu 
kontrolu; nad ostalima su uspostavljene sfere utjecaja. Haifa, Gaza i Jeru- 
zalem bili su saveznički “kondominij”. Kontrola nad oružjem bila je is- 
ključivo europska. Arapske su snage za ovo doznale 1917, na samom kraju 
rata. Činilo se da su prethodni dogovori, koji su osiguravali arapsku neza- 
visnost, iščezli. Stvaranja kulturne memorije. 
Osmansko Carstvo bilo je korumpirano, ali, izuzev specifičnih primjera 
poput armenskog genocida, općenito je bilo nositelj načela konfliktne ko- 
egzistencije u domeni religijske različitosti". Sad se pak upliće jedna go- 
spodar-rasa, koja o sebi očito misli da ima pravo bez ikakvog društvenog 
ugovora kontrolirati i sistematizirati lokalno stanovništvo, počesto kon- 
trolom na daljinu. Neuobličena srdžba pomalja se u ljudima koji se ne 
mogu boriti s ovom opipljivom transformacijom na temeljnoj razini. Že- 
ne ovo snažno osjećaju, posebice u tradicionalnim društvima u kojima 
misle o muškarcima kao o čuvarima njihovog dostojanstva. Kulturna se 
memorija zgušnjava. 


Rodna politika instant-popravaka, na koju ću se ubrzo vratiti, jednostav- 
no pokušava sve to poništiti i transformirati u ženski vlastiti interes, iako 
u teatru Bliskog istoka, a osobito Palestini, nema puno mjesta za takvo 
uplitanje. Ako pak razumijemo da nam RHN pruža kompliciran semio- 
tički sistem organiziranja spolne/orođene razlikovnosti, možda ćemo 
moći uvidjeti da smještanje specifično vlastitog dostojanstva u vlastitog 
partnera ili partnericu, na način da je njegova/njena javna nedostojnost 
ta koja se ne može podnijeti, nije nužno identificirano s muškarcem i nije 
nužno izravni odraz društvene opresije. Doista, ovu je žudnju moguće 
re-aranžirati. Podsjećam čitateljstvo na moj opis estetskog obrazovanja: 
treniranje imaginacije za epistemološku izvedbu re-aranžiranjem 
žudnji. 

Ali dakako da spektar nužnosti da se vlastito dostojanstvo, zbog stra- 
sti, smjesti u vlastitog partnera također može pogodovati nasilju. Ali što 
to nije i lijek i otrov ako podučavate upotrebu, a ne činjenje dobra, episte- 
mološko involviranje, ane materijalno potpomaganje? Problem je ovdje 
u neodredivosti jer nasilje je dio žudnje, užitka, obrazovanja, ali prizna- 


86 


08 


09 


10 


Walter Benjamin ovog se 
dotiče nazivajući obrazo- 
vanje “božanskim na- 
siljem" (Benjamin, “Cri- 
tique of Violence" u M. 
Bullock i M. W. Jennings 
(ur.), Selected Writings 
of Walter Benjamin, vol. 
1: 1913-1926 [Cambridge, 
MA: Harvard University 
Press, 1996], str. 236-252). 
Odličan primjer je i kad 
Melanie Klein opetovano 
supostavlja žudnju za 
znanjem i destruktivne, 
sadističke, kontrolira- 
juće porive. Metapsiho- 
logičnost subjektovog 
programiranja — kako 
topografije i prostora 
tako povijesti i vremena 
— središnje je mjesto 
transcendentalnog (Me- 
lanie Klein, The Psycho- 
Analysis of Children, prev. 
Alix Strachey [New York: 
Free Press, 1975], str. 174, 
245 i passim). 


Za briljantan metafo- 
rični opis distinkcije 
između dokazivog 
(savoir) i intuitivnog (in- 
stinct) v. Lacan, Erits, prev. 
Bruce Fink (New York: 
W. W. Norton, 2006), str. 
680. 


V. moju raspravo 0 ovo- 
me u “More on Power/ 
Knowledge,” u Spivak, 
Outside in the Teaching 
Machine (New York: 
Routledge, 2009), str. 
27-57. 


vanje nasilja iskrivljuje mehanizam ukoliko ga se ne uokviri — а kad je 
posrijedi feminizam, u ovom se trenutku upliće intuicija 
transcendentalnog®. 

Upotrebljavam tu frazu da bih označila onaj osjećaj osobe koja argu- 
mentira da ona/on ne može podastrijeti adekvatni dokaz za neko uvjere- 
nje. Kao što smo u predgovoru zamijetili, Kant ovo teoretizira kao tran- 
scendentalnu dedukciju. Većina je nas uvjerena u dokazivost naših uvje- 
renja, ali svejednako gajimo neuobličene osjećaje (koje obično niječemo, 
otud intuicija) da postoji još nešto osim onog što je moguće dokazati, 
Bez toga ne možemo ni žalovati ni suditi. 

Apstraktne strukture, kao što su demokracija i država, a doista i kapi- 
tal, ne mogu ovome kao takvom pogodovati. Država je u cijelosti po- 
dređena upravljanju globalnim kapitalom. I multikulturna demokracija 
(proturječje u pojmovima) i međunarodno civilno društvo aplaudiraju 
samo socijalnoj produktivnosti kapitala pa se sva strukturalna ograniče- 
nja miču kao prepreke, a na potrebite se gleda kao na individualne slučaj- 
nosti. Na početku sam pripomenula da se ljudsko ponašanje prema žena- 
ma i queer ljudima kreće od nasilja do alibija. Upravo asimetrije između 
tih alternativa konstituiraju socius. 

Danas, kad apstrakcije kapitala komandiraju društvenim pokretima, 
nasilje i alibi koegzistiraju u hijazmu, a ne u kritičkom paru koji bi bio 
asimetrična zagonetka što mora ostaviti mjesta za intuiciju transcenden- 
talnog. Bilo da je Foucault u pravu ili krivu, čini se da se nasilje i alibi or- 
ganiziraju u irréductible vis-à-vis”. 

Kao primjer ovog ostvarenog hijazma, citirat ću jedan djelić elektro- 
ničke svakodnevice akademskih feministkinja. (Ovdje se svijet malo pro- 
mijenio u vlastitim presumpcijama, iako su se, od prethodnog eseja, in- 
strumenti kapitalizma zaoštrili.) Završit ću autobiografski, s poantom da 
ispod radara ne možete jednostavno izabrati da ćete "osnažiti" žene — na- 
silje se na takav način neće raščiniti. 

Podsjećam čitateljstvo na moju diskusiju o smještanju vlastitog do- 
stojanstva u drugog. (Posrijedi je, dakako, tek primjer, ali odabrala sam 
ga da bih ukazala na različite načine na koje bismo ga tretirali kao dio 
estetskog obrazovanja, a u kontrastu s feminističkom intervencijom što 
dolazi iz međunarodnog civilnog društva.) Dok sastavljam svoj kratki 
popis, zamijetite dvije stvari: (1) da će nabrojane intervencije u konačnici 
tek razviti vlastiti interes u ženi odozdo, i (2) da te intervencije žele razri- 
ješiti problem odozgora - i na taj način proizvesti stanoviti globalni su- 
bjekt koji nema pojma ni o čemu što se događa i koji bi zauzeo mjesto 
čvršće konsolidiranog davnašnjeg kolonijalnog subjekta - nestrpljivim 
lociranjem potreba (i samo potreba) umjesto da spekuliraju nad 
žudnjom. 

Evo dakle izbora iz nasumičnog, tipičnog popisa obavijesti koje sam 
zaprimila prošli tjedan. Takve obavijesti uzimamo zdravo za gotovo, kao 
dokaze feminističkog aktivizma međunarodnog civilnog društva, i obič- 
no ne zamjećujemo da one ne mogu zamisliti potrebu za onim što 
definiram kao “estetsko obrazovanje". 

1. Prva obavijest najavljuje imenovanje nove posebne predstavnice 
glavnog tajnika UN-a (Special Representative of the Secretary General — 
SRSG) za seksualno nasilje u oružanim sukobima, Margot Wallstr&m iz 
Švedske, ministrica, predsjednica upravnog odbora u jednoj korporaciji , 

David Livingstone, 
Missionary Travels and 
Researches in South Africa 
(London: John Murray, 
1857), р. 10. 


Ovo je dobro poznata, ali 
često pogrešno shvaće- 
na, dubinski ironična 
opaska koja se nalazi u 
Marxovom tekstu “The 
Eighteenth Brumaire 

of Louis Bonaparte“, u 
Surveys from Exile, prev. 
Ben Fowkes (New York: 
Vintage, 1974), str. 239. 
Raspravljala sam o njoj 
u Spivak, “Looking Back 
Looking Forward," u 
Rosalind Morris (ur.), 
Can the Subaltern Speak? 
Reflections on the History 
of an Idea (New York: 
Columbia University 
Press, 2010), str. 227-236. 


najpopularnija žena u Švedskoj i Predsjedavateljica Savjeta žena vođa svi- 
jeta. “Nasilje nad ženama je najčešći, ali najmanje kažnjavani zločin u 
svijetu“, posve točno je rekla, dodavši da bi ona lobirala za prepoznavanje 
seksualnog nasilja u ratu kao ratnog zločina. Dodala je i da će povećanje 
uloge žena u procesima odlučivanja biti za nju prioritet. “Za zagovarate- 
lje rodne pravde“, nastavlja e-mail, “ovo SRSG imenovanje otvara vitalan 
kanal komunikacije s Glavnim tajnikom UN-a budući da SRSG-ovi često 
provode obuhvatne konzultacije s raznim dionicima koji se predano bave 
izazovima s kojima se suočavaju žene diljem svijeta.“ 

E sad, definirati nasilje nad ženama kao zločin te kažnjavanje počini- 
telja su izvrsne stvari. Ali već u “Mogu li podčinjeni govoriti?" ukazivala 
sam na to da jedan dobar zakon nije polučio efekta jer se nije ušlo u anga- 
žman sa subjektivitetom žena. To je danas još i važnije, u doba kad poku- 
šavamo upravljati upravo čitavim jednim svijetom. Na isti sam način o 
zakonu raspravljala kao o provedbi i prisili u jednoj dugoj bilješci u pred- 
govoru. Možda je ovo trenutak za citiranje priče koju je ispričao David 
Livingstone, a koja govori o moćnom afričkom poglavici koji ga je uvjera- 
vao da će kršćanstvo u njegovoj oblasti biti bespogovorno uvedeno ukoli- 
ko mu bude dopušteno da ga prisilno nametne svojim bičem: 

Uvidjevši da bih silno želio da njegov narod vjeruje u riječ Kristovu, on 

[Sechele, poglavica Bakuena] mi jednom reče: “mislite li da će ovi ljudi 

ikad vjerovati samo zbog toga što im vi pričate? Ja ih ni na što ne mogu 

natjerati bez batinanja, pa ako želite, pozvat ću svoje glavare i mi ćemo ih 

s našim litupama (bičevima od nosorogove kože) ubrzo natjerati da svi 

skupa vjeruju.“ 


"Dionici” su navedeni jer se žene “ne mogu predstavljati, njih se mora 
predstavljati." 

2. Drugi e-mail najavljuje da NVO Radna skupina o ženama, miru i si- 
gurnosti pokreće izdavanje nove bilješke s političkim smjernicama koja 
će izlaziti svakog mjeseca: “Veljački broj MAP-a [Monthly Action Policy] 
uključuje apel Francuskoj, koja trenutno predsjedava Vijećem sigurnosti, 
da poštuje vlastitu deklariranu obvezu kako će osigurati poštivanje žen- 
skih prava.” Alžirsko-francuska aktivistkinja nedavno mi se ljutito poža- 
lila na Zene na Sveučilištu u Columbiji koje se usude govoriti o francu- 
skoj postkolonijalnosti. Što onda s međunarodnim civilnim društvom? 
“Ukazati na načine”, piše u e-mailu, “na koje bi ovakva izvješća trebala 
uključivati ozbiljna razmatranja, važna za zaštitu ženskih prava, artiku- 
lirati sveobuhvatnu strategiju glede seksualnog nasilja,” apstraktne su to 
riječi koje je moguće ispuniti snagom značenja tek ukoliko je imaginaci- 
ja trenirana za epistemološku izvedbu učenjem jezika. Još snažnije se is- 
to može reći za njihovu sljedeću “preporuku: razvijanje stručnog tima, 
kao i prijedloga za jačanje UN-ovih odgovora na seksualno nasilje u oru- 
žanim sukobima.” Ovi stručnjaci vjerojatno znaju lokalne jezike. Ali ovd- 
je klasa i, da, kulturna razlika počinju djelovati — feudalnost bez feuda- 
lizma operira kao nestrpljiva benevolencija dionika. Vratimo se na još je- 
dan odlomak u opisu “kulture” koji sam već spomenula na početku. 

To ne znači da su ljudi iz neke kulture, a koji su ostali u državi podri- 
јеПа і u društvenom sloju koji je odvojen od opće akademske kulture, vi- 
še autentični predstavnici date kulture. To znači da postoji jedna unutar- 
nja linija kulturne razlike unutar “iste kulture". Ovo ne vrijedi samo za 

državu podrijetla, već i za državu u koju je kulturna manjina imigrirala. 
Akademija je mjesto uzlazne klasne mobilnosti, a spomenuta unutarnja 
kulturna razlika vezana je uz dinamiku klasne razlike. Vezana je uz na- 
stanak nove globalne kulture menadžmenta i financija te obitelji koje su 
uz njih pričvršćene. Ona obilježava pristup internetu. Također obilježava 
i novu kulturu međunarodnih nevladinih organizacija, involviranih u 
razvoj iljudska prava, dok rade na najnižim društvenim slojevima u svi- 
jetu u razvoju. 
3. Treći e-mail najavljuje sastanak Europske unije i NATO-a o žena- 
ma, miru i sigurnosti: 
Europska će unija uložiti trud, između ostalog, u jačanje suradnje s Afrič- 
kom unijom po pitanju žena, mira i sigurnosti. EU će također 
intenzificirati bilateralne napore prema vladama i učesnicima koji snose 
odgovornost za najozbiljnija kršenja ženskih prava te poduprijeti izgra- 
dnju kapaciteta partnerskih zemalja. Dana 3. ožujka — pridružite nam se 
na ručku u UN-u, na našem godišnjem sastanku. 


E sad, “izgradnja kapaciteta“ je dobar cilj. Ali kad Europska unija і NATO 
to čine za afričke zemlje, moramo razbiti kod da bismo ubacili taksono- 
miju roda kao alibija, imajući u vidu zloglasno politizirani sistem kojim 
Ministarstvo pravde SAD-a klasificira države (s izuzećem Sjedinjenih 
Država). Od pomoći će nam biti i ako pogledamo titule glavne gošće: 
Naša posebna gošća je Ellen Iskenderian, predsjednica i članica upravnog 
odbora Ženskog svjetskog bankarstva (Women s World Banking — WWB), 
najveće svjetske mreže mikrofinancijskih institucija ibanaka. WWB je 
osnovan nakon Prve svjetske konferencije o ženama, održane u Mexico 
Cityju 1975. godine. 
Gđa. Iskenderian, koja se WWB-u pridružila 2006, iza sebe ima više od 20 
godina iskustva u izgradnji globalnih financijskih sistema diljem svijeta 
u razvoju. Gđa. Iskenderian je vodeća zagovornica ženskog liderstva i 
participacije u mikrofinancijama te glasna zagovornica tržišta kapitala u 
tom sektoru. 


О mamljenju kreditima opširno sam pisala drugdje". Dozvolite mi da 
ovdje ponovim ono na što sam upozorila u predgovoru: valja se prisjetiti 
nužno zaboravljene i obavezno ignorirane bipolarnosti društvene pro- 
duktivnosti i društvene destruktivnosti kapitala i kapitalizma. 

4. Četvrti nam e-mail pokazuje alibi na djelu. Radi se o najavi Nacio- 
nalnog savjeta za istraživanja o ženama ("Ako je bitno za žene, bitno je za 
sve” [ni traga rasi-klasi-rodu ovdje!]). 

Prvo najava misije Savjeta: “Nacionalni savjet za istraživanje žena je 
mreža od više od stotinu vodećih američkih istraživačkih, zagovaračkih i 
političkih centara sa sve širim globalnim domašajem. Savjet koristi resur- 
se svoje mreže da bi osigurao raspravu potkrijepljenu potpunim infor- 
macijama te političko usmjeravanje i prakse za izgradnju inkluzivnijeg i 
ravnopravnijeg svijeta za žene i djevojčice. Njegov je skromni cilj doba- 
vljanje informacija. 

Zatim naziv i datum: * 'Od turbulencije do transformacije“, srijeda, 3. 
ožujka 2010, 15.00-17.00h”. A zatim i mjesto: “U Goldman Sachsu: Old 
Slip 32, ulica Front, drugi kat auditorija New York City, pod sponzor- 
stvom Deloittea.” U vrijeme kad su zemlja i svijet bijesni na investicijske 

bankare u Sjedinjenim Drzavama, oni koriste rod kao alibi. U 1980-ima 
sam govorila o PLATO-u na ovaj način". Ništa se ne mijenja. Ovo je proi- 
zvodnja alibija. Obećanje koje slijedi može se čitati isključivo s dubin- 
skim oprezom i ironijom: 
U ovom kritičnom, ali obećavajućem povijesnom trenutku, pridružite se 
našem panelu vizionarskih vođa kako bi temeljitije ispitali goruće pro- 
bleme današnjice. Koji su to izazovi i prilike za unapređivanje stvarne i is- 
tinske društvene promjene koja stvara bolji svijet za žene i djevojčice? Pa- 
nelisti će podijeliti svoje vizije, strategije i konkretne korake nužne za 
promicanje ravnopravnijih i inkluzivnijih društava lokalno, nacionalno i 


globalno. 


Zatim slijede imena triju žena iz korporacija i orođenih organizacija pre- 
danih poduzetništvu civilnog društva. Kapitalistički feminizam kao bro- 
janje žrtava, svjetlosnim godinama od estetskog obrazovanja za orođene 
podčinjene: 

Edith Cooper, generalna direktorica i glavna upraviteljica menadžmenta 

ljudskim kapitalom, Goldman Sachs 

Letty Chiwara, menadžerica, UNIFEM Cross Regional Programmes 

(pozvana) 

Jacki Zehner, jedna od osnivačica grupe Circle Financial (moderatorica) 

Pokrovitelji: Americans for UNFPA; Centar za žene u vladi i civilnom dru- 

štvu pri SUNY Albany; Studijski program rodnih studija pri koledžu John 

Jay za kazneno pravo; Žene društvene poduzetnice New Yorka; The White 

House Project; Women s Forum Inc.; Nacionalni odbor Sjedinjenih Drža- 

va za UNIFEM 
Što to "znači", uz punu konotativnu težinu, da je “ovaj događaj besplatan 
i otvoren za javnost"? Uobičajena marksovska izjava pada na pamet: u ka- 
pitalizmu nema van-ekonomske prisile; dominacija vs. eksploatacija. U 
skladu sa svijetom u kojem ključa bijes protiv investicijskih bankara, 
“zahtijeva se potvrda dolaska iz sigurnosnih razloga“. “Besplatan i otvo- 
ren” znači da za događaj ne trebate platiti (naizgled, naravno) i da ne tre- 
bate biti pozvani. 

Ovaj brzinski pregled jednog nasumičnog popisa od nekoliko gru- 
pnih e-mailova, karakterističnih za svakodnevicu jedne feministkinje, 
pokazuje nam koliko smo se odmakli od svega što ova knjiga predlaže. 
Želite li odmaći do drugog kraja ovog ograničenog spektra, do žena koje 
su odmakle od korporativnog života, u časopisu New York Times od 21. ve- 
ljače 2010. nalazi se jedan bedasti članak u kojem se hvale “femizderke” — 
neuki neologizam — žena koje su doslovno shvatile urnebesni savjet Vol- 
taireovog Candidea: “ali trebamo obrađivati svoj vrt". Nisu se odmakle 
od korporativnog svijeta. Obuhvaćene su njime.” 

Budući da mi, kao feministkinje i feministi, živimo u ovoj začudnoj 
kapitalističkoj juhi, u svom sam se svjedočanstvu koje sam, kao vlastiti 
stereotip sebe same, ponudila Friggi Haug", usredotočila na tu matricu: 

Koliko sam feministkinja u svom plaćenom radu, koliko sam angaži- 
rana, koliko intelektualna? Čini mi se da se prvi trenutak našeg angažma- 
na sastoji u načinu na koji smo se odlučile uzdržavati, makar i nevoljko, 
zato što mislimo da s tim uzdržavanjem možemo biti angažirane femini- 
stičke intelektualke vani. Često mislim da mi je feminizam u kostima, ali 

koji je to feminizam koji mi je u kostima? Zamislim li se nad tim u vašim 
stranicama, neću govoriti o društvenom angažmanu kao feministkinja. 
Kad je riječ o društvenom angažmanu, ponavljam, moramo misliti o na- 
činu na koji smo odabrali da se uzdrzavamo — jer, unatoč samima sebi, to 
je način na koji smo se — ovisno o tome što smo odabrali — uključili u ap- 
straktni tok kapitala, a reperkusije našeg djelovanja determiniraju naš 
“angažirani” rad. 

Ako je kapital najsnažniji agens validacije u modernosti, još od seda- 
mnaestog stoljeća kad se pređašnje imperijalne formacije i merkantilne 
formacije mijenjaju u kapitalistički način proizvodnje — na ovom me 
mjestu obuhvaća puno stariji agens validacije, reproduktivna heteronor- 
mativnost. Pretpostavimo da se između ovo dvoje — kapitalizma kao mo- 
dernosti i reproduktivne heteronormativnosti kao glavnog instrumenta 
rekodiranja kapitala, dubinski internaliziranog — talasa feministički 
angažman. 

Posao je svačiji odabir načina života. Poput mnogih “angažiranih? 
osoba, i ja imam još jedan posao koji je izvan ovog odabira. Riječ je o 
mom angažmanu oko maksimalnog podučavanja učitelja u nerazvijenim 
područjima Zapadnog Bengala, tijekom proteklih dvadeset godina. Na 
početku sam rekla da instrumentalizacija plaćenog posla u svrhu propa- 
giranja “stvarnog” posla možda i nije baš najinteligentnija — a pritom је 
riječ o feminističkoj intelektualki. Angažman moramo promisliti u okvi- 
ru odnosa ili ne-odnosa između dva “posla”. Ako se odnos sastoji u in- 
strumentalizaciji, u tom slučaju smatram da je posrijedi jedna “reaktivna 
formacija" koja želi zanijekati često puno snažniju društvenu ulogu 
onog posla koji nije voljno odabran. Ovo se odnosi kako na plaćeni posao 
tako i na feudalni posao kao što je brak. Pažljivo promislimo značenje 
“slobode izbora“. 

"Sloboda izbora" je nešto što je zanijekano rasno-klasno-rodno izlo- 
ženim ljudima. Stoga u našem aktivizmu ne možemo zanemariti “slobo- 
du izbora" jer ona je poželjna prilika za koju moramo težiti izgraditi naj- 
bolje moguće društvene i političke infrastrukture. Ali sloboda od opresi- 
je, od čega se sastoji “sloboda izbora", ne može biti cilj sama za sebe. Mo- 
ramo na umu imati da je cilj sloboda u mogućnosti da se razumije kako 
bi postignuta pravno-zakonska, socio-politička “sloboda izbora" trebala 
dopuštati pojedincima da shvate kako je ta koncept-metafora bila, u na- 
rativu modernosti, dubinski isprepletena s kapitalizmom zamaskiranim 
u potragu za srećom. Avaj, mi upravo u području nevoljko odabranog i 
zadrzanog “posla”, a stoga i u našim životima, uistinu izvodimo granice 
naše slobode izbora — upravo ovdje leži istina našeg angažmana. Ovaj bi 
nam nesvodljivi kompromis trebao više govoriti o našem angažmanu od 
održivog aktivizma — maksimalnog kompromisa da bi se postigao mini- 
mum aktivizma. 

Da bi ono što prepoznajemo kao feminizam operiralo kao angažman, 
moramo pretpostaviti socijalističke norme, napisane unutar kapitaliz- 
ma, jer puki socijalizam znači tek preusmjeravanje upotrebe kapitala iz 
kapitalističke u socijalističku upotrebu. Ondje gdje agensa za preusmje- 
ravanje nema, a razvoj kapitalizma nije zamjetljiv osim nejasno, i to oni- 
ma koji su izdaleka viktimizirani, zadatak je danas preuzelo međunaro- 
dno civilno društvo koje sam u brojnim prilikama opisala kao “samoiza- 
brane moralne poduzetnike. Ti su ljudi uvjereni da se ispravljanje ro- 

dnih prilika može proračunati na način da fenomen orođivanja postane 
pristupačan kroz općenite pojmove kakve nalazimo u dokumentima o 
globalnom upravljanju, tako što će se za svaku točku izboriti na pripre- 
mnim sastancima, sve potpuno pojednostaviti, kao u PowerPoint prezen- 
taciji, kao u planovima za upravljanje znanjem, tako što će se odluke do- 
nijeti logikom umjesto angažmanom sa subjektom. Stanovita vrst anti- 
kapitalizma, ne posve beziznimno prisutna u ovom sektoru koji je često 
ovisan, i sretan time, o korporativnim sredstvima, ovdje zamjenjuje pro- 
aktivni socijalizam. Polagano i dubinsko učenje jezika koje mora popra- 
titi pristupanje kulturnim infrastrukturama ako se teži domišljanju 
stvarne, dugotrajne promjene, mahom izostaje. Distinkcija između rje- 
šavanja problema i neprisilnog re-aranžiranja žudnji – između Liječnika 
bez granica i osnovne zdravstvene skrbi, recimo — u ovoj se sferi gotovo 
univerzalno ignorira. Ova vrst “feminističkog angažmana“ nije zamje- 
tljivo “intelektualna”, ako je intelektualac osoba koja analizira postojeću 
situaciju prije no što odabere najprikladniji instrument za rješavanje 
problema, koji je konstruiran kao "slucaj", na način da promatra mrežu 
koju su uspostavili ljudi s potpuno različite razine kapitalističkog 
društva. 

U ovakvoj ruralnoj situaciji koja se odvija ispod radara, barem u istoč- 
noj Indiji (ovo je još jedan problem: skloni smo brzopleto generalizirati 
zbog savezništava između međunarodnog civilnog društva i benevolen- 
tnog feudalnog feminizma globalnog Juga), pristup usredotočen na rje- 
šavanje problema može se primijeniti na jasno vidljive slučajeve obitelj- 
skog nasilja. Budući da je čitava infrastruktura hijerarhijski smještena u 
lokalnoj i okružnoj administraciji, ništa što se ovdje postigne neće potra- 
jati jednom kad angažirane osobe odu, a otići neminovno moraju, osim 
ako ne dođe do maksimalnog nastavka angažmana i, još važnije, angaž- 
mana koji će biti poduprt dubinskim učenjem jezika i odbacivanjem uv- 
jerenja da se posjeduju odgovori na sve. Inače takav rad ne može prepo- 
znati da su tisućljećima uspostavljane strukture osjećanja i žudnji jedna- 
ko tvrdokorne poput onih koje dijele aktivisti i aktivistkinje. Zbog toga, 
kad su posrijedi zdravlje i obrazovanje, u tim područjima moramo invol- 
virati djecu, ane odrasle, ako smjeramo destabilizirati internalizirane i 
prihvaćene rodne obrasce ponašanja, a njih se mora destabilizirati u isto 
vrijeme dok se žudnje re-aranžiraju kako bi se razvila intuicija demo- 
kratske države. Stvarna promjena mora biti epistemička, a ne tek episte- 
mološka, kod kuće, baš kao i u školi. Stoga smo obvezani da se prisjetimo 
kako svemu što taj napor možda može izroditi, ma koliko ga angažirani 
intelektualac brižno ulagao, protutežu stvara razvoj etičke i epistemičke 
semioze u kućanstvima podčinjenih, semioze othranjene često trauma- 
tičnim odgojem djece koje je toliko dubinski upleteno u lekcije tisućlje- 
tnog klasnog aparthejda i rodnog razdjeljivanja da opetovano stvara 
upravo one probleme koje osoba želi riješiti. Klasni aparthejd ovdje čini 
više štete od rodnog razdjeljivanja. Kad iz prostora podčinjenih ulazite u 
ruralnu srednju klasu, orođivanje pokazuje svoju ružniju stranu. 

Stoga, autobiografski i ispovjedno, a ne na instruktivan način, dozvo- 
lite mi da kažem da nakon što se u metropolisu susretnem s onom vrsti 
feminizma koji se bori s terenskim falogocentrizmom, odnedavna inter- 
naliziranim postfeminizmom, srednjostrujaškim gej pokretima koji re- 
produciraju morfologiju reproduktivne heteronormativnosti, koji nasta- 

Ipak, jamstvo koje sam 
dobila nije bilo čvrsto. 
Porezna uprava iznova 
provjerava te iste stavke. 


Kao dva primjera među 
mnogim njima sličnim v. 
Fareed Zakaria, “Tliberal 
Democracy,” u The Future 
of Democracy: Illiberal 
Democracy at Home and 
Abroad (New York: Nor- 
ton, 2003), str. 89-118, i 
Jack Snyder, From Voting 
to Violence (New York: 
Norton, 2000). 


vlja voditi pravno-zakonske borbe i suočava se s pozadinskom, neispita- 
nom rodnom benevolencijom međunarodnog civilnog društva u savezni- 
štvu s feudalnošću globalnog Juga, na terenu podčinjenih susrećem se sa 
situacijom u kojoj je involviranje sa ženama ugodno - ali njihove razga- 
ljene reakcije ne mogu se uzeti kao dokazi uspješnosti angažmana — i sa- 
mim time, u posvećivanju vremena, vještine, podrivan opetovanim gre- 
škama jer se ljudsku jednakost odveć lakomisleno poistovjećuje s ljud- 
skom istosti, moj se feministički angažman povlači u pred-aktivni mo- 
ment da bi muška i ženska djeca jednostavno naučila da budu ista i razli- 
čita, počevši ni od čeg drugog doli toga što su ih rodili falus i vagina, što 
su rođeni s falusom i vaginom, othranjeni dojkom, lukavštinama, štićeni 
i uništavani fizičkim nasiljem i potlačivanjem. 

Sad moram završiti. Ne spakiram li se, propustit ću vlak. Ova redovna 
desetodnevna putovanja svejednako su opasana i poduprta plaćenim po- 
slom i stalnim predavanjima kojima su putovanja plaćena. Zadovoljna 
sam potvrdom koju mi daje financijsko neprepoznavanje s drugog kraja 
— jedino što od američke Uprave za porezne prihode [Internal Revenue 
Service] periodički dobivam jest uznemirivanje. Dozvolite mi da završim 
sonim što sam morala proizvesti ne bih li od svog prihoda uspjela odbiti 
barem putne troškove, uz detaljni opis moje svakodnevice koji su od me- 
ne zahtijevali kako mi ista pitanja ne bi postavljali godinu za godinom: 

Seoski istraživački projekt [napisan za američku Upravu za porezne 

prihode] 

Nijedan prijedlog za financiranje projekta nije napisan da bi se sačuvala 

intelektualna sloboda. Projekt profesorice Spivak vezan je uz činjenicu da 

nacionalno oslobođenje ne vodi uvijek u dobro i demokratsko društvo. 

Recentna istraživanja na tom polju (Fareed Zakaria, Jack Snyder itd.) tvr- 

de da nijedno društvo ispod određene razine BDP-a nije “spremno za 

demokraciju”. Zakaria, Snyder i ostali u tom polju društveni su znan- 
stvenici. Istraživanje profesorice Spivak, slično radu nekolicine mislilaca 
kao što je John Shikwati u Keniji, ispituje koji je razlog takvom njihovom 
uvjerenju. Tipično je za novooslobođenu zemlju, bez uspostavljene de- 
mokratske strukture, da je primorana planiranje i razvoj isporučiti nekoj 
elitnoj prethodnici. U odsustvu naroda obrazovanog u demokratskim na- 
vikama, za prethodnicu ne postoje nikakva ograničenja. Iz tog razloga 
možda društveni znanstvenici proglašavaju neko mjesto “nespremnim za 
demokraciju". Velikodusnost ljudskopravaških nevladinih organizacija 
ne suočava se s ovim problemom već obrazovanje percipira kao “ljudsko 
pravo". Tipično je za takav rad da završi s prikupljanjem sredstava, izgra- 
dnjom škola, opskrbom udžbenicima, uklapajući sve navedeno u prisilno 
očuvanje mira. Spivak ustrajava na tome da se u fokus mora postaviti kva- 
liteta obrazovanja. Tri točke pritom valja istaknuti. (a) Bez dubinskog 
učenja jezika i dugotrajnog ulaganja napora ne može se pristupiti nije- 
dnoj kulturnoj infrastrukturi. Ovdje se Spivakin plaćeni posao (ona već 
četrdeset i pet godina u punom radnom vremenu podučava na američkim 
sveučilištima) kao članice Instituta za komparativnu književnost i dru- 
štvo, čije se ustrajavanje na dubinskom učenju jezika ignorira u dana- 
šnjem, na brzinu orijentiranom globaliziranom svijetu, susreće s njenim 

ruralnim istraživanjem. (b) Trenutni kvantificirani testovi uspjeha u 

obrazovanju ovdje ne mogu procijeniti rezultate. (c) Budući da su ovi naj- 

veći dijelovi elektorata potlačivani gdjegdje i kroz čitavo tisućljeće (kao 

Paulo Freire, Pedagogy of 
the Oppressed (London: 
Continuum, 2000), str. 
35 i passim. Freireova 
riječ “conscientização”, u 
ranijem prijevodu pre- 
vedena proslavljenom 
inačicom “conscien- 
tization”, u novom se 
izdanju povodom 30. 
obljetnice prvog izdanja 
pojavljuje kao “kritička 
svijest". 


Medha Chandra, "Grass- 
roots Environmental 
Claim Making and the 
State: The 74th Consti- 
tutional Amendment 
Act in Kolkata, India,” 
doktorska disertacija, 
University College 
London, 2006. 


Sto je to slučaj s Indijom i Kinom), njihov je kognitivni mehanizam 
oštećen pa se obrazovne generalizacije, kao što su Deweyjeva i Montesso- 
rijeva, ne mogu primijeniti. Neki se radovi, poput ranih pokušaja Paula 
Freirea, bave time da populacije postanu svjesne opresije. (Freireova je ri- 
ječ “osvijestovljavanje” ["conscientization"].)" Spivak vjeruje da se u tako 
teškim okolnostima demokratske navike i intuicija građanstva razvijaju 
u djeci mijenjanjem njihovih intelektualnih navika, a ne razvijanjem po- 
litičkih pokreta. Da bi ovo postigla, Spivak je također zainteresirana za 
razvijanje “zelenih” navika u ekstremnom siromaštvu te ulazi u interak- 
ciju s državnim vođama i ruralnom vlastelom da bi vidjela na koji je način 
moguće ovakve obrazovne napore stabilizirati. Uz Spivakino savjetovanje 
u istraživanju, ovakvi se napori počinju ulagati u Kini i Africi. 

Trenutno Spivakinu istraživačku bazu sačinjava sedam zaselaka. Za sva- 
kog istraživačkog posjeta Spivak sudjeluje u dvije trening-sesije po zasel- 
ku i sastaje se sa svim edukatorima zadnjeg dana radi procjene napretka. 
Neko se vrijeme provede u društvenoj interakciji i nadgledanju “zelenih” 
navika. Ovaj golemi projekt još nije dovoljno dobro razvijen da bi rezulti- 
rao direktnim publikacijama, ali povremene su publikacije izašle 
posvuda. 


Kao što sam ranije pripomenula, izuzev ustrajavanja na tome da, gdje 
god je moguće, djevojčice i dječaci dobivaju jednako pažnje i nekoliko 
drugih intervencija o kojima ne mogu govoriti, na razini djece mogu ma- 
lo što učiniti. Imam tri predivne učiteljice, pripadnice siromašne ruralne 
vlastele, koje snelagodom surađuju unatoč duboko ukorijenjenim pre- 
drasudama karakterističnim za njihovo podrijetlo; na ovome im čestitam 
— možda mogu otići toliko daleko i reći da ih volim. 

Na razini ruralne odrasle ženske populacije, dvije su mi žene, supru- 
ge odraslih muškaraca koji su najaktivniji u tim krugovima, pristupile 
na početku — htjele su se sprijateljiti sa mnom na način da me osobno slu- 
že. Bile su to dobronamjerne žene iz najnižeg sloja seoskog života, dopu- 
stilasam im da spavaju u mom krevetu, ispod jedne mreže protiv koma- 
raca — silno neobičan, jedinstven oblik ponašanja na koji su pristale — ali 
jasam sve više osjećala da moram pretrpjeti brdo nepotrebnih troškova 
kako bi one mogle posjetiti različite škole, a zapravo je to bio način da 
one posjete druga sela koja inače ne bi mogle lako posjetiti, i da je, izuzev 
tih putešestvija, njihova prisutnost tek puka olakotna okolnost jer su ku- 
hale za sve nas. Silno pomiješanih osjećaja, u jednom sam ih trenutku za- 
molila da više ne dolaze u komisijsku kuću; one su, dakako, bile povrije- 
dene. Pa ipak se moje prijateljevanje s njima nastavilo budući da je jedna 
od mojih škola smještena u njihovom selu. Uvriježila sam praksu da ih 
“pozivam” na sastanak o treninzima sa svim učiteljima koji se održava 
posljednjeg dana, nakon čega slijedi ručak. One uživaju u činjenici da sje- 
de u stolcima sa mnom i čavrljaju dok muškarci kuhaju — na što stalno 
ukazujemo, smijući se. Je li ovo išta? 

Vlada ima programe za “ženske kvote" o kojima postoje i istraživanja 
i iskustvo, a ona pokazuju da je, unatoč tome što s praksom valja nastavi- 
ti, trenutno ona toliko u rukama moćnih muškaraca da će samo ona vrst 
suplementacije koju mi prakticiramo i preporučujemo, treniranje mašte 
za epistemološku izvedbu, promijeniti situaciju u dalekoj budućnosti. 
Primjeri iznimnih žena daju se nabrojati. Čestitam im, a kad mogu, s nji- 

“CommencementAd- 
dressto Smith College 
Class of 1979,” Smith 
Alumnae Quarterly 70 
(kolovoz 1979), str. 8-10. 


Ontičko-ontološka 
razlika kod Heideggera 
se temelji na intuiciji 

da se u filozofiju bitka 
ne mogu uključi- 

ti neposredni detalji 
svakodnevnog bivstvo- 
vanja. Odgovarajuća 
epistemo-epistemološka 
razlika temeljila bi se 

na intuiciji da je metoda 
konstruiranja objekta 
znanja determinirana 
mentalnim sklopom koji 
ne može biti “spoznat”. 
Ideja o navikama uma 
(kakvu, primjerice, sus- 
rećemo kod Wordswor- 
tha ili Gramscija) bliska 
jekonceptu mentalnog 
sklopa ili episteme. 
Re-aranžiranje žudnje 
pokušava zahvatiti um 
na ovoj razini, na kojoj 
učenici konstruiraju 
“svijet" za spoznavanje i, 
dakako, svijet u kojem će 
djelovati. 


ma se i sprijateljim. Ali, slijedeći obraćanje Adrienne Rich diplomcima 
koledža Smith iz 1979, ponavljam vrijednu lekciju da iznimne žene ne 
dokazuju pravilo. Postoje još i projekti takozvanih grupa samopomoći 
za otvaranje individualnih bankovnih računa. Čini mi se da otvaranje 
bankovnih računa kao cilj sam za sebe, a onda angažiranje oko fan- 
tazmatskih zadataka iz kućne radinosti ili općih ruralnih aktivnosti, ne 
dovodi do one vrste feminističke sistemske promjene o kojoj mi razmi- 
šljamo. Imajte na umu da u ovome imam iskustva. 

U međuvremenu je energičnija od dvije žene o kojima govorim, du- 
binski ukotvljena u ideološkom utočištu reproduktivne heteronormativ- 
nosti, često na mene ljuta jer sam najurila obojicu njenih sinova s pozici- 
je učitelja nakon što su naudili djeci za mnogih, mnogih mjeseci neučin- 
kovitog i nebrižnog podučavanja. S jednim od njih bila sam primorana 
razgovarati o njegovom lošem podučavanju. Postao je silno ambiciozan u 
namjeri da pobjegne od vlastite skupine na neki drugi način - učenjem 
“govornog engleskog jezika", “računalnih vještina" itd. To je žaljenja vri- 
jedna priprema za zaposlenje, ali ne može ga se kriviti. Nije obraćao ni- 
kakvu pozornost na djecu, učio ih je nestrpljivo i s neuvaZavanjem — po- 
sao je zadržavao samo zbog toga što mu je donosio nešto novca prije nego 
li nađe bolji posao. Žena je bila strašno ljuta na mene jer ovo doživljava 
jedino kao udarac njenom samopoštovanju budući da vlastiti identitet 
crpi iz svog supruga, nisko rangiranog faktotuma u stranačkom uredu, i 
iz svojih sinova. Da se bavim rodnim treniranjem, kao što sam ranije pri- 
pomenula, ovdje bi žudnje valjalo pomaknuti, uz puno nježnosti, a ne 
proizvesti protivničke sentimente. Pa ipak, ja moram ostati fokusirana 
na djecu, jedino moguće jamstvo epistemičke budućnosti. Zasad tek či- 
njenicu da je bila sposobna izraziti svoj gnjev smatram korakom napri- 
jed u uspostavljanju jednakosti. S ovom apsurdnom pričom o granicama 
feminizma sa samo jednim ciljem u vidu, privodim kraju ove krzmave 
opaske izvučene iz mog posljednjeg primjera. 

Ustrajavam, dakle, na opetovanoj mojoj frustraciji, a također i uvjetu 
svake mogućnosti za sav moj rad: ne mogu generalizirati u teatru 
podčinjenosti. 

Dozvolite mi da se vratim u lagodnost generalizacije, da se vratim 
onome što drži čitav rodni mehanizam, a u isto je vrijeme njime i samo 
držano — tudoj djeci. Moje zamisli o disciplinskoj promjeni, u dvostrukoj 
svezi s reproduktivnom heteronormativnosti, temelje se na “tuđoj djeci". 

Želim razumjeti nešto (razumjeti sve je nemoguće) o tome kako zaob- 
ići nužnost da "dobri" bogati ljudi rješavaju probleme svijeta. "Dobri" 
bogati ljudi ovisni su o lošim ljudima za novac koji koriste da bi to činili. 
A novac "dobrih" bogataša mahom završava kod loših bogataša. Prosjaci 
primaju materijalna dobra do neke mjere i ostaju prosjaci. 

Moja je želja proizvesti rješavatelje problema, a ne rješavati proble- 
me, epistemičko-epistemološka promjena, drugim riječima.” Da bih ovo 
postigla, moram nastaviti s podučavanjem učitelja, sadašnjih і budućih, 
u školama koje proizvode “dobre” bogataše (Sveučilište Columbia) i pros- 
jake. (Potonje su sedam bezimenih osnovnih škola u ruralnom Birbhu- 
mu, okrugu u Zapadnom Bengalu; ovaj se rad ne može obavljati preko 
prevoditelja, a Indija je višejezična. Stoga sam ja osuđena na Zapadni 
Bengal u kojem se govori moj materinji jezik.) 

25 Usvojoj drugoj knjizi, 
Other Asias (Oxford: 
Blackwell, 2008), koja 
nije napisana niti o 
podčinjenima, niti za 
njih, mogu zauzeti 
principijelnu ne-identi- 
tarijanističku poziciju. 
Za još jedan kontrast, 
pročitajte knjigu koju 
je Kristin Bumiller, u 
američkom kontekstu, 
vično napisala pod 
naslovom In an Abusive 
State: How Neoliberalism 
Appropriated the Feminist 
Movement against Sexual 
Violence (Durham, NC: 
Duke University Press, 
2008)i zatim je stavite u 
kontrast s mislima Syeda 
Mujtabe Alija koje je na- 
pisao dok su afganistan- 
ska plemena svrgavala 
Amanullaha jer su žene 
trebale dobiti medicin- 
sko obrazovanje. Budući 
da knjiga Mujtabe Alija 
o Afganistanu nikad 
nije prevedena, vrijedi 
citirati čitav odlomak: 
“Ali pitanje jest: je 
li Amanullah [kralj 
Afganistana od 1919. do 
1929.] doista nevjernik? 
Žestokom argumentu 
koji su mule sad iznijeli 
ni Šinvari ni Kugijani 
nisu mogli jednom jedi- 
nom riječju proturječiti. 
Mule rekoše, “Niste li 
na svoje oči vidjeli da 
je Amanullah poslao 
dvadeset kabulskih dje- 
vojaka Mustaf Kemalu 
[predsjedniku Turske]; a 
kad su prenoćile u Dža- 
lalabadu, niste li vidjeli 
da su marširajući ušle 
i izašle iz automobila 
točno posred tržnice kao 
besramna stvorenja bez 
vela? Točno je da je tog 
sajmišnog dana mnogo 
Šinvarija i Kugijanija do- 


Moram razumjeti njihove žudnje (a ne njihove potrebe) i, s razumije- 
vanjem i ljubavlju, pokušati ih pomaknuti. To je obrazovanje u humani- 
stičkim znanostima. 

Tek sam nedavno bila pozvana da participiram u elitnim tercijarnim i 
post-tercijarnim institucijama u Indiji, gdje se engleski jezik (za koji vje- 
rujem da je također indijski jezik) razumije. Iako se ondje zbog prisutno- 
sti kritičke inteligencije najviše osjećam kao kod kuće, ne mogu se tamo 
zadržavati. 

Ukoliko prije nego što umrem makar jedna jedina učenica ili učenik 
razviju nešto poput demokratskog rasuđivanja, posve različitog od 
opravdanog vlastitog interesa protiv opresije sa svih strana, možda nada 
postoji. Bio je jedan takav dječak na jednom drugom području, u još “na- 
zadnijem” okrugu, gdje sam započela sa svojim radom. Lokalni poglavi- 
ca, bivši feudalac, zatvorio je ondje četiri škole dok sam bila odsutna, uni- 
štivši dvadeset godina rada, jer ovom "dobrom" lokalnom bogatašu ništa 
nije više prijetilo od rasuđivanja onih čije je probleme rješavao. Dječak 
nije dovoljno uznapredovao da se osloni na ono što je tek započelo. Povu- 
čen je natrag u redove ruralnih siromaha. Život mog egzemplarnog lo- 
kalnog asistenta bio je uništen. 

To je područje - među tom djecom — gdje zapadam u najneprihvatlji- 
viju vrst identitarijanizma.* Ja sam žena, stoga žene. Razriješite to 
sami. 


Sengleskog preveo Slaven Crnié 

šlo u Džalalabad i vidjelo 
kabulke bez vela. Točno 
jeida Gazi Mustafa 
Kemal-paša nikad nije 
dobio nagradu za uzorito 
ponašanje [izvorni kurziv] 
od afganistanskih mula. 
Neka je ‘luda’ ipak 
odvratila, čini se, da su 
djevojke bile na putu za 
Tursku da Ы studirale 
medicinu. Čini se da 

su, čuvši to, Šinvariji 
prasnuli u smijeh i rekli, 
“Ženski doktori! Tko li je 
ikad čuo da žene mogu 
biti doktori! Što ne kažeš 
da su otišle u Tursku 
pustiti brkove!" Tko će 
im otvoriti oči i podsjeti- 
ti ih da Šinvarijke rade u 
poljima i štagljevima bez 
vela, tko će im objasniti 
da ako jedna stara bakica 
može biti stručnija od 
muškaraca u zamatanju 
toplih obloga od kurku- 
me ili stavljanju pijavice 
na čelo, zašto onda žene 
iz Kabula ne bi mogle 
studirati medicinu? Ali 
ovo su blesave rasprave, 
jalove diskusije. Neki su 
od njih spomenuli pravi 
razlog. Ali koliko je on 
točan, istraživanjem se 
nije moglo ustanoviti. 
Cini se da je Amanullah 
nametnuo porez od pet 
kraljevskih kovanica 

na svakog Afganistanca 
da bi povecao dohotke 
kraljevstva" (Ali, *Deshe 
Bideshe,” u Racanabali 
[Kolkata: Mitra o Ghosh, 
1974] str. 295 originalni 
prijevod. G. Ch. Spivak). 


Ovo je samokritika, 

ne samohvala, ali tko 

li će znati? Labirint 

V. Derrida, TheAnimal 
That Therefore I Am, prev. 
David Wills (New York: 
Fordham University 
Press, 2008), str. 82. 

Peter Biirger: Theory of 
the Avant-Garde (Minne- 
apolis: University of 
Minnesota Press, 1984.), 
str. 32. 


Kenneth Goldsmith 


Zasto konceptualno pisanje? 
Zasto sad? 


Muzeju d'Orsay postoji prostorija koju nazivam prosto- 

rijom mogucnosti. Muzej je okvirno organiziran krono- 

logijski pa lako prolazite kroz devetnaesto stoljece dok 

ne nabasate na tu prostoriju u kojoj je izloZeno pola tu- 

ceta slikarskih reakcija na izum fotoaparata. Ona koja mi 
— jc ostala u sjećanju je trompe l'oeil na kojoj se naslikan lik 
proteZe preko okvira u gledateljev prostor. Druga inkorporira trodimen- 
zionalne predmete u platno. Sjajni pokušaji, no, kao što svi znamo, im- 
presionizam je pobijedio. 

S usponom interneta, pisanje se susrelo sa svojom fotografijom. Time 
mislim da se pisanje susrelo sa situacijom sličnom onoj u kojoj se našla 
slika po izumu fotografije, tehnologije koja je daleko bolje radila ono što 
je pokušavala postići likovna umjetnost. Da bi opstala, likovna je umje- 
tnost morala radikalno promijeniti putanju. Ako je fotografija stremila 
oštrini slike, slikarstvo je moralo krenuti mekšim putem pa je nastao im- 
presionizam. Suočeno s dosad neviđenom količinom dostupnog digital- 
nog teksta, pisanje se mora redefinirati da bi se prilagodilo novom okru- 
ženju tekstualnog obilja. 

Današnji svijet koji se temelji na tekstu savršeno je okruženje za 
uspjeh pisanja. Slično je ako pogledamo što se dogodilo kad se slika su- 
srela s fotografijom: nalazimo savršenu analogno-analognu korespon- 
denciju jer nigdje ispod površine slike, fotografije ili filma nije bila ni 
trunka jezika koja bi tako pripremala slikovnu revoluciju. Tako je nastao 
prostor za slikovnu revoluciju. Danas su digitalni mediji napravili mjesta 
za književnu revoluciju. 1974. Peter Biirger je još mogao tvrditi da “bu- 
dući da dolazak fotografije omogućuje točnu tehničku reprodukciju 
stvarnosti, mimetička funkcija lijepih umjetnosti gubi snagu. No granice 
takvog modela objašnjavanja postaju jasne kad se sjetimo da se on ne 
može prenijeti na književnost. Jer u književnosti ne postoji tehnička ino- 
vacija koja bi mogla proizvesti učinak usporediv s učinkom fotografije na 
lijepe umjetnosti." Sad postoji. 

S usponom interneta pisanje se suočilo sa zacijelo najvećim izazovom 
od Gutenberga. Ono što se dogodilo u prošlih petnaest godina prisililo je 
pisce da razmišljaju o jeziku na načine koji su donedavno bili nezamisli- 
vi. Uslijed nezabilježene navale goleme količine jezika (koju se često is- 

Jezično okruženje u 
kojem radimo lako bi se 
moglo učiniti jedinstve- 
nim, nepodobnim za ko- 
piranje: pogledajte kako 
su nedostupni jezik i 
slike u okruženjima koja 
se temelje na Flashu. 


Riječ meme dolazi od 
grč. mimema (nešto 
oponašano). 


mijava kao informacijsko preopterećenje u općoj kulturi), pisac se suoča- 
va s izazovom kako najbolje odgovoriti па nju. No strategije odgovaranja 
integralni su dio procesa pisanja, koji nam odgovara na pitanja bilo da 
smo toga svjesni ili ne. 

Zašto sad toliko pisaca istražuje strategije kopiranja i prisvajanja ma- 
terijala? Odgovor je jednostavan: računalo nas potiče da oponašamo nje- 
gov rad. Ako su cutting i pasting neodvojiv dio spisateljskog procesa, bili 
bismo ludi kad bismo mislili da pisci neće istražiti i iskoristiti te funkcije 
onako kako njihovi tvorci nisu predvidjeli. Sjetite se srednjih 60-ih kad je 
Nam June Paik stavio golem magnet na crno-bijeli televizor što je dovelo 
do détournementa prostora predviđenog za Jacka Bennyja i Eda Sullivana u 
lude, organičke apstrakcije. Ako mogu isjeći velik dio romana na kojem 
radim i pejstati ga u nov dokument, što će me spriječiti da kopi-pejstam 
cijelu internetsku stranicu u svoj tekst? Kad u svoj rad ubacim tekst koji 
sam negdje kopirao, obavim formatiranje a font izjednačim s fontom 
ostatka dokumenta da bi tekst izgledao kao da je oduvijek tamo, on odje- 
dnom izgleda kao da je moj tekst. 

Možete reći da su, ipak, osobna računala prisutna u društvu već dva- 
deseti pet godina. Što je onda tu novo? Probijanje i saturacija veza širo- 
kopojasne mreže olakšava upotrebu velikih količina jezika zbog čega ona 
postaje primamljiva. U slučaju modemske veze u početku (ili preko 
Gopher protokola), moglo se kopi-pejstati riječi, no tekstovi su se distri- 
buirali na kapaljku, jedan po jedan screen. Premda je posrijedi bio samo 
tekst, bilo je potrebno znatno vrijeme za njegovo skidanje. Sa širokopoja- 
snom mrežom voda iz slavine teče 24 sata na dan. U usporedbi s tim, kod 
tipkanja na stroju nije bilo ničeg što je poticalo umnožavanje teksta. Tip- 
kanje je bilo nevjerojatno sporo i naporno. Poslije, kad biste završili s pi- 
sanjem, mogli ste napraviti proizvoljan broj primjeraka pomoću fotoko- 
pirnog stroja. To je rezultiralo golemom količinom manipulacije nakon 
pisanja. Cut-upovi Williama Burroughsa i ciklostilizirane vizualne pjesme 
Boba Cobbinga pravi su primjeri. Prethodni oblici posuđivanja u knji- 
ževnosti — kolaž ili pastiš, uzimanje jedne rečenice odavde, druge rečeni- 
ce odande - bili su određeni velikom količinom potrebnog fizičkog rada: 
pretipkati cijelu knjigu je jedna stvar, a napraviti cut-and-paste cijele knji- 
ge je druga. Lakoća prisvajanja materijala dosegnula je novu razinu. 

Scenarij cut-and-pastea ponavlja se kad se susrećemo s drugim digital- 
nim strategijama koje omogućuje web i prihvaćamo ih, sa strategijama 
koje još više mijenjaju naš odnos s riječima. Društveno umrežavanje, raz- 
mjenjivanje datoteka, bloganje: u tim okruženjima vrijednost jezika ne 
leži u onome što se govori, nego u onome što jezik čini. Funkcioniramo u 
aktivnom jeziku i prenosimo informacije hitro radi samog premještanja. 
Identitet tvorca nečeg što će postati rasprostranjen mem nadilazi identi- 
tet tvorca stvarnog događaja koji je bio povod za reprodukciju.“ “Re-” 
postupci, poput rebloganja i retvitanja, postali su, sami po sebi, kulturni 
prestižni obredi. Ako filtrirate gomilu podataka i prenosite ih dalje dru- 
gima poput posrednika, dobijate golemu količinu kulturnog kapitala. 
Filtriranje znači dobar ukus. A dobar ukus odnosi pobjedu: istančano 
filtriranje Marcela Duchampa i njegov senzibilitet za sortiranje povezani 
s ugodenim ukusom preispisali su pravila. 

Od pojave medija dobili smo na tanjur više nego što ćemo ikad moći 
konzumirati, ali nešto se radikalno promijenilo: nikad dosad jezik nije 

Suočeno s dosad 
neviđenom količi- 
nom dostupnog 
digitalnog teksta, 
pisanje se mora 
redefinirati da bi se 
prilagodilo novom 
okruženju tekstual- 
nog obilja. 


imao takvu materijalnost — fluidnost, plastičnost, mogućnost oblikova- 
nja – koja žudi da se pisac njome aktivno pozabavi. Prije digitalnog jezi- 
ka riječi su gotovo uvijek bile zarobljene na stranici papira. Kako li je sa- 
mo drukčije danas kad se digitalni jezik može sliti u bilo koje mjesto koje 
nam padne na pamet: tekst napisan kao dokument Microsoft Worda mo- 
že se parsirati u bazu podataka, vizualno se izobličiti u Photoshopu, ani- 
mirati u Flashu, uštrcati u internetske softvere za mljevenje teksta, po- 
slati na tisuće e-adresa, unijeti u program za uređivanje zvuka i izbaciti 
kao glazba - mogućnosti su beskonačne. Možete reći da to nije pisanje i, 
u tradicionalnom smislu, imali biste pravo. No tu stvari postaju zanimlji- 
ve: mi ne lupamo bez veze po tipkovnici. Umjesto toga, pisci su po čitave 
dane usredotočeni na snažne strojeve s beskonačnim mogućnostima, po- 
vezane s mrežama koje imaju jednako tako beskonačne mogućnosti pa se 
njihova uloga znatno preispituje, širi i dovodi u korak s vremenom. 

Jasno je da smo usred literarne revolucije. 

Ili jesmo li? Kako se čini, većina se pisanja nastavlja kao da se internet 
nije ni pojavio. Prastare borbe zbog prijevara, krađe materijala i namje- 
štaljka još predstavljaju skandale u književnom svijetu na što bi se, reci- 
mo, predstavnici likovne umjetnost, glazbe, informatike i znanosti smi- 
jali u nevjerici. Teško je zamisliti skandale vezane za Jamesa Freya ili J. Т. 
Leroya kako uznemiruju nekog upoznatog sa sofisticiranim, namjernim 
lažiranjem, odnosno, provokacijama Jeffa Koonsa ili s refotografiranjem 
reklama Richarda Princea koji je za svoje plagijarističke tendencije na- 
građen retrospektivom u Guggenheim Museumu. 

Gotovo prije sto godina svijet umjetnosti imitatorskim je gestama 
Marcela Duchampa sahranio konvencionalne ideje o originalnosti. 
Odonda je parada etabliranih umjetnika, od Andyja Warhola do Jeffa Ko- 
onsa, uzdigla Duchampove ideje na nove razine, koje su postale temeljni 
dio diskursa mainstream umjetnosti. Slično je sa slučajem sempliranja: či- 
tave snimke izgrađene od drugih snimaka postale su nešto uobičajeno. 
Od Napstera do gejmanja, od karaoka do BitTorrent datoteka, kultura 
kao da prihvaća digitalno i svu složenost koja dolazi s njim — s izuzetkom 
pisanja. 

Premda je digitalna revolucija stvorila plodno okruženje za koncep- 
tualno pisanje, korijeni tog tipa pisanja sežu sve do mehaničkih postupa- 
ka srednjovjekovnih pisara i proceduralnih kompozicijskih metoda Wol- 
fganga Amadeusa Mozarta. Life of Johnson Jamesa Boswella, pomna i opse- 
sivna akumulacija podataka (prepuna glosa sličnih komentarima na da- 
našnjim blogovima), nagovijestila je današnje pisanje. 

Modernizam nam je podario nekoliko prethodnika, uključujući 
Stéphanea Mallarmća i njegove krivotvorene modne tekstove, Erika Sati- 
eainjegove pokuse s ponavljanjem i dosađivanjem, Duchampa i njegove 
readymadeove te Francisa Picabiu i njegove mehaničke tehnike crtanja. 
Slično tome, epski nečitljivi tomovi Gertrude Stein i radikalni, multilin- 
gualni kolaži Ezre Pounda mogu se smatrati proto-konceptualnima. Mo- 
žda je najkonkretniji primjer “pokretnih informacija“ Passagenwerk Wal- 
tera Benjamina, rad koji je obuhvatio devetsto stranica bilježaka. 

Sredinom stoljeća, uz raširenu tehnologiju, upoznajemo se s raznovr- 
snim pokretima poput musique concrčte, konkretne poezije te Oulipa i 
Fluxusa koji su nastavili gdje su prethodnici bili stali. Benjaminovi teks- 
tovi o medijima, Invencija svakodnevice Michela de Certeaua, Mitologije Ro- 

04 Sol LeWitt: “Paragraphs 
on Conceptual Art”, 
Artforum (lipanj, 1967.), 
str. 79-83, 
http:// www .ddooss 
.org/ articulos/ idiomas/ 
Sol_Lewitt .htm. 


landa Barthesa, teorije o simulakrumu Jeana Baudrillarda dale su knjizev- 
nosti teorijski potporanj. Ne smije se potcijeniti ni golem utjecaj Johna 
Cagea od 1940-ih do početka 1990-ih, kao kompozitora, pjesnika i filozofa. 

U 1960-ima nastupila je konceptualna umjetnost, a iz mase se izdigao 
Andy Warhol, možda najvažnija osobnost u nekreativnom, odnosno, kon- 
ceptualnom pisanju. Čitavo Warholovo djelo utemeljeno je na ideji o ne- 
kreativnosti: laka proizvodnja mehaničkih slika i negledljivih filmova u 
kojima se doslovno ništa ne događa. U pogledu književnog rada, Warhol 
je također pomaknuo granicu tako što je dao drugima da pišu njegove 
knjige. Izumio je nove književne žanrove: a: А Novel je obična transkripcija 
desetaka kaseta, pravopisnih pogrešaka, nespretnih izreka, ponovljenih 
slova koji su ostavljeni točno onako kako su napisani. Svoje dnevnike, go- 
lem tom, govorio je svojem asistentu u slušalicu, a ovaj ih je transkribirao; 
može ih se čitati kao osuvremenjenu inačicu Boswellove Life of Johnson. Ka- 
ko bi rekla Perloff, Andy Warhol bio je “neoriginalni genij". 

U 1980-ima umjetnost prisvajanja materijala bila je megapopularna. 
Sherrie Levine bavila se refotografiranjem fotografija Walkera Evansa, Ri- 
chard Price je fotografije kauboja s reklama za Marlboro stavljao u nove 
okvire, Cindy Sherman bila je svatko osim Cindy Sherman, a Jeff Koons je 
izlagao usisivače u pleksiglasu. Glazba tog doba odražavala je te umje- 
tničke tendencije: od hip hopa preko plunderphonicsa do popa, sample je 
postao temelj velikog dijela glazbe. Vladala je artificijelonost: nadahnuto 
pomodnim ludilom, pjevanje na playback postalo je omiljen način izved- 
be na koncertima. 

U 1990-ima, uz pojavu interneta, kako je ranije rečeno, razvilo se ne- 
kreativno pisanje kao prikladan odgovor duhu vremena. Povezivanjem 
povijesnih autorizacija s moćnom tehnologijom stvorili su se novi putovi 
pisanja. 

Posrijedi je temeljna promjena u načinu pisanja. Rezultati možda ne 
izgledaju drukčije i možda ne pružaju drukčiji doživljaj, no temeljni etos 
i načini pisanja trajno su se promijenili. Ako je slika reagirala na 
fotografiju pomakom prema apstrakciji, malo je vjerojatno da će pisanje 
čini isto u odnosu na internet. Čini se da će odgovor pisanja biti mimetič- 
ki i umnažalački, da će uključiti ideje o distribuciji i predložiti nove plat- 
forme za njegovo prihvaćanje. Riječi se itekako mogu pisati radi širenja, 
premještanja, manipulacije, a ne radi čitanja. Knjige, elektroničke i osta- 
le nastavit će cvjetati. Premda će novi zapisi imati elektronički sjaj, njiho- 
ve će posljedice biti vidno analogne. 

Drugi pristupi pisanju nastavit će svojim putem i nalazit će vlastita 
rješenja za vlastitu problematiku. Ono što predlažemo ovdje vrlo je 
specifično za one koji naginju konceptualnom pristupu. Na kraju osjeća- 
ji Sola LeWitta, velike pojave u konceptualnom pisanju, podsjećaju nas 
da u tom pokušaju nema ničeg preskriptivnog: “Ne zalažem se da svi 
umjetnici preuzmu konceptualni oblik umjetnosti. Otkrio sam da mi je 
on odgovarao dok mi drugi načini nisu odgovarali. To je jedan način 
umjetničkog stvaralaštva; drugi načini odgovaraju drugim umjetnicima. 
A пе mislim niti da sva konceptualna umjetnost zaslužuje pozornost gle- 
datelja. Konceptualna umjetnost je dobra samo kad je ideja dobra.”™ 


Predgovor knjizi Against Expression: An Anthology of Conceptual Writing, urednici Craig Dworkin i 
Kenneth Goldsmith; Northwestern University Press, 2011. 
S engleskoga prevela Ivana Rogar 

Intervju Katherine Elaine Sanders 
s Kennethom Goldsmithom 


— “Recite nam kako je začeto konceptualno pisanje 

“Počelo je 1999. u Buffalu poslije mojeg javnog čitanja. Christian Bök 
i Darren Wershler došli su iz Toronta da bi me čuli. Oni su kanadski 
patafizičari koji su se bavili konkretnom i zvučnom poezijom. Ja sam pak 
proizišao iz tradicije text-arta, no svi smo svoje putove vidjeli kao slijepe 
ulice. Stoga smo spojili opsesije da bismo smislili nov način pisanja baš 
kad je internet dobivao na popularnosti. Te su strategije, primijenjene u 
digitalnom okruženju, imale smisla, a deset godina kasnije, sad kad se 
mreža razvila, imaju još više smisla.” 


— "Možete li objasniti zašto mislite da je nekonceptualna poezija mrtva 

i kako konceptualno pisanje daje nov život njezinu prostoru ili je riječ 

o posve novom prostoru?" 

“Pjesnik David Antin sažimlje to ovako: 

^.. nikad nisam znao što doista osjećam 

o tome da me smatraju pjesnikom ako je Robert Lowell 

pjesnik ne želim biti pjesnik ako je Robert Frost bio 

pjesnik ne želim biti pjesnik ako je Sokrat bio pjesnik 

razmislit ću o tome” 

Mi nismo kreativni. Mogli biste se zapitati: što je loše u vezi kreativ- 
nosti? “Mislim, uvijek će nam dobro doći još kreativnosti. “Svijet treba 
postati kreativniji. “Kad bi se pojedinci mogli kreativno izražavati, bili bi 
slobodniji, sretniji. “Čvrsto vjerujem u terapeutsku karakteristiku krea- 
tivnih projekata. “Da biste bili kreativni, opustite se i pustite da mozak 
radi, u protivnom, rezultat će biti samo preslika nečeg što se napravili 
prije ili štivo nalik vojničkom priručniku. “Ne slijedim nikakav sustav. 
Svi zakoni koje možete istaknuti samo su oruđe koje valja odbaciti kad 
nastupi kreativnost. “Originalni pisac nije onaj koji nikoga ne oponaša, 
nego onaj kojeg nitko ne može oponašati. Kad nam ideje o kreativnosti 
postanu tako otrcane, propisane, sentimentalne, izlizane, romantizira- 
ne... tako nekreativne, vrijeme je da krenemo u suprotnom smjeru. Tre- 
bamo li doista još jednu kreativnu? pjesmu o tome kako sunčeva svjetlost 

pada na vaš radni stol? Ne. Ili još jedno ‘kreativno’ pripovjedno djelo koje 
prati sjajan uspon i još spaktakularniji pad? Apsolutno ne.” 


— “Knjiga Bilješke o konceptualizmima ističe da su riječi, poput slika, 
predmeti i da “riječ vrijedi tisuću slika’. No moja su iskustva s 
konceptualnom poezijom drukčija od onih s drugim umjetničkim 
djelima. Kakva očekivanja bih trebala imati, ako su očekivanja 
uopće moguća, od konceptualnog pisanja?" 

“Konceptualno pisanje tretira riječi kao predmete, ne samo kao nosi- 
telje značenja. Za nas riječi su i materijalne i nositelji značenja; posrijedi 
je jezik i ne možete se riješiti značenja koliko god se trudili. To se vidi u 
digitalnom okruženju gdje smo, od pojave medija, dobili na tanjur više 
nego što ćemo ikad moći konzumirati. Ali nešto se radikalno promijeni- 
lo: nikad dosad jezik nije imao takvu materijalnost — fluidnost, plastič- 
nost, mogućnost oblikovanja — koja žudi da se pisac njome aktivno poza- 
bavi. Prije digitalnog jezika riječi su gotovo uvijek bile zarobljene na stra- 
nici papira. Kako li je samo drukčije danas kad se digitalni jezik može sli- 
ti u bilo koje mjesto koje nam padne na pamet: tekst napisan kao doku- 
ment Microsoft Worda može se parsirati u bazu podataka, vizualno se iz- 
obličiti u Photoshopu, animirati u Flashu, uštrcati u internetske motore 
za mljevenje teksta, poslati na tisuće e-adresa, unijeti u program za 
uređivanje zvuka i izbaciti kao glazba - mogućnosti su beskonačne." 


— “U ‘Odjeljcima o konceptualnom pisanju? pišete da je “konceptualno 
pisanje dobro samo kad je ideja dobra, ali da “nije doista važno 
razumije li čitatelj autorove koncepte čitajući tekst. Da napravim 
usporedbu, može li se konceptualno pisanje sagledati kao da zrcalno 
odražava misli gledatelja, a da je kvaliteta odraza ujedno kvaliteta 
samog djela?” 

“Da, ono što se uzima u obzir jest ideja, ne čitanje. Te je knjige nemo- 
guće čitati u konvencionalnom smislu. U 20. stoljeću nečitljivost je bila 
vezana za razlomljenost sintakse i nepovezanost teksta, a izazov tekstu- 
alnim konvencijama u 21. stoljeću tiče se gustoće i težine. Internet je 
uglavnom nečitljiv, ne zbog toga kako je napisan (to je u najboljem sluča- 
junormativna izjavna sintaksa), nego zbog njegove goleme količine. Kao 
što su se za čitanje teških modernističkih književnih djela morale razviti 
nove čitateljske strategije, tako nastaju nove strategije čitanja weba: ski- 
ming, prikupljanje podataka, primjene inteligentnih agenata, da spome- 
nemo neke. Naše čitateljske navike kao da oponašaju rad strojeva: mogli 
bismo čak reći da neumjerenim skimingom, koji primjenjujemo da bi- 
smo razumjeli sve informacije koje nam prolaze pred očima, parsiramo 
tekst і rastavljamo ga na razumljivije komponente (riječ je o binarnom 
procesu sortiranja jezika) više nego što ga čitamo. Stoga taj rad zahtijeva 
misliteljstvo, a ne čitateljstvo.” 


— “Poznati ste po tome što ste odličan izvođač, no tvrdite da je 
konceptualno pisanje često suhoparno i dosadno. Kako mirite 
kontradikciju između stvaranja djela i njegove izvedbe?" 
“Ljudski glas daje hidrataciju i najsuhoparnijem tekstu.? 

Najbolje kod 
konceptualne 
poezije je to što je se 
ne mora čitati. 
Zapravo, možete 
napisati knjige, a ne 
morate ih pročitati. 
Moje su knjige, kaže 
Goldsmith, 
nečitljive. Sve što 
trebate znati jest 
koncept na kojem 
počivaju. Zanimljivije 
je pričati o njima, 
nego čitati ih. Ne 
zagovaramo izum 
nečeg novog; nego 
uzimamo već 
postojeće stvari, 
reorganiziramo ih i 
predstavljamo kao 
izvoran tekst. Odabir 
onoga što 
predstavljate 
zanimljiviji je od 
onog što 
predstavljate. Ne 
procjenjuje se 
pisanje niti ono što 
je na stranici; 
procjenjuje se 
misaoni proces koji 
je nadošao prije nego 
što smo se primili 
pisanja. 


— “Što mislite o svojem statusu legende unutar pokreta koji negira 
važnost identiteta? Je li ta legendarnost strategija da se 
konceptualno pisanje napravi pristupačnijim ili je prirodan nastavak 
vašeg djela i osobnosti?" 

“Iza zastora uvijek netko vuče konce. Suprotno mojim tvrdnjama, 
uvijek udaram glavom o spoznaju da, bez obzira koliko se trudili, ne mo- 
žete ukloniti individualno iz umjetnosti. Zagovarao sam umjetnost bez 
ega, pronađenu umjetnost, umjetnost koju stvaraju slučajne operacije i 
mnoge druge oblike, no zapravo netko je uvijek iza zastora tko vuče kon- 
ce. Još se tek moram susresti s bezliónom umjetnošću. Ako ništa drugo, 
avangarda nam je pokazala da je, bez obzira na formu, neizražavanje ne- 
moguće. Uzmite za primjer Duchampa. Svaki njegov objet trouvć bazdio je 
po njegovu ukusu. Što da je, na primjer, Duchamp odabrao žarulju (kao 
što je to kasnije učinio Johns s besprijekornim ukusom) umjesto pisoara? 
Cipelu (kao što je Warhol kasnije učinio s besprijekornim ukusom) umje- 
sto kotača bicikla? Ono što je te anti-umjetničke predmete činilo u biti 
duchampovskima bio je njegov izvanredan ukus. U pisanju Jackson Mac 
Low je također imao sjajan ukus: napravio je sve pravilne poteze da se 
oslobodi pravljenja poteza. I zašto Cageova aleatorna djela i Feldmanovi 
rijetki kasniji komadi zvuče tako vraški dobro? Izabrali su prave sastojke 
i pomiješali ih s takvim istančanim ukusom da su djela morala biti, ne sa- 
mo lijepa, nego i potpuno opravdana." 


Objavljeno na: bombsite.com/issues/1000/articles/4534 


Intervju s Goldsmithom na Poets.org 


— “Kako biste objasnili konceptualnu poeziju mlađoj publici koja još 
nije upoznata s postavkama konceptualne umjetnosti?" 

“Najbolje kod konceptualne poezije je to što je se ne mora čitati. Ne 
morate je čitati. Zapravo, možete napisati knjige, ane morate ih pročita- 
ti. Moje su knjige, na primjer, nečitljive. Sve što trebate znati jest koncept 
na kojem počivaju. U njima je, recimo, zabilježena svaka riječkoju sam 
izgovorio u posljednjih tjedan dana. Tu su zabilježene sve vremenske 
prognoze pročitane u posljednjih godinu dana... te stvari razumijete, a 
da ih ne pročitate. Stoga, na neki čudan način, ako razumijete koncept — 
koji bi valjalo staviti na prednju stranicu knjige — imate knjigu koju ne 
morate pročitati. Zanimljivije je pričati o njima, nego čitati ih. Ne zago- 
varamo izum nečeg novog; nego uzimamo već postojeće stvari, reorgani- 
ziramo ih i predstavljamo kao izvoran tekst. Odabir onoga što predsta- 
vljate zanimljiviji je od onog što predstavljate. Ne procjenjuje se pisanje 
niti ono što je na stranici; procjenjuje se misaoni proces koji je nadošao 
prije nego što smo se primili pisanja. 

1959. Brian Gysin je rekao da pisanje zaostaje za slikarstvom 50 godi- 
na. Ono je još u tom zaostatku. Stoga ako se konceptualna umjetnost po- 
javila prije so godina, tek se sad počinjemo njome baviti. To su ideje koje 
se dosad nisu istražile u poeziji. Bilo je tu malo pastiša, malo prakse: je- 
dan stih odavde, drugi stih odande. Ali nikad nije bilo koncepta da uzme- 
te tekst koji niste napisali, pomaknete ga pet metara dalje i kažete da je 
to vaše, ustvrdite da je to novonapisan tekst.” 

Language poetry bio 

је književni pokret s 
avangardnim tenden- 
cijama koji je nastao u 
Sjedinjenim Američkim 
Državama krajem 1960- 
ih. 


Sound poetry je 
umjetnička forma koja 
povezuje poeziju s glaz- 
bom u kojoj je najvažniji 
zvučni aspekt djela (za 
razliku od značenjskog). 


— “Ima li konceptualnih tragova/modela u klasičnim djelima pjesnika 
poput Homera, Sapfe, Shakespearea i Keatsa? Ili se tradicija temelji 
na radovima postmodernih autora poput Johna Cagea, Jacksona 
Maca Lowa i Andyja Warhola?” 

“Craig Dworkin i ja upravo smo uredili jednu antologiju koja se zove 
Against Expression. Mislim da bi pravi znanstvanik, netko poput Stevea 
McCafferyja, mogao pronaći primjere konceptualizma u renesansi. No ja, 
naravno, nisam taj. A Craig je pravi modernist. Stoga smo počeli od Mal- 
larmća koji je krivotvorio napise o modi. Potpuno je sam stvorio čitav 
modni časopis, pišući pod raznim imenima: kako prirediti odličnu večer- 
nju zabavu, kako nositi modernu odjeću i tako dalje. Pisao je što je mo- 
derno, ali uvijek pod pseudonimima. Časopis je postao vrlo popularan. 
Dakako, bio je potpuno lažan; čitava stvar je bila velika falsifikacija 
identiteta. 

Against Expression, antologija konceptualnog pisanja, ne sastoji se sa- 
mo od djela pedesetogodišnjaka i onih mlađih. Ona polazi od početaka 


modernizma. A odande smo zacrtali prilično ravan put do suvremenog 
doba." 


— "Koji su novi ciljevi eksperimentiranja u samoj ‘konceptualnoj 
poeziji?” 

“Razni ljudi rade na različitim stvarima. Najzanimljivija istraživanja 
u konceptualnom pisanju događaju se na poljima nevezanim za poeziju: 
na primjer Christian Bök je u ovom trenutku gotovo pa znanstvenik. Dao 
sije doktorat iz genetike, bavi se genetskim inženjeringom i predstavlja 
ga kao poeziju. To je nešto pomalo izvan područja poezije. 

Vanessa Place uzima pravničke sažetke slučajeva koje piše tijekom da- 
na. Ne radi ništa s njima, samo ih predstavlja kao poeziju. Darren Wers- 
hler je profesor komunikologije pa uzima podatke o onome što se zbiva u 
digitalnom svijetu — doista hardcore geekovske stvari — i to unosi u koncep- 
tualnu poeziju. Mislim da najzanimljivije pomicanje granica dolazi iz- 
van područja književnosti, ne iznutra. Te je stoga zanimljivo drugim ci- 
ljanim skupinama. Christianov je rad u časopisu Nature. Christian je po- 
znatiji u znanstvenom miljeu, nego u poetskom. Nastupila je subverzija 
poetike, inverzija i širenje pojma poezije. To doista zapanjuje čovjeka.” 


— “Koji su tekstovi najviše utjecali na vas? Od kojih se pisaca/filozofa 
sastoji vaše obiteljsko stablo? Kojim se djelima vraćate radi 
zadovoljstva?” 

“Djela koja uspostavljaju kriterije uvijek su ista. Možete se vratiti niz 
rodoslovlje: posrijedi je zapravo isto rodoslovlje iz kojeg proizlazi sve ek- 
sperimentiranje. Naši korijeni se ne razlikuju mnogo od jezične poezi- 
je.” Volimo Stein, Pounda, Joycea. Znate, to rodoslovlje. No ono se tu lo- 
mi. Jer ipak su važniji Fluxus, pop art, zvučna poezija,” vizualna i kon- 
kretna poezija; dakako, sampling i hip hop su vrlo važni elementi u po- 
zadini konceptualne poezije; situacionizam je vrlo važan; a jezična je po- 
ezija također imala utjecaja. 

Osobno, vraćam se Cageu i Warholu. Oni su za mene glavne osobe ko- 
je uspostavljaju kriterije. Štoviše, upravo sam nabavio Warholove dnevni- 
ke, knjigu od tisuću stranica, na Kindleu. Nikako je ne bih mogao čitati 
izvan kuće jer je prevelika. A sad kad je na Kindleu, pravo je zadovoljstvo. 
Doista ju je ugodno čitati.” 


120 


Kad nam ideje o 
kreativnosti postanu 
tako otrcane, propi- 
sane, sentimentalne, 
izlizane, romantizira- 
ne... tako nekreativ- 
ne, vrijeme je da 
krenemo u 
suprotnom smjeru. 
Trebamo li doista još 
jednu “kreativnu? 
pjesmu o tome kako 
sunčeva svjetlost 
pada na vaš radni 
stol? Ne. Ili još jedno 
“kreativno? 
pripovjedno djelo 
koje prati sjajan 
uspon i još 
spaktakularniji pad? 
Apsolutno ne.” 


— “Sto mislite o etiketi konceptualnog pjesnika? Ograničava li vas?” 

“Volim stvari koje ograničavaju. Mislim da ova etiketa opisuje od- 
ređen način funkcioniranja, određen način na koji mnogo ljudi danas 
funkcionira. Pruža ime mnogim različitim postupcima. Rekao bih da 
Flarf ima jednu od metodologija unutar konceptualizma. A Flarf je pred- 
stavljen u knjizi [Against Expression]. Ljudi funkcioniraju različito zbog 
digitalnog okruženja. Mogli biste to nazvati digitalnom poetikom, no 
veći se dio toga uopće ne događa na računalnom ekranu. Mnogo toga do- 
gađa se na stranicama knjiga, a opet, prožeto je činjenicom da možete 
cut-and-pastati čitav internet. I što onda radite? Samo uzmete tekst i tvrdi- 
te da je vaš jer ga možete kopirati i možete ga cut-and-pastati. 

Mislim da je to koristan izraz — koristan kišobranski izraz — koji ne 
označava toliko prekid koliko nastavak. U ovoj su knjizi zastupljeni pre- 
thodnici (na primjer, Burroughs), pred-digitalni prethodnici, ljudi koji 
su funkcionirali digitalno prije digitalnog doba. Knjiga ih je naprosto 
puna. Joyce, konceptualna umjetnost temeljena na tekstu, Cage. Beckett 
rabi riječi mehanički, konceptualno. Clark Coolidge je u knjizi. Ima u 
njoj raznih stvari... 

Kad se nađemo u digitalnom okruženju, o jeziku razmišljamo druk- 
čije. A ideja o konceptualizmu postaje korisna u opisivanju tih digitalnih 
tendencija." 


materijal za rad?" 

“Znate, vrijeđaju ga sa svih strana. S desnice i s ljevice. Kad sam čitao 
u Bijeloj kući, ljevičar Linh Dinh optužio me da recitiram masovnom 
ubojici, Obami. A desničarski voditelj radijskog talk-showa Michael Sava- 
ge nazvao je moj poziv u Bijelu kuću 'urušavanjem Zapadne civilizacije’ i 
“buđenjem marksističke klasne borbe te me je nazvao ‘Abbiejem 
Hoffmanom broj dva'. Bijela kuća je bila doista pravi kritički trenutak i 
zaljevicu i za desnicu. Zaprepastilo me — možda ne baš zaprepastilo — ne- 
go iznenadilo koliko je bliska retorika tih dviju krajnosti kad je u pitanju 
stavljanje konceptualizma na tako istaknuto mjesto." 


— "Tražite li takve krajnosti?" 

“Uzivam u njima. Takve reakcije nećete dobiti u svijetu likovne umje- 
tnosti. Likovna umjetnost odavno je prestala šokirati. Svijet poezije je ta- 
ko konzervativan da još možemo uzrujati ljude. To je odlično na neki na- 
čin. U svijetu likovne umjetnosti, otkad su Duchamp i Jeff Koons zgužva- 
li komad papira, pojavila se i relacijska estetika koja poslužuje piletinu s 
karijem za večeru i to naziva umjetnošću. Na to svi kažu: “Hej, odlično! i 
daju za to mnogo novca. U svijetu poezije ćete reći: “Bit ću neoriginalan. 
Bit ću nekreativan’ i ljudi će se prilično uzrujati zbog toga. Poezija je vrlo 
spora, nazadna stvar pa su sitni skandali još mogući. Na neki način to me 
uzbuđuje. Ne potičem to, ali događa se.” 


— “Kako na vaš rad utječu radovi vaših suvremenika/prijatelja koji rade 
na istom polju, radovi pjesnika poput Christiana Boka, Vanesse 
Place, Roberta Fittermana, Caroline Bergvall i drugih?" 

“Riječ je o dugačkom razgovoru. Imamo antologiju. Već smo petnaest 

godina u ovome. Sad odjednom svi pričaju o konceptualnom pisanju, a 

to je u početku bila samo stvar koja je nastala između Darrena Wershlera, 

Christiana i mene: u zraku se osjecala promjena do koje je dovela digital- 
na dostupnost u kasnim devedesetima. I tako, odjednom, svi pričaju o to- 
me. No morate shvatiti da konceptualno pisanje postoji već neko vrijeme. 

Mi smo u zraku namirisali nešto što je vodilo k promjeni zbog tehno- 
logije. Tijekom godina pridružili su nam se razni ljudi. Trenutačno mno- 
go ljudi radi u tom stilu. No prvotna skupina tvoraca još je u dodiru i još 
je puna energije. Prije pet godina nismo ni čuli za Vanessu Place. Samo se 
pojavila. Deset smo godina vodili isti razgovor, a Vanessa je odjednom 
postala ovako snažna pokretačka snaga. No i Caroline je bila otpočetka s 
nama. Tu su i ljudi poput Kim Rosenfeld, Nade Gordon i Katie Degente- 
sh. Ljudi su posvuda. 

Druga stvar koju sam želio reći о konceptualnom pisanju jest da je to 
prvi poetski pokret još od konkretne poezije koji je međunarodan. Jezič- 
na poezija nije bio međunarodan pokret. Imao je nekoliko sudionika u 
Engleskoj, mnogo njih u Kanadi i SAD-u, i to je bilo sve, premda je bio 
poznat diljem svijeta. 

Jedan od razloga zašto je konkretna poezija postao međunarodan po- 
kret je što nisi morao znati određeni jezik da bi razumio djelo. Umje- 
tnost je bila prvenstveno vizualna. Dobili biste neke naznake i na neki 
način razumjeli pjesme. Zato je bilo sudionika iz cijelog svijeta. To su bi- 
le globalne antologije. I ovo je globalna antologija. Razlog je, ponovno, 
taj što ne morate doista pročitati djelo. Još jednom, ta se poezija ne teme- 
lji na poznavanju jezika, nego na shvaćanju koncepta. I ako pred vas sta- 
ve koncept, koga je briga što je sljedeće. 

Ljudi stvaraju na taj način. Imamo prijatelje u Francuskoj, Engleskoj, 
Brazilu, Argentini, Kanadi, dakako, i u cijeloj Skandinaviji. Konceptual- 
no je pisanje izrazito popularno u Skandinaviji. Stoga je to prvi globalni 
poetski pokret od konkretne poezije i to je divno." 


— “Jeli došlo do trenutka kad ste se prebacili s umjetničkog rada na 

pisanje teorije kako biste dali potporanj pokretu?” 

“Nitko drugi to ne bi napravio. Kad smo počeli, pa još donedavno, lju- 
di su pričali jedino o jezičnoj poeziji, o čemu su pričali i 1973. Navirale su 
gomile studenata poezije iz Buffala koji su pisali kao posljednja genera- 
cija jezičnih pjesnika i njihove inačice, studenti Charlesa Bernsteina. A 
teorijski je rad još bio usmjeren na jezičnu poeziju. Doista je postalo na- 
porno. Volim jezičnu poeziju, ali od nje smo naučili da je čekanje da dru- 
gi napišu nešto o njoj uzaludno. Morate sami napisati teorijski dio.” 


Objavljeno na: www.poets.org/viewmedia.php/prmMID/22407 
S engleskoga prevela Ivana Rogar 

Primjeri konceptuale 
knjizevnosti 


Richard Meltzer: 
Barbara Mauritz, Music Box 


o je omiljeni album Vana Johnsona. To je 2. u nizu omilje- 
nih albuma Horsta Bucholtza. To je 3. u nizu omiljenih al- 
buma Jeremyja Steiga. To je 4. u nizu omiljenih albuma 
Mamie Eisenhower. To je 5. u nizu omiljenih albuma Lexa 
Barkera. To je 6. u nizu omiljenih albuma Douga Sahma. To 
— jc 7. u nizu omiljenih albuma Richarda Nevillea. To je 8. u 
nizu omiljenih albuma Shelie Jordan. To je 9. u nizu omiljenih albuma 
doktorice Joyce Brothers. To je 10. u nizu omiljenih albuma Mimi Farine. 
To je 11. u nizu omiljenih albuma Raya Heathertona. To je 12. u nizu omi- 
ljenih albuma Lydije Lasky. To je 13. u nizu omiljenih albuma Dennyja 
Greenea. To je 14. u nizu omiljenih albuma Penny Banner. To je 15. u nizu 
omiljenih albuma Brucea Derna. To je 16. u nizu omiljenih albuma Clau- 
die Dreifus. To je 17. u nizu omiljenih albuma Henryja Hanka. To je 18. u 
nizu omiljenih albuma Mikea Saundera. To je 19. u nizu omiljenih albu- 
ma Johna Denvera. To je 20. u nizu omiljenih albuma Petea brijača. To je 
21. u nizu omiljenih albuma Roberta Penna Warrena. To je 22. u nizu 
omiljenih albuma Kate Taylor. To je 23. u nizu omiljenih albuma nekoga 
tko je jednom ševio Kate Taylor. To je 24. u nizu omiljenih albuma Dan- 
nyja Mihma. To je 25. u nizu omiljenih albuma Patti Johnson. To je 26. u 
nizu omiljenih albuma Benite Hack. To je 27. u nizu omiljenih albuma 
pljačkaša banaka iz Hot Pistola. To je 28. u nizu najdražih albuma majke 
Stevea Ditlee. To je 29. u nizu omiljenih albuma Scotta Ashetona. To je 
30. u nizu omiljenih albuma Leftyja Frizzella. To je 31. u nizu omiljenih 
albuma TV programa. To je 32. u nizu omiljenih albuma Anjanette Co- 
mer. To je 33. u nizu omiljenih albuma Deweyja Martina. To je 34. u nizu 
omiljenih albuma Johna Agara. To je 35. u nizu omiljenih albuma Marvi- 
na Harta. To je 36. u nizu omiljenih albuma Sweetwatera Cliftona. To je 
37. u nizu omiljenih albuma supruge Jacoba Javitza. To je 38. u nizu omi- 
ljenih albuma Rese Harney. To je 39. u nizu omiljenih albuma Mr. X-a. To 
je 40. u nizu omiljenih albuma Sjeverne Karoline. To je 41. u nizu omilje- 
nih albuma poglavice Knockahome. To je 42. u nizu omiljenih albuma 
ostatka trija Chada Mitchella. To je 43. u nizu omiljenih albuma Archieja 

Sheppa. To je 44. u nizu omiljenih Flipperovih albuma. To je 45. u nizu 
omiljenih albuma Patty Duke Astin. To je 46. u nizu omiljenih albuma 
Marca Bolana. To je 47. u nizu omiljenih albuma izumitelja septoleta. To 
je 48. u nizu omiljenih albuma Franka Perduea. To je 49. u nizu omilje- 
nih albuma Texas Ruby. To je 50. u nizu omiljenih albuma Nata Hentof- 
fa. To je 51. u nizu omiljenih albuma Maryjane Geiger. To je 52. u nizu 
omiljenih albuma Liz Taylor. To je 53. u nizu omiljenih albuma Lesa 
Baxtera. To je 54. u nizu omiljenih albuma Andyja Hebentona. To je 55. u 
nizu omiljenih albuma “Maggie May”. To je 56. u nizu omiljenih albuma 
Marlo Thomas. To je 57. u nizu omiljenih albuma Angele Lansbury. To je 
58. u nizu omiljenih albuma Roberta Morleyja. To je 59. u nizu omiljenih 
albuma Stana Freberga. To je 60. u nizu omiljenih albuma princeze An- 
ne. To je 61. u nizu omiljenih albuma Bernieja Leadona. To je 62. u nizu 
omiljenih albuma Linde McCartney. To je 63. u nizu omiljenih albuma 
Jacka Eisena. To je 64. u nizu omiljenih albuma Billa Gawlika. To je 65. u 
nizu omiljenih albuma Kurta von Meiera. To je 66. u nizu omiljenih al- 
buma Lorne Luft. To je 67. u nizu omiljenih albuma Reda Ruffinga. To je 
moj 68. u nizu omiljenih albuma. 


Robert Morris: “Metoda za sortiranje krava" 
Objavljeno u “Art and Literature” 11 (zima 1967.) 


Za sortiranje važno je imati dugačak hodnik ili uličicu s velikom prosto- 
rijom ili oborom sa strane, približno na pola puta između početka i zavr- 
šetka hodnika. Dakako, što se više krava sortira, to hodnik treba biti duži, 
a obor veći. Za ovdje predstavljenu metodu sortiranja krava potrebna su 
dvojica ljudi. Posao može obaviti jedan čovjek no trud koji valja uložiti 
(trčanje, spoticanje, padanje, znojenje, životinjska panika) čini tu opciju 
nepraktičnom. U osnovi, metoda s dvojicom ljudi ide ovako: krave se 
uvedu u hodnik i vode pokraj vrata prostorije ili obora. Vrata prostorije 
ili obora moraju se otvoriti prema onom kraju hodnika gdje su okupljene 
sve krave. Prvi čovjek prolazi s kravama pokraj vrata. Drugi se čovjek zau- 
stavlja kod vrata; on je vratar. Prvi čovjek je šef koji donosi sve odluke. 
Kod sortiranja krava vratar treba znati da je u podređenom položaju. Ra- 
di učinkovitosti i sigurnosti ne smije preispitivati šefove odluke. Zamisli- 
te sad da je šef uz krave na kraju hodnika i cijelo vrijeme stoji između 
njih i vratara te drži krave na okupu na kraju hodnika. To će lako učiniti 
vrpoljenjem. Vrpoljenje održava neophodnu razinu nervoze među krava- 
ma - dokle god krave vrludaju naokolo, šef zna da ih, tako reći, ima u ša- 
ci. Kad su spremni za sortiranje, šef privuče pozornost krava iznenadnim 
dizanjem objih ruku ravno uvis. Koljena blago svine tako da tvore pregib, 
gornji dio tijela spusti, a istovremeno poskoči donjim. Šef bi trebao vjež- 
bati te pokrete dok ne postanu jedna ujednačena kretnja, ali kretnja koja 
čitavo njegovo biće dovodi u stanje apsolutne pripravnosti, sposobnosti 
razvoja i ovlasti. Sposoban šef ukipit će više od 30 krava takvim pokre- 
tom. Nakon što šef izvede pokret koji označava pozor, a krave postanu 
nepokretne, gotovo hipnotizirane, vratar bi trebao široko razmaknuti 
noge i čvrsto primiti vrata. Noge bi mu trebale biti malko pognute,as m 
bi se trebao usredotočiti na šefa. Šef će se polako uspraviti i prići krava- 

ma, držeći se desne strane kraja hodnika ako su vrata na lijevoj. Dok on 
ide na desnu stranu kraja hodnika, krave će polako ići na lijevu. Nagomi- 
lat će se u lijevom kutu i tad će jedna krava jurnuti niz lijevu stranu ho- 
dnika pokraj šefa. No to je upravo ono što šef želi. Zna što napraviti stom 
kravom: kad ona jurne, on će viknuti: "uz" ili “unutra”. Ako vikne “uz”, 
vratar će se pripiti uz vrata kao da želi postati dio zida; ako vikne “unu- 
tra”, vratar će smjesta skočiti u hodnik i povući vrata tako da tvore kut od 
60 stupnjeva. Krava će utrčati u obor, a on će zalupiti vratima, ukipiti se i 
potpuno se usredotočiti na šefa. Šefovo pomicanje udesno, kravlje trča- 
nje, uzvik “unutra? ili “uz”, ukočenost ili kretanje vratara nastavljaju se 
dok sve krave osim jedne ne odu iz kraja hodnika. Šef prilazi posljednjoj 
kravi osjećajnije i ne toliko odlučno; posljednja krava obično je također 
malo opuštenija i zna što se od nje očekuje. Možemo reći da se posljednju 
kravu samo blago otjera jer šefovo stručno manipuliranje vremenom sad 
više nije potrebno. Krava će obično odšetati umjesto da jurne hodnikom 
do predviđenog mjesta “uz? ili “unutra”. Sef se tad treba okrenuti vrataru 
i reći: “Tu smo kravu tražili." 


Michael Harvey 
Jedna kartica iz White Papers [set od 71 kataloške kartice veličine 12 x 20 
cm (NY: 1971)]: 


prakticiranje zarez umjetnosti zarez metode zarez ili sustava umetanja 
znakova ili otvorenih jednostrukih navodnika tocaka zatvorenih jedno- 
strukih navodnika da bi se potpomognuo osjecaj zarez u pisanju ili tiska- 
nju podjela tocka-zarezom na recenice zarez recenice zarez itd tocka po- 
mocu oznaka ili tocaka tocka druge interpunkcijske oznake zarez npr 
točka uskličnici zarez upitnici zarez odnose se na ton ili strukturu onog 
što im prethodi točka rečenica može sadržavati bilo koji od tih simbola 
zareza njezin kraj označen je točkom točka 


Robert Barry: 
Umjetničko djelo (1970) 


Vječito se mijenja. Ima svoj poredak. Nema određeno mjesto. Granice mu 
nisu čvrste. Utječe na druge stvari. Može biti dostupno, ali može proći 
neprimjetno. Neki njegov dio može biti dio nečeg drugog. Neki njegovi 
dijelovi su nam poznati. Neki su nam strani. Mijenja ga to što smo svje- 
sni njegova postojanja. 


Vito Acconci: 
PROČITAJ OVU RIJEČ 


PROČITAJ OVU RIJEČ ONDA PROČITAJ OVU RIJEČ PROČITAJ OVU RI- 
ТЕС ZATIM PROČITAJ OVU RIJEČ SAD VIDI JEDNU RIJEČ VIDI JEDNU 

Primjeri konceptuale knjizevnosti 


RIJEČ ZATIM VIDI JEDNU RIJEČ SAD I ONDA PONOVNO VIDIJEDNU 
RIJEČ POGLEDAJ TRI RIJEČI TU POGLEDAJ TRI RIJEČI SAD POGLE- 
DAJ TRI RIJEČI SAD TAKOĐER PROČITAJ PONOVNO PET RIJEČI PRO- 
ČITAJ PET RIJEČI PA PROČITAJ PET RIJEČI UČINI TO SAD VIDI TE RI- 
JEČI LETIMIČNIM POGLEDOM VIDI TE RIJEČI TIM LETIMICNIM PO- 
GLEDOM TIM LETIMIČNIM POGLEDOM DRŽI POGLED NA OVOM 
RETKU DRŽI DRUGI POGLED NA OVOM RETKU I TREĆI POGLED 
UOČI SEDAM REDAKA ODJEDNOM ZATIM DVAPUT ZATIM TRIPUT 
ZATIM ČETVRTI PUT PETI ŠESTI SEDMI OSMI 

Ovaj rad se uljepšava od 1969.: 

Čitav je, određen, dovoljan, individualan, poznat, cjelovit, razotkrit, 
dostupan, jasan, izveden, djelotvoran, usmjeren, ovisan, izrazit, plani- 
ran, kontroliran, ujednačen, ocrtan, izdvojen, omeđen, potvrđen, susta- 
van, uspostavljen, predvidljiv, objašnjiv, shvatljiv, primjetan, očit, razu- 
mljiv, dopustiv, prirodan, skladan, poseban, šarolik, interpretabilan, ot- 
kriven, ustrajan, raznolik, suzdržan, uredan, fleksibilan, djeljiv, raste- 
zljiv, utjecajan, javan, promišljen, ponovljiv, obuhvatljiv, nepraktičan, 
nalažljiv, aktualan, međupovezan, aktivan, opisiv, smješten, prepozna- 
tljiv, raščlanjiv, ograničen, izbježiv, kontinuiran, promjenjiv, definiran, 
dokaziv, konzistentan, trajan, ostvaren, organiziran, jedinstven, složen, 
specifičan, uspostavljen, racionalan, reguliran, objelodanjen, uvjetovan, 
jednolik, osamljen, dan, nedokaziv, uključen, održavan, poseban, kohe- 
rentan, uređen, vezan i predstavljen. 


Crux 2, “Mentalno izdanje" 
Indeks po-tencijalnih djela 


— Vanessa Place, Kapital 
Preispisivanje Passagenwerka Waltera Benjamina smještenog u New 
York u 20. stoljeće pod naslovom Kapital. 


— Simon Morris, 100 tragičnih smrti 
Knjiga se sastoji od 100 liječničkih potpisa preuzetih s potvrda o smr- 
ti kojima su liječnici vlastoručno potvrdili da u određenom trenutku 
netko više nije bio živ. 


— Claude Closky, Preteško 
Stranica od deset kilograma umetnuta u “Mentalno izdanje" Cruxa 2. 


— Robert Fitterman, 10.000 darovanih majica 
Otiđite u bilo koji gradić bilo gdje u svijetu i kupite majicu za svaku 
osobu ili predložite slikovni i/ili tekstovni dizajn za svaku majicu. 


— Craig Dworkin, Neznanje 
Autobiografsko djelo koje bilježi sjećanja na ono što ste naučili sasta- 
vljeno od vama isključivo nepoznatih riječi (za govornika engleskog s 
diplomom to je oko 200.000 riječi). Članovi i prijedlozi se ne ubraja- 
ju. Smijete se koristiti rječnikom. 

— Richard Kostelanetz, 01 Suvremeni balet 
Na velikoj ploči tri si izvođača međusobno pišu ljubavne poruke, slo- 
vo po slovo, unatrag. 


— Derek Beaulieu, Kako parsirati Flatland’ 
Beaulieu raspravlja o svojoj knjizi Flatland: A Romance of Many Dimensi- 
ons i Parse Craiga Dworkina u eseju koji otvara vidike i govori da su 
obje konceptualne knjige nadahnute radom Edwina Abbotta Abbotta 
(1838. — 1926.) 


— Sharon Kivland, Miris Prirodne i drustvene povijesti obitelji za vrije- 
me Drugog Carstva 
Citava Zolina saga o obitelji Rougon-Macquart, studija ucinaka na- 
sljeđa i sredine na jednu obitelj koja prati njihovo ludilo i bolesti, 
preispisana je prema mirisu, fizičkom i metaforičkom. 


— Luis Camnitzer, Savršeno cirkularan horizont 


— Riccardo Boglione, “Giorno” Kennetha Goldsmitha 
Talijanska inačica djela Day Kennetha Goldsmitha (2003.) prevedena 
pretipkavanjem čitavog izdanja Corriere della Sera objavljenog 1. rujna 
2000. 


— Nick Thurston i Lucia Pietroiusti 
ووو‎ 
»» bi bio nov interpunkcijski znak i glif, rabljen za ispisivanje i izgo- 
varanje intenzivnih nizova polu-odvajanja, uz melodiju i spajanje 
mucanjem. Predstavljao bi način na koji su označitelji povezani sa 
svojim označenima i sa svojim (barem tekstualnim) kontekstom. Ti- 
jelo mu čine tri zareza, odvojena, autoreferencijalno, njegovom vla- 
stitom vrstom sjedinjavanja, to jest, razmakom između svakog zare- 
za, polu-odvajanjem. Nadamo se da bi ga, kao interpunkcijski znak, 
podvrgnuo iskrivljenjima i stilizaciji bilo koji drugi tipološki glif koji 
doista funkcionira: oblici zareza uvijek bi bili određeni postavkama 
tipkačeva fonta ili pisarovom kaligrafijom. Nemamo pojma kako bi se 
»», izgovaralo, ali mislimo da imamo predodžbu kako bi zvučalo i 
djelovalo na nas. Kao što elipsa označava nešto za što čitatelj samo tre- 
ba znati da je jednom bilo tu, to jest, da je nešto bilo prisutno, no čita- 
telj to nešto ne treba doista, , , , predstavlja tip sadržaja ili odnosa, a 
ne neku pojedinačnu stvar niti stvari. 


S engleskoga prevela Ivana Rogar 

Blake Butler 


Konceptualno pisanje, rod, 
umorstvo i Bob Seger 


onceptualno pisanje je polje gdje je, prema rijecima je- 

dnog od njegovih najvecih pobornika, Kennetha Gold- 

smitha, “ najvažnija strana djela njegova ideja, odnosno, 

koncept." Slijedeći znakove koje su mu podarili Andy 

Warhol i Roland Barthes, a ne kanonski velikani koje 
sm povezujemo s "književnošću", konceptualizam za gradiv- 
na sredstva radije uzima auto-pisanje, skupljanje, čuvanje starih doku- 
menata i filtraciju, nego predmete poput sižea, likova i teme. Sama zami- 
sao o djelu jeste djelo; ponekad je ta zamisao toliko izražena da čovjek i 
ne mora iskusiti djelo da bi razumio njegov oblik. Mnoga bi se konceptu- 
alna djela, stoga, mogla objasniti ukratko dok bi njihova izvedba bila na- 
porna i glomazna, čak nemoguća. Autor je, kako bi rekao Barthes, potpu- 
no nevažan i stoga mrtav. 

Ova velika prčvarnica od interneta pruža najviše materijala za proi- 
zvodnju konceptualističke umjetnosti. Nikad dosad nije bilo toliko in- 
formacija i načina za njihovo stvaranje, širenje i manipulaciju, a povije- 
sna se figura umjetnika neprestano smanjuje ili barem postaje sve ogra- 
ničenija. Koliko je autentičnosti u nekoj ideji ili koliko je ona dobra, od- 
nosno, loša za nečiji cilj u konačnici je i složeno i nevažno pitanje: doći 
ćemo do cilja bez obzira na to. Neke ljude to raspizdi, a druge uzbudi. 

Ja sam negdje između. Koliko god pojedina zamisao bila zanimljiva, 
često pomislim: “OK, što sad? Super da ste posvetili vrijeme smišljanju 
tog novog koncepta, a zatim utrošili vrijeme i novac da ga oživite, no je li 
on doista bio neophodan? I nije li pomalo samoživo inzistirati na ostvari- 
vanju zamisli, stvari koja se može dodirnuti, primiti i promatrati umje- 
sto da se o njoj samo razmisli i krene dalje?" No te stvari pak mogu biti 
pravo osvježenje. Dobar je osjećaj uzeti knjigu bez imalo neophodne ma- 
šte, bez elegantne priče te starih mrtvih alata pripovijedanja i stvaranja 
mitova. Jednako kao što je lubanja s dijamantima što ju je Damien Hirst 
prosrao da zaradi novac lijepa koliko u kontekstu, toliko i u jednostav- 
nom svjetlucavom cerenju smrti, neka konceptualna djela samim posto- 
janjem prisile mozak da krene neobičnim smjerovima, a sukob osjećaja 

Slijede tri prikaza suvremenih konceptualnih spisateljskih djela u 
kojima sam na određen način uživao. 

Neka konceptualna 
djela samim 
postojanjem prisile 
mozak da krene 
neobičnim 
smjerovima, a sukob 
osjećaja možda je 


samog djela 


Vanessa Place: Boycott 


Bojkot će vas se odmah dojmiti jer se nalazi u krvavo-crvenom omotu s 
rasjekotinom po sredini. Istovremeno je nijemo nasilan i nabijen seksu- 
alnim značenjem. Zbog takvih korica sama knjiga izgleda poput umje- 
tničkog djela. Naslov, autorica, medij, pojedinosti i "autoricin dar” nani- 
zani su kao na muzejskom natpisu. Ovaj je rad proširio područje gdje za- 
višava knjiga, a počinje performans. Place je nedavno postala prva pjesni- 
kinja koja je čitala na Whitney Biennialu, a izvedbu je pratila opaska o sa- 
držaju, odnosno, javno priznanje da jezik može biti opasan. Ideš! 

Unutar crvenog omota tri su tanka smeđa pamfleta, neobilježena iz- 
vana. Unutra, papir je krem boje, a svaki pamflet sadrži drukčiji okvir ko- 
ji navodi što slijedi: “Uvod i epistemologija", “Ontologija”, "Onticko". 
Dok čitamo, tekst nam djeluje poznato, ali istovremeno pomalo iskrivlje- 
no. Bojkot je preuzeo tijelo teksta iz niza slavnih feminističkih radova, no 
sve su reference na ženski rod prebačene u muški. Na primjer, esej “Po- 
stoji li ženski genij?" promijenjen je u “Postoji li muški genij?”; “zavist 
na pički“ promijenjena je u “zavist na kurcu*; ime Hanne Arendt u refe- 
renci promijenjeno je u Hans Arendt. 

Rezultat je čudnovato smiješan, a istovremeno kompenzirajući. Ra- 
sprava o represiji muškaraca umjetnika čini se apsurdna, čak suluda, kao 
da je preuzeta iz sasvim druge povijesti u kojoj su muškarci bili poroblje- 
ni. Kako li je smiješno vidjeti nekoga da zagovara patrijarhat na ovakav 
način: “Muškarac mora pisati sebe: mora pisati o muškarcima i potaknu- 
ti muškarce da pišu, što im je nasilno oduzeto kao i njihova tijela..." Me- 
ne, heteroseksualnog bijelog muškarca, ti tekstovi, koji kao da su me po- 
zivali na osnaživanje, istovremeno su nasmijali i posramili. S druge stra- 
ne ograde, argumenti u korist muškaraca izgovoreni glasovima muškara- 
ca natjerali su me da kolutam očima, podsmjehujem se, dosađujem, ža- 
lim te osjećam sućut, empatiju i kao da su nada mnom počinili nasilje. 

U Bojkotu osjećamo bizaran užitak u deformaciji strukture roda; tu 
nam strukturu iznenada približava i čini odvratnijom nego što je ikad 
bila. 


Kenneth Goldsmith: Seven American Deaths and Disasters 
[Sedam američkih smrti i nesreća 


Kenneth Goldsmith je napravio podulju karijeru od koncepta autora kao 
filtra umjesto stvaratelja i praveći show od preslagivanja nevažnog i svako- 
dnevnog. U projektu Fidget |Vrpoljenje] zabilježio je i najmanje pokrete ko- 
je je učinio tijekom razdoblja od 13 sati; za The Weather [Vremenske prilike] 
transkribirao je od riječi do riječi vremenske prognoze koje je pročitao u 
razdoblju od godine dana, a treći je pak projekt pozivao na stvaranje knji- 
ge koja bi bila tiskano izdanje čitavog interneta. Goldsmith čvrsto vjeruje 
da u svijetu već postoji dovoljno tekstova. Pojedini pak predmet zanimljiv 
je zbog odnosa prema povijesnim materijalima i njihove prezentacije. 
Sedam američkih smrti i nesreća možda je Goldsmithov povijesno najsna- 
žniji tekst iako je Goldsmith i tu potpuno obuzet idejom da autor ne tre- 
ba upotrijebiti nijednu novu riječ. U stilu istoimenog projekta Andyja 
Warhola Goldsmith predstavlja sedam reinterpretacija smrti koje su po- 

krili svi postojeći mediji: atentata na Johna i Roberta Kennedyja, uboj- 
stva Johna Lennona, eksplozije Challengera, ubojstava u školi Columbi- 
ne, nesreće 11. 9. i smrti Michaela Jacksona. U svakom od slučajeva Gold- 
smith transkribira i isprepliće radijske vijesti te gradi potpuno drukčije 
retrospektivno tijelo, predstavljajući svaki događaj jezikom koji se kori- 
stio za njegovo bilježenje. 

Iznenadilo me koliko je rezultat učinkovit. Umjesto uglačanih inter- 
pretacija koje omogućuje naknadni uvid, ovdje kao da svjedočimo šokan- 
tnim događajima u stvarnom vremenu. Spikeri se ponavljaju, petljaju je- 
zikom, zamuckuju, pokušavajući naći neki smisao u stravi koja ide sve 
dalje i dalje. Glazba tog vremena pretače se u reklame, pretače se u govo- 
re stručnjaka, koji kao da su bili snimljeni unaprijed, i vode do samog do- 
gađaja i posljedičnog kaosa. Riječ je o nedostižno dirljivom povijesnom 
katalogu vremena, tako živom kako većina drugih pokušaja razumijeva- 
nja strahota neće nikad biti. 


Stephanie Barber: Night Moves 


Night Moves je pjesma duga 75 stranica. U cijelosti je sastavljena od ko- 
mentara hita Boba Sagera Night Moves iz 1976. objavljenih na YouTubeu. 
Ako ste proveli imalo vremena na YouTubeu, imat ćete kakvu-takvu pre- 
dodžbu o egzistencijalnom području kakvo mogu stvoriti nizovi riječi 
što ih ostave deseci nepovezanih stranaca. Na moje iznenađenje, tkivo 
pjesme bilo je čitljivije i višeznačnije nego što sam mogao zamisliti. Ano- 
nimna i široka sloboda, organizirana okom nezavisne filmašice iz Balti- 
morea Stephanie Barber, brzo prelazi u narativ izgrađen od sentimental- 
nih posveta, trolerskih uvreda i komentara nostalgičnih staraca ljutitih 
zbog promjena u glazbi, tinejdžera koji ih brane, komentara onih prita- 
jenih, napaljenih, zaprepaštenih, iskrenih i čitavog spektra drugih osob- 
nosti koje će se međusobno susresti jedino na internetu. 

Ugodno me iznenadilo što se Night Moves pokazao kao djelo u koje 
možeš uroniti i postati o njemu ovisan. Na neki način — a to je možda dio 
pokreta konceptualne poezije u cjelini — ono što bi predstavljeno kao ne- 
čija izvorna zamisao izgledalo kao kliše ili pompoznost poprima sasvim 
novu teksturu kad se ponudi kao nešto tuđe što se našli; kao što telefon- 
ski broj znači nešto drugo kad ga se pronađe u zahodskoj kabini. Deseci 
malih narativa, šala i emocija izbijaju iz sjecišta ljudi koji raspravljaju je 
li Seger pušiona te se pretaču u misli i pitanja što se dogodilo onima koje 
su nekoć poznavali, je li America pušiona, kako su svi završili tu gdje su 
sad. Staro poznanstvo navelo je nekoga da napiše: “Pam ne znam gdje si 
sad. Mislim na tebe kad god čujem ovu pjesmu. Drago mi je da sam s to- 
bom napravio svoje prve noćne pokrete. Nadam se da si sretna u životu." 
[sic] Čemu slijedi: “Da, taj stih govori, zapravo, o isturenim tinejdžerskim 
dudama.” Čak jednostavne kvazi-idiotske negramatičke rečenice poput 


i sulude i istinite. Sve to je poput goleme nadgrobne ploče za svakog po- 
jedinca, smještene u vrlo određen, podzemni kutak kulture koja je auto- 


matski stvarnija u svojoj namjeri od većine drugih spisa. 


Objavljeno na: www.vice.com/read/conceptual-gender-violence-murder-and-bob-seger 
S engleskoga prevela Ivana Rogar 

anessa Place napisala je neka od 
najzahtjevnijih, najkompleksnijih i 
najkontroverznijih suvremenih 
knjizevnih djela (poglavito su to 
inovativni, gusti romani La Medusa i 
Dies: A Sentence). Za nju kažu da “piše poeziju 
krajnosti", da je “najstrašnija pjesnikinja na 
planetu” i da je “ubila poeziju”. U posljednjih je 
nekoliko godina postala jedan od najistaknutijih 
zagovornika konceptualne književnosti. 

U knjizi Boycott iz klasičnih feminističkih 
tekstova izbacila je sve referencije na žene a 
zamjenice ženskog roda pretvorila u muške. Na 
taj je način mogla dobiti ovakve prerade: “Govorit 
ću o muškom pisanju: o onome što će ono učiniti. 
Muškarac mora pisati sebe: mora pisati o 
muškarcima i navesti druge muškarce da pišu, od 
čega su ih otjerali nasilno kao što su ih otjerali od 
njihovih tijela — iz istih razloga, prema istim 
zakonima, s istim kobnim ciljem. Muškarac se 
mora postaviti u tekst — kao i u svijet i u povijest 
— vlastitim kretanjem... Pišem ovo kao muškarac 
muškarcu." 


(Upravo u vrijeme kad smo pripremali ove tekstove Vanessa je objavila svoj najnoviji 
kontoverzni proglas “Zombie Poetry” (jacket2.org/article/zombie-poetry).] 

Ben Fama razgovara s Vanessom Place o VanessaPlace Inc. 


— Nedavno ste pokrenuli VanessaPlace Inc. u galeriji Cage 83 u New 
Yorku, gdje ste prodavali ograničeno izdanje knjige $20 za pedeset 
dolara po primjerku. Kako javnost reagira na vašu misiju da 
“osmišljavate i proizvodite predmete koji će zadovoljiti poetske 
potrebe ljudskog srca, lica i obličja??? 

Svima se sviđaju. Ili barem svi žele te predmete. Mislim da tu nema 
mnogo razlike, zar ne? 


— Prema vašim proljetnim i ljetnim nastupima čini se da vrijeme 
dijelite na ono za New York i ono za Los Angeles. Nadomjestate 
prisutnost VanessaPlace Inc. na platformama drustvenih medija. 
Koja je vaSa ocjena trenutaénog kulturnog zeitgeista? 

Svi Zele da ih svugdje vole. Nema konflikata, cak ni kad se ne trude iz- 
bjeci konflikte. Divno. 


— Slažete li se da poezija zaostaje za drugim umjetnostima? 
Poezija je sad petnaest minuta ispred drugih umjetnosti. Glazba je 
vec videna stvar. Jesam li Sto izostavila? 


— Što mislite o paru sa Staten Islanda koji je pokušao na pokret 
Occupy nalijepiti zaštitni znak? 
Zadivilo me kako su se usmjerili na ono što je bitno. No trebali su tra- 
žiti autorska prava. To je pravo umjetničko djelo. 


— Snimke seksa zadobile su kulturni kapital (valutu) i ljudi ih rabe 
kao odskočnu dasku za dalju karijeru javnih osoba. Što mislite o 
kulturi slave? 

Kakava kultura još postoji? 


— U predavanju “Ja nije subjekt? dovodite u pitanje lirski subjekt, 
otkrivate da se ne radi o oslobođenom subjektu koji može 
pristupiti Istini, nego o mjestu izražavanja semiokapitalizma i 
njegovih funkcionalnih vrijednosti. Zašto mislite da poezija toliko 
zaostaje za drugim umjetnostima u vezi s tom temom? Ili, što tu 
procjenu čini tako neophodnom u ovom povijesnom trenutku? 
Poezija mora razumjeti svoj tržišni kapacitet. Otiđite na neku izlož- 

bu i pogledajte koliko će se stvari nazvati "poetskima" te kako se to pre- 

tvara u čisti kapital. Ili otiđite na javno čitanje i pogledajte koliko pjesni- 
ka trguje tim lirskim “jastvom”, osobito ako mogu rastegnuti prodaju na 
različita tržišna polja. Pogledajte bilo što drugo i vidjet ćete kako ideja 

“jastva”-koje-gledaju pokreće razne proizvodne platforme, od trgovin- 

skih kolica koja se sama pune do sugeriranih reklama i drugih stvari koje 

bi nas mogle zanimati. Ovo je semiotičko tržište, a mi smo označitelji, kr- 
vavi bitcoin tržišnog carstva. Poezija košta. Kad je tako, mogla bi i zaraditi. 


— Kad ste nastupili u književnom projektu Cellar Series nakladnika 
Ugly Duckling Presse, recitirali ste nekoliko pjesama iz kanona 
ispovjedne poezije... Plath, Bishop. Zašto? 

Dobila sam zbog toga više pičke nego što možete zamisliti. 

U knjizi Boycott 
Placeje izabrala 
kanonske 
feminističke 
tekstove, u njima 
zamijenila sve 
ženske zamjenice i 
rodno obilježene 
izraze njihovim 
muškim 
ekvivalentima te 
stvorila tekstualni 
svijet uravnotežen u 
muškoj istosti. 
Čitavo je djelo o 
muškarcima. 


— Rekli ste: “Jastvo je performativni čin jastva, onog jastva koje 
jastvo jest.” Imali ta izvedba kakve veze s konceptualizmom koji je 
nadišao postmodernizam? Kako se to odnosi na društvene 
medije? 

Društveni mediji su novi medij. To je savršen medij za autoportretira- 
nje, za pravo oslikavanje sobjektificiranog ja— mnogo bolje of fotografije 
i slikarstva pa čak i od video zapisa. Možda posebno od video zapisa. Sku- 
pila sam nekoliko vrlo lijepih impresionističkih i ekspresionističkih ra- 
dova. Primijetila sam da neki umjetnici vole velike slike dok su drugi 
skloni izrađivati mnogo malih. Misle da rade na seriji, ali to nije serija, 
nego mnoštvo. 


— Vjerujete li u osjećaje i emocije? 
Mislite kao u stolce? 


— U vašoj novoj umjetničkoj knjizi, Boycott (2013) otisnuti su kultni 
feministički tekstovi, ali su iz njih uklonjene sve reference na žene 
ina ono štoje isključivo žensko. Simbolički poredak postaje još 
očitije ujedinjen pod znakom Patrijarha, što je možda i komično jer 
je mrtav-ozbiljan. Kakva su vas stajališta dovela do odluke da 
stvorite to djelo? 

Djelo je izvorno nadahnula Lacanova izreka: la femme n'existe pas [Zena 
ne postoji] i performans “Boycott Piece" (1972-1999) konceptualne umje- 
tnice Lee Lozano, u sklopu kojeg je [na nekoliko mjeseci, što se zbog ne- 
poznatih razloga produljilo na cijeli njezin Život, nap. ur.] prestala razgo- 
varati sa ženama. Kao što primjećujete, radi se o glupavom détournementu 
[satiričnoj varijaciji koja je suprotna namjerama izvornika] ideje spola koji 
jejedan. Tu je i Wittgensteinova slavna sedma propozicija, etika tišine ko- 
jaje jedina moguća etika prave žene. Ili bilo što drugo. Premda mi se to 
sve više čini kao podugačko lamentiranje, nego kao stajalište. 


— Biosamu galeriji Cage 83 kad ste pokrenuli VanessaPlace Inc. prije 
nekoliko mjeseci. Predstavili ste suradnike, dali izjavu i predstavili 
svoj prvi proizvod umjetničke književnosti, dvadeset novčanica od 
jednog dolara uvezanih u knjigu koju ste prodavali po pedeset 
dolara. Također ste najavili inicijativu zvanu Bookit. Možete li nam 
reći štogod o tome? 

BooklIt omogućuje ljudima da bilo koji predmet pretvore u objavlje- 
nu knjigu poezije. Ili u umjetničko djelo. Za 5o dolara možete kupiti Bo- 
okIt ISBN broj putem VanessaPlace Inc., staviti ga na što god želite — 
panj, zgradu, stajalište i to će postati knjiga koju je objavio nakladnik Va- 
nessaPlace Inc. Što znači da će biti u optjecaju ili da će moći biti u optjeca- 
ju, da će se moći kupiti kao knjiga, prodati, pretraživati kao knjiga. Kad je- 
dnom obilježite svoju knjigu, na primjer, putem videosnimke ili 
fotografije, i to pošaljete na VanessaPlace.biz, osobno ću napisati prepo- 
ruku za vašu knjigu te ćemo je uključiti u naš internetski katalog. Daka- 
ko, edicija Booklt je ograničena i očekujemo da se brzo rasproda. Poput 
$20, BookIt potpuno briše distinkciju između života i umjetnosti, umje- 
tnosti i trgovine, poezije i trgovine osobnim perspektivama. Kad govori- 
mo o ukupnom učinku, riječje o još jednoj pobjedi komercijalne 
avangarde. 

一 Naweb-stranici VanessaPlace Inc. piše: “Prioritet tvrtke je u 
potpunosti služiti obrazovanoj mušteriji. Vaše želje su naše 
potrebe.” Jeli ciljana publika vaše tvrtke slična ekskluzivnoj 
online klijenteli Gilt Cityja ili André Balazs Propertiesa, tvrtke koja 
zastupa hotele diljem SAD-a i stanodavce u New Yorku? 

Svakako: naša publika uključuje ekskluzivnu klijentelu. 


Objavljeno na: www.brightstupidconfetti.com/2013/07/authors-on-artists-vanessa-place- 
talks.html 


Andy Fitch razgovara s Vanessom Place 


一 Imam nekoliko pitanja o podrijetlu ove knjige. To bi moglo 
djelovati protivno konceptualističkom naglasku na čitateljskoj 
recepciji, no možete li mi otkriti pozadinu (provokacije ili reakcije) 
vašeg bavljenja ovim kanoniziranim feminističkim tekstovima? 
Smatrate li da Boycott kristalizira tendencije koje su bile skrivene 
u tim tekstovima? Je li odluka da zamijenite ženske pojmove 
muškima jednostavno nastala kao intuitivna gesta koja je slučajno 
postala uspješna ili ste do toga došli tijekom vremena? Ako se čini 
da tragam za mitom postanka književne forme koja takav mit ne 
dopušta, moram reći da za mene užici čitanja konceptualnih 
knjiga često obuhvaćaju to tročlano shvaćanje/projekciju onog 
štoje pjesnik namjerno učinio s nekim diskursom, idiomom ili 
prethodnim projektom. Stoga slobodno intervenirajte u taj 
tročlani odnos kako god želite. 

Ne znam bih li Boycott nazvala intuitivnim tekstom. Prisvojila sam fa- 
scinantan Boycott Piece Lee Lozano, koja je projekt pokrenula u vrijeme 
kad je drugi val feministkinja objavljivao tekstove na sve strane. Kate 
Millett, Shulamith Firestone i Angela Davis u to su vrijeme objavile slav- 
ne knjige, čak je Lacan održao svoj XX. seminar u kojem kaže la femme 
n'existe pas [žena ne postoji). Povezete li ta djela, uzevši Lacana za riječ dok 
čitate te kanonske feminističke tekstove, shvaćate da im je glavna tema 
bila muškarac. Oni se nisu obraćali ženama. Obraćali su se imaginarnome 
muškaraca. Stoga da bih tu operaciju pretvorila u tekst... sama Lee Loza- 
no pretvorila ju je u tekst odbijajući razgovarati sa ženama, odbijajući ih 
prepoznati, što razotkriva neke stvari. Slično tome, čini se da je moja prva 
intervencija za Boycott, prerada teksta S.C. U.M. Manifesto Valerie Solanas, 
razotkrila i više i manje od izvornog teksta. To mi je postalo potpuno ja- 
sno kad sam počela raditi na preradi Simone de Beauvoir. Osjetila sam 
kao da su me jednostavni esencijalizam, jednostavne rodne konstrukcije 
bacili u neku vrstu ontološkog bezdana. Kao dodiplomska studentica pi- 
sala sam završni rad o rodnim studijima pa sam te knjige iščitala nekoli- 
ko puta, no one su mi sad odjednom postale strane. Nisam mogla odredi- 
ti smatram li određene rečenice istinitima, čak ni provizorno. Kad bih, na 
primjer, kod de Beauvoir pročitala: “...san je svake djevojke postati maj- 
kom”, nešto od te rečenice mogla sam prihvatiti, barem s povijesnog gle- 
dišta. No kad sam tu rečenicu pretvorila u “...san je svakog dečka postati 
ocem", odjednom je rodni aspekt postao oštrije izražen. Čitanje o puber- 
tetu kao muškoj traumi potaknulo je slična pitanja. Dakako, i dalje sam 

Dok Gitate te 
kanonske 
feminističke 
tekstove, shvaćate 
da imje glavna tema 
bila muškarac. Oni 
se nisu obraćali 
ženama. Obraćali su 
se imaginarnome 
muškarcu 


se mogla vratiti ideji čistog konstruktivizma koji ste opisali, prebacujući 
na osobu koja se susreće s mojim Boycottom pitanja poput ovih: 

Vjerujem li ovoj tvrdnji? Je li se izvorno odnosila na ženu ili muškar- 
ca? Zašto mi je stalo do toga? Koji je dio ontologije (svačije biografije) je- 
dnostavno nedostatak simbolizma, neuspjeh Žene kao takve? U S.C.U.M. 
Manifestu ima sjajna rečenica: “Žene ne osjećaju zavist prema penisu, mu- 
škarci osjećaju zavist prema pički.” U Boycottu to se pretvorilo u: “Mu- 
škarci ne zavide na penisu, muškarci zavide na kurcu“, što zvuči daleko 
točnije. Latentne naznake i otkrivenja nastavili su se javljati, ali ne iz So- 
lanasina teksta. Potpuno su rezultat moje recepcije, ostaju, poput roda, 
unutar mene. Jedan stariji pjesnik nazvao je ovaj projekt feminističkim 
davežom, no ja ga smatram sasvim suprotnim. Ne antifeminističkim, ne- 
go smatram da ponovno otvara temeljna pitanja roda. 


— Kako definiramo feminizam? 

Kako se definira feminizam i za što se zalaže? Ne samo za “nas” opće- 
nito, nego za “nas” pojedinačno. Koji je moj udio u njemu? Što za mene 
znači postati autoricom koja nanovo konstruira rod? I što znači za publi- 
ku da ona to postane? Ljudi se smiju kad čitam dijelove Boycotta, ali zašto 
on zvuči smiješno? Ako je rod šala, onda je to grozan štos. 


— Veliko iznenađenje koje donosi vaša knjiga je da taj ekonomični 
način očuđenja pažnje ukazuje na mnoštvo autoritarnih diskursa 
koji vire iz tih klasičnih djela koja promiču oslobađanje. Kako 
kažete, rod se neprestano osnažuje tim izvornim tekstovima, čak i 
ako pretpostavimo da preispituju njegove parametre. No Boycott 
na određen način, pretvara te mitske figure, te autorica koje sam i 

skim čitao na koledžu, u žive ljude. Vidimo ih kao osobe koje 
pokušavaju razriješiti tešku situaciju — prepuštajući se rigidnim 
klasifikacijama, predatorskom antropocentričnom gledištu. 

Možda su najočitiji primjeri želja Mary Wollstonecraft da podrži 

patrijarhat, njezino primitivno stajalište o islamu i pokroviteljske 

usporedbe između tankoćutnih žena i neotesanih vojnika. Dakako, 
takvo proturječno feminističko stajalište proizvelo je dugu 
povijest sukobljenih rezultata u pogledu rase, klase i seksualnosti. 

Prerađen itekst Shulamith Firestone razvija vlastiti problematični 

odnos prema “običnim ljudima? dok prerada Valerie Solanas 

zaključuje Boycott uznemirujućim genocidnim obraćanjem “eliti 
elite”. U svakom od tih primjera vaše bojkotiranje podsjeća na 
ničeovski pristup rodnoj kategorizaciji, manje je riječ o posve 
ozbiljnoj opoziciji toj polarizirajućoj retorici a više o ispražnjavanju 
apriornih distinkcija, prevrednovanju naslijeđenih pojmova. Kako 
ste onda zamislili da taj konceptualni tretman preoblikuje našu 
recepciju tekstova? Hoće li obnovljena kritička pozornost prema 
upitnim retoričkim pozicijama i konotacijama pružiti povoljan 
rezultat? Hoće li to učiniti konstrukcija novih idioma, novih 
sintaktičkih oblika, novih argumentativnih strategija? 

Sve to zvuči sjajno, no ovdje ću se vratiti na staro i zašutjeti. Rezultati 
me ne zanimaju. Gajim kantovsku bezinteresnost u smislu da nemam 
zadan konačni cilj. Vjerujem da sam uspjela predstaviti problem, zago- 
netku ili prijedlog koji se može nastaviti na različite načine, ovisno o to- 

me tko je čitatelj teksta. Očekujem da bi neki čitatelji reagirali poput vas, 
kritizirajući izvorne tekstove zbog kontraideologija koje počnu izvirati 
kad se glavni rodni argument izbriše. S druge strane, mislim da Boycott, 
na ničeovski način koji ste opisali, čini takve kategorije identiteta ne ire- 
levantnima, nego imaterijalnima — dematerijaliziranima. Sad se pitam 
ukazuje li dio projekta na poststrukturalistička bulažnjenja umjesto na 
dobre strane postrukturalizma. Drugim riječima: francuski feminizam 
iz 80-ih, dužno uvezen u SAD, postavio je teško pitanje jezika jer engle- 
ski jezik nema gramatički rod. To je otežalo uvozili je trebalo postaviti 
carinske pristojbe. Poslije Boycotta, kad sam izbrisala drugi rod, engleski 
je postao mnogo više rodno obilježen. Ono što je ostalo rodno obilježeno 
bilo je još problematičnije jer je rod postao jedini spol. A jedan, kao što 
smatra Badiou, je operacija. Na primjer, nisam mogla zamijeniti samo za- 
mjenice. Nakon tog postupka morala sam još ukloniti sve isključivo žen- 
ske fenomene. Stoga sam raspravila sa sobom ostaje li trudnoća isključivo 
ženska, jesu li prsa spolno obilježena. Odlučila sam da mogu zadržati 
trudnoću i prsa. Ali nisam mogla zadržati menstruaciju. 


— Pobaéaj je postao kastracija. 
Da. Menstruacija je postala ejakulacija. Časopis P-Queue objavio je dva 

poglavlja prerađene Simone de Beauvoir, "Majka" i "Djetinjstvo", koji su 
postali “Otac? i "Djetinjstvo". "Djetinjstvo" je proizvelo zanimljive for- 
mulacije poput: “Prva je ejakulacija vrlo traumatična za dječaka." Proči- 
tala sam to ponovno i razmislila koliko je istinito. No zanemarimo li pi- 
tanje činjeničnosti, medicinski aspekt te rečenice još se više izrazio. Nje- 
zin se kartezijanski aspekt pojačao. Slično tome, fascinantno mi je što 
netko poput Judith Butler, koju se još smatra prilično suvremenom, raz- 
mišlja kartezijanski. 


— Možete li to objasniti? 

Da biste uspostavili rod kao neSto Sto je samo konstrukt, morate za- 
misliti entitet zvan um odvojen od entiteta zvanog tijelo. A taj konstrukt 
tijela mora obuhvatiti rudimentarne čimbenike poput hormona i pro- 
stornog smještaja, što treba naznačiti pothvat koji je više cikličan ili ovi- 
san o mješavini raznih sastojaka. No Butler zadržava staru ideju fiziono- 
mije, intelekta, nečega zahvaljujući čemu mogu iskoračiti, sagledati svo- 
ju tjelesnosti tjelesnost drugih. 


— Dok mi gramatika može ostati dovoljno stabilna da drugima 
artikuliram tu poziciju. 
Točno. 


一 Norekli ste da ste zastali i razmislili zvuči li bojkotirana rečenica 
istinito. Možete li objasniti zašto je to značajno? Je li vam samo bilo 
zanimljivo da vam je takvo pitanje palo na pamet? 

Nije me posebno briga za to pitanje. Kao odvjetnica, pod izrazom “is- 
tinito” mislim plauzibilno. Točnije, mislim o tome kao o primjeru raznih 
ontoloških osjetljivih točaka [trigger point]. Neprestano bih se suočavala s 
mjestima otpora, nesvjesna svojih predrasuda sve dok se ne bih suočila s 
njihovom negacijom. Različiti će se čitatelji suočavati s različitim pitanji- 
ma i pronalaziti druge točke plauzibilnosti. 

Rezultati me ne 
zanimaju. Gajim 
kantovsku 
bezinteresnost u 
smislu da nemam 
zadan konačni cilj. 
Vjerujem da sam 
uspjela predstaviti 
problem, zagonetku 
ili prijedlog koji se 
može nastaviti na 
različite načine, 
ovisno o tome tko je 
čitatelj teksta. 


— Tu bismo se mogli vratititi na brojne muško/ženske zamjene poput 
kastracije umjesto pobačaja i pijetlova umjesto kokoši. Ili zašto 
namjerno borhesovska tendencija kod zamjene meduze 
minotaurom? Jesu li sustavan koncept ili teorija ti koji diktiraju te 
zamjene? Ili je posrijedi osobniji, pragmatični, iskustveni proces? 
Tijekom rada neka rečenica bi postavila problem. Njegovo bi rješenje 

uvelo novo ograničenje. Kad sam se opredijelila da je pobačaj specifičan 

za žensku reprodukciju, morala sam pronaći analogan postupak, kom- 
promitiranje muške plodnosti. Kastracija je imala smisla jer može biti 
voljna i prisilna. Kastracija je, poput pobačaja, zadobila politički naboj — 
razne konotacije socijaliziranog, kriminaliziranog ili državnog nasilja. 


— Dakle, kao kod nekih teorija prevođenja, čovjek bira između 
doslovnog jezičnog ekvivalenta i stvaranja slične funkcije unutar 
novog jezika? 

Da, za meduzu sam željela kombinaciju muškarca i životinje, poput 
minotaura. Također, labirint meduzine kose je, poput minotaurova labi- 
rinta, smrtonosan, no junak ubija oba čudovišta. 


— Pored toga, odabrali ste riječ koja počinje slovom M. No, općenito 
gledano, Judith Butler i Donna Haraway, svojim opreznim 
pokušajima da konstruiraju diskurs koji ne bi bio totalizirajući, 
pokazale su se najpodatnijim za vaš projekt: fluidne promjene 
zamjenica kao da dodatno razvijaju, oprimjeruju njihove tvrdnje, 
umjesto da ih dovode u pitanje. Ne mislim reći da su ti bojkoti 
uspješniji od drugih, ali sam znatiželjan jesu li određene autorice 
ili pojedini tekstovi, iz bilo kojeg razloga, loše funkcionirali kad 
biste ih bojkotirali. 

Određene su autorice bile teži slučaj; Cixous, na primjer. “Meduzin 
smijeh" na kraju ipak djeluje razmjerno dobro. No drugi njezini tekstovi 
ne. Haraway je bila teška jer se jako trudi odmaknuti od roda. Ipak, rod 
ostaje temeljna crta teksta, a Simians, Cyborgs and Women [Majmuni, kiborzi i 
zene] je, primjerice, za mene univerzalan primjer, pa sam posebno željela 
uključiti taj tekst. Kod Chandre Talpade Mohanty, koliko se sjećam, fu- 
snote su postale žarište. Iz mnogih sam tekstova izbacila fusnote. No u 
slučaju Mohantyna teksta “Under Western Eyes" [“Pod zapadnim pogle- 
dom“ željela sam istaknuti da fusnote pridonose doslovnosti i osujeće- 
nju višestrukosti, ispod teksta koji baš priziva višestrukost. De Beauvoir 
me zadivila, s obzirom na njezin povijesni kontekst, zato jer je dosljedno 
navodila oblike i muške i ženske vlasti [authority]. Dok Under Western Eyes 
postulira ponajprije mušku vlast. 


— Ponekad se fusnote jesu isticale - kao najizražajnija karakteristika 
bojkota. 
Kuratorska je ruka očvrsnula. Postalo je teško istaknuti obrazac bez 
pružanja interpretacijske argumentacije. 


— Kod konceptualnih tekstova dugo me zanimalo što se dogodi kad 
čitatelj pronikne ideju projekta, kad spozna o čemu je riječ. Koja 
sredstva privlačenja pozornosti dolaze nakon toga? Koliko 
preostaje prostora za kritički osvrt? Uzmemo li, s druge strane, 

Steininu The Making of Americans, ta knjiga uvijek ima drukčiji 
učinak; ona proizvodi beskrajnu raznolikost taktilnih čitateljskih 
zadovoljstava. Ne kažem da svi konceptualni tekstovi kojima 
nedostaju takvi pomaci bivaju problematični, ali zanima me što 
slijedi nakon što iznenađenje i osjećaj razlike izblijede. Stoga bih 
želio znati pruža li vaša konstrukcija kvazi-antologije namjerno 
veću raznolikost idioma, lokalizirane intervencije — te tako 
omogućuje projektu da nastavi različitim putovima, a opet zadrži 
konceptualno jedinstvo. 

Nadam se da ću dovršiti i bojkot Drugog spola. Već sam odradila četiri 
poglavlja. No ovom knjigom željela sam napraviti feminističku povijest, 
historiografiju zapravo. Drugi val i većina onih feminizama koji su usli- 
jedili naglasili su antologijski oblik feminizma. No nisam željela da ovaj 
projekt izgleda samo kao kritika drugog vala feminizma. Poslala sam pri- 
jateljici Susan Faludi prerađeno poglavlje iz njezine knjige Backlash i ona 
je velikodušno rekla da je inačica u Boycottu izrekla ono što je sama poku- 
šavala reći cijelo vrijeme. 


— Mnogi odizvornih tekstova postavljaju se kao da stoje na ramenima 
prethodnih feminističkih tekstova — kao da apsorbiraju, 
konsolidiraju, reartikuliraju i redefiniraju izraze svojih prethodnika 
kako bi dali vjetar u leđa široj kritičkoj tradiciji. 

Već sam mnogo puta ovo spomenula: vjerujem da su uspješni kon- 
ceptualni radovi alegorični. Ovdje se odigrava očita alegorija o rodu, fe- 
minizmu i povijesti. Ili možete postaviti ovu antologiju bojkota u odnos 
s Eliotovim ponešto tankim esejem “Tradicija i individualni talent". Ka- 
ko kasniji feministički tekstovi pa čak i kasniji bojkoti mijenjaju ono što 
je bilo prije? 


— Možeteli mi također reći kako ti zasebni projekti bojkota oblikuju 
jedan drugog kad se stave rame uz rame? Ne pojavljuju se u 
kronološkom slijedu, zar ne? 

Poredani su u skupinama i opet navode čitatelje da procjenjuju: Koji 

im se tekst najviše sviđa? Koji im odgovara? Što nije uspjelo? Što je uspje- 

lo još manje? U idealnom slučaju, ovo je sredstvo za samokritiku. Ono što 

me najviše zanima nije toliko kritika tih pojedinih tekstova, nego naših 
susreta s tim tekstovima, našeg odabira jednog umjesto drugog teksta. 

Tada ne preispitujemo toliko rod koliko slijedimo svoje afinitete prema 

različitim tipovima diskursa. Ipak, svaki od tih feminističkih, egalitari- 

stičkih projekata postaje po definiciji autoritaran. Ostaje ovaj problem: 
kad jednom postulirate epistemologiju roda, tad ste zaglibili. Stoga je 
najbolja opcija, za mene, ukloniti jedan od pojmova. Promijeniti, tako 
reći, jezičnu igru. 


一 Što se tiče tog uklanjanja, možemo li se dotaknuti erotike novog 
idioma koji ste konstruirali? Na pamet mi je pao odjeljak o boginji 
H u Barthesovu Užitku u tekstu. Boginja H predstavlja hašiš i 
homoseksualnost. Barthes kaže da mu je najveći užitak kušati 
nešto pa još više i više toga. Naravno, Boycottov idiom, u kojem 
postoje samo muškarci, može djelovati klaustrofobično, kao kad 
priča Kate Millett o ženskom suparništvu bude rodno preispisana 

kao priča o Kainu i Abelu ili Jakovu i Ezavu i odjednom zadobije 

nasilnija obilježja. No mnogo češće camp užitci nastaju dok se 

muški monokromatizam povećava. Dat ću primjer iz prerade Mary 

Wollstonecraft: “Engleski kralj još danas smatra dijelom 

kraljevske muške uloge nositi što je moguće više obiteljskog 

nakita u bilo kojoj javnoj prigodi premda su muški monarsi izbjegli 
toj dužnosti pokazivanja, koja prelazi s njih isključivo na njihove 

muževe.” Kao što ta nova muška predmet-nost korespondira s 

povijesnim projekcijama muške moći, vaši bojkoti govore da šire 

rodne arene (definirane institucionalnim diskursom, binarnom 
oprekom muškarac - žena) već dugo uprizoruju nadmetanja 
između muškaraca, za muškarce, u konačnici o muškarcima. Tu se 
poslovični, predatorski muški pogled iz feminističke kritike 
pretvara u Narcisov pogled. Muškarci gledaju muškarce. 

Bojkoti vas uče sve o muškarcima. Muškarci postaju hrabri i odvažni, 
ali također trivijalni i koketni. Muškarce zanima jedino novac. Muškarce 
zanimaju jedino kućanski predmeti. Kad Lacan kaže da Zena ne postoji, 
on razotkriva Muškarca kontrastom, tako da se muškarac napokon moze 
prepoznati. To se jasno vidi. I koliko god ti muški atributi zvučali camp, 
zvuče i istinito, zar ne? Tko nije vidio muškarca kad je koketan? Tko nije 
upoznao muškarca kad je opsjednut novcem? Bojkot odlično izjednačava 
strane. S jedne strane, možete postaviti ponešto lagano pitanje o episte- 
mologiji izlaska iz ormara, nadahnuto Evom Kosofsky Sedgwick. S druge 
strane, na glupavo reduktivan način, bojkoti su na tragu te fundamental- 
ne istine koja kaže da zapravo želimo rodne kategorije. To je naša žudnja. 


— Mislite na sve uključene? 

Na sve uključene, i autore, čitatelje, subjekte, kontekste i jezike tih te- 
kstova. Taj kategorički imperativ čini se potpuno drukčijim od onog što 
gaje Kantimao na umu. Ali onda, nakon što to shvatite, što ćete učiniti? 
To je moje osnovno pitanje. Jer bijeg se čini nemoguć, zbog čega me iz- 
ravni rezultati ne zanimaju. Svaki od tih tekstova predstavlja filozofsku 
zamku, a kad naslutite takvu zamku, trebali biste pasti u nju. 


— Nakrajujedna tema koja bi mogla izgledati glupavo. Tekst koji 
obrađuje Donnu Haraway izostavlja određene dijelove ili ih 
sažimlje. Nisam mogao zaključiti je li to stvar sa svim tekstovima. 
Ali svaki puta kad sam pretražio internet da usporedim neki od 
vaših bojkota s izvornim tekstom, Google me odveo do Marxist 
Internet Archivea. Jeste li željeli objasniti svoju povijest baš tom 
stranicom? 

Dio sa sažimanjem zvuči lakše i vjerojatno više ponižava. Stvar je u 
tome što želim da ljudi pročitaju te bojkote — za razliku od drugih kon- 
ceptualnih projekata. Ne želim se vraćati na tu raspravu. Ali želim da či- 
tatelji dovrše te tekstove. Ako uočite intervenciju u tekst, to je zgodno, ali 
kad nastavite čitati, vidite kako doista funkcioniraju. 


一 Aserijska, komparativna priroda tih bojkota također zahtijeva da 


čitatelj uspješno pročita svaki tekst tako da on ostavi trag u memoriji 
za sljedeća poglavlja. 

Iz sličnih razloga pokušala sam naći dijelove teksta koji najviše razot- 
krivaju. Listala bih, na primjer, The Female Eunuch [Ženski eunuh] i osjetila 
da nijedno poglavlje ne funkcionira bolje od ostalog. Zapravo, poanta 
moje knjige jest da joj pristupite kao cjelini. I tako su iskrsnula kurator- 
ska pitanja izbora. U tome leži poniženje. Jesam li varala? Jesam li namje- 
štala rezultate? Vjerojatno jesam. 


— Mislim da niste jer vaša izostavljanja krše očito pravilo. Ona 
usložnjavaju čitanje. Uljuljka me prijepis od riječi do riječi s 
minimalnim intervencijama koji funkcionira prema eksplicitnom 
pravilu. Potom moram ponovno promisliti o načinima na koje je to 
čitateljsko iskustvo pomno oblikovano i izgrađeno za mene te koje 
sam i sam oblikovao i izgradio. 

Što nas opet vraća na osobne preferencije. Na primjer, u slučaju 
S.C.U.M. Manifesta željela sam uključiti odjeljak “Great Аге”. No u nje- 
mu ima mnogo ponavljanja. Izbacila sam mnogo toga. A u vezi one mar- 
ksističke internetske stranice: glup odgovor je da sam željela izbjeći pre- 
tipkavanje čitavog teksta. Ne biste vjerovali koliko vas to fizički iscrpi. Fi- 
nalna gesta sadržana u bojkotima je to što mi je, iako sam mogla krasti i s 
drugih stranica, bilo zabavnije krasti od marksista. Naposljetku, od koga 
je bolje krasti nego od njih? 


Objavljeno na: theconversant.org/?p=3409 


Andrea Quaid razgovara s Vanessom Place 


O Biljeskama o konceptualizmima Vanesse Place i Roberta Fittermana, kon- 
ceptualistička je umjetnica Mary Kelly rekla: “О utjecaju konceptualizma 
na umjetnike i pisce više sam naučila iz te knjige nego čitajući takozvane 
kanonske radove o toj temi." Pjesnik i utemeljitelj UbuWeba Kenneth 
Goldsmith kaže da je rad Vanesse Place “zacijelo najzahtjevnija, najslože- 
nija і najkontroverznija književnost koja se danas proizvodi“. Dobitnica 
Pulitzerove nagrade Rae Armantrout rekla je: “Vanessa Place piše poeziju 
krajnosti." Bebrowed’s Blog tvrdi da je Vanessa Place “najstrašnija pjesni- 
kinja na planetu". Netko je na Twitteru napisao: "Vanessa Place je ubila 
poeziju." 

Place je zasigurno snažna književna i intelektualna pojava, čiji rad 
preispituje značenje riječi poezija. Njezina dva najnovija djela: Statement 
of the Case iArgument (Blanc Press, 2011.), objedinjuju trilogiju Tragodia. 
Projekt konceptualnog pisanja projekt je radikalne mimeze jer Place, 
odvjetnička braniteljica koja se specijalizirala za slučajeve seksualnog 
zlostavljanja, predstavlja vlastite pravničke tekstove kao poeziju. Time 
pušta da se vaga s kritikom na jednoj strani i suučesništvom na drugoj 
nelagodno njiše, a da se ne opredjeljuje ni za jedno niti za drugo. Njezino 
novo djelo je Boycott Project. 


— Nedavno ste sudjelovali na dvodnevnom simpoziju o vašem radu 


na Université de Paris Est Marne-la-Vallće koji se bavio 
inovativnim analitičkim pisanjem i “kreativnom kritikom? 

odnosno kritičkim pisanjem usko povezanim s vlastitim 
kreativnim spisateljskim praksama, no ipak različitim od njih. No 
ono Sto mi najviše upada u oči kod vaše poetske prakse jest 
teorijski rad koji se vješto premješta s estetike i filozofije na rodnu 
teoriju i kulturnu kritiku. Kakva je za vas veza između te dvije vrste 
pisanja? 

To su iste stvari, samo je izvedba drukčija. 


一 Natom ste simpoziju predstavili “The Case for Conceptualism” 
[^U obranu konceptualizma"], tekst u kojem govorite da se 
trenutačno nalazimo u konceptualističkom razdoblju, koje 
definirate na pozadini postmodernizma. Jeli konceptualističko 
razdoblje, kao nasljednik postmodernizma, opis našeg 
trenutačnog povijesnog doba ili (i uvijek i) estetika konceptualnog 
pisanja i kulturalni odgovor na kompozicijske strategije poput 
(zadržimo se na slovu p) paratakse, parodije, pastiša i 
polivokalnosti? 
“Ili” je uvijek “i”, 

ce nađu ruke. 


kako ste primijetili. Ruke pronađu rukavice, rukavi- 


— Možemoli reći daje konceptualizam korespondencija između 
argumenta izrečenog i zavedenog na sudu i trećeg toma vaše 
trilogije Tragodia, koji se zove Argument? 

Apsolutno. Radi se o infra-tankoj pjesničkoj razlici. Drugim riječima: 

u čemu je razlika? Riječi u ta dva rada su identične: prvo je pravni argu- 

ment koji sam izvorno napisala za prizivni sud tijekom zastupanja kli- 

jenta, drugo je isto djelo koje sam sama prisvojila i stavila u knjigu kao 
oblik poezije. Ništa se nije promijenilo osim svega. 


— Ostanimo na trenutak kod vaše provokacije da je konceptualizam naš 
suvremeni postmodernizam. Deleuze kaže da simulakrum, kao 
“nehijerarhizirano djelo koje sažima supostojanje i istovremenost 
događaja", zbacuje razliku između pojavnosti i biti. Kaže da su sve 
različite inačice podvedene “moći patvorenog”, što prijašnje podjele 
čini neodređujućima. 

Postmodernizam je volio svoje mini-velikane i maksi-narative poput 
bilo koga drugoga; pogledajte to postmodernističko uzdizanje jedinstva, 
zajednice, konsenzusa, komunizma. To je neizbježan poziv na jedinstvo 
usuprot raznolikosti. 


— Konceptualno pisanje, koje često rabi već postojeće tekstove i 
mijenja im namjenu, konstruira umjesto da sastavlja, čini se, ulazi u 
konverzaciju, temeljenu na kategorijama kopiranja i simulakruma. A 
ipak, čini se da taj prisvojen materijal funkcionira drukčije? 

Zato što nema kopije niti simulakruma, postoje samo simultanosti. 

Ne simultanosti događaja, što pretpostavlja temporalnost ili, kako bi re- 

kla George Eliot, početke, sredine i završetke, nego simultanosti točaka 

koje su također prostorne. Mogli bismo reći simultanosti prošivnih bodova. 

Postmodernizam je bio prilično obuzet upravljanim kaosom, neredom 

koji se upotrebljava za dobre svrhe. Konceptualizam ne zanima svrha, 

osim one krajnje. Materija konceptualizma, tekst, najstatičkiji je mogući 

predmet, inertan, beskoristan. Kao krepana mačka. Njegove su reprezen- 
tacije radikalna mimeza jer ne predstavljaju stvari ponovno, nego prvi 
puta. Jučerašnje novosti, sitni tragični događaji današnjice. 


— Suvremeni teorijski rad koji traži načina da se pozabavi bezizlaznim 
situacijama, kako ih je vidio postmodernizam, usmjerava novu ili 
obnovljenu pozornost na pitanja afekta, otjelovljenosti i materijal- 
nosti. Velik dio tog rada pokušava razumjeti što je različito kod našeg 
suvremenog trenutka primijenjujući kategorije koje je postmoderna 
analitika previdjela ili maknula u stranu. Kako funkcioniraju ti 
zasebni, a povezani diskursi u konceptualnom pisanju? 

Počnimo od definicije konceptualizma kao pisanja koje ne usmjerava 
svoju recepciju. To pomiče locus djela na njegova primatelja, nužno otjelo- 
vljenog, nužno u afektu. Što je naposljetku dosada ako ne krajnje mini- 
malna afektiranost tekstom. Pitanje materijalnosti ovdje je bliže sre- 
dnjovjekovnoj ideji materijalizma prema kojoj je najviši oblik materijal- 
nosti onaj kad se materijalno ne transformira ničime doli Duhom Svetim 
— kao u euharistiji. Te kategorije više nisu toliko zasebne jer svaka postaje, 
ne urođena materijalu, nego jedan od njegovih kategoričkih imperativa. 


一 Kako ste definirali s Robertom Fittermanom u Natuknicama о 
konceptualizmima i elaborirali u traktatu “The Allegory and the 
Archive*, konceptualistički sobjekt uklanja bilo kakvu podjelu 
između subjekta i objekta, a postojanje je tada “neprestana 
proceduralna petlja, koje stupnjevito zamračuje samu sebe”. Ako 
konceptualno pisanje proizvodi transformaciju značenja nekog 
materijala putem njegova premještanja iz jednog konteksta u 
drugi, podrazumijeva li to da i sobjekt traga za transformacijom? 
Podrazumijeva samo postojanje sobjekta. Transformaciju se može od- 

biti jer odbijanje je također čin. Ponekad jedini stvarni čin, osobito kad se 

suočavate s mogućom transformacijom. Što bi nekome moglo značiti da 

unatoč poetskom kontekstu mojih prisvojenih pravničkih tekstova oni i 

dalje imaju učinak pravnih dokumenata? Da sam svoje prerade napravila 

prema uzoru na knjigu Traffica Kennetha Goldsmitha, zbirku radijskih 
izvještaja o prometu, što bi se tu preradilo? Premda sad možda stupamo 

u područje gdje se nemrtvi bore protivh mrtvih ili gdje se ljubav ne mije- 

nja kad nađe promjenu. Vjernost, dakle, iznad promjene. Naposljetku, 

što je toliko dobro u vezi napretka? 


一 Sobject ili konceptualističko ja doima se posve različitim od 
modernističkog, rezolutno otpornog, autonomnog individualca i 
postmodernističkog vječito-već konstruiranog spremnika 
društvenih odnosa. Kao što ste rekli: “Ja jesam jer me moji 
prijatelji s Facebooka znaju i onakva sam kakvu me oni znaju.” 
Jedno od pitanja kojima se konceptualno pisanje bavi, a na koje 
ukazuju vaše tvrdnje o konceptualističkom periodu, jest da čovjek 
sad zamišlja, razumije i živi svoje ja drukčije. 

Jastvo je izvedba jastva, onog jastva koje jastvo jest. 


— Konceptualno pisanje kao kritika (tako vidim posebno vaš rad) 
često je izravan susret s (i u opreci s) velikim narativima i 

diskursima koji se ipak razlikuje od postmodernističke 

proliferacije raznovrsnih drugih kao otpora totalizirajućem 

jedinstvu. Tu mislim na pomak od postmodernističkog fragmenta 
ka konceptualističkim prisvojenim cjelinama. Je li ispravno reći da 
je razlika u poziciji? 

Zrcalo je uvijek točka pozicije i opozicije - premda ako konceptuali- 
zam ičemu proturječi, to proturječje leži u susretu sa samim sobom. Veli- 
ki narativi, naposljetku, nisu ni tuđinski niti slobodno plutaju. Stoga ne 
može netko reći da su rasa, rod i tako dalje, konstrukti, а da ne doda “ko- 
je ja konstruiram”. Primjetna je sklonost da se prvo lice jednine u toj re- 
čenici zamijeni prvim licem množine, no to je zabluda (i utjeha) suuče- 
snika u zločinu. Zrcalo funkcionira samo utoliko ukoliko se prepoznam 
ili se odbijem prepoznati u njemu; poput poezije, ono odgovara na pita- 
nje: “Što to govori o meni?” 


一 Nedavnoje objavljena zbirka I'II Drown My Book: Conceptual 
Writing By Women. Što vas je nadahnulo na stvaranje te 
antologije? 

Žudnja. 


— Antologija vješto dovodi u prvi plan spekulativnu energiju koju 
izraz “konceptualno pisanje” trenutno proizvodi i za autorice 
uključene u knjizi i za šire spisateljstvo. Kao što sva tri uvoda 
naznačuju, pitanje Što je konceptualno pisanje? zaokružuje knjigu 
u cjelinu, a, Као što naznačuje vaš pogovor, ono konstituira smo 
konceptualno pisanje. Uzevši u obzir duh i sličnosti u zbirci, je li 
ispravno smatrati tu antologiju konceptualnim radom? 

Moramo biti pažljivi da objekte ne pobrkamo sa stvarima. Antologija 
je konceptualna u nekim pogledima, u pogledu sastavljanja, dizajna itd., 
ali ne smatram da je ona stvar kao takva. Dakako, možda se varam. 


— Pitanje povezano s time je što mislite o odnosu između roda i 
konceptualnog pisanja? Boycott Project jedno je od mnogih mjesta 
na kojima vaš rad teoretizira rod i njegove raznovrsne 
materijalizacije, uključujući jezik i, kad se čita naglas, tijelo 
govornika. Dodala bih, kao i otjelovljenog čitatelja ili slušatelja. 

U Boycott Projectu uzela sam kultne feminističke tekstove i zamijenila 
sve reference na žene s referencama na muškarce, to jest, ondje žena ne 
postoji. No rod kao ideja ostaje. Stoga rod postaje kontekst kao što posta- 
jei koncept. Možda čak i više od koncepta. 


一 Vašaje poetska praksa dinamična jer neprestano ispituje 
mogućnosti i granice konceptualnog pisanja. Ona pita: što se 
događa konceptualnom pisanju i putem konceptualnog pisanja 
kad je prisiljeno suočiti se s pitanjima arhiva, funkcije autora, 
autorskih prava, roda, Facebooka, Latourove politike stvari 
(Dingpolitik), zakona, minstrel showa, Narcisove Eho, psihoanalize 
i vizualnih umjetnosti. Koja pitanja potiču vaše trenutačne 
projekte? 

Koje je ono bilo pitanje? 


Objavljeno na: bombsite.com/issues/1000/articles/6466 

— Preinačili ste roman Prohujalo s vihorom? 
Napravila sam više sličnih stvari. 


— Kad preinačite takav narativ, pozivate nas da ga sagledamo drugim 
očima. 

Moj projekt na Prohujalo s vihorom je podugačak. Ove jeseni objavit ću 
sličnu knjigu zvanu Boycott. Preinačeni tekstovi su postali doista fasci- 
nantni jer, čitajući ih, neprestano se borite s pitanjem roda, što ne činite 
kad su tekstovi posvećeni ženama. To može čovjeka prilično uzrujati. 
Preradila sam nekoliko poglavlja Simone de Beauvoir; ona je doista do- 
bra za takvu reviziju [smijeh]. Obj avila sam i knjižicu Očinstvo i dijete koja 
otkriva sve. Počinje rečenicom: “Čovjekom se ne rađa, čovjekom se posta- 
je". Meduzin smijeh Helene Cixous preradila sam u Minotaurov smijeh, gdje 
stvari sad zvuče ovako: “Došlo je vrijeme da pišem kao muškarac... Ja sam 
muškarac... Moram napisati priču muškaraca..." No dok čitate de Beau- 
voir, na primjer, postaje zanimljivo jer naiđete na jednostavne rečenice, a 
ne znate što da mislite o njima. Kad pročitam ili napišem: “Pubertet je vr- 
lo teško razdoblje za dječaka", pomislim: Pa ne znam baš. “Prva je ejaku- 
lacija traumatično iskustvo... San svakog momka je postati otac." Sve de 
Bouvoirine izreke pretvore se u izreke koje zbunjuju. Odjedanput sam se 
našla u svijetu gdje rod nije bio dio bitka, ali nije ni potpuno konstruiran 
pa sam ga morala ponovno izgraditi sama jer nisam imala dva roda po- 
moću kojih bih to učinila, imala sam samo jedan. Ti tekstovi čine ono što 
je Irigaray napravila tekstom Ce sexe qui n'en est pas un [Taj rod koji nije je- 
dan], no moji tekstovi to učine putem oduzimanja. Projekt bojkota po- 
stao mi je vrlo zanimljiv zbog poziva da, kao nepristrani ili pristrani su- 
dionik, uvedem rod u tekst na drukčiji način. Bila je to vrlo osobna stvar. 
Kod projekta s Prohujalo s vihorom trudim se da me nasljednici ostavštine 
Margaret Mitchell tuže jer to bi napokon okončalo projekt [smijeh]. Na- 
pravila sam niz intervencija. To je i dalje omiljena knjiga u Americi. Što- 
više, američka kritičarka Molly Haskell nedavno je napisala knjigu o Pro- 
hujalo s vihorom u kojoj je nazvala Scarlett velikom feminističkom junaki- 
njom. Već godinama tvitam o Prohujalo s vihorom, 140 znakova po jednom 
tvitu. Bacam knjigu u vihor interneta. Jedan pisac iz Finske rekao mi je u 
intervjuu da projekt neće biti dovršen prije 2017. Imam knjigu koja se zo- 
ve Prohujalo s vihorom Vanesse Place, u kojoj sam objavila sve dijelove izvor- 
nika u kojima se pojavljuju riječ "crnéuga" i drugi pogrdni izrazi za crn- 
ce. Doista sam željela da nasljednici kažu: “Hej, ti dijelovi su naši, morate 
nam ih vratiti!“ Drugi projekt s Prohujalo s vihorom uključio je jedan odje- 
ljak koji ćete prepoznati ako ste imalo upoznati s knjigom ili filmom. Ri- 
ječje o robinji Prissy koja govori poznate riječi: “Ne znam ništa o rađanju 
ni o djeci“. 2009. Poetry Magazine je napravio poseban temat o konceptual- 
nim djelima, koji je uredio Kenneth Goldsmith. Ja sam predala dio djela 
Statement of Facts - odbili su ga. To je bio jedini rukopis koji su odbili. Rekli 
su: “Previše je nasilan. Niste čitatelju naznačili kako bi se trebao suočiti 
sa sadržajem kao što je silovanje djeteta." Rekla sam: dobro. Onda sam im 
poslala Prissyjin govor iz Prohujalo s vihorom koji sam preradila u miltono- 
vski sonet. S tim nisu imali problema, s prisvajanjem crnačkog glasa i 

predstavljanjam tog materijala kao pjesme. Mislim da je to bio zanimljiv 
etički izbor časopisa Poetry Magazine. Moj projekt Prohujalo s vihorom ne- 
prestano pokušava naglasiti rasističke i kolonijalne elemente u tom ro- 
manu i gleda hoće li to ikad prestati ili biti zaustavljeno, ali očito neće. 
Očigledno su presretni što ga neprestano prenamjenjujem. Tkođer sam 
napravila inačicu te knjige u kojoj nisam napravila ništa s tekstom. Je- 
dnostavno sam objavila cijelu knjigu Prohujalo s vihorom sa svojim ime- 
nom na njoj. Pokušavam objasiti da je kradem, ne parodiram, ne parafra- 
ziram, ne dodajem umjetničku vrijednost, jednostavno kradem. 


— Jelito zakonito? 
Ne, nezakonito je. Nije ispravno. [smijeh] 


Objavljeno na: transatlantica.revues.org/5724 


S engleskoga prevela Ivana Rogar. 

njiga Biljeske o konceptualizmima Roberta Fittermana i Va- 

nesse Place jedna je od prvih koja izraz “konceptualizam” 

stavlja u odnos sa suvremenim poetskim praksama i nudi 

uvodni udžbenik o tom predmetu. U toj knjižici mnogo 

je toga što valja otpakirati (knjiga je džepnog izdanja i 
s ima 76 stranica). Jedna od prvih stvari koju će čitatelj pri- 
mijetiti jest organizacija knjige u bilješkama. Umjesto da uvježbavaju 
ovladavanje diskursom, Fitterman i Place pišu bilješke, prikazujući time 
vlastitu suradnju kao privremenu — svojevrsnu skicu ili nacrt za dulju 
studiju. Kroz te bilješke, rabeći riječ “konceptualizam” u množini, Fitter- 
man i Place pozivaju druge da napišu vlastite “bilješke o konceptualiz- 
mima? i tako otvaraju diskusiju. 

Poput djela Waltera Benjamina (koji je nadahnuo ovu knjigu), proza 
Fittermana i Place je aforistična. Divim se živahnom promišljanju karak- 
terističnom za njihov projekt i cijenim ga. Organizacija knjige također je 
učinkovito “matematička”: odjeljci і odlomci su numerirani, a potpogla- 
vlja, pitanja, opaske i kritičke digresije označeni su slovima. Kao kod Spi- 
nozine aksiomatske Etike ili Wittgensteinovih Filozofijskih istraživanja, or- 
ganizacija materijala daje knjizi neku hiper-logičku kvalitetu te nudi ta- 
ksonomiju konceptualističkih spisateljskih praksa. 

Ta se taksonomija temelji na nekoliko kategorija poput “prije-tekstu- 
alnog" i ^poslije-tekstualnog" te na razlikama između onog što autori 
nazivaju “čistim”, “hibridnim” i “baroknim” konceptualizmom. Dok se 
prije-tekst odnosi na niz tekstualnih predmeta onako kako su dobiveni 
ili nađeni u izvornom kontekstu, poslije-tekst odnosi se na prije-tekst 
nakon što ga je autor na neki način promijenio. Čisti konceptualni postu- 
pak prebacuje prije-tekst izravno u poslije-tekst (poput Duchampovih re- 
adymadeova); hibridni konceptualizam postupno mijenja prije-tekst u po- 
slije-tekst; barokni ne uključuje prisvajanje materijala, to jest, ne bavi se 
prije-tekstom, ali je konceptualan zbog toga što ga je motivirao niz po- 
stupaka, ograničenja ili parametara uspostavljenih prije procesa 
sastavljanja. 

Taksonomija Fittermana i Place je elegantna i rezultat njihova više- 
godišnjeg okušavanja u konceptualnom pisanju. Ona je također rezultat 
želje za skiciranjem prevladavajuće poetske tendencije. Premda je izraz 

“konceptualizmi” izravna referenca na konceptualnu umjetnost 60-ih i 
70-ih, Fitterman i Place, razlikuju konceptualizam u poeziji od koncep- 
tualne umjetnosti. To čine pomoću nekoliko ključnih sredstava, ponaj- 
prije alegorije. 

Izraz alegorija preuzeli su iz diskursa o Goetheu, a koji je pak do kraj- 
njih granica doveo Walter Benjamin u 20. stoljeću. Umjetničko je djelo 
alegorijsko ako se opire hermeneutičkom zatvaranju i ostaje otvoreno vi- 
šestrukim razinama interpretacije. Kao što Benjamin piše u knjizi Podrije- 
tlo njemačke tragedije: “Alegorije su u predjelu misli ono što su ruševine u 
predjelu stvari." Za Benjamina to svojstvo kulturnih proizvoda (virtual- 
nih ruševina) da bježe i nestaju odnosi se na njihovo mjesto unutar kapi- 
talističke ekonomije. Poput Benjamina, Fitterman i Place smatraju kon- 
ceptualistička djela alegoričnima ako nadilaze svoje simboličko značenje 
i tako izbjegavaju izjednačiti značaj djela s njegovim robnim značenjem. 

Konceptualistička djela sklona su kritizirati društveni život njegovim 
iskrivljenim zrcaljeanjem. To se čini svojstveno mnogim knjigama koje 
Fitterman i Place spominju (poput onih skupine Flarf), no možda ponaj- 
više djelima samog Fittermana, u kojima pjesnik vješto svraća čitateljevu 
pozornost na junk language (jezik trgovine, uputa, reklamiranja, chata). 
Premještanje izvornog teksta (prije-teksta) s jednog mjesta/konteksta na 
drugi ključna je strategija konceptualističkog trenda. Kao što kaže epi- 
graf u Fittermanovu tekstu Rob the Plagiarist (2009.) koji citira Jean-Luca 
Godarda: “Nije važno odakle uzimaš stvari - / važno је kamo ih odnosiš.? 
Toliko toga suvremenog je hibridno i glosolalično; uzimajući tekstove s 
različitih strana, čovjek ne samo da ih stavlja na drugo mjesto, nego im 
tijekom procesa preispisuje i preinačuje značenje. Uporabom internet- 
skih tražilica poput Googlea te drugih metoda pretraživanja i povrata 
podataka u ekonomiji koja se temelji na informacijama, suvremeni pje- 
snici sudjeluju u radu koji se odvija preko svih umjetnosti, a koji uklju- 
čuje prisvajanje materijala, sempliranje, rekontekstualizaciju i ponovno 
izvođenje. 

Kao što Fitterman i Place ističu, situacija “hibridnih” konceptualnih 
tekstova očiti je odraz tržišta. Hibridni konceptualizmi, osobito, predsta- 
vljaju vrstu karnevalizacije, preokretanje svijeta naglavačke; no situacija 
tržišta također je karnevaleskna. Kao što Fitterman kaže u Rob the Plagia- 
rist, referirajući se na značajnu promjenu koja se dogodila u marketin- 
škim strategijama i potrošačkoj kulturi 1970-ih: 

“U potrošačkoj kulturi kapitalizma zasićenost kulture masovnih me- 
dija i neumoran stroj korporativnog oglašavanja stvorili su vrstu kultur- 
nih simulakra koji su promijenili pravila igre. Oglašivači su brzo otkrili 
da ako nov mladi potrošač ne zna što želi (bife sa salatom, štandove sa 
slatkišima), tržišni strateg može neprestano stvarati nove mogućnosti, 
fantazije, čak i nove vrijednosti ili simulirane vrijednosti, osmišljene u 
konferencijskim prostorijama, koje stoje rame uz rame s “pravim vrije- 
dnostima. (Popularizacija osobne kreditne kartice samo je još više utrla 
taj put.) U takvom okruženju piscima i umjetnicima koji su odrastali u 
70-ima i 80-ima višestruki identiteti i preuzeti identiteti su materinji je- 
zik, prirodna posljedica mnogostrukih osoba koje su konstruirali, a za- 
tim targetirali tržišni stratezi." (14) 

Konceptualizmi uzimaju u obzir uronjenost suvremenog čitatelja/su- 
bjekta u namješteno robno ozračje. Odbijanje ili nijekanje te robe — nje- 

zino “Strebersko” kritiziranje ili “hedonisticko” uživanje u njoj — često 
određuje nečiji identitet. Rizik odnosa koji tekst uspostavlja s robom sa- 
stoji se u opasnosti od samozavaravanja. Neizbježno sudjelujući u tom 
ozračju kako da ne podlegnemo cinizmu? Kako ćemo kritičkim pristu- 
pom, praksom i ranjivošću oscilirati u kakvom-takvom smislu za ironiju 
(ili crnom humoru) o vlastitom stanju, kad smo putem svojih potrošač- 
kih želja i apetita izloženi drugima? 

Snažan pokušaj takve oscilacije pojavljuje se u Fittermanovoj pjesmi 
“Ovaj me prozor navodi na osjećaje", objavljenoj u Rob the Plagiarist, za 
koju Fitterman kaže da je napisana kao prikaz događaja 11. 9. jezikom 
stvorenim putem guglanja: “Ovaj me prozor navodi na osjećaje? napisa- 
na 2002. vođena je mojim interesom za prisvajanje materijala, to jest, pi- 
tanjem kako bi izgledao potpuno subjektivan tekst u kojem nije riječ o 
mojoj subjektivnosti. Počeo sam guglati izraz ‘od ovog se osjećam i ‘ovo 
me navodi da se osjećam". Što sam dalje pisao, tekst je više zvučao kao re- 
akcija na događaj 11. 9. iako nijedan dio preuzetog teksta ne govori izrav- 
no o tom događaju” (107). U Fittermanovoj artikulaciji neosobne subjek- 
tivnosti koja proizlazi iz prisvajanja tuđeg materijala zaokuplja me tre- 
nutačna mogućnost konceptualizma da predstavi kolektivne inter-su- 
bjektivnosti koje nadilaze stratifikaciju subjekata ili joj prethode tradici- 
jom lirske poezije. Kroz proces, ograničenje, prisvajanje i druge oblike 
medijacije koje su preuzeli suvremeni pjesnici, otkrivamo pjesmu kao 
mjesto protuhegemonijske strategije, a ne kao izraz jedinstvenog poje- 
dinca, subjekta kojeg se doživljava kao autonomnog i 
individualiziranog. 

Središnja ideja knjige Fittermana i Place, kao i Rob the Plagiarista, aku- 
tna je povijesna svijest o povezanosti konceptualnih praksa i diskursa 
drugog, osobito feminističkog diskursa, za koji Fitterman i Place kažu da 
ima jedinstveno mjesto u razvoju praksa prisvajanja materijala u 
avangardi: 

“Članak Craiga Owena o ženskoj umjetnosti prisvajanja 1980-ih, Dis- 
kurs drugih: feministi i postmodernost’, ističe da je Buchlohov članak o 
alegoriji propustio pozabaviti se ključnom rodnom činjenicom: da su ti 
umjetnici svi ženskog roda i da “kad su žene u pitanju, slične tehnike 
imaju vrlo različita značenja. |...) Stephen Heath: ‘Koji god diskurs u svo- 
joj objavi i obraćanju ne uzme u obzir problem seksualne različitosti, bit 
će, u patrijarhalnom poretku, upravo ravnodušan, odraz muške domina- 
cije" (27). 

Fitterman i Place izlažu činjenicu da je prisvajanje za žene i manjine 
bilo (i ostalo) neophodno sredstvo kojim potkopavaju i transformiraju si- 
tuacije moći. Također, glavna preokupacija mnogih konceptualističkih 
tekstova ostaje način na koji se drugo opire trbuhozborstvom i taktičkim 
prisvajanjem jezika koji je doveo do isključivanja drugog i njegove opre- 
sije. Konceptualizmi u tom smislu oponašaju. Nabijeni su političkim 
značenjem putem trbuhozborstva, piratstva i hibridnosti. 

Za Fittermana i Place konceptualizam se također proteže na još pre- 
vladavajući diskurs institucionalne kritike: stavljanjem određenih teks- 
tova u nov okvir konceptualistički su pjesnici pokrenuli kritike instituci- 
onalnih tendencija i konvencionalnog smještanja poezije: “Stvari koje 
valja razmotriti u institucionalizmu: čitanje // javno čitanje // materijali 
za tečajeve // promotivni opis // uvodna/završna riječ // površinski sjaj 

putem povezanosti // transparentnost jezika // Konferencija // Projekt // 
Manifest // Škola // Scena // Situacija // kratak stih o sebi // Sadašnji trenu- 
tak” (50). 

Problem tekstualnog autoriteta povezan je s problemom institucio- 
nalne kritike, to jest, s načinom na koji određeni tekstovi dobivaju i odr- 
žavaju autoritet u kulturi putem svoje specifične institucionalne situaci- 
je. Situacija pjesme/pjesnika s obzirom na programe za magistre i dokto- 
re humanističkih znanosti, multimilijunerske organizacije za poeziju 
poput Poetry Foundation i Academy of American Poets, časopise široke 
distribucije poput The New Yorkera i Paris Reviewa, kao i, dakako, akadem- 
sku zajednicu sa svim njezinim manifestacijama (izdavaštvom, kurikulu- 
mom, stipendijama, položajima na sveučilištu, pristupnicama sveučili- 
štu, odborima za zapošljavanje i tako dalje) postaje ključna za "značenje" 
pjesnikova djela. 

Kako tekst može izgubiti svoj zagonetni sjaj 1 kako tekstovi, profana- 
cijom, mogu stvoriti slobodne uvjete za mogućnosti čitateljstva i aktivnu 
recepciju/sudjelovanje? Kako, riječima Kennetha Goldsmitha, može smrt 
tekstualnog autoriteta napraviti mjesta za “misliteljstvo” — tekst upora- 
bljen kao kanal za razmišljanje, komunikaciju i djelovanje? 

Dok je konceptualna umjetnost u prvi plan stavljala ukidanje opiplji- 
vosti umjetničkih predmeta radi nadilaženja koncepta umjetnosti kao 
robe, konceptualističke prakse u suvremenoj poeziji dekonstruiraju au- 
toritet autora i teksta stavljajući u prvi plan ideje kao glavni izvor autori- 
teta djela. Time konceptualistički pisci pozivaju svoje bivše čitateljstvo 
na razgovor o funkciji poezije kao mjestu institucionalnog, epistemičk- 
og, pedagoškog i društvenog autoriteta (umjesto na rasprave o tome koli- 
ko je pojedina pjesma dobra ili loša). Ekonomija je još veliki cilj za poet- 
ski konceptualizam, ali ne u pogledu statusa pjesme kao robe jer poezija 
funkcionira u mnogo manjoj ekonomiji od ekonomije vizualnih umje- 
tnosti (na primjer, pjesnici s kojima sam najbliži skloni su održavati se 
kroz ekonomiju darivanja koja kolektivno procjenjuje vrijednost pjesni- 
ka dok su vizualni umjetnici skloni funkcionirati u ekonomiji razmjene 
robe čak i kad njihovi radovi preispituju sam ekonomski sustav na osnovi 
kojeg postoje.) 

Riječ "neuspjeh" ponavlja se kroz Bilješke o konceptualizmima poput 
lajtmotiva i ima etički prizvuk koji nas vraća, vjerujem, na Benjaminovo 
shvaćanje alegorije: 

“Konceptualno pisanje predlaže dva završna odgovora na ovaj para- 
doks putem radikalne mimeze: čisti konceptualizam i barokni. Čisti kon- 
ceptualizam negira potrebu za čitanjem u tradicionalnom tekstualnom 
smislu: čovjek ne mora “čitati*djelo koliko razmišljati o njegovoj ideji. U 
tom smislu, readymade svojstva čistog konceptualizma podvrgnuta su la- 
koj konzumaciji/stvaranju teksta u široj kulturi, što i odražavaju. Nečisti 
konceptualizam, što ga iskazuje ekstremni barok, preuveličava čitanje u 
tradicionalnom tekstualnom smislu. U tom smislu njegova pretjerana te- 
kstualna svojstva odbijaju laku konzumaciju/stvaranje teksta i odbaciva- 
nje čitanja u široj kulturi, a istovremeno su time poražena. |...) Opaska: to 
su strategije neuspjeha. // Opaska: neuspjeh u tom smislu djeluje kao 
ukidanje ovladavanja. Opaska: neuspjeh u tom smislu služi da provali u 
djelo, nanoseći mu štetu iznutra. Opaska: to poziva čitatelja da ispravi 
neuspjeh, halucinira popravak* (25). 

U dobu neprestanog gomilanja, društvenog umrežavanja, sredstava 
za pretraživanje, remiksa i sve raširenije dinamike Weba 2.0 Bilješke o kon- 
ceptualizmima informiraju čitatelje o stanju u umjetnosti i opisuju velik 
broj praksi u suvremenoj poeziji. Gdje prestaju njihove natuknice, ostaje 
pozamašan prostor da mi, misliteljstvo, damo vlastite opaske i pridruži- 
mo se razgovoru. Za one koji nisu upoznati s konceptualističkim poet- 
skim praksama Bilješke o konceptualizmima jedno su od najboljih mjesta za 
početak. 


Objavljeno na: bombsite.com/issues/1000/articles/4519 
S engleskoga prevela Ivana Rogar 


150 


Vanessa Place i Robert Fitterman 


Bilješke o konceptualizmima 


1. Konceptualno pisanje je alegorijsko pisanje. 

1a. Standardne karakteristike alegorije uključuju proširenu metafo- 
ru, personifikaciju, paralelna značenja i narativ. Jednostavne alegorije ko- 
riste se jednostavnim paralelizmima, složene dubokoumnima. Druga 
značenja postoje u alegorijskom “prije-tekstu”, kulturnim uvjetima unu- 
tar kojih se stvara alegorija. Alegorijsko je pisanje pisanje svojeg vreme- 
na, koje neizravno govori ono što se ne može izreći izravno, obično zbog 
izrazito represivnih političkih režima ili zbog svete prirode poruke. U 
tom smislu završetak alegorije ovisi o svojem čitatelju (premda ona obič- 
no ima transparentnu ili doslovnu površinu). Alegorija se najčešće osla- 
nja o figuralni jezik ili jezik slika; Angus Letcher u knjizi Allegory: The The- 
ory of a Symbolic Mode tvrdi da taj pojačan osjećaj za vizualno rezultira stá- 
zom/stasis. 

Walter Benjamin, Paul de Man i Stephen Barney uočili su alegorijsku 
“konkretizaciju” riječi i koncepata jer su riječi zadobile dodatnu onolo- 
Sku težinu stvari. 

Kod alegorije autor-umjetnik koristi se čitavim rasponom mogućno- 
sti - nađenih i stvorenih — da kolažira svijet koji je (kolektivno) uspore- 
dan s novom proizvodnjom predmeta kao robe. 

Riječi su predmeti. 

Bilješka: alegorija se razlikuje od simbolizma utoliko što simbolizam 
proizlazi iz Ideje, a alegorija se gradi na Ideji. Slike koaguliraju oko Ide- 
je/Simbola; slike se izbacuju iz alegorijskog koncepta. Zadaća djela je 
stvoriti narativno posredovanje između slike ili “figure” i značenja. Goe- 
the je smatrao da je zbog toga alegorijsko pisanje u osnovi utilitarno (i 
stoga više prozno dok je simbolizam više “poetski u svojoj istinskoj 
prirodi“). 

Usporedite: 


<<<<<< А >>>>>> >>>>>> S <<<<<< 
Bilješka: Obratite pozornost па potencijal alegorije za prekomjer- 


nost. Obratite pozornost na premisu neuspjeha, neizgovorljivoti, iscr- 
pljenja prije samog početka. 

Alegorijsko je pisanje uvijek nedosljedno, sadrzi elaboracije, rekurzi- 
је, pod-metafore, dosjetke, projekcije i namješta krinku, а sve se to kom- 
binira i rekombinira da bi stvorilo alegorijsku cjelinu i da bi diskurzivno 
prijetilo toj cjelini. U tom smislu alegorija implicira Gódelov Prvi teorem 
nepotpunosti: ako je nešto konzistentno, nepotpuno je; ako je potpuno, 
nekonzistentno je. 

Konceptualno pisanje je uvijek alegorijsko. 

2. Bilješka: prije-tekstualne asocijacije pretpostavljaju poslije-tekstu- 
alna razumijevanja. Imajte na umu da narativ može biti priča koju kazu- 
jes moalegorijsko pisanje ili priča koja je ispričana prije ili poslije-teks- 
tualno, o samom pisanju ili samo pisanje. 

2a. Konceptualno pisanje posreduje između napisanog predmeta (ko- 
ji može, a ne mora biti tekst) i značenja predmeta uspostavljajući pisanje 
kao figuralan predmet za naraciju. 

Narativnost je, poput užitka, subjektivna kad se izjavljuje i objektiv- 
na kad se izvodi (kao “tema” pripovijesti). 

Na taj način konceptualno pisanje tvori objekt koji stvara vlastitu 
deobjektifikaciju. 

2b. U alegorijskom pisanju (uključujući i konceptualno pisanje i pri- 
svajanje materijala) prozodija putuje naprijed-natrag između mikropo- 
zornosti prema jeziku i makrostrategija jezika, na primjer, kod uporabe 
izvornih materijala u kontekstualizaciji i miješanju materijala. Primarno 
se usmjerenje premiješta od produkcije na post-produkciju. To može 
uključiti pomak s materijala proizvodnje na način proizvodnje ili na pro- 
izvodnju načina. 

Ako je barok jedan kraj konceptualnog spektra, a čisto prisvajanje 
materijala drugi, između čega je nečist ili hibridan oblik, taj se naglasak 
može iskazati tablicom: 


Proizvodnja Način Materijal Post-produkcija 
Čisto prisvajanje + + 
Hibridan/nečist oblik + + + 
Barok + + 


2c. Bilješka: alegorijska se priroda konceptualnog pisanja dalje uslo- 
žnjava (i isprepliće) s obzirom da u velikom dijelu alegorijskog pisanja 
pisana riječ teži k vizualnoj slici, stvarajući pisane slike ili predmete dok 
kod nekih izrazito mimetičkih (to jest, izrazito prepisivačkih) konceptu- 
alnih pisanja, pisana riječ jest vizualna slika. 

Bilješka: ne postoji estetska ni etička razlika između riječi i slike. 

2d. Sofoklo je želio istinski jezik u kojem bi stvari bile ontološki no- 
minalne. To je i povijesno i pripovjedno istinito. 

Pripovijedanje koje znači poeziju. 

Poezija koja znači povijest. 

Povijest koja znači budućnost prošlog stanja. 

To je zadaća knjige The Making of Americans Gertrude Stein. 

2e. U eseju “Subversive Signs” Hal Foster tvrdi da je vizualni umje- 
tnik koji prisvaja materijal više “manipulator znakovima nego proi- 
zvoda¢ umjetničkih predmeta, a promatrač aktivan čitatelj poruka više 
nego pasivan kontemplator estetskog ili potrošač spektakularnog." 

Bilješka: “više nego* odaje vjerovanje u segregaciju ili moguću segre- 
gaciju tih koncepata; konceptualizam podrazumijeva da ovise jedan o 
drugome. 

Bilješka: u post-konceptualnom djelu nema razlike između manipu- 
lacije i proizvodnje, objekta i znaka, kontemplacije i potrošnje. Dokaza- 
no je da je interaktivnost potencijalno banalna kao Disneyland, aktivna 
kao Pavljovljevo zvono s hranom. 

2f. Alegorijski aspekt konceptualizma služi zatvaranju i rastvaranju 
pukotine između objekta i koncepta, držeći je otvorenom i zatvorenom. 

2g. U tom smislu konceptualizam provodi Gódelov teorem: stupanj 
ograničenosti/neograničenosti lingvističkog predmeta-slike u prirodi 
modulira razinu postojanosti/potpunosti "predmeta" i "materije". 

To zahtijeva definiciju skupa. Invocira jedno-koje-je-ništa i bitak-ko- 
ji-je-mnoštvo što je postulirao Alain Badiou. 

Metafizički koncepti = mogući načini estetskog razumijevanja umje- 
sto doslovnih etičkih promatranja. Drugim riječima, baš kao što je Leib- 
niz koristan za prosudbu kvalitete bilo kojeg fiktivnog svemira, upute 
zabilježene ovdje korisne su za promišljanje drugih univerzuma: poli-, 
multi- і re-. 

Bilješka: Lacanova Četiri fundamentalna koncepta psihoanalize: jastvo je 
imaginaran konstrukt, izrađen od međusobno sličnih dijelova da bi ga 
drugo prepoznalo kao jedno; ono tako postaje možebitno. Mimikrija/ 
mimeza je sredstvo kojim subjekt stvara zamišljeno jastvo. Kontingen- 
tnost/mnogostrukost je stoga jedina prava priroda univerzalnosti. 

Zamislite da je pretipkavanje nasumično odabranog broja The New 
York Timesa čin radikalne mimeze, čin redovničke vjernosti riječi kao tije- 
lu. Zamislite da je pretipkavanje izdanja od 11. rujna 2001. (dana koji nije 
želio nastati) čin radikalnog oponašanja, čin redovničke vjernosti Riječi 
kao Tijelu. Ako su oba ta postupka kritika sravnjivanja i punjenja medija 
medija, njihova združena kritika neodvojiva je od umnažanja pogreške 
koju se kritiziralo. Umnažanje je znak žudnje. 

Radikalna mimeza je istočni grijeh. 

Alegorijsko pisanje (osobito oblik prisvojenog konceptualnog pisa- 
nja) nema cilj kritizirati kulturnu industriju izdaleka, nego je izravno 
odraziti. Da bi to učinilo, ono se izravno koristi materijalima kulturne in- 
dustrije, srodno načinu na koji readymadeovi kritiziraju visoku kulturu i 
brišu granicu između Umjetnosti i Života koju su uspostavili muzeji. 
Kritika leži u postavljanju u novi okvir. Kritika kritike leži u odjekivanju 
[echoing]. 

Obratite pozornost na želju za ponovnim početkom. 

3a. Rad Wystana Curnowa predstavljen na Konferenciji konceptual- 
nog pisanja u Poetry Centeru na University of Arizona (2008.) ne kaže da 
je konceptualno pisanje kao takvo alegorijsko, ali sugerira da bi se kon- 
ceptualno pisanje moglo klasificirati kao prije-, poslije-tekstualno (ili hi- 
bridno). Prije-tekstualno pisanje pretpostavlja postojanje “pre-teksta”, 
djelatne zamisli - nekog ograničenja/procedure, “strateške općenitosti” 
tehnike, poput prisvajanja ili dokumentacije. “Poslije-tekst* je doku- 
ment nužno stvoren iz prije-teksta premda se poslije-tekst može također 
odnositi na izvorni tekst uporabljen u hibridu kao sekundarni tekst. Bez 
obzira na tekstualnu kompoziciju Curnow kaže da konceptualno pisanje 
zaziva vlastitu performativnost, performativnost koja često prelazi gra- 

nice žanrova i medija, te da je ono pokušaj oslobađanja značenja “u kon- 
tingentnom i kontekstualnom.” 

3b. Postoji razlika između poslije-tekstova koji su ilustracija svojih 
prije-tekstova (to su tekstovi koji su otvoreni; ideja je najvažnija, ona je 
paradigma)i poslije-tekstova koji su dokazi (tekstovi koji su zatvoreni; 
ideja se iscrpljuje u svojem izvršenju). 

Svaki spektar ima krajnje točke, a između njih beskrajno mnogo dru- 
gih točaka. Način na koji čovjek definira krajnje točke i točke između 
njih kazuje kako definira konceptualno pisanje. 

U hibridu ili *necistom" konceptualizmu ili poslije-konceptualistick- 
om pisanju tocke u sredini mogu osloboditi mjesto za pobunu protiv 
stroZih krajnjih tocaka ili za njihovu kritiku. To je artikulirano u post- 
konceptualistickoj vizualnoj umjetnosti. 

Sto je “nečisti” konceptualizam ili post-konceptualizam u pisanju? 
Post-konceptualizam priziva nametljivije uređivanje prisvojenog izvor- 
nog materijala i izravniji tretman jastva u odnosu na “predmet”, kao u 
post-konceptualnoj vizualnoj umjetnosti gdje jastvo ponovno izranja 
premda otuđeno i iskrivljeno (vidi Paul McCarthy). 

Dodavanje izvornom materijalu i/ili njegovo uređivanje više je strate- 
gija post-konceptualizma; takvo je i iznevjeravanje vjerne izvedbe poče- 
tnog koncepta. Najnečistiji konceptualizam može se manifestirati u 
simptomatičnom tekstualnom pretjerivanju/ekstravaganciji, kao u baro- 
knome. Ukazuju li ta prekršena obećanja na neuspjeh konceptualno na- 
pisanog teksta? 

Neuspjeh je cilj konceptualnog pisanja. 

U Sentences on Conceptual Art Sol LeWitt piše: “Ako se umjetnik predo- 
misli na pola puta tijekom izvedbe djela, kvari rezultat i ponavlja prošle 
rezultate.” 

Doživio sam težak neuspjeh za neuspjehom. 

4. Ako alegorija pretpostavlja kontekst, konceptualno pisanje pretpo- 
stavlja čitav kontekst. (Ono može imati oblik otvorenog poziva, poput 
Dworkinova Parsea, zatvorenog indeksa, kao što je Goldsmithov Day ili 
barokne artikulacije, kao što je roman Dies Vanesse Place.) Stoga, za razli- 
ku od tradicionalnog alegorijskog pisanja, konceptualno pisanje mora 
moći obuhvatiti spontane prije- i poslije-tekstualne asocijacije. Time se 
ukida alegorijska (lažna) simulacija ovladavanja, a ostaje se vjerno alego- 
rijskom (dubokoumnom) prekidu korespondencija. Alegorija prekida 
mimezu putem svojih konstelacijskih svojstava — kako li je to sveobuhva- 
tno. Mimeza konceptualizma apsorbira ono što je Benjamin nazvao “div- 
nim detaljem”. 

4a. Stupanj divnog detalja u konceptualnom pisanju može se podesiti 
za javan alegorijski status pisanja. 

5a. Benjamin Buchloh ističe u “Allegorical Procedures: Appropriation 
and Montage in Contemporary Art" da je montaža iz 1920-ih inherentno 
alegorična zbog svojih “metoda konfiskacije, nadgradnje i 
fragmentacije.” 

Dalje: “Alegorijski je um na strani predmeta i protivi se njegovoj de- 
valuaciji na status robe devaluirajući ga drugi put kroz alegorijsku 
praksu.” 

Ovdje Buchloh, preko Benjamina, ponovno izlaže alegorijske strate- 
gije kroz marksističku prizmu: u kulturi gdje su predmeti već devaluira- 

ni komodifikacijom alegorijski odnos prema umjetničkom predmetu (ili 
tekstu) dalje ističe proces devaluacije. 

Može se tvrditi da je devaluacija danas tradicionalan/kanonski cilj su- 
vremene umjetnosti. Stoga sad u devaluaciji leži velika vrijednost. 

Adorno i Horkheimer: “Kultura je paradoksalna roba. Toliko je po- 
dređena zakonu razmjene, da se više ne razmjenjuje; toliko se slijepo 
konzumira pri uporabi, da se više ne može koristiti" (Kulturindustrie- Au- 
fkldrung als Massenbetrug). 

Kao odgovore na taj paradoks, konceptualno pisanje predlaZe, putem 
radikalne mimeze, dvije krajnje tocke: cisti konceptualizam i barokni. 
Čisti konceptualizam negira potrebu za čitanjem u tradicionalnom teks- 
tualnom smislu: čovjek ne treba “čitati? djelo koliko razmišljati o njego- 
voj ideji. U tom smislu readymade svojstva čistog konceptualizma kapitu- 
liraju pred lakom konzumacijom/proizvodnjom teksta i devaluacijom či- 
tanja u široj kulturi, koje i odražavaju. Nečisti konceptualizam, čije se 
krajnosti vide u baroknome, preuveličava važnost čitanja u tradicional- 
nom tekstualnom smislu. U tom smislu njegova obilna tekstualna svoj- 
stva poništavaju laku konzumaciju/stvaranje teksta i odbacivanje čitanja 
uširoj kulturi, što tu obilnost također poražava. 

Bilješka: to su strategije neuspjeha. 

Bilješka: neuspjeh u tom smislu funkcionira kao ubojstvo 
ovladavanja. 

Bilješka: neuspjeh u tom smislu služi da prodre unutar djela i pore- 
meti ga iznutra. 

Bilješka: to poziva čitatelja da ispravi neuspjeh, halucinira popravak. 

sb. “Alegorijske su slike prisvojene slike; alegoričar ne izmišlja slike, 
nego ih konfiscira. (Craig Owen: The Allegorical Impulse: Toward a Theory of 
Postmodernism [Beyond Recognition: Representation, Power and Culture]). 

Moglo bi se ustvrditi da konfiskacija znači ulov ili prepisivanje. Re- 
iteracija i ponovno promišljanje čine se prikladnijima jer rad se ponovno 
osmišljava putem usvajanja. 

5c. U Ursprung des deutschen Trauerspiels Benjamin je odredio lubanju 
kao najvišu alegorijsku sliku jer ona “ne samo da postavlja enigmatično 
pitanje o prirodi ljudskog postojanja kao takvog, nego i ističe biografsku 
povijesnost pojedinca. To je srce alegorijskog stajališta..." 

Lubanja je srce. 

Isto se može reći za sliku iPoda. 

5d. Članak Craiga Owena o ženskoj umjetnosti prisvajanja 1980-ih, 
“The Discourse of Others: Feminists and Postmodernism”, ističe da je 
Buchlohov članak o alegoriji zaobišao ključnu rodnu činjenicu: da su svi 
ti umjetnici žene i da “kad su žene u pitanju, slične tehnike imaju vrlo 
različita značenja." 

Stephen Heath: “Bilo koji diskurs koji ne zabilježi problem spolne 
različitosti u vlastitom proglasu i obraćanju bit će, u patrijarhalnom po- 
retku, upravo ravnodušan — odraz muške dominacije." 

Bilješka: odsutnost ovladavanja je stara stvar za žene i druge druge. 
Christine Buci-Glucksmann: “diskurs kroz drugo također je diskurs 
Drugog.” 

I opet, Badiou govori o singularnosti praznine i mnogostrukosti bit- 
ka: jedini singularni entitet koji postoji je entitet ne-bitka. No je li odsu- 
tnost ovladavanja nevažna za prisutnost ropstva? Odgovor bi mogao ovi- 
siti o tome na čiju je sliku rob napravljen. 

Bilješka: žena je bila paslika paslike. 

Bilješka: obratite pozornost na problem vjernosti [fidelity] i neuspjeha 
vjernosti. 

5e. Radikalna mimeza je radikalan manevar: ništa nije toliko 
artificijelno kao potpuno vjeran realizam. (Vidi Courbet, vidi James, H., 
vidi Goldsmithov Day.) 

Vidi priču o ženama. 

Nestalnu poput zrcala. 

Vidi Post-Partum Document Mary Kelly. 

Vidi Sheep's Vigil by a Fervent Person Eirin Moure. 

6. Bilješka: obratite pozornost na alegorijsku razliku između tehnika 
prisvajanja koje uzdižu banalno (poput prisvajanja Marlborovih reklama 
što je radio Richard Prince, dodavajući im još pretencioznosti i pretvara- 
jući u umjetničke fotografije) i djela koja unizuju ono što je uzdignuto, 
kao kad je Sherrie Levine fotografirala fotografije Walkera Evansa. 

Bilješka: obratite pozornost na sličnosti između prisvajačkog triptiha 
Kennetha Goldsmitha (Traffic, The Weather, Sports) i knjige Nets, Jen Bervin, 
zbirke pjesama u kojoj se brišu dijelovi Shakespeareovih sonet. Goldsmi- 
th pribraja umjetnika/autora readymade svakodnevici, povisujući joj 
umjetnički kvocijent; Bervin oduzima autora od njegova remek-djela, 
autora od njegova autoriteta. 

Bilješka: Goldsmithovo je preispisivanje duchampovsko utoliko što 
““narativ procesa uspostavlja primarno značenje, ono je vrhovni početni 
referent koji prekida interpretativni lanac? (Yve-Alain Bois o Robertu 
Rymanu, navod Buchloha). 

Bilješka: Bervinin postupak više nalikuje Rauschenbergovu brisanju 
de Kooningove slike ostavljajući prisutnost odsutnosti, nego Duchampo- 
voj ideji da upotrijebi Rembrandtovu slika kao dasku za glačanje. 

Bilješka: obratite pozornost koliko autorsko pretvaranje teksta u 
umjetnost oduzima čitatelju estetsku kontrolu. 

Bilješka: koliko je umjetnost odmaknula estetiku od etičkog 
promišljanja? 

6b1. Bilješka: režim u kojem je konceptualno pisanje procvjetalo je re- 
presivna tržišna ekonomija; to je banalna opservacija, no svejedno je isti- 
nita. Imajte na umu da se tom režimu ne može pobjeći; on će banalizirati 
i komodificirati svaki masovan pokušaj subverzije. (Priča kontra-kulture 
iz 1960-ih.) 

Drugim riječima, kapitalizam ima talent da proždre i apsorbira sve 
što mu se nađe na putu, uključujući bilo kakvu kritiku kapitalizma. 

Nadalje, kapitalizam je prirodno besmislen sustav. U knjizi Violence 
Slavoj Žižek piše: “Fundamentalna lekcija globalizacije upravo je ta da se 
kapitalizam može prilagoditi svim civilizacijama." Stoga, kapitalizam je 
medij. A medij je poruka. 

6b2. Kod konceptualnog pisanja, piše Goldsmith, ponavljajući LeWit- 
tove riječi, “važan je stroj koji upravlja konstrukcijom pjesme.” Za kon- 
ceptualne pisce taj je stroj sve više doslovan. Štoviše, kao kod poezije na- 
pisane pomoću internetskog pretraživača, proces konstrukcije može biti 
drugi stroj. U tom smislu i konstrukcija i zapreka prožete su tržišnim po- 
trebama i potrošačkim upitima (proceduralan zatvoreni krug). 

6b3. U zbirci eseja Sianne Ngai, The Cute, the Zany, and the Merely Intere- 
sting: Three Problems for Aesthetic Theory jedna od njezinih definicija riječi 


156 


Alegorijsko pisanje 
nema cilj kritizirati 
kulturnu industriju 
izdaleka, nego je 
izravno odraziti. Da 
bi to učinilo, ono se 
izravno koristi 
materijalima 
kulturne industrije, 
srodno načinu na 
koji readymadeovi 
kritiziraju visoku 
kulturu i brišu 
granicu između 
Umjetnosti i Života 
koju su uspostavili 
muzeji. Kritika leži u 
postavljanju u novi 
okvir. 


zany [apsurdno smiješan, otkačen lik] danas je multi-tasking radnik. Dok 
Lucille Ball u epizodi serije I Love Lucy zvanoj “Job Switching” (poput 
Charlieja Chaplina u Modernim vremenima) izvodi “zanyja” za tvorničkom 
trakom, osuđena na luđačko ponavljanje, zasuta glumica u polisemnom 
svemiru više nalikuje inačici rata Braće Marx u filmu Pačja juha (u kojem 
se Groucho pojavljuje u raznim američkim odorama, uključujući odore 
obiju vojska iz Građanskog rata i izviđača) ili ratu samom. Ne postoji si- 
gurna signifikacija, čak ni dehumanizacija čovjeka na razinu stroja pu- 
tem stroja, samo vrtoglav učinak prevelike količine suviška. Za radnika 
koji radi od kuće - to je tradicionalno devaluirana situacija, no za nju se 
sad često pretpostavlja da pruža “usputnu zaradu? i kao takvu je se pone- 
kad komodificira — tradicionalna se granica između rada i dokolice muti. 

Bilješka: to ukida standardnu razliku između radnika i buržoazije te 
služi kao preverzno ispunjenje socijalističkog obećanja da će rad, a ne do- 
kolica, biti izvor samoostvarenja. Može se tvrditi da je naše otuđenje po- 
tpuno kad rad postaje igra, a igra rad. Alegorično pisanje ističe taj razvoj i 
njegove napetosti prizivajući pozornost na spajanje rada (istraživanja) i 
igre (sastavljanja), osobito zato što oni vole ukazati na iste primljene ili 
ispražnjene načine (ne)proizvodnje i (ne)značenja. 

Proizvodnja (industrijsko doba) zamijenjena simulacijom (informa- 
cijsko doba). 

Simulacija zamijenjena medijem. 

Žižek je pisao o suvremenom fenomenu da su potrošačka dobra oči- 
šćena od svojih zloćudnih svojstava (beskofeinska kava, nemasno vrhnje, 
seks putem interneta) kao o obliku sputanog hedonizma. (The Puppet and 
the Dwarf: The Perverse Core of Christianity). Pojesti kolač i povratiti ga. 

Konceptualno pisanje vraća zloćudnost dok ponovno pročišćuje. 

6b4. Bilješka: uočite alegorički imperativ u vremenskoj specifičnosti. 
Stvaranje sadašnjosti zahtijeva divan detalj i kao temelj i kao pozadinu. 

6bs. Bilješka: konceptualno pisanje koje treba pripovjedni okvir (po- 
put puža koji mora nositi kuću na leđima) uzdiže ulogu umjetnika-auto- 
ra kao prvog tumača. Pisanje Svetog pisma odličan je način da se napravi 
crkva. Pisanje Svetog pisma odličan je način da od sebe napravimo učenika 
dok naizgled radimo nešto izvan jastva. Ustrajnost na tome da evanđelje 
i tekstovi koji mu govore u prilog nemaju veze s jastvom odličan je način 
za potencijalne vjernike da razmišljaju o jastvu učenika. Stvaranje 
evanđelja pripada kritici i slavljenju slave [celebrity]. Riječ je o vrlo američ- 
koj tendenciji, osobito nakon Warhola. To je priča o istinskoj vjeri. 

6b6a. Bilješka: u alegorijskoj praksi roba-predmet procjenjuje se kao 
predmet putem same alegorijske prakse. Posrijedi je restauracija i obeća- 
nje fetiša. 

6b6b. Bilješka: na taj način alegorija počiva u alegorijskom sadržaju 
kao i u alegorijskom postupku. 

6b6c. Nota bene: ove dvije alegorijske osi (postupak/sadržaj) ne funkci- 
oniraju nužno algoritamski, ali to mogu, a mogu također funkcionirati u 
sukobu. 

7a. Thierry de Deuve: kriza reprezentacije je kriza dobrog političkog 
zastupanja. 

Povijesno: 

narativ je reprezentacija (slika) proze; 

osjećaj je reprezentacija (slika) poezije. 

Danas: 

obratno. 

7a1. Ako se konceptualno pisanje smatra reprezentacijom, mora se 
vidjeti kao otjelovljeno. Kao otjelovljeno, mora se razmotriti kao rodno 
određeno. Kao rodno određeno, mora ga se razmotriti. Rasa je također 
razmatranje. Nešto se razmatra da bi se dovršilo prihvaćanje neke ugo- 
vorne ponude. Društveni ugovor ovisi o takvim otjelovljenim 
razmatranjima. 

7a2. Današnja kriza u signifikaciji značila bi - značenje, slično onome 
što je značenje značilo za Mallarméa 1890. Značila bi da postoji alfabet u 
smislu alfe: praznih označitelja nema ništa više nego praznih jastava. Ili 
vrhunske mogućnosti toga. Kriza u označavanju u tom smislu znači kri- 
zu u bezoznačavanju — mislimo više nego što smo planirali. 

Kriza u označavanju = kriza u reprezentaciji. 

Dvije su krajnje točke spektra pristupa takvoj krizi: 

1. Proglasiti predmet zatvorenim. 

2. Proglasiti predmet otvorenim. 

Konceptualno pisanje može se proizvoditi kao otvoreno ili zatvoreno. 

Konceptualno je pisanje stvar ekvivalencija. 

Konceptualno je pisanje otvoreno ako ne ograničuje svoja moguća 
čitanja. 

Otvoreno konceptualno pisanje tipično se otvara vodoravno: postoji 
mnogo čitanja, ali ne mnogo značenja niti razina čitanja. U tom je smislu 
donekle zatvoreno. 

Zatvoreno konceptualno pisanje tipično pokušava ograničiti svoja 
moguća čitanja putem kakve javne artikulacije ili upisivanja. Zatvoreno 
konceptualno pisanje je otvoreno vertikalno: manje je mogućih čitanja, 
ali mnogo značenja i razina čitanja. U tom je smislu donekle otvoreno. 

Čitanje/a otvorenog konceptualnog pisanja više ovisi/e o već postoje- 
ćem ili simultanom narativu. 

Zatvoreno konceptualno pisanje manje se naslanja premda je češće 
otvoreno (iznutra) aluzivno. 

Ovo je alegorično. Ovo je sentimentalno. 

7b. Christine Buci-Glucksmann (Baroque Reason: The Aesthetics of Moder- 
nity) piše o senti-mentalnom: spoju osjetilnosti i koncepta. 

Bilješka: obratite pozornost da Kant smatra da je trajan samo koncept 
(na primjer, Ljepota). Konceptualizam smatra da jest (postoji) samo kon- 
cept (na primjer, zamisao). Konceptualizmi smatraju da je trajan samo 
koncept o onome “jest” (na primjer, materijalnost ili neka druga 
invokacija). 

Bilješka: u poslijekartezijanskom svijetu ne morate ništa rascijepiti: 
um je tijelo, tijelo je um. Mozak je komad tjelesnog mesa, tijelo je djelo- 
mično mozak. Ta misao, nekoć nedopustiva, sad je utješan dokaz da “ja* 
ne postojim. 

“Ja” sam autobiografija, tekst i kontekst. 

“Ja” sam nevin/kriv. 

Objektivnost je staromodna, subjektivnost idem. 

Sobjekt [subjekt-objekt] je prikladno melankoličan suvremen entitet. 

Sobjekt prebiva u vječnom zatvorenom krugu: ikoničan sobjekt je 
Danteov covjekkojisepretvarauzmijukojasepretvaraucovjeka. 

Sobjekt postoji u vječitom supstancijalnom pomračenju: s dodatnim 
okretajima i stupnjevima postaje s/objektniji. 

Primjer tekstualne sobjektivnosti vidimo u Placeinu Dies: A Sentence; 
primjer prisvojene sobjektivnosti vidimo u Fittermanovu My Sun Also Ri- 
ses; neokonstruktivističku sobjektivnost vidimo u Parseu Craiga Dworki- 
na; psiholingvističku sobjektivnost vidimo u + |'me'S-pace Christine 
Wertheim. 

7a. Budući da alegorija ima doslovnu površinu, može izbjeći herme- 
tičnom metku. A budući da je alegorija vezana za svoj prije- i poslije- 
tekst, ne može. 

Ukoliko pripovijedanje konceptualnog pisanja ovisi o svojim izvante- 
kstualnim svojstvima, ono postoji — poput readymadea — kao radikalno re- 
strukturiranje svijeta. 

Jer običan jezik ne rabi sebe da bi razmišljao o sebi. 

7b. Bilješka: ideja iscrpljenog ili degradiranog jezika je esencijalistič- 
ka ideja; bilješka: to ne znači da nije istinita, nego samo da danas nije ni- 
šta istinitija nego što je to bila prije. Bilješka: na Zapadu postoji maleno 
sveto pisanje, premda ima prostora za sport, što ukazuje na svetost. 

7c. Walter Benjamin napisao je da je barokno alegorijsko pisanje 
(osim Dantea) u osnovi poput suvenira, roba kao predmet kolekcionara. 
Budući da je alegorijsko pisanje zamrznuta dijalektika, njegova figural- 
na svojstva nužno se deformiraju/uništavaju — kako se vidi u "rusevini". 

Prema Christine Buci-Glucksmann budući da je alegorijsko pisanje 
figuralno pisanje, najbolja reprezentacija Benjaminova uništenja je lik 
Žene, zamrznute između predmeta i koncepta, odsutnosti i prisutnosti. 

Bilješka: Žena je jednostavno drugi način za iskazivanje otjelovljenja. 

Bilješka: otjelovljenje = neuspjeh. 

7d. Transparentnost pobija samu sebe. 

8a. Preispisivanje briše prošlost radi povijesti kao što prisvajanje ma- 
terijala preispisuje sadašnjost radi budućnosti. 

8b. Nikad više = ništa manje. 

921. Dva su temeljna mimetička odgovora: vjernost i nevjernost. Vjer- 
nost je prednost zrelosti, nevjernost prednost nezrelosti. Vjernost je pro- 
blem zrelosti, nevjernost problem nezrelosti. 

Jeli prisvajanje materijala problem zrelosti ili nezrelosti? 

Jeli barokno problem vjernosti ili nevjernosti? 

Što je mjera vjernosti, odnosno, nevjere djela? Vjernosti/nevjere 
čemu? 

9a2. Ako postoji etika specifična za prisvajanje materijala, ona se pri- 
mjenjuje kroz uređivanje teksta. Korigira li pisac, na primjer, internetski 
jezik jer je uvredljiv? Postaje li čin uređivanja još jedan etički problem? 
Postaje li neuspjeh uređivanja tajni sporazum? 

9a3. Simon Critchley tvrdi da etiku određuje zajednica; moral na- 
meću obuhvatnije konvencije. Je li bolje biti podređen fizičkom ili 
metafizičkom? Koje su estetske posljedice/manifestacije svakog od njih? 
Ako ste podređeni fizičkom, čisti konceptualizmi su etičniji jer ih rele- 
vantne zajednice (i proizvodne i primateljske) izravnije određuju/ 
ispravljaju. 

Bilješka: proizvodna zajednica (izvor prije-teksta) često je više obu- 
hvatna/dostupna, demokratičnija od primateljske zajednice, razmjerno 
elitnog/razrijeđenog umjetničkog svijeta. 

Ako ste podređeni metafizičkom, nečisti konceptualizmi ili poslije- 
konceptualizmi apstraktniji su i idiosinkratičniji etički impulsi koji po- 
tencijalno stvaraju veći razdor. To je također podložno elitističkoj kritici. 

Bilješka: uočite elitističku kapitalističku pretpostavku u kritiziranju 
kulturnog elitizma, osobito književnog elitizma, u kojem nema zarade. 

10. Stvari koje valja razmotriti u materijalnosti: 

prozodija 

knjiga kao predmet/stranica kao predmet 

jezik 

izvanjski tekst(ovi) 

unutarnji/e tekst(ure) 

10a. Prozodija: 

Kolaž, pastiš, procedura, ograničenje, izvedba, citat, dokumentacija i 
prisvajanje materijala (dijela ili cjeline) mogu biti tehnike uporabljene 
pri konceptualnom pisanju. 

Koja je razlika između konceptualnog kolaža i književnih drugih? 

Primjeri drugih: Pound, Berrigan, Ashbery — uporaba kolaža kao prije- 
tekstualne tehnike da bi se stvorio zborski ansambl, to jest, ondje gdje je 
autorski glas neposredan/dominantan/ postojeći; uporaba kolaža da se 
prikaže određenog autora ili autorsko estetsko/metafizičko načelo (temu, 
na primjer). 

Usp. uporabu kolaža/navoda Roberta Burtona u The Anatomy of Melan- 
choly (1621.) radi stvaranja poslije-tekstualnog argumenta (nota bene: Lau- 
rence Sterne bio je optužen za plagiranje Burtona u Životu i mišljenjima 
Tristrama Shandyja (1759.)) 

Shandy i Anatomy primjeri su “učenog humora", klasičnog oblika sati- 
re koja uključuje duhovite manipulacije eruditnog materijala (kod kojih 
se mogu prisvojiti stil, forma i tekst). Razmislite kako se učeni humor mi- 
jenja/izobličuje putem Pounda/Marinettija i inkorporacijom svakodnev- 
nog + uzvišenog. Razmislite što se danas podrazumijeva kao uzvišeno. 

Isto: uporaba kolaža da bi se ironiziralo/uzvisilo materijal kolaža. 

Primjeri neknjiževnih drugih: Rauschenberg, Picasso, hip-hop, punk 
fanzin. 

Uočite razliku u statusu koji se pridaje različitim hip-hop izričajima: 
navodenje/citiranje uzdiže status izvornog materijala, oponašanje i 
krađa preispituju podrijetlo izvora, a sempliranje je neutralno glede sta- 
tusa ali ontološki zbijeno: stvara mogućnost hommagea, namjernog po- 
grešnog citiranja, kreativnog "choppinga"* i drugih oblika zvučne virtu- 
oznosti, to jest, ovladavanja. (Vidi esej Douglasa Kearneyja: “Lomaxing: 
Poetic Tactics for Quotation, Appropriation and Sampling” (predavanje 
odrzano 2008. na konferenciji o umjetnosti/tekstu “Untitled” u 
CalArts).) 

Konceptualno se pisanje može razlikovati od svojih drugih utoliko što 
ne stvara jedan glas ni tematsku konstantu od svojih sastavnih komadića. 
Konceptualno se pisanje također ne mora razlikovati od svojih drugih ni 
na koji značajan način. Taj nedostatak distinkcije brka književnu tehni- 
ku ili sredstvo s književnom poviješću. 

10b. Knjiga kao predmet/stranica kao predmet: font, veličina stranice, 
tvrde/meke korice/džepna knjiga; hrbat 

10c. Jezik. (Sto je konstituirajuća gramatika?) 

Konceptualno je pisanje ponekad pisanje na računalu. 

Konceptualno je pisanje ponekad gramatika. 

Konceptualno pisanje ide na živce. 

Dodatne informacije potražite u Dodatku. 

10d. Izvanjski tekst(ovi) mogu ukljuciti ur-tekst, vidi Day. 

10e. Unutarnji/e tekst(ure) mogu ukljuciti bezizlazne situacije, vidi 
Crystallography Christiana Boka. 

10f. Medij je točka sastajanja. 

Bilješka: mogu postojati višestruke točke sastajanja koje mogu, ali ne 
moraju uključiti višestruke medije. 

Vidi Wertheim: pojedinačan tekst funkcionira kao označitelj (slova), 
kao pripovjedni spremnik, kao vizualan predmet, kao notni zapis za 
izvedbu. 

De-materijalizam ističe materijalnost poput tišine u pjesmi. 

U današnjem kanonskom cageovski kavezu, u kojem je tišina postala 
glazba a nekadašnja odsutnost postala prisutnošću, prisutnost je odsu- 
tna, a prisutna odsutnost je jednostavno još jedna odsutna prisutnost. 
Štoviše, mnogo toga nedostaje, to jest, mnogo toga postoji što je evocira- 
no ili kalkulirano ili na koji drugi način komputirano, ne kao fiksna for- 
malna supstanca, nego kao nematerijalna gesta prema materijalnosti. Ka- 
lorična supstanca, imanentnost izbijeljenih zuba. 

11. Pojam “institucionalna kritika", aktualan u 70-ima i 80-ima, odno- 
sio se na kritiku organa umjetnosti — galerija, muzeja itd. — putem pri- 
svajanja ili simuliranja institucionalnog aspekta u novom kontekstu da 
bi se razotkrilo zagonetnost ili unutrašnjost funkcioniranja institucije. 
Na primjer, Guarded View (1991.) Freda Wilsona, u kojem autor minucio- 
zno odijeva manekenske lutke kao muzejske čuvare. 

Vidi mnoga djela Andree Fraser, uključujući: Museum Highlights 
(1989.) u kojem je sama autorica pozirala kao hiperbolični muzejski vodič 
i opisivala kantinu Philadelphia Museum of Art kao prostoriju “koja 
predstavlja vrhunac kolonijalističke umjetnosti u Philadelphiji pred Re- 
voluciju i smatra se jednom od najboljih američkih prostorija"; Official 
Welcome (2001.), niz uvodnih napomena iz razgovora o umjetnosti; i Unti- 
tled (2002.), videosnimku seksa u hotelskoj sobi s kolekcionarom koji je 
platio 20.000 dolara da učestvuje. 

Prevladavanje umjetničkih djela institucionalne kritike iz 80-ih i 9o- 
ih ima značajan utjecaj — toliki da Alexander Alberro tvrdi da institucio- 
nalna kritika nije samo isprepletena s post-konceptualizmom, nego je 
uvučena u velik dio današnje umjetnosti. 

11a. Svjedočili smo kapitalističkoj apsorpciji kritike kad su muzeji i 
galerije brzo inkorporirali samu kritiku tih istih institucija, na primjer, 
upriličujući Fraserove performanse za glavne muzejske donatore. Insti- 
tucionalna kritika, kao produžena ruka konceptualne umjetnosti, ne 
može uništiti te istitucije, ali namjera joj je razotkriti ih i naglasiti njiho- 
vu ulogu putem demistifikacije. Bilješka: ova ironizacija može poslužiti 
za ponovno poslagivanje privilegija institucionalne strukture (nagrađi- 
vanje glavnih donatora), slično razotkrivanju kočoperenja u otmjenu 
restoranu. 

11b. Poetska zajednica ima izuzetno raznolik odnos prema svojim in- 
stitucijama, i povijesno i ekonomski. Ipak, postoje poetska djela koja ra- 
dikalno de-artikuliraju naše institucije malih nakladničkih kuća, javna 
čitanja, konferencije i tako dalje. 

Vidi How to Proceed in the Arts Garyja Sullivana (sastavljenu od odbijeni- 
са i pohvalnica što su ih napisali urednici u književnim časopisima a iz 
kojih su izbrisani neki dijelovi); pjesmu Charlesa Bernsteina “Recantori- 

um” (ironičnu ispriku što se inovativan pjesnik sad reformirao u pjesnika 
“službenog stiha"); dizajnerska rješenja Dirka Rowntreeja u war, the musi- 
cal (gdje je nekoliko stranica ostavio praznima i crnima i gdje je reprodu- 
cirao naslove nekoliko suvremenih knjiga poezije). Bilješka: obratite po- 
zornost na poteškoće kritiziranja izvana (Sullivan) naspram teškoća kriti- 
ziranja iznutra (Bernstein). 

Štoviše, budući da poetske institucije i institucije naprednog pisanja 
imaju tako malo kulturnog i ekonomskog kapitala, konceptualno pisa- 
nje sve više usmjerava pozornost na masovne medije i veća tijela koja se 
bave jezikom, na primjer, mrežne stranice, reklame, blogove i tako dalje. 
Bilješka: uočite potencijal za spajanje. Uočite ustrajnost na krivici. To je 
drugo prihvaćanje neuspjeha. 

11c. Stvari koje valja razmotriti u institucionalizmu: 

čitanje 

javno čitanje 

materijali za tečajeve 

promotivni opis 

uvodna/završna riječ 

pozlata putem povezanosti 

transparentnost jezika 

Konferencija 

Projekt 

Manifest 

Škola 

Scena 

Situacija 

“kratak stih o sebi" 

Sadašnji trenutak 

114. Stvari koje valja razmotriti izvan institucija: 

Kad kritika nije kritika? Obratite pozornost na napetost između kon- 
cepta konceptualizma (afirmativna anti-institucija) і njegove potencijal- 
ne prakse (novi formalizam = novi institucionalizam). 

Je li odsustvo normativnih standarda moguće? praktično? poželjno? 
Koje je načelo nenačelnog? Preostaju li nam tad samo načelnici? 

To jest, jeli opasnost Vlasti nadomjestila Autorovu opasnost? 

Brecht: “Što je pljačka banke u usporedbi s osnivanjem banke?" 

12. Teza: 

Estetsko : etičko : estetsko : etičko (vidi Wittgenstein/Rancičre). 

Razmotrite rečenicu: estetika + etika su spojene (jedino mogu biti 
spojene) u subjektu koji potom pokušava prenijeti ili preispisati taj spoj 
u objekt. 

Proces tog preispisivanja je pripovjedni proces. 

Pripovijedanje je vezivno tkivo... preispisivanje, vezivnost. 

Prijedlog: 

Readymade naglašava subjektnu prirodu estetike svodeći umjetnost na 
čist objekt. Readymade je stoga objekt koji je najviše estetiziran, koji po- 
stoji samo kao umjetnost. Readymade je također najviše subjektivizirana 
etika; potpuno se oslanja na svoje komunikacijske sposobnosti, lebdeći 
kao objekt usred te transakcije. 

Kod konceptualnog 
pisanja “važan je 
stroj koji upravlja 
konstrukcijom 
pjesme.” Za 
konceptualne pisce 
taj je stroj sve više 
doslovan. Štoviše, 
kao kod poezije 
napisane pomoću 
internetskog 
pretraživača, proces 
konstrukcije može 
biti drugi stroj. U 
tom smislu i 
konstrukcija i 
zapreka prožete su 
tržišnim potrebama i 
potrošačkim upitima 
(proceduralan 
zatvoreni krug). 


Dokaz: 

Knjiga transcript Heimrada Backera (ur. Freidrich Achleitner, Dalkey 
Archive, 2010.) prisvaja dokumentaciju nacističkih masovnih ubojstava. 
Svaka je natuknica neuljepšan navod uzet iz nekog suvremenog prikaza 
Holokausta koji često ima knjigovodstvene namjene (na primjer: “66 
min / 87 min / 106 min / 74 min / 65 шіп / 65 min / 53 min / 7o min / 5 min 
/66 min / 87 min / 65 min”) ili je bilješka za projekt (“vrlo je teško u 
ovom trenutku održati razinu likvidacije koju smo držali dosad") ili po- 
ruke u boci ("ovo je moje posljednje pismo, želim da znate da su me stri- 
jeljali 1. rujna u šest sati"). Knjiga objavljena kao nachschrif 1986. također 
se koristi navodima, skraćenicama, izdvajanjem i preinakom (uključu- 
jući brisanje), а smatralo je se prvenstveno montažnim djelom konkretne 
poezije. 

[Backer uključuje referencu na pohvalnu recenzije pohvalne Hitlero- 
ve biografije koju je napisao sa 17 godina kao lokalni vođa Hitlerove mla- 
deži. Djelo tako odaje svoju moguću subjektivnost kao svoj djelomični 
cilj i autorovu dokumentiranu krivnju te posljedičnu tekstualnu tišinu 
(odricanjem daljeg govora). Drugu strategiju neuspjeha u predstavljanju 
Holokausta vidi u Celan: “Iefimnee, / I-i-e" (razbijanje “niemehr”, nikad 
više) (Tiefimschnee).] 

Usporedite: Holocaust Charlesa Reznikoffa koji je prisvojio svjedoče- 
nja sa suđenja Eichmannu i procesa u Niirnbergu dajući im lirsku formu. 

transcript je vjernost nevjeri (s obzirom na: estetika : etika). 

Usporedite: Fittermanov Sprawl: vjernost vjernosti. 

Placein Dtes (barokan i razlomljen): nevjera nevjeri. 

The Inkblot Records Dana Farrella: nevjera vjernosti (subjekt ogoljen 
putem ogoljenog subjekta). 

12a. transcript je djelo neuspjeha: njegova se prozodija odnosi na su- 
stav koji je podbacio (politika), sustav ljudskosti koja je podbacila. Pod- 
bačaj na svim frontama; podbačaj koji ne može postojati osim u svojoj 
stalnoj manifestaciji stalnog odsustva — citat bez sadržaja, s djelomičnim 
sadržajem, s iskrivljenim sadržajem. Jezik je bio prvi udarac Konačnog 
rješenja. Jezik je bio njegov svjedok i bit će njegova sjena koja ga zamje- 
njuje dok se dodatni tekstovi/narativi (igra i djelovanje riječi) počnu ko- 
memorirati i nadomjestati sjećanje. To je razglednički-plakatni učinak 
povijesti. 

12b. Bilješka: kad je riječ rana (mjesto podbačaja), dva su krajnja obli- 
ka mimetičkog ispravka: izolirati i zatvoriti rijec/ranu (čisti konceptuali- 
zam) i otvoriti i raširiti riječ/ranu (nečisti і barokni konceptualizam). Prvi 
je odgovor utišanog sobjekta, drugi sobjekta koji vrišti. 

Bilješka: to je razlika između negativnog i pozitivnog prostora. 

12c. To ubija Josepha Kosutha. 

Uzdigni se, Kosuthe. 

veličanstven podbačaj! 

13. Veličanstven podbačaj jer među krizama koje je katalogiziralo 
konceptualno pisanje i koje su katalogizirane u njemu jest kriza u 
unutrašnjosti. 

Kriza u unutrašnjosti je kriza perspektive. Odbacivanjem normativ- 
nog (ili normativa normativnog), ostajemo s možebitnim ili relativnim 
normativnim, što uopće nije stvarno normativno i što, još gore, ponavlja 
iste probleme (zbog nedjelovanja i obraćanja pozornosti na nešto drugo) 

k poput starog normativnog normativa. Drugim riječima, odbacujemo po- 
n dručje jednookog (fiksnog) muškog subjekta, dosad znaka uspjeha. To je 
E razlika izmedu Narcisa i Meduze. To je razlika izmedu oskudnog i baro- 
t knog. To je problem. 
à Bilješka: rješenje ne pruža neki machina ex deus. 
п To nas vraća na značenje mogućnost mogućnosti. 
To je alegorično. 
k 
i Izvornik: Notes on Conceptualisms, Ugly Duckling Presse, 2009. 
i S engleskoga prevela Ivana Rogar 

ascinantno je čitati Adresar francuske konceptualne umjetni- 

ce Sophie Calle u dobu društvenih medija. Projekt, izvorno 

objavljen kao serijal u novinama Libćration između 2. kolovo- 

zai 4. rujna 1983. razvio se iz događaja koji nije mogao biti 

slučajniji: iz pronalaska adresara na pariškoj ulici. 
s Colle je vratila adresar vlasniku, čovjeku kojeg je predstavila 
kao Pierrea D.-a, ali ne prije nego što je fotokopirala stranice da bi mogla 
stupiti u kontakt sa svim njegovim poznanicima. Rezultat je impresioni- 
stički portret, koliko procesa potrage za Pierreom, toliko samog Pierrea, 
te provokativno ispitivanje privatnosti, identiteta, intimnosti i granica 
koje podižemo oko sebe. (Kad je Pierre otkrio seriju članaka u Libćrationu, 
zahtijevao je da novine kao odštetu objave sliku gole Calle.) 

Onima kojima Calle nije poznata reći ćemo da već dugo muti granice. 
Na poticaj Paula Austera (koji je prema njoj utemeljio lik u romanu Levi- 
jatan iz 1992.) jedanput je pretvorila telefonsku govornicu u donjem 
Manhattanu u interaktivnu instalaciju, stavivši onamo cigarete, vodu, 
papirnate podmetače i druge predmete da vidi kakvu će reakciju polučiti. 

Adresar funkcionira na sličan način: gleda ispod površine običnog, 
svakodnevnog, da bi potkopao onu stvarnost koja nam bježi. Njegovo 
središnje pitanje je, dakako: Tko je Pierre? No knjiga je uzbudljiva zato 
što, ispitujući njegove poznanike, Calle na kraju uči isto toliko o samoj 
sebi. 

Prilikom obraćanja njegovim prijateljima jedan od njih “divlje reagi- 
ra” (“Neću sudjelovati u ovome! To je nasilje!”). Calle se pita: “Zašto me 
taj čovjek nije htio razumjeti, saslušati? Ne mogu na to pristati. Trebala 
sam mu objasniti da ne želim nanijeti zlo Pierreu. Odjednom sam se 
uplašila svojih postupaka. Grižnja savjesti. No moram nastaviti. Prekli- 
njat ću njegove prijatelje da razgovaraju sa mnom.” 

Premda je u jeku prve francuske publikacije Calle rekla da neće po- 
novno objavljivati Adresar dok je Pierre živ, knjiga djeluje izuzetno suvre- 
meno, kao da konstruira život od komadića, interpretira ga s udaljenosti, 
kroz razne položaje i fasade. Pierre je za nas i nerealan i potpuno realan: 

Francuska 
konceptualna 
umjetnica Sophie 
Calle pronašla je 


jednog dana 1983. na 


pariškoj ulici 
izgubljeni adresar. 
Calle je vratila 
adresar vlasniku, 
Pierreu D., ali je prije 
toga fotokopirala 
stranice da bi mogla 
stupiti u kontakt s 
njegovim popisanim 
poznanicima. U 


knjizi Adresar opisala 


je svoje razgovore s 
njima. Rezultat je 
impresionistički 
portret, koliko 
procesa potrage za 
Pierreom, toliko 
samog Pierrea te 
provokativno 
ispitivanje 
privatnosti, 
identiteta, 
intimnosti i granica 
koje podižemo oko 
sebe. 


kratak niz anegdota, slika koje nam izazivaju maštu, čak i kad se suoči- 
mo s nasiljem (prema privatnosti, diskreciji) u srcu projekta. 

Isto bi se moglo reći za Facebook i Twitter, gdje nas javno izlaganje 
naših adresara, dnevnika, veza — organiziranih da bi se stvorio određen 
skup dojmova — istovremeno razotkriva i skriva. 

Calleina potraga za Pierreom, stoga, pruža letimičan pogled u bu- 
dućnost koju danas nastavamo, zamrznuti između stvarnosti i njezine 
slike, između života i dojma života. 

“Pierre, “slijedila sam’ te, ‘tragala za’ tobom, više od mjesec dana”, piše 
Calle na kraju knjige, u izjavi koja bi lako mogla biti post na njegovu (na 
bilo čijem) zidu na Facebooku. “Da naletim na tebe na ulici, mislim da 
bih te prepoznala, ali ti ne bih prišla. Susrela sam se s tvojim prijateljima. 
Saslušala sam ih. Više mi ne trebaju. Večeras napuštam Pariz; mogla bih 
otići u tvoj rodni Reims da vidim tvoju školu, tvoju kuću. Mogla bih po- 
kušati pridružiti ti se u Laponiji. Umjesto toga, kupila sam željezničku 
kartu za Rim, gdje provodiš svako ljeto, gdje bi volio živjeti." 


Objavljeno u Los Angeles Timesu, 20.11. 2012. 
[http://articles.latimes.com/2012/nov/20/entertainment/la-et-jc-sophie-calle-address-book- 
20121120] 


Lauren O’Neill-Butler: 
Divija detektivka 


razgovoru s umjetnicom Jill Magid 2008. Sophie Calle je 
napomenula da je L'Homme au carnet (Adresar, 1983.) jedi- 
no njezino djelo kojim je “otišla predaleko". “Mislim da 
je to bilo vrlo okrutno prema tom čovjeku“, primijetila 
je. “No da ga trebam ponoviti, učinila bih to još jednom 
——— jer je uzbuđenje snažnije od osjećaja krivnje.” 

Riječ je doista o djelu koje čovjeka stavlja na muke i zbog kojeg je Cal- 
le morala pretrpjeti veliku buru. U lipnju 1983. našla je adresar u Rue des 
Martyrs u Parizu i odlučila ga fotokopirati prije nego što ga anonimno 
vrati vlasniku, čiji su ime i adresa bili navedeni na posljednjim stranica- 
ma. Zatim je smislila “igru”, temeljni motiv svih njezinih radova, koji je 
često postavlja u izazovne emocionalne i psihološke situacije. Igra zahti- 
jeva i tuđe sudjelovanje gdje drugi, na primjer, otkrivaju vlastita rasuta 
sjećanja i/ili osobne predmete na Calleine indiskretne i često kapriciozne 
zahtjeve. U ovom je slučaju kontaktirala ljude navedene u adresaru, je- 
dnog po jednog, te ih intervjuirala o vlasniku adresara, “Pierreu D.-u", 
koji je u to doba bio na poslovnom putu. Calleini kratki, bezosjećajni te- 
kstovi o svakoj interakciji i popratna crno-bijela fotografija objavljivali 
su se svakodnevno, od 2. kolovoza do 4. rujna, 1983. u tad popularnim pa- 
riškim novinama Libération. Imaginarni portret koji su feljtoni proizveli 
vinuo je u sferu slavnih ne samo Calle, nego i njihova odsutnog subjekta, 
koji je naposljetku pročitao izjave i prilično se uzrujao. Zaprijetio je tuž- 
bom pa je Calle pristala ne objavljivati djelo dok je on živ. No on se nije tu 
zaustavio. 

Povjesničar umjetnosti Yve-Alain Bois, jedan od Calleinih najistaknu- 
tijih kritičara i proponenata, nazvao je Adresar njezinim “najslavnijim? i 

“najspektakularnijim” djelom. No to je ujedno i njezino djelo o kojem se 
najmanje pisalo: taj tanki svezak tek je nedavno objavljen na engleskom. 
Napetost koja nastaje kad gledamo to staro djelo kao nešto novo navodi 
nas da postavimo nekoliko teških pitanja: Što za slavnu umjetnicu znači 
takav podbačaj kad joj je cijelo djelo utemeljeno, na ovaj ili onaj način, na 
prekoračivanju granice bilo egzibicionizmom bilo nadziranjem bilo ka- 
kvim drukčijim opasnim manevrom? Calle je poznata po tome što isku- 
šava krajnosti; zašto ju je Adresar osobno pogodio? 

Prije nego što se rad pojavio u novinama, u ranim 1980-ima Calle je 
bila poznata, ako uopće, po eksperimentalnim igrama, poput Spavaća 
(1979.): pozivala je neznance da spavaju s njom u njezinu krevetu na 
smjene od osam sati. Promatrala ih je, fotografirala i intervjuirala — na 
neki je način, u još razvojnoj dobi od 26 godina, već manipulirala svojim 
pokusnim kunićima u pravim fizičkim pokusima. 1980. objavila je Suite 
Vénitieene, rani pokušaj da postane pseudo-detektiv. 13 je dana bila slijedi- 
la čovjeka “Henrija B-a.”, po Parizu, a zatim po Veneciji jer ju je zanimao 
ili je možda bila zaljubljena ili joj je možda samo bilo dosadno. No put 
nije vodio nikamo: nakon kratke konfrontacije s njime Calle je zaključi- 
la: “Henri B. nije radio ništa. Nisam ništa otkrila. Priča je banalno 
završila." 

Razlika između tih radova i Adresara jest količina publiciteta koji je 
popratio potonji rad. S Libérationom Calle je dobila platformu i to veću od 
ijedne koju bi joj mogla pružiti bilo koja galerija. Kustosica Sheena Wag- 
staff ustvrdila je da je "to djelo postavilo Calleinu umjetnost |...| u for- 
mat za koji se pretpostavlja da iznosi činjenične istine.” No Calle nije za- 
nimala kritika novinarstva ni istinitost fotografije niti je pokušavala za- 
prepastiti ljude. Ipak, novinari nisu bili oduševljeni. Calle se 2009. poja- 
dala Louise Neri u intervjuu: 

“Nastala je velika rasprava jer su novinari pitali zašto je meni, kao 
umjetnici, dopušteno raditi u novinama nešto što oni ne smiju: zadirati 
u tuđi život. Mnogim se ljudima djelo svidjelo jer su mislili da je riječo 
književnosti, no kad se čovjek javio i ostavio svoje ime, dokazavši da doi- 
sta postoji, postalo je jasno da to nije izmišljotina. Tad se nekim ljudima 
djelo doista prestalo sviđati zbog nasilja. A oni koji ga ispočetka nisu vo- 
ljeli, smatrajući da nije dovoljno provokativno, ti su ga zavoljeli. To je bio 
čitav cirkus!” 

Adresar ne govori o jednoj stvari. S jedne strane, to je jednostavna stu- 
dija osobnosti i pravi projekt konceptualne umjetnosti (temeljen na za- 
datku koji valja obaviti s apriornom shemom, crno-bijelom dokumenta- 
cijom i tekstom). S druge strane, to je ispovijesna priča s izuzetno erot- 
skom temom koja uznemiruje čitatelje postavljajući submisivnost i kon- 
trolu u ravnotežu, vodeći čitatelje kroz labirint zavođenja i nagona da bi 
im na kraju uskratila zadovoljenje. 

Calle objavljuje svoj klinički cilj u prvom članku objavljenom u uto- 
rak, 2. kolovoza, 1983.: Upoznat ću tog čovjeka preko njegovih prijatelja i 
poznanika. Ona će postati centar u konstelaciji njegovih kontakata, nešto 
što je dosad bio samo on. U drugom članku opisuje kako ga je nazvala 
kući i čula mu glas na telefonskoj sekretarici: Zvoni dvaput, srce mi lupa. 
Glas se javlja: “Da, nisam tu. Zovem se Pierre D. Nisam kod kuće ” Calle 
povezuje te riječi s fotografijom sobe s dva stolca i telefonom na zidu po- 
kraj vrata. Članci se nakon toga brzo nižu, gotovo kao serija hitrih filmič- 

nih vinjeta. Mreža se razvija dok se Callein jednostavan sustav kalibrira 
nakon svakog intervjua. Pierre je, prema Jacquesu D.-u, “šekspirovski 
lik"; prema Anne E., “ne sažimlje dobro svoje zamisli"; a Sylvie В. kaže da 
“nosi prevelike jakne, karirane hlače [...] no ipak, sve u svemu, prilično je 
elegantan." Charly T. priča jedan od Pierreovih omiljenih viceva: “Opro- 
stite, gospođo, možete li mi reći gdje su erogene zone?” A žena odgovara: 
“Ne živim ovdje.? 

Samo nekolicina prijatelja i članova obitelji odbija razgovarati s Calle 
pau tim dijelovima ona otkriva vlastitu tjeskobu u vezi djela. 17. kolovo- 
za napisala je: “Iznenada me strah toga što činim. Grižnja savjesti. No 
moram nastaviti. Preklinjat ću njegove prijatelje da razgovaraju sa 
mnom." No što Calle više tjera svoj subjekt u kut, što mu se više približa- 
va, to mi zapravo manje znamo o njemu. Oni koji pristaju biti doušnici 
otkrivaju uglavnom protuslovne i zbunjujuće priče: non sequitur jedan za 
drugim. Njega doista nema. No dok Pierre D. počinje djelovati više kao 
objekt nego subjekt, čitatelj mnogo toga doznaje o samoj Calle. 

Umjetnica-detektivka čini se već iskreno zaluđena u 15. razgovoru. 
24. kolovoza razgovara sEnzom U.-om o Pierreovoj sposobnosti za lju- 
bav. Enzo kaže: “Za njega ljubav je nemoguća misija. Sustavno je spre- 
man zaljubiti se ako to znači da ljubav nema izgleda za uspjeh. Priča mi 
samo o svojim neostvarivim ljubavnim vezama, no sigurno ima i one taj- 
ne.” Već 1992. Calle je izjavila u raspravi s Bice Curiger da se zaljubila u 
Pierrea D.-a. Kaže: “Izgubila sam kontrolu |. ..] Potpuno sam se zaljubila 
u tog čovjeka, promijenila sam svoj Zivot radi njega |. . .] Otišla sam Zivje- 
ti u njegovu četvrt, viđala sam se samo s njegovim prijateljima, odlazila 
sam jesti na mjesta kamo je on volio ici [...] kad se vratio, zamrzio mei 
osjećala sam se doista odbačeno, no istovremeno tako je bilo bolje jer je 
sve bilo potpuno lažno.? 

Možda Calle smatra da nije bila povrijeđena onoliko koliko je mogla 
biti jer je riječo umjetničkom radu. Kaže da je djelo sastavila od nekoliko 
gotovo kemijskih pokusa u kojima je mogla testirati svoje osjećaje prem- 
da im je pristupila više kao sociolog, filozof i antropolog nego kao znan- 
stvenik. Calle se najviše bavi sumnjom, kako je prikladno primijetio 
Lawrence Rinder. (“Callein se rad temelji na potrebi da je se uvjerava, ali 
ne da nužno bude sigurna u postojanje određenih stvari.) Taj skeptici- 
zam, koji se provlači kroz Calleine dnevničke zapise u Adresaru, dio je nje- 
zine umjetničke ideologije, njezina sustava vjerovanja. No sumnje su joj, 
dakako, također ukorijenjene u njezinu ukusu, preferencijama i kritič- 
kim procjenama koji se, kao što smo naučili od Pierrea Bourdieua, pokla- 
paju s određenom društvenom klasom te nam pružaju osjećaj distinkcije 
i kulturni kapital. Kroz knjigu Calle jednostavno igra samu sebe: ženu s 
dovoljno kulturnog kapitala da zadrži interes čitatelja. 

28. rujna 1983. Pierre D., ili Pierre Baudry kako se zvao, napisao je bi- 
jesno pismo Libćrationu. Ondje je opisao animozitet prema Calle i negirao 
njezin “Calle-ibriran i Calle-kulirajući dokaz." Zahtijevao je da mu novi- 
ne pruže mogućnost uzvrata pa je u njima, na njegov zahtjev, objavljena 
fotografija nage Calle snimljena dok je kao djevojka radila za nekog foto- 
grafa. No na slici crte lica su zamućene kao kriminalcu na suđenju. 

Figurativna odsutnost Pierrea D.-a u Adresaru sad je postala stvarna 
odsutnost Pierrea Baudryja. (Umro je 2005.) Tridesetak godina od začet- 
ka djela samo su ga ukratko opisivali u intervjuima i kataloškim esejima, 

zbog (pretpostavljam) tih nesnosnih pravnih poteškoća. (Na primjer, u 
Calleinoj monografiji iz 2007. Double Game otisnuti su samo prvi i poslje- 
dnji zapis, zajedno sa slikom svežnja novina u kojima je djelo objavljiva- 
no.) Iznenađujući obrat dogodio se 1992. u romanu Levijatan Paula Auste- 
ra slikom Marije, koji je opisan tek kratko, na sedam stranica, i uglav- 
nom se temelji na Calle. Maria izvodi Spavaće, Suite Vénitieene i Adresar uz 
nekoliko drugih stvari koje je Auster izmislio. Možda kao način suočava- 
nja s “krivnjom” koju je sama priznala, Calle je odlučila dovesti se u po- 
dređen položaj i izvršiti ta djela zamišljena ranih 1990-ih. Na primjer, 
počinje prakticirati Marijinu “kromatsku prehranu”, jedući svaki dan 
hranu druge boje (rajčice, tatarski biftek, šipak, prženu crvenu papriku i 
crveno vino). Umjetnica je također provela čitave dane “opčinjena slovi- 
ma b, ci w^, kaze Auster. Kao hommage Brigitte Bardot, Calle je snimila se- 
be kao “Big-time Blonde Bimbo”. Danas ikonična fotografija prikazuje 
ju u krevetu s raznim prepariranim životinjama čiji nazivi počinju slo- 
vom b. 

Calle je tad zatražila Austera da smisli još projekata koje bi trebala iz- 
vesti tako da učinkovito odbaci svu kontrolu (što bi se opet moglo čitati 
kao neki oblik pokore). U Gotham Handbook: Personal Instructions for S. C. on 
How to Improve Life in New York City (Because she asked, 1994-98)" Auster joj je 
dao nekoliko uputa: od osmjehivanja strancima preko davanja hrane be- 
skućnicima do života u telefonskoj govornici na uglu ulica Greenwich i 
Harrison u Tribeci. Prisluškivala je razgovore koji su se vodili u susjednoj 
govornici. Nije svatko bio ljubazan prema njoj: “125 pruženih osmjeha za 
72 dobivena“, zabilježila je. 

Gotovo 17 godina kasnije Calle se ponovno našla u New Yorku radi So- 
be (2011.), projekta u Hotelu Lowell u gornjem istočnom dijelu grada. Za 
razliku od Adresara, taj se rad izražajnije usmjerio na njezinu biografiju; 
nije tražio toliko sudionika, nije je išao u krajnosti niti je toliko uznemi- 
ravao. Intervjuirala sam Calle putem telefona nekoliko tjedana prije de- 
bija njezina novog rada i premda je intervju išao glatko, osjećala sam da 
mrzi općenite razgovore. Kasnije sam naišla na njezin rutinski intervju 
iz 2009. u časopisu Frieze i odjedanput mi je postalo jasno zašto. Dokazi- 
vao je da ste za intervju s Calle — ili bilo kim drugim, uostalom — mora- 
li biti konkretni, možda čak i previše pripremljeni i posve predani razgo- 
voru. Biste li doista očekivali išta manje? 

Odgovarajući na niz pitanja, ona oporo prosvjeduje: 

“Trebala sam biti tajna agentica: kad bih bila dovoljno tajna, nitko 
me ne bi pitao koju glazbu slušam, koje knjige čitam ili čemu služi umje- 
tnost. Ne volim odgovarati na pitanja. Na otvorenju programa Dislocati- 
ons u МОМА-і 1991. upoznali su me s Louise Bourgeois. Rekla mi je suho: 
‘Ako imate bilo kakvih pitanja za mene, postavite ih mojem sinu.’ Raz- 
draženo sam rekla: “Nemam vas što pitati. Na što je ona odgovorila: Ni- 
ste li vi опа koja postavlja pitanja?’ Jesam. Pa evo vam onda upitnika: 

Kad ste posljednji put umrli? Što vas potiče da ustanete ujutro? Jeste li ostvarili 
svoje dječje snove? U čemu se razlikujete od ostalih? Što nedostaje vašem životu? Mi- 
slite li da svatko može biti umjetnik? Odakle dolazite? Je li vaš život vrijedan zavi- 
sti? Čega ste se odrekli? Kako trošite novac? Koji vam kućanski posao zadaje ponaj- 
više briga? U čemu najviše uživate? Što biste željeli za rođendan? Navedite tri ži- 
vuća umjetnika koja prezirete. Za što ćete se zauzeti? Sto ste u stanju odbiti? Koji je 
najkrhkiji dio vašeg tijela? Što ste sposobni učiniti radi ljubavi? Što vam ljudi za- 

mjeraju? Kako umjetnost djeluje na vas? Napišite svoj epitaf. U kojem biste se obli- 
ku voljeli vratiti?" 
Onda? Imate li još pitanja? 


Objavljeno u Los Angeles Review of Books [http://lareviewofbooks.org/review/the-savage-detecti- 
ve-on-sophie-calles-address-book | 


Sara Bremen: 
Znatiželja Sophie Calle 


ema ničeg novog u izjavi da je Sophie Calle znatiželjna 
osoba. Njezin se umjetnički rad vrti oko istraživanja 
drugih ljudi, njihovih navika i reakcija na nju samu. Is- 
pitivanje njezina rada u kontekstu psihološke znatiže- 
lje, međutim, rasvjetljuje neke od njezinih izbora i 
s projekata. Premda је znatiželja predmet istraživanja od 
drevnih vremena, tek su je nedavno psiholozi i istraživači počeli razumi- 
jevati i definirati s obzirom na emocije i njezine vlastite specifične moti- 
vacije. Trenutačni modeli promatranja znatiželje odražavaju motivaciju i 
strukturu mnogih Calleinih projekata. Znatiželja je jedinstvena emocija 
posebno povezana sa srećom i sposobnošću vlastitog održanja. Calle se u 
potpunosti koristi cikličnom strukturom znatiželje s obzirom da se nje- 
zini projekti često granaju i odvode u neočekivanim smjerovima. Uz to 
Calle predstavlja svoj rad publici prvenstveno putem fotografija, medija 
koji pogoduje trajnoj prirodi znatiželje. Njezin rad ne služi samo kao iz- 
vrstan primjer psihološke znatiželje, nego i kao motivacija za tuđu 
znatiželju. 

Ovdje ću se baviti nekim od Calleinih brojnih projekata koje ću 
ukratko i opisati. 1979. Calle počinje slijediti ljude kroz pariške ulice. Kao 
glavnu motivaciju navodi usamljenost. Ta je aktivnost naposljetku odve- 
de u Veneciju jer onamo potajno slijedi jednog čovjeka. To je putovanje 
zabilježeno u Suite Vénitienne. U Veneciji se Calle 1981. zapošljava kao ho- 
telska sobarica. Čisteći sobe, fotografira ih onako kako su ih ostavili tre- 
nutačni gosti, što kulminira u djelu Hotel. Iste godine traži od majke da 
unajmi privatnog detektiva koji bi Calle slijedio jedan dan. Fotografije 
tog eksperimenta pojavile su se u zbirci njezinih radova, Dvostruka igra. 
1983. Calle je napisala Adresar, seriju članaka koje su objavile francuske 
novine Libération. Članci su o čovjeku čiji je adresar slučajno pronašla. Ne 
obrativši se čovjeku, kompilirala je priče i opise poznanika čija je imena 
našla u adresaru. Treba spomenuti i Gothamski priručnik, projekt и kojem 
je Calle slijedila upute za život u New Yorku koje joj je dao Paul Auster, te 
fotografije iz ranije Calleine karijere kad je nakratko radila kao 
striptizeta. 

Bez poznavanja psihoanalize čovjek ne može procijeniti Calleino 
stvarno psihološko stanje na osnovi njezinih djela i zapisa. Jasno je, 
međutim, da joj je život isprepleten s umjetničkim djelovanjem. Kao što 
piše Paul Auster, Callein suradnik i bivši partner (očito preklapanje), nje- 
zine “aktivnosti nisu proizišle iz želje za umjetničkim stvaralaštvom ko- 
liko iz potrebe da živi točno onako kako je željela živjeti“ (Burton). Nju 
ne zanima mogućnost umjetnosti kao rezultata njezina života. “Rad joj 

je povezan s poboljšanjem [njezina] načina življenja"; ponekad materijal 
manifestira kao prezentaciju, a ponekad ne (Riding). Bliskost, ako već ne 
neuočljiva razlika, između njezina života i rada omogućuje nam nam da 
istražimo i nju i njezin rad s obzirom na znatiželju. 

Osim što ću ispitivati Callein rad, ovdje ću izložiti definiciju znatiže- 
lje kao emocije. Pisac i profesor psihologije Paul J. Silvia smatra znatiže- 
lju jednom od “emocija znanja: stanje kao što su zanimanje, zbunjenost, 
iznenađenost i zadivljenost* (Silvia, 2008., 57). Kao emocija, znatiželja je 
donekle oslobođena logičkih ograničenja. Emocije “proizlaze iz subjek- 
tivnih procjena događaja? i mogu biti iracionalne i nelogične. Emocije 
znanja također “nisu očito funkcionalno povezane s neposrednim adap- 
tacijskim krizama“ (Silvia, 273). To jest, znatiželja vam ne može spasiti 
Zivot, no, kako navodim kasnije, ima ulogu u visokom školovanju i 
razvoju. 

Calle dvaput spominje da se njezin rad temelji na emocijama. Njezini 
raniji projekti sastoje se od praćenja stranaca, od kojih jedan završava 
kao Suite Vćnitienne. Bilježeći Suite Vćnitienne, Calle je čula za Following Piece 
Vita Acconcija. U tom djelu iz 1969. Acconci nasumce odabire osobu koju 
će slijediti kroz New York sve dok on ili ona ne uđe u privatan prostor. 
Zabrinuta mogućnošću da joj je rad obična kopija, Calle pronalazi Accon- 
cija da ga “zatraži dozvolu" (Riding). Iz njihova razgovora postaje jasno 
da Acconcija zanima postupak praćenja dok Calle zanima vlastita emoci- 
onalna reakcija na čin praćenja te je stoga njezin rad sasvim drukčije 
umjetničko djelo (Riding). Calleina pozornost prema emocijama podsje- 
ća na to da joj je umjetnost izravni rezultat njezina života. Drugo, ona 
kaže da joj je jedina motivacija za rad općenit nedostatk kontrole u (sva- 
kodnevnim) emocionalnim odnosima. Umjetničko stvaralaštvo je “način 
posjedovanja kontrole" u emocionalnom kontekstu (Burton). Calleino 
priznanje da djelo ima emocionalnu kvalitetu još više potvrđuje da je 
ono primjer znatiželje. 

Premda istražitelji nisu pronašli jasan uzrok znatiželje, složili su se 
oko naziva za različite motivacije znatiželje. Psiholozi pretpostavljaju da 
je sama znatiželja “izvor urođene motivacije? i navodi organizme da se 
vode prema “obrascima stimulusa “radi njih samih’” (Silvia, 2008. 57; 
Berlyne, 25). Professor D. E. Berlyne kasnih je 1950-ih usmjerio definiciju 
znatiželje na “unutarnja stanja seksualnog i običnog uzbuđenja koja re- 
guliraju pozornost i orijentaciju na vanjski svijet” (Mayes, 12). Berlyne 
smatra da vanjske sile, kao što su stimulus, novina, čak i monotonija utje- 
ču na čovjekovo uzbuđenje. Znatiželja, dakle, “regulira tu razinu uz- 
budenosti i održava visoku razinu zanimanja ili aktivnosti“ (Mayes, 12). 
Gledajući na vanjsku stimulaciju, J. Piaget (1930-e) usredotočuje se na po- 
trebu za novinom kao motivacijom znatiželje. Tvrdi da je “zanimanje za 
novo” jednostavno urođeno (Mayes, 12). Naposljetku, К. W. White, koji je 
također pisao u kasnim 1950-ima, kreira treći model koji naglašava vezu 
između znatiželje i želje za zadovoljenjem potrebe za informacijama i 
njihovim ovladavanjem. Izvor znatiželje funkcionirat će dokle god gle- 
datelj pronalazi nove stvari u njemu te dokle god izvor ne bude previše 
zahtjevan za ovladavanje. Ta ideja o ravnoteži i mjestu početka, kao što 
ću prikazati kasnije, temeljna je i jedinstvena komponenta znatiželje. 

Silvia, pišući tijekom posljednjeg desetljeća, pomoću tih povijesnih 
modela kreira četiri nove ključne točke: novinu, složenost, neodređenost 
i sukob: 

Novina odražava sukob između sadašnjeg i prošlog iskustva i očeki- 
vanja. Složenost odražava sukob između različitih analogija dio/cjelina i 
interpretacija potpunog složenog stimulusa. Neodređenost je konflikt 
zbog nekompatibilnih postupaka impliciranih nepotpunim pa stoga i 
dvosmislenim informacijama A sukob se odnosi na istovremenu prisu- 
tnost nekompatibilnih mogućnosti. (Silva, 275) 

Te četiri kategorije jasno odražavaju riječi Silvijinih prethodnika i po- 
dudaraju se, premda ne savršeno, s radom Sophie Calle. Premda, vjeru- 
jem, da se modeli u mnogočemu preklapaju, fotografije Calle odjevene 
kao striptizete (objavljene u Dvostrukoj igri) mogli bismo opisati kao “no- 
vinu", Hotel kao "složenost", prigodu kad ju je slijedio privatni detektiv 
kao “neodređenost”, a Suite Vénitienne kao "sukob". Posao striptizete, 
usprkos feminističkom otporu, posve je nov i drukčiji za Calle pa ona u 
njemu uživa. Nepoznato u tom poslu potiče joj znatiželju. Na 
fotografijama hotelskih soba u Hotelu Calle proučava pojedinosti određe- 
nih ljudi unutar šireg konteksta koji se ne sastoji samo od hotela i puto- 
vanja, nego i od tuđe ljudskosti. Premda joj projekt naposljetku dosadi, 
njezinu početnu motivaciju potiče složenost detalja. Calle se našla u neo- 
dređenoj situaciji obrnute uloge zatraživši majku da unajmi privatnog 
detektiva. U intervjuu i recenziji Jane Burton opisuje kako “sukob” iz- 
među "[zanosa] pri pomisli na neviđenog čovjeka koji je slijedi i monoto- 
ne banalnosti detektivskog izvještaja i fotografija čini djelo provokativ- 
nim” (Burton). Naposljetku, vidim dualnost prisnosti i stranosti, kontro- 
le i nedostatka kontrole te invazivnosti i bijega u Suite Vćnitienne kao do- 
kaza sukoba koji je motivacijski čimbenik tog djela. Zanimljiva su i iz- 
vorna latinska značenja riječi znatiželjan: curiosus — “(1) pažljiv, marljiv ili 
pedantan; (2) ljubopitljiv, željan znanja; (3) nametljiv i indiskretan", koja 
podsjećaju na Callein rad (Mayes, 5). 

Dr. Linda C. Mayes i profesor Berlyne također govore o odnosu iz- 
među znatiželje kao obrane i znatiželje kao razvoja. To me podjseća na 
Callein razlog za prva putovanja i pustolovine: “Bila je to mješavina zna- 
tiželje ibijega od neznanja što da radim* (Burton). Ta naizgled sukoblje- 
na osjećanja zapravo su spojena pod imenom znatiželje. Berlyne kaže: 
“Pristupanje (radi dobivanja dodatnih informacija ili jednostavno radi 
olakšanja putem prilagođavanja uvjetima) i bijeg su, naposljetku, alter- 
nativni putovi da uklonimo smetnje nastale sukobom prizora ili zvuka ” 
(Berlyne, 30). Calleina izjava pokazuje da svoj problem rješava i bijegom i 
potragom za novim mogućnostima. 

Znatiželja se razvija drukčije u različitim ljudima premda se sva istra- 
živanja slažu da pomaže u općem razvoju vrste. Psiholozi su skloni sma- 
trati da je znatiželja kod pojedinca ne samo jedinstvena za tu osobu, ne- 
go se mijenja tijekom pojedinčeva života (Silvia, 271; Silvia, 2008., 58). 
Motivacije Calleina rada često se čine pomalo neozbiljne i budući da su 
tako isprepletene s njezinim životom, ne mogu a da se ne mijenjaju s vre- 
menom. Silvia ide još dalje i protivi se bilo kakvom uopćavanju znatiže- 
lje. Pri referiranju na znatiželju, koristi se izrazom “zanimanje”: “Neke 
suvremene teorije čak pretpostavljaju da su određene teme (na primjer, 
seksualnost i smrt) urođeno zanimljive gotovo svima, što je vjerojatno 
pogrešna pretpostavka" (Silvia, 2008., 58). Međutim Calle i njezin rad ot- 
krivaju da ljudi dijele zanimanje za druge ljude. 

Kakvi god bili predmeti zanimanja, inteligentnije vrste, poput ljudi, 
koriste se znatizeljom za intelektualan i društven razvoj. U ranoj živo- 
tnoj dobi čovjek će uporabiti znatiželju da se uključi u svijet oko sebe. Is- 
kustva će mu pomoći stvoriti “kognitivne strukture koje će se mijenjati 
ili sačuvati na temelju novih informacija" (Silvia, 273). Dok smo još djeca, 
znatiželja je često “usmjerena na učenje o drugima, o suptilnostima dru- 
štvene komunikacije i znakovima afekcije” (Mayes, 23). Općenito, odrasli 
šire korištenje znatiželje te je rabe kao temelj znanstvenih i umjetničkih 
pothvata (Mayes, 31). Rad Sophie Calle odražava možda povišenu razinu 
znatiželje premda se temelji na znatiželji kao sredstvu učenja o ljudima i 
produbljivanja umjetničkog procesa. 

Zanimljivo je napomenuti da većina analitičkog istraživanja znatiže- 
lje do danas pripada polju obrazovanja i razvoja učenja. Nema sumnje da 
je znatiželja općenito važna sastavnica učenja, ako ne već njegov ključni 
dio. Silvia primjećuje da teoretičari obrazovanja od Johna Deweyija nada- 
lje žaluju što “američki sustav obrazovanja nije uspio iskoristiti dječju 
znatiželju“ (Silvia, 270). 

Kao žitku i “nefundamentalnu” emociju znanja koja se vječito mije- 
nja, znatiželju se potiče na jedinstvene načine. Ponajprije, da bi ponovio 
težinu njezina statusa kao emocije, Silvia ističe da se bez te emocionalne 
komponente “zanimanje neće razviti, bez obzira na to zašto su se osjećaji 
znatiželje uopće pobudili” (Silvia, 285). Aktivnost mora imati neku vrstu 
emocionalnog značaja da bi privukla znatiželju. Silvia također spominje 
rano istraživanje znatiželje i uvećavanja aktivnosti Williama McDougal- 
la. McDougall je 1908. primijetio da se aktivnost mora ponoviti ili uvećati 
da bi emocionalna reakcija produbila znatiželjno istraživanje. Ta teorija 
podsjeća na Calleino ustrajno zapisivanje bilježaka tijekom Gothamskog 
priručnika i uzastopno fotografiranje iz Hotela. No nakon što se uspostavi 
emocionalna veza i prođe proces uvećavanja, znatiželja se “obično neće 
zadovoljiti čak ako se neko vrijeme izlaže cilju instinkta” (Mayes, 11). To 
jest, znatiželja se ne može vezati za jedno mjesto jer će samo odvesti do 
daljeg zanimanja. 

Znatiželja je u trajnoj ravnoteži između zanimanja i sreće te se stoga 
perpetuira. Bitno je ovdje naznačiti da su mnoge psihološke studije po- 
kazale da je veza između zanimanja i sreće obrnuta. Bilo da su gledali vi- 
zualne obrasce različite složenosti ili slušali glazbu različite složenosti, 
ljudi su bili skloni voljeti ono što je jednostavno dok im je ono što je slože- 
no bilo zanimljivo (Silvia, 276; Berlyne, 32). Općenito “zbog toga što poti- 
ču različite postupke, zanimanje i sreća mogu se sukobljavati“ (Silvia, 
2008., 59). Da bi to pojasnio, Silvia daje primjer s dva tajlandska restora- 
na. Jedan je vaš omiljeni: znate da vas usrećuje. Drugi je restoran nov: ni- 
ste sigurni hoće li vam se svidjeti ili ne, ali ste znatiželjni (Silvia, 2008., 
59). Kad sreća ne bi postojala, nastavlja Silvia, ljudi bi neprestano iskuša- 
vali nove stvari jer ne bi bilo “osvjedočenih izvora užitka" (Silvia, 2008., 
59). Činu otkrića i prolongiranom stanju znatiželje, istovremeno, urođen 
je osjećaj sreće (Mayes, 28). Možda je veza između sreće i znatiželje slože- 
nija. Sama Calle odbacuje odnos ili/ili tvrdeći da njezina “sreća nije bila 
upropaštena. Imam mnogo novih ideja" (Burton). Calle ne samo da moze 
biti istovremeno sretna i znatiželjna, nego i naći pravi užitak u znatiželji. 

U zanimanju je također ravnoteža — mjesto početka kod kojeg zani- 
mljiv predmet postaje neshvatljiv, zbunjujuć ili strašan pa stoga i nezani- 
mljiv. Postoji ravnoteža između primjetljivosti i^ nepobudivanja straha 

ili iznenađenja“ (Silvia, 275). Ta točka ravnoteže, poput općih izvora zna- 
tiželje, izuzetno se razlikuje od čovjeka do čovjeka i od naroda do naroda 
(Berlyne, 29). Profesor Berlyne opisuje pokus u kojem se subjektima po- 
kazuju mutne i jasne slike: “Nadalje, imamo naznake da jasna slika pred- 
stavlja najveće zadovoljstvo kad zamijeni sliku srednjeg stupnja zamuće- 
nosti. To je, čini se, stupanj, na kojem se može uočiti neko razlikovanje, 
ali predmeti i pojedinosti se još ne mogu razaznati pa je tu najveći raspon 
za pretpostavke o sadržaju" (Berlyne, зо). 

U tom primjeru subjekt je znatiželjan u vezi zamućene slike, a napo- 
sljetku nagrađen razumijevanjem (jasne) slike. Kad se informacije priku- 
pei razumiju, znatiželja vezana za taj poseban predmet se rasprši, a “to 
novo saznanje omogućuje drugim stvarima da postanu zanimljive” (Sil- 
via, 2008., 59). Znatiželja se ne održava zadovoljavanjem žeđi za zna- 
njem, nego puštanjem naučenog znanja da nas vodi k daljoj znatiželji u 
vezi drugih predmeta, postupaka ili zamisli. 

Sophie Calle pruža vlastiti primjer te ravnoteže između zanimanja i 
straha svojom reakcijom pred kraj Adresara i tijekom Suite Vćnitienne. U pr- 
vom projektu Calle se koristi podacima iz adresara da, “poput slagalice, 
sastavi sliku vlasnika* (Burton). Kad vlasnik adresara ugleda svoju živo- 
tnu priču u novinama, šalje vlastiti prilog, fotografiju nage Calle koju je 
dobio istim procesom koji je Calle primijenila za dobivanje podataka o 
njemu: zovući njezine znance. Unatoč toj “kazni”, koja joj, kako kaže, ni- 
je smetala jer je već radila kao striptizeta, Calle govori da bi odradila pro- 
jekt ponovno: “ uzbuđenje je bilo snažnije od osjećaja krivnje" (Burton). 
U projektu Suite Vćnitienne Calle nije toliko samouvjerena premda je nje- 
zin pothvat više zanima nego što je plaši ili zbunjuje: “Njegova osamlje- 
nost me ohrabrila. Preusmjerila sam ga s njegova puta. Zaintrigiran je. 
Trebala bih se držati po strani, a ipak ostajem blizu" (Calle, 105). 

Za nju bi točka početka, sve u svemu, mogla biti teško dostupna, no 
ona varira u različitim projektima i različitim vremenima. 

Nakon što je otkrila vlastitu ravnotežu i točku gdje sve počinje, Calle 
je znatiželju usmjerila (ili joj dopustila da naraste) prema prirodno zani- 
mljivom subjektu koji se razvija: drugim ljudima. Da bi se ostvarila pra- 
va ravnoteža između složenog i shvatljivog, intrigantnog i sigurnog, 
predmetom zanimanja, moguće su “brojnije i snažnije divergentne aso- 
cijacije” (Berlyne, 32). А što je poznatije, a opet puno varijacija, od druge 
osobe? Istovremeno to zanimanje za druge ljude je, prirodno, usmjereno 
na sebe kao i na ljude općenito. Kao što je Francis Bacon rekao u inter- 
vjuu s Davidom Sylvesterom: ^ umjetnost je opsesija životom i, napo- 
sljetku, budući da smo ljudska bića, naša najveća opsesija jest opsesija na- 
ma samima" (Sylvester, 63). Kako god bilo, Callein se rad vrti oko tema 
koje samo pomažu u perpetuiranju njezine znatiželje i znatiželje 
gledatelja. 

To što radove predstavlja prvenstveno putem fotografija također po- 
maže u kontinuaciji znatiželje kod publike i prema publici. Stručnjaki- 
nja za fotografiju Vicky Goldberg ističe da, kroz povijest, vizualni prizor 
ima veću težinu od čitanja i slušanja: “Lotova žena se okrenula i pretvori- 
la u stup od soli; Orfej se osvrnuo i zauvijek izgubio Euridiku; a krojač 
Tom, jedini koji je uspio vidjeti golu Lady Godivu, je oslijepio" 
(Goldberg). 

Fotografija stoga služi kao naše najveće voajerističko sredstvo. Može- 
mo u fotografiju gledati koliko god želimo, čak i kad ne bismo smjeli vid- 
jetišto prikazuje. Fotografija pruža gledatelju točan izvještaj, ali s uda- 
ljene točke gledišta. Bacon dalje opisuje kako su fotografije “odmaknute 
od svojeg činjeničnog predmeta, što promatrača još snažnije vraća na li- 
ce* (Sylvester, 30). Uz fotografiju imamo prostora razmisliti o predmetu, 
a da se ne dovedemo u opasnost gledanja stvarnog predmeta. Sophie Cal- 
le je svjesna zaštite koju pružaju fotografije. Ona se koristi tim “umje- 
tničkim štitom" da bi došla do pitanja u vezi kojeg je znatiželjna (Bur- 
ton). Ako fotografije omogućuju ovako siguran oblik voajerizma, možda 
to objašnjava Calleinu smirenu reakciju na "osvetnicku" fotografiju obja- 
vljenu u novinama nakon Adresara. (Štoviše, bila je zadovoljna jer je pri- 
tom čovjek uporabio svoje pravo ime i time ovjerovio projekt za koji su 
neki sumnjali da je izmišljen.) 

Fotografije također mijenjaju naš odnos prema vremenu. Dok gleda- 
mo u fotografiju, imamo vremena otkriti pojedinosti, a fotografije imaju 
vremena prestati biti “orijentiri i postati pokretači ideja” (Sylvester, 30). 
U tom smislu Calleine fotografije drugih ljudi bude znatiželju publike 
ne samo time što fotografirani rade, nego same po sebi te drugim mo- 
gućnostima. Kao što jedna recenzija Hotela opisuje: “To je nasilje nad pri- 
vatnošću, a ipak, gledatelj sine može pomoći, nego nastavlja zuriti Fa- 
scinacija je ukorijenjena u osjećaj povezanosti s tim strancima * Tijekom 
nastupa 1999. Calle je slušala prijedloge za svoj sljedeći projekt; ne izne- 
naduje da su joj posjetitelji prilazili da bi joj odali vlastite tajne. Ona i 
njezin rad pobudili su znatiželju kod ljudi o njima samima i o drugim 
ljudima. Ne samo da znatiželja samu sebe perpetuira, nego perpetuira i 
predmet rasprave. Silvia kaže: “ stvari imaju svoju vrijednost samo ukoli- 
ko se za njih netko zanima* (Silvia, 277). Callein rad daje vrijednost njoj 
samoj, njezinoj publici i svim ljudima. 


S engleskoga prevela Ivana Rogar 

Pariz, kraj lipnja, 1983. 


ronašla sam adresar u Rue des Martyrs. 

Odlučila sam fotokopirati sadržaj prije nego što ga 
anonimno vratim vlasniku čija je adresa zapisana na po- 
sljednjem papiru. Kontaktirat ću ljude čija su imena zabi- 
lježena u njemu. Reći ću im: “Slučajno sam na ulici našla 

—- dresa. Vas je broj u njemu. Voljela bih se naći s vama.” Za- 
tražit ću ih da mi pričaju o vlasniku adresara čije ću im ime otkriti samo 
prilikom susreta ako se pristanu naći sa mnom. 

Upoznat ću tog čovjeka putem njegovih prijatelja i poznanika. Poku- 
šat ću otkriti tko je on, a da ga nikad ne sretnem, i stvoriti njegov portret 
tijekom neodređenog razdoblja: ono će ovisiti o spremnosti njegovih pri- 
jatelja da pričaju o njemu i o daljem razvoju događaja. 

Ovaj će se projekt objavljivati dnevno u Libćrationu. Svaki tekst mo- 
ram predati tri dana prije objave. 

Čovjek se zove Pierre D. 


Ponedjeljak, Adresar 


Adresar Pierrea D.-a je knjižica veličine 12 x 15 cm s abecednim indeksom. 
Ima crvene korice i crni hrbat. Debeo je i istrošen. Hrbat je poderan. 
Adrese su napisane plavom kemijskom olovkom. L., grafolog od kojeg 
sam zatražila procjenu, smatra da je rukopis prilično običan i da ne otkri- 
va mnogo. Međutim, u riječima “Britanski filmski institut” naslutio je 
inteligentnu, obrazovanu, izgrađenu osobu s oštrim, ciničnim smislom 
za humor. Dodao je: “Ne vidim nikakvu zlonamjernost u tom rukopisu." 
Na prvoj je stranici Pierre napisao svoje ime, prezime, adresu i broj tele- 
fona. Nasuprot tome napisao je šifre za slova koje se upotrebljavaju na te- 
lefonskim brojčanicima: 2 = ABC, 3 = DEF i tako dalje. U Pierreovu adre- 
saru je 408 imena raspodijeljenih na sljedeći način: 

25 ih je pod slovom A, 63 pod B, 35 pod C, 38 pod D, 6 pod E, 22 pod F, 
18 pod С, 3 pod H, 6 pod I, 5 pod J, 14 pod К, 28 pod L, 42 pod M, 8 pod М, 
10 pod O, 21 pod P, 13 pod R, 19 pod S, 13 pod T, 1 pod U, 12 pod V, 3 pod W, 

3 pod Z. 

Većina Pierreovih poznanika živi u Parizu, kao i on sam, no primije- 
ćujem velik broj talijanskih adresa, točnije, njih dvadeset devet. Druge 
zemlje uključuju Alžir (3), Austriju (1), Kamerun (1), Englesku (1), Gabon 
(1), Njemačku (1), Grčku (4), Nizozemsku (3), Hong Kong (1), Portugal (1), 
Švicarsku (1), S. A. D. (5), Zair (1). Tu je i pet adresa izvan Pariza. Listam 
knjižicu. Bilješke u zagradama mjestimice prate adrese i brojeve telefo- 
na. Nalazim nekoliko puta “muz...”, “supruga...”, “prijatelj... “transve- 
stit”, jedanput “crni glumac, dobar komičar“ i jedanput “Otelo V 2... U 
slučaju pokojnika Pierre D. ne križa njegovo ime, nego pokraj imena do- 
daje: “umro и...” uz mjesec i godinu, ali ne i dan. Kad se rodi dijete, napi- 
še ime djeteta ispod imena roditelja. Tu informaciju obično dodaje crve- 
nom tintom. Izdvojena u donjem desnom kutu posljednje stranice je re- 
čenica: “Hitra smeđa lisica preskače lijenog psa.” 


Ponedjeljak, Telefon, stambena četvrt 


Strah me od prvog susreta s osobom kojoj ću trebati reći da sam pronašla 
adresar i da istražujem njegova vlasnika. Odgađam ga, oklijevam, 
okrećem broj telefona, spuštam slušalicu. Bojim se. Odustajem. Odluču- 
jem danas ponovno prići Pierreu, bez tuđe pomoći, koristeći se samo 
onim što imam: njegovom adresom i njegovim telefonskim brojem. Sre- 
dinom dana odlučujem ga nazvati. Ako se javi, reći ću da sam nazvala po- 
grešan broj. Zvoni dvaput. Srce mi lupa. Javlja se glas: “Da. Nisam ovdje. 
Zovem se Pierre D. Nisam kod kuće. Ali... ah... ovo je... automatska... 
ovaj... sekretarica... Možete ostaviti kratku poruku... na primjer, svoje 
ime, broj telefona pa ću vas nazvati čim dobijem priliku. Dakle, vaš je red 
nakon zvučnog signala. Evo ga. Biiip!” Spuštam slušalicu. Govorio je vrlo 
brzo. Glas mu je prekrasan. Mlad, jasan, pun energije. Odlučila sam pro- 
vesti poslijepodne u njegovu susjedstvu. Živi pokraj Barbčsa, u staroj pe- 
tokatnici u bučnoj ulici. Na jednoj strani glavnog ulaza je trgovina cipe- 
lama, na drugoj trgovina mješovitom robom. Ne usuđujem se ući. Vratit 
ću se drugog dana. Šetam područjem. Sigurno su tu trgovci koji ga po- 
znaju. Kamo rado odlazi? U koji kafić? U koju pekarnicu? Pokušavam za- 
misliti njegov uobičajeni dan. Večeras ću nazvati nekoga. Bilo koga. 
Nasumce. 

To je moj prvi susret s Pierreom D.-om. Naša je priča tek počela. 


Utorak, Thierry L., 16.00 — 17.30 


Odabrala sam njegovo ime nasumce. On je prvi na mojem popisu. Ne mo- 
gu reći zašto. Poziva me k sebi i nudi viskijem. Otkrivam mu identitet 
vlasnika adresara. Jedva ga poznaje. 

“Nisam mu blizak prijatelj i toga me najviše sram. Mogu vam reći ka- 
ko izgleda. Vrlo uočljivo je da su mu oči skrivene naočalama. Izgleda kao 
da vas ne gleda. Nosi vrlo uočljive naočale. Sigurno ima loš vid. Izgleda 
kao da je izišao iz filma braće Marx. Njegovo je tijelo, način na koji hoda, 
ponešto nespretno; kratkovidan je. Ovo su stvari koje mi se doista sviđa- 
ju: topao je i sramežljiv, neobična kombinacija. Neprekidan tijek riječi, a 

ipak potpuna rezerviranost... Sigurno je u četrdesetima... Ima prosijede 
brkove... Prijateljski je nastrojen, inteligentan i prilično povučen od svi- 
jeta... Ima dobar smisao za humor... Bio bi dobar član grupe braće Marx, 
klaun kojem nedostaje strasti. Uvjeren sam da ga fascinira Woody Allen. 
No s m bi bio dosadan Woody Allen, bez karizme. Teško mi je sjetiti se 
što bih još rekao." Thierry L. ne zna gdje su se upoznali ni kad... Zacijelo 
prije sedam ili osam godina na američkom sveučilištu u Parizu. Thierry 
Г. je ondje podučavao filmsku teoriju. Misli da je Pierre ondje istovreme- 
no bio nastavnik. Također se prisjeća članka o King Kongu koji je Pierre ob- 
javio u filmskom časopisu. Tražim ga još pojedinosti. Odgovara mi: “Kao 
što sam rekao, ne poznajem ga dobro.” A ipak, govori o Pierreu s takvom 
nježnošću u glasu. Zahvaljujem mu na pomoći i odlazim. Sjedam na 
stube. 


Četvrtak, Charly T., 9.00 - 10.15 


Telefonom mi je rekao da će nositi kaki hlače i kariranu košulju. Sreli 
smo se u kafiću na Montparnasseu. Objašnjava mi da me je pristao upo- 
znati iz znatiželje, ali da ne želi znati identitet vlasnika adresara. 

Nagovaram ga. U 10.05 napokon pristaje da mu otkrijem Pierreovo 
ime. “On mi je prijatelj. Poznajem ga pet godina. Jako mi se sviđa. Šteta 
što vam zbog diskrecije ne mogu reći više o njemu. Osjećao bih se kao da 
pričam o mrtvacu.” 

Charly T. okrene glavu, razmisli i nasmiješi se. Čekam. Kaže mi da mi 
može reći kakvu vrstu viceva Pierre D. voli. Štoviše, može mi ispričati je- 
dan koji ga je nasmijao do suza 1970. “Vic je o mladiću koji istražuje sek- 
sualni život Francuza: “Oprostite, gospođo, možete mi reći gdje su eroge- 
ne zone?’ Žena odgovori: ‘Zao mi je, ne živim ovdje.” Charly T. mora ići. 
Kaže da mi može posuditi razglednicu koju mu je Pierre poslao iz Londo- 
na. Razglednica stiže poštom sljedećeg dana. Na njoj je slika Paula Dela- 
rochea: Pogubljenje Lady Jane Grey, 1909., iz The National Galleryja. Na po- 
leđini je plavom kemijskom olovkom napisano nekoliko riječi: “Francuz 
koji je zadužio domovinu u stranoj zemlji: kakvo remek-djelo. Vidimo se 
uskoro. Pierre." Imala sam osjećaj da piše meni prvi put. Uz razglednicu 
je priloženo pismo Charlyja T.-a. U njemu piše: “Baš kad sam stavljao 
razglednicu u omotnicu, do mene je neočekivano svratio poznanik. Pravi 
davež, odmah me počeo zapitkivati. 

“Hej, šalješ razglednicu? 

‘Da.’ 

‘Ali nisi na odmoru!" 

Ne. 

“Nisi ni daleko od doma!" 

‘Da.’ 

“Kod kuće si!" 

‘Pa?’ 

Pretpostavljam da ih uopće ne šalješ kad si negdje daleko!? 

“Najčešće пе.” 

Smije se. (Ideš. Šalješ li je daleko?” 

Počinje mi ići na živce. “Ne, blizu. 

“Blizu! smije se. Kome ako smijem pitati? 

*Nekome koga ne poznajem. 

‘Nekome koga ne poznaješ?" 

“Točno. 

Smije se. “Ideš! I što pišeš toj osobi koju ne poznaješ ako smijem 
pitati? 

Ništa. 

“Ма čuj ti to? 

‘Nisam ja napisao razglednicu. 

“Nisi je ti napisao! previja se od smijeha. “Nisi je ti napisao! Ideš! Tko 
ju je onda napisao? 

“Prijatelj. 

“On je ne može poslati?" 

“Ne, ne moze.’ 

‘Ides!’ 

Bijesan, ustanem da ga izbacim: “Možda također želiš znati ako smi- 
ješ pitati što moj prijatelj kaže toj osobi koju ne poznajem na 
razglednici? 

“Baš sam te htio pitati!’ 

*U redu, ne kaže ništa! Apsolutno ništa! Želiš li znati zašto? 

“Naravno, da!’ 

‘Jer je poslana meni!" 


Petak, Michel L., 12.30 - 13.00 


Sastajemo se u kafiću ispod njegova stana. Kažem mu Pierreovo ime. On 
razmišlja, oklijeva i razmišlja. “Mislim da je on filmaš... ako je to Pierre 
D. kojeg se ja sjećam. Surađivao sam s njim prije deset godina. Dao mi je 
da pročitam neke scenarije. Nikad ništa nije proizišlo iz toga. Koliko se 
sjećam, bile su to vrlo intelektualne stvari, autorska kinematografija. 
Otad nisam čuo za njega. Neću vam biti od pomoći u pogledu informaci- 
ja... Čak se ne sjećam ni kako sam ga upoznao. Mislim da je bio nizak, 
prilično zbijen, kovrčave kose... Toliko mi je ostalo od cjelokupnog doj- 
ma o njemu. Ono čega se on mislio primiti bilo je previše intelektualno 
za kinematografiju... Sad kad razmišljam o tome, počinjem se sjećati — 
nije li bio odnekud izvan Pariza? No možda sam izmislio polovicu toga 
što sam vam ispričao... Doista vam ne mogu reći više. Vjerojatno sam sa- 
čuvao scenarije koje mi je dao na čitanje. Možda imam neka pisma." 

Nađe li štogod, Michel L. nazvat će me kad se vrati sodmora. Sad mo- 
ra krenuti. Kasni. 


Subota, Paul B., 12.30 — 13.30 


Pristaje naći se sa mnom u kafiću u Barbésu. Otkrivam mu identitet čov- 
jeka sadresarom; Paul me ne pita ništa i priča mi o Pierreu. “Već ga dugo 
nisam vidio... Upoznao sam ga u filmskom časopisu gdje sam radio. U to 
je vrijeme bio zaljubljenik u film. Pisao je guste teorijske tekstove koji su, 
unatrag gledano, bili vrlo dobri. Ponešto opsesivni. Bio je stručan na po- 
dručju koje nama nije mnogo značilo: zanimao se za burleskni film... 
Dvije ili tri godine kasnije osumnjičili su ga da održava veze s komuni- 

stičkom partijom pa je napustio časopis. Otišao je na tradicionalan način, 
poslavši pismo u kojem je objasnio svoje neslaganje. Taj je postupak mo- 
rao biti traumatičan za njega. Ne znam što je s njim bilo poslije... To je 
sve što se tiče malog dijela prošlosti koji sam dijelio s njim.” 

Doznajem da Pierre ima između trideset i trideset i pet godina te da 
је 1972. snimio kratkometražni film, koji je prema Paulu bio “vrlo do- 
bar”. “On je izuzetno inteligentan. Prava je faca. Ali nije znao prodati svoj 
proizvod. Neuspjeh je doživio zbog osobnosti." Paul se prisjeća zajdničk- 
og putovanja u Alžir gdje su trebali prikazivati filmove. Tamo su trebali 
putovati automobilom, a vratili se avionom. Pierre mu je rekao: “Ostani 
tu. Ne ostavljaj me. Plašim se aviona." Paul je primijetio još jednu stvar. 
Pierre jena omotnici pisma koje je slao roditeljima napisao “Supružnici 
D.” і njihovu adresu. Jesu li se ponovno vidjeli? “Da, slučajno. Posljednji 
put kad sam ga vidio, bio je preuranjeno ostario. Osijedio je...” Kakvu sli- 
ku ima o njemu? “Sliku djeteta zaboravljenog na aerodromu." 


Ponedjeljak, Jacques 0., 10.00 — 11.15 


Našla sam Pierreovo pismo ostavke, ono koje je spomenuo Paul B. Nazva- 
la sam Jacquesa O.-a, novinara koji je odgovorio na Pierreovo pismo. Pri- 
staje naći se sa mnom u kafiću. Otkrivam mu identitet vlasnika adresara. 
Jacques O. ga se sjeća vrlo dobro. 

“Prvi put sam ga vidio u 70.-ima. Radio sam za filmski časopis. D. je 
poznavao nekog izuzentog čovjeka koji je želio pisati. Ispostavilo se da je 
to Pierre. Izgledao je pomalo arhaično, kao musketir, s kozjom bradicom 
i brkovima. Bio je vrlo uljudan, afektiran, pomalo sluganski i vrlo, vrlo 
smiješan. Imao je u glasu poseban naglasak koji je pridonosio, kako bih 
rekao, toj njegovoj smiješnoj pojavi. Nekoj vrsti nesrazmjera kojim je do- 
bro ovladao, a koji je graničio s manirizmom. Imao je bujnu retoriku i ši- 
rok raspon intonacija u glasu... Na neki način izgledao je kao da je izišao 
iz Lubitscheva filma... A onda je napustio časopis zbog nesuglasica, poli- 
tičkih i teorijskih; zbog ideje istine, na primjer... Jednog je dana došao i 
rekao: “Ne, ovdje se više ne osjećam ugodno.” Jacques О. zatim govori o 
pismu ostavke. Dodaje: “Ono ni na koji način nije naštetilo našem 
prijateljstvu.” 

Također se prisjeća veselog dana u Rimu, u lipnju 1979., tijekom sim- 
pozija o filmu. Skupina od njih petero ili šestero provela je nedjelju še- 
ćući gradom, razgledajući ga, jedući sladoled. Jacques O. ih je slikao: če- 
tvero ljudi gleda u fotoaparat, a jedini koji mu je leđima okrenut je Pier- 
re, kao da je znao da još nisam spremna vidjeti mu lice. 


Utorak, Florence B., 14.30 — 15.30 


Poziva me k sebi. Da, poznaje Pierrea D.-a, ali ne baš dobro. Uvijek nalete 
jedno na drugo slučajno. Prvi put je to bilo prije četiri godine. On je pre- 
davao tečaj u Institutu za napredne studije iz filma koji je ona polazila. 
Sjeća se da je pala niza stube i da joj je s noge spala cipela. Pierre se okre- 
nuo leđa i nasmijao. Deset minuta kasnije susreli su se ponovno u kantini 
i porazgovarali. Više se ne sjeća o čemu su razgovarali. Kaže da je Pierre 

intrigira: “Najviše me fascinira njegov način govora. Priča dignuvši nos u 
zrak kao da udiše sve što se događa." Prije godinu dana ponovno su se su- 
sreli na snimanju filma Myriam V. Pierre je igrao ulogu umirovljenog po- 
licajca. “Cujete ga kako izvikuje prostote i vrijeđa kćer s balkona, iznad 
Boulevard Voltairea. Kamera ide uz zgradu i zatim ugledate Pierrea D.-a 
kako se naginje prije nego što će pasti. Nosi bijelu potkosulju." Florence 
B. zna da je mlađi nego što ona misli. Za nju on jebezvremenski lik. Vo- 
ljela bi mu “vidjeti stan”. Miris? “Da, na njega me podjeća miris cigara." 
Florenece se osmjehne vragolasto, kao da zna nešto više. Zaboravila sam 
je pitati je li joj Pierre pomogao kad je pala niza stube; je li podignuo ci- 
pelu? Večeras ću nazvati Myriam V. 


Srijeda, Myriam V., Podne - 13.00 


Poziva me k sebi. Kažem joj da je Pierre D. vlasnik adresara. 

Da, poznaje ga. On je scenarist. Posjetila ga je prema preporuci zaje- 
dničkog prijatelja kako bi pročitao jedan scenarij i dao mišljenje. Sljedeće 
ga je godine pitala hoće li igrati malu ulogu u njezinu filmu: ulogu kuće- 
pazitelja, starog reakcionara. Zašto je odabrala njega? Upitala sam je. 
“Ima lice koje može učiniti bilo što." Kasnije je shvatila da čak ni na filmu 
nikad ne bi mogao biti negativac. Pierre je također pomogao Myriam na- 
pisati taj scenarij. U završnom prizoru jedna starica pada niza stube i lo- 
mi nogu. Da Pierre nije preinačio scenarij, ona bi u filmu poginula. 

“Prije svega Pierre je briljantan intelektualac koji se ne pravi važan. 
Skroman je. Uvijek je odjeven onako kako se odijevaju u Barbčsu, s veli- 
kim ovratnikom na košulji i u hlačama koje se šire prema dnu. Njegov 
odabir odjeće nema veze s onim što mu se događa u glavi..." Pretpostavlja 
da je to namjerno. Prvi put kad je došao k njoj, zaboravio je kišobran. Ne, 
ne misli da je to učinio namjerno. Izvrće usta dok govori, voli žene u mre- 
žastim čarapama, s halterima. Iznenadila se koliko su mu maštarije 
konvencionalne. 

Myriam V. mi kaže da je u fotelji u kojoj sjedim Pierre volio sjediti i 
pušiti cigare. 


Petak, Martine R., 13.00 - 13.30 
U baru na Montparnasseu 


Govoreći o Pierreu D.-u, kaže mi: “Kosa mu je posijedila tijekom jednog 
tjedna poslije smrti njegove majke." 


Ponedjeljak, Louis S., Podne - 13.00 


Zovem ga u Boulogne-sur-Mer. Predstavim se i pitam ga bi li htio govori- 
ti o čovjeku čiji sam adresar našla. Reagira napadno: “ Neću sudjelovati u 
tome! To je nasilje! Recite mi njegovo ime! Recite mi njegovo ime smje- 
sta! Želim ga upozoriti!" Viče. Spuštam slušalicu. 

Zašto me taj čovjek odbio razumjeti, saslušati? Ne mogu prihvatiti 
njegovo odbijanje. Trebala sam mu objasniti da ne želim nanijeti zlo Pi- 

erreu. Odjednom me strah toga što činim. Grižnja savjesti. No moram 
nastaviti. Preklinjat ću njegove prijatelje da govore sa mnom. 


Utorak, Pascal L., 12.15 — 13.10 


Nalazimo se u baru na Montparnasseu. Kažem mu da je ime vlasnika 
adresara Pierre D. Da, poznaju se dugo... iz svijeta filma. 

Kaže mi: “On je inteligentan momak; dirljiv je jer je pomalo osa- 
mljen. U odnosima s drugima nije dvoličan. Duboko je odan prijateljima. 
Nesebican." Pascal L. brzo niže sirove činjenice. Prema njemu, Pierre se 
rodio u području Beauvaisa. Otac mu je bio nastavnik u osnovnoj školi, 
brat mu je psihoanaliticar, majku je izgubio 70-ih. U Barbčsu živi šest ili 
sedam godina. Stanuje u samačkom stanu “s tri povezane sobice pune 
starih novina, knjiga, videkokaseta, vrlo neuredno. Živi sam.” 

Živi li oduvijek sam? “Mislim da da, nisam siguran.” 

Njegov ukus? “Voli manje poznatu književnost, B filmove, feljtonske 
romane iz 19. stoljeća... i operu." Pascal L., koji je filmski redatelj, neke je 
male uloge dodijelio Pierreu: školskog nadzornika kojeg zadirkuju djeca 
i putnika u vlaku koji započinje razgovor s junakom i dobacuje mu pro- 
stačke primjedbe. 

Može li mi opisati Pierrea? “Nije baš visok. Pokazuje neke znakove 
preuranjenog starenja, poput sijede kose. Nemarno se odijeva. Možete 
naslutiti da je osoba puna ljubavi.” 

Čini se da mu se prije dvije godine Pierre povjerio u vezi nesretne lju- 
bavi. Pascal nema što više reći. Doista se ne sjeća. Prije dva dana večerao je 
kod Pierrea. Govedinu i tjesteninu. 


Četvrtak, Claire T., 19.00 - 20.15 


“1976. bila sam asistentica montaže na filmu u kojem je on imao malu 
ulogu... Vrlo je smiješan i privlačan. No kad mu se žena svidi, svoju žu- 
dnju potpuno razotkrije. A onda se odjednom povuče iz igre zavođenja. 
Vodi strukturiran život u kojem nema mjesta za nekog drugog. Kad mu 
kažete da je samoću sam odabrao, razljuti se i misli da ste okrutni. Htio 
bi da ga ‘svejedno’ volite, ‘unatoce svemu’. Jednog mi je dana predložio 
da odem s njim na izlet, ali je dodao: ‘Ako podeš, morat ćeš dijeliti krevet 
sa mnom. Nisam pošla..." Poslala mu je razglednicu na kojoj se val razbi- 
ja o stijenu. Primila je razglednicu sa slikom bijelog mramornog kipa 
čovječuljka koji drži svoj penis. Kao i uvijek, razglednicu je potpisao sa- 
mo slovom P. 

Claire T. ga ponekad ne razumije — škrtost koja leži iza njegove veli- 
kodušnosti. “Pozove vas na večeru k sebi, posluži obilnim obrokom, do- 
brim vinom, a na kraju odjednom uzme tanjur sa stola kao da misli: “Na- 
samarit će me.” Zatim mi govori o jednoj od njegovih ideja, adaptaciji 
Nevidljivog čovjeka: jednog se dana nevidljivi čovjek, iscrpljen raznim dvo- 
strukim igrama, skrije pod stubište da bi se isplakao zbog svoje usamlje- 
nosti. Ljudi prolaze i ne vide ga. No jedna se žena zaustavi i stane ga tješi- 
ti: slijepa je. Uslijedi ljubavna priča između nevidljivog čovjeka i slijepe 
žene. Pobjegnu čamcem. Vidi se kako se vesla pomiču sama od sebe; žena 

je naprijed. Lice joj je okrenuto prema obzorju. To je posljednji kadar. 


Petak, Marianne B., 14.00 - 16.00 


“On mi je blizak prijatelj. Upoznala sam ga prije petnaest godina na film- 
skom festivalu u Trstu. Odmah mi se svidio. On je pjesnik; normalno je 
da će izgubiti adresar", kaže Marianne. “Rodio se 28. siječnja; ne znam 
koje godine. Odrastao je u provinciji, možda u strogom odgoju, u Reim- 
su. Studirao je filozofiju u Parizu. Ne pridaje mnogo pažnje svojem vanj- 
skom izgledu. Nosi odjeću koja je pomalo nezgrapna — uvijek jedan crn 
kaput na dvostruko kopčanje od vune alpake. A budući da lako dobiva i 
gubi težinu, kaput je ili prevelik ili premalen. U crnim hlačama i bijeloj 
košulji izgleda kao pingvin, kao lik iz slikovnice. Premda je vrlo obrazo- 
van, ima jednu dozu naivnosti. On je tip osobe koju bi čak i računalo za- 
boravilo. U njegovu životu nema ničeg za osudu; potpuno je čist i tran- 
sparentan.” Rečenica koju je Majakovski izrekao o jednom svojem prija- 
telju uvijek padne Marianne na pamet kad se sjeti Pierrea: “On je oblak u 
hlačama." 

Doznajem da Pierre Badnjak provodi s Marianne i njezinim mužem 
te da su René D. i Jacques D., također spomenuti u adresaru, njegovi brat 
i otac... Doznajem da voli Jerryja Lewisa, operu, Italiju, cigare i kameru u 
ruci. Sanja o tome da snimi još filmova. Zanima ga sve što je povezano s 
djetinjstvom: cirkus, sajmovi, stripovi, osobito Blake et Mortimer. Svidio 
mu se London u doba Uskrsa. Možda je ondje imao ljubavnu vezu. Vratio 
se vedar. “Kad smo se upoznali, živio je sa svojom pratetkom u 12. općini. 
Često nas je pozivao na večeru. Kuha apsurdno, no ishod je zapravo do- 
bar. Sjećam se jednog recepta koji mi je poslao: teleći fileti u ružičastom 
umaku. Recept je pokazivao potpuno neznanje kulinarskih tehnika. Ja 
pišem kuharice. Planirali smo jednu napisati zajedno, o tjestenini; on 
obožava tjesteninu.” 

Živi li sam? “Itekako. Mislim da nikad nije imao važniju ljubavnu ve- 
zu. A ipak, svi ga vole. On očito ima potrebu za osjećajima." Kaže mi da 
Pierre pluta: kultura je njegov medij, ali on nikako da nađe svoje mjesto 
u njoj. Kad su se posljednji put vidjeli? “Prije nekoliko dana, prije nego 
što je otišao u Laponiju. Otišao je jučer na tri mjeseca." 


Nedjelja, Neuspjesi, stan, Podne - 13.00 


Zovem gospodina Baarona. Osobu koju Pierre u adresaru naziva “crni 
glumac, dobar komičar". Ispričam mu što je posrijedi. Kaže mi: “Znate li 
tko sam ja? Ja sam javna osoba! Da ste me nazvali kako biste razgovarali 
sa mnom ili kako biste me upoznali, pristao bih se naći s vama. I ja sam 
krenuo ni od čega. Znam kako je početnicima. No vi se koristite zaobila- 
znom metodom. To mi se ne sviđa...” Kaže da će razmisliti. Zapisuje moj 
broj. 

Zovem Michela P.-a. Kažu mi da se odselio prije nekoliko godina. 


Marc O., s kojim sam dogovorila sastanak kod Gare de Lyon, ne zna 
tko je Pierre D. 

Uzburkala sam stare uspomene gospođe B. Njezin je muž, naveden u 
adresaru uz opasku “Otelo V 2”, napustio dom prije otprilike tri i pol go- 
dine. Imao je svojih dobrih i loših strana, kaže mi. 

Težak dan! A onda, kao izazov, nazovem Renća D.-a, Pierreova brata 
psihoanalitičara. Na drugoj strani začujem lijep, nježan, umoran glas. 
Kažem mu što je posrijedi, ali ne otkrivam ime vlasnika adresara. Odgo- 
vara mi da se ne želi naći sa mnom, da će radije ostati podalje. Ideja mu je 
“privlačna” , “plijeni mu pozornost", ali nešto je u njoj previše indiskre- 
tno. Kažem mu da razumijem i spustim slušalicu. Šteta! Mogla sam do- 
znati koje su bile Pierreove omiljene igračke, ocjene u školi, prve ljubavi. 

Otići ću u Barbčs. Zasad samo sam lutala po njegovoj četvrti. Sad kad 
je otišao u Laponiju, mogu se približiti. Tu su glavna vrata, ulaz u zgra- 
du. Nema pazikuće, samo ploča s imenima stanara. Pokraj “Pierre D. 
zgrada A, 5. kat, desno" stoji: “У.” bez imena. Ulazim u dvorište. Zgrada A 
je nalijevo. Stubište joj je usko. Boja se ljušti, a strop raspada. S prozora 
može se vidjeti sve što se događa kod susjeda. Kruh i kapa na stolu blago- 
vaonice na trećem katu; na četvrtom katu žena čisti pod s djetetom prive- 
zanim za leđa. Dolazim na peti kat. Na svoja vrata Pierre je pribadačom 
pričvrstio popis vrijednih pojedinaca sa svojim imenom. Gumb zvona je 
bijel. Što ako je odgodio ili otkazao odlazak? Njegov susjed s istog kata 
odškrine vrata i gleda me. 


Ponedjeljak, Enzo U., Podne - 14.00 


Marianne B. mi je dala broj Enza U.-a, Pierreova talijanskog prijatelja čije 
je ime u adresaru. Enzo prolazi kroz Pariz i pristaje se naći sa mnom. 
“Znam Pierrea vrlo dobro. Upoznao sam ga krajem 60-ih na festivalu 
znanstvene fantastike u Trstu. Tad je već bio zaljubljen u Italiju. Fascini- 
ralo me što me podsjećao na Harryja Langdona i što je izgledao kao da je 
izišao iz filma Jacquesa Tatija. Sprijateljili smo se. Kuća Enza U.-a postala 
je baza Pierreovih godišnjih odmora u Rimu. “Za mene predstavljao je 
burlesku i romantizam; bio je prvi od novih romantičara. S vremenom se 
obrazovao. Počeo je pisati filmsku kritiku i scenarije. Osobnost mu je raz- 
vila, ako to možemo tako nazvati, ‘prljavu stranu". Postajao je zreo čovjek. 
U njemu je bilo sve manje komedije, a sve više nereda. Kad je prestao biti 
smiješan i romantičan te postao dvosmislen i inteligentan, napisali smo 
scenarij koji je korespondirao toj promjeni. Zvao se: Les contes de la chair 
inquiète [Priče nemirnog tijela]." Zadnje četiri ili zadnjih pet godina prija- 
teljstvo im je doseglo točku umora. Enzo i Pierre se rjeđe viđaju. “Kad 
dođe u Rim, ne ostaje kod mene jer je ubojica biljaka". Posljednji put kad 
je odsjeo u mojem stanu, pustio je da njih osamnaest uvene. Bio sam ga 
zatražio da ih zalije svake večeri. Bilo je ljeto; ja sam bio u Africi. Kad sam 
se vratio, otvorio je vrata. Nosio je nekakvu safari jaknu. U jednoj je ruci 
imao veliku cigaru, u drugoj piće. Izgledao je zadovoljno. Oko njega bile 
su crne, pougljenile biljke. Uopće nije bio svjestan što je učinio... Zbog 
tog genocida više mu ne iznajmljujem stan. Više nemam dovoljno povje- 
renja u njega da ga ostavim samog sa živim stvorenjima. Stoga odsjeda 
kod mojeg susjeda ili u hotelu." Pierre je posljednji put došao u Rim prije 
tri mjeseca. Taj je izlet bio drukčiji od ostalih. “Došao je s bratom i ocem. 

Pierre i René su se natjecali u pokazivanju jedinstvenih slika Rima ocu. 
Renćov Rim je bio barokniji; Pierreov je bio više povezan sa životnim is- 
kustvom nego s kulturom. Otac je bio oduševljen. Vidio je dva grada 
odjednom." 

Pričamo o ljubavi. "Za njega ljubav je nemoguća misija. Sustavno je 
spreman zaljubiti se pod uvjetom da ta ljubav nema izgleda za uspjeh. 
Priča mi samo o svojim nesretnim ljubavnim vezama, ali mora da ima i 
onih tajnih. Zbog njegove burleskne maske teško je odrediti središnju 
ulogu sentimentalne potrage koja ga je godinama gonila. Imam dojam 
da je Pierre još znatiželjan, ali da više nema tu opsesivnu potrebu da nađe 
ljubavnu partnericu." Enzo U. se sjeća jedne Pierreove stare ljubavi, mla- 
de žene iz Pariza koja je učila japanski i izgledala kao voštana lutka. “U 
Italiji njegova je velika ljubav bila jedna lijepa Sicilijanka, čije vam ime 
neću reći. Bila je mediteranskog izgleda, klasična, tugaljiva, starija od 
njega. Zaljubio se onog trena kad ju je ugledao. To je bilo prije šest godi- 
na. No ona je bila udana i imala je djecu. Živjela je u popularnoj lijepoj 
četvrti Testacho. To je bilo središte Pierreovih maštarija i šetnja. Sjećam 
se da je noću, poput kakve ptice, kružio oko te četvrti, koju sad poznaje 
do tančine." 


Srijeda, Sylvie B., 12.30 - 15.00 


Upoznala ga je 1969. Pisali su filmske kritike za isti časopis. "On je drag, 
živopisan čovjek. Jako ga volim. Čudno. Nisam ga godinama vidjela i od- 
jednom, prije tri tjedna, dobila sam poriv, želju da ga ponovno vidim. 
Nazvala sam ga... Isti je, ima isti onaj glasić. Pozvao me k sebi na večeru. 
U Barbčs. Njegov stan je nešto posebno..." Sylvie B. ga opisuje. Na kraju 
dvorišta je strmo malo stubište. Stan je na petom katu. Uzak je, poput 
hodnika; niz ćelijica: ulaz, kuhinja, dnevna soba, radna soba — "puna 
knjiga i knjiga" — i spavaća sobica s bračnim krevetom i golim zidovima. 
Jedino iznad kreveta visi divovska slika žene. To je preslika egipatskog 
bareljefa koju je napravio njegov otac. “Slika je veličine kreveta. On spava 
ispod te zene.” 

Tog dana Pierre pokazuje Sylvie tekst na dvije stranice koji je upravo 
objavio u časopisu... taj ju je tekst uzdrmao kao još malo koji. Govori o 
Egiptu, o mumijama. Ilustracija, crtež piramide, uzeta je iz stripa Blake et 
Mortimer. Pronašla sam taj tekst. Počinje ovako: “Kao dijete želio sam biti 
egiptolog. Zamišljao sam kako u Dolini kraljeva pod žarkim suncem ot- 
krivam neotvorene grobnice. Danas se bavim filmom i uopće ne mislim 
da sam promašio zanimanje: zavoji mumije i film, nisu li oboje posvećeni 
očuvanju izgleda tijela?" Dalje piše: “Nedavno je djevojka s kojom sam 
trenutno u vezi povikala: SRANJE! ... kad se razbila šalica.” 

Djevojka... koja? U Pierreovu adresaru još je 150 ženskih imena. 

“Fizički, prelijep je. Tridesetak godina, sijeda kosa. U odijevanju pri- 
sutna je određena doza namjernog klauniranja koje potpuno prihvaća. 
Čini to namjerno, pretjeruje: nosi prevelike jakne, karirane hlače... Sveje- 
dno, sve u svemu, prilično je elegantan. Pazi na detalje, točan je, rigoro- 
zan. Potpuno je nepretenciozan unatoč tome što je izuzetno obrazovan. 
Voli se poigravati pisanjem. Gladi svoje dvosmislene rečenice koje su pu- 
ne duha i tankoćutnosti. Uvijek je pristojan; on će se uvijek osmijehnuti, 

uvijek će naći simješnu stranu stvari." Sylvie B. ga poznaje kao čovjeka 
Кой je dostupan ženama, ali je sad nevezan. “On bi mogao biti Don Juan s 
obzirom na dostupnost, netko tko će reći: “Jesi li slobodna? Hajdemo'... A 
ipak predobro je odgojen da skoči na vas.” Opisuje ga kao očajnog ljubav- 
nika, tip osobe koja će pomisliti: “Zaljubljen sam. Vidjet ćemo kako će to 
ici..." “Pogrešno je smatrati ga u osnovi tužnim. On je patetican lik koji se 
sasvim dobro snalazi. Ima vlastite izvore kisika." Na primjer, Sylvie mi 
kaže za dosje u Pierreovoj biblioteci koji drži o svojim neprijateljima, a 
koji je nazvao “Omrazeni”. “On je jedna od najluđih osoba koje znam. Ne 
smeta mu njegovo ludilo, njegova samoća je organizirana. Tajanstven je. 
Pokraj vas je, šali se. A istovremeno ne znate tko je on. Sasvim je sposoban 
nestati bez traga, a da pritom ne napiše roman o tome. Duboko će vas se 
dojmiti. Provedete godine ne videći ga i odjednom se zapitate: “Ali gdje je 
on?’... Nemam vam što više reći. Bilo mi je drago što sam se ponovno srela 
s njim. Želim ga sresti opet, ovdje, sad." 


Srijeda, Jacques D., 12.00 — 14.00 


“Kako sam ga upoznao? Dogodilo se samo od sebe, neupadljivo; ušao je 
na scenu postupno. Ja sam vodio Školu V., program studija iz filmske pro- 
dukcije za narode trećeg svijeta. Pierre je navratio da nas upozna. On nije 
nametljiva osoba, netko tko će doći prijaviti se za posao. Njegova jaka 
strana je što vrlo nježno daje do znanje tko je. Prvo sjećanje me vraća u 
opskurnu sobicu, u zimu *81. mislim. Ušao je noseći baskijsku beretku. U 
našoj grupi bio je jedan čovjek koji je došljake doživljavao kao prijetnju i 
koji ga je počeo vrijeđati. Pierrea to nije izbacilo iz takta, ali nije dozvolio 
ni da ga ponizi. Kasnije je počeo raditi za nas; sad vodi program Super 8 u 
Laponiji.” 

Jacques opisuje Pierrea. Inteligentan je, sramežljiv, pomalo sanjar, ali 
usprkos tome vrlo artikuliran, s prilično visokom razinom praktičnog 
znanja o filmu. Je li Pierre želio otići u Norvešku? “Da. Vodit će eksperi- 
mentalnu radionicu koja će rušiti granice teorije.” Poslao je razglednicu 
odonud sa slikom polarnog medvjeda. Stigla je prekjučer. Napisao je: 
“Bok, ljudi!" і zatim opisao ljepote mjesta, kulturni šok, mali diplomat- 
ski incident i završio ovako: “Inače, sve je dobro, da, doista dobro, a po- 
noćno sunce je, ako ništa drugo, napravilo revoluciju u mojem pogledu 
na svijet... Grlim vas.” Potpisao ju je s “P”. Jacques mi kaže da se Pierre 
vraća u Pariz 1. listopada. Kaže mi kolika mu je mjesečna plaća te koliko 
novca dobija za putne troškove radionice u Laponiji. Prilična svota. 

Govoreći o putovanju, Jacquesa je još nešto ganulo kod Pierrea: lju- 
bav prema Egiptu, zemlji u kojoj nikad nije bio. Pročitao je sve što je mo- 
gao o Egiptu, ovisan je o njemu. Jacques nastavlja: “On je šekspirijanski 
karakter, nešto između klauna, čovjeka i tragičnog lika. Njegov humor je 
mračni humor tragedije. Neprestano priča čudne, teške i sumnjive priče. 
Pretvara ih u romane u kojima on uvijek igra ulogu žrtve, potpuno obe- 
shrabljen svojim nevoljama i, istovremeno, potpuno oduševljen njima. 
Sjećam se kad mu je jednog dana netko ukrao videokameru. Bio je uvje- 
ren da je žrtva urote. Nije želio napustiti stan; okružio se svakojakim 
protuprovalnim napravama. To nas dovodi do srži njegove osobnosti: 
njegovo stanje uma bilo je patološko, ali ga je on odigrao do kraja, pa čak 

i pretjerao. To je tipično za njega. Kad se tako ponaša, ne znate kolik je 
dio toga istinit, koliki je maštarija ili to izvodi jer voli biti pomalo smije- 
šan i zabavljati publiku. Drugi put nam je rekao da ne može spavati jer je 
u njegovoj zgradi rock glazbenik koji vježba po cijelu noć. Tijekom tje- 
dna to je bila glavna tema svih naših razgovora. Nikad nismo doznali je li 
tipa izmislio ili je ovaj ipak postojao... Pierre ima težak odnos sa životom. 
No pomoću vrlo istančanog sustava uspio ga je napraviti podnošljivim, a 
od sebe je učinio osobu koja će se drugima svidjeti. Ili ćete ga sažaljevati 
ili ćete u njemu vidjeti njegovu veličinu, njegovu jedinstvenost... Bunto- 
van je, no njegov je revolt gesta kroz koju deaktivira bijes. On će postaviti 
mnoge bombe, no to su imaginarne bombe.” 

Jacques se ipak pita je li Pierre ikad bio sposoban za pravo nasilje; nje- 
gov nježan izgled naznačuje da jest. Shvaćam da nikad nisam pitala koje 
su boje Pierreove oči. Prekasno je; sutradan je zadnji dan. Pitam se znali 
Pierre već za našu priču i hoće li mi zamjeriti. 

Možda nikad ne saznam. 


Posljednji dan 


Pierre, “slijedila” sam te, “tragala” za tobom više od mjesec dana. Da nale- 
tim na tebe na ulici, mislim da bih te prepoznala, ali ne bih ti se obratila. 
Upoznala sam tvoje prijatelje. Saslušala sam ih. Više mi nisu potrebni. 
Večeras napuštam Pariz. Mogla bih otići u tvoj rodni Reims da vidim tvo- 
juškolu, kuću. Mogla bih ti se pokušati pridružiti u Laponiji. Umjesto 
toga kupila sam željezničku kartu za Rim, gdje provodiš svako ljeto, gdje 
bi volio živjeti. Sa sobom sam uzela Tajnu velike piramide. 


S engleskoga prevela Ivana Rogar 
Naslov izvornika: L'Homme au carnet, 1983. 
Prevedeno s engleskog izdanja: The Address Book, Siglio, 2012. 

